Digitized  by  the  Internet  Archive 

in  2010  witii  funding  from 

University  of  Toronto 


http://www.arcliive.org/details/francianyelvsm01bara 


MAGYAR  TANULMÁNYOK 
=—  1.  SZ.  =^^= 


A  FRANCIA  Í^YELV 

ÉS  MÜV  ELTSÉG 
MAGYARORSZÁGON 

—  XVIII.  SZÁZAD  — 


IRTA 

BARANYAI  ZOLTÁN 


C^''l 


BUDAPEST,  1920 

PFEIFER  FERDINÁND  (ZEIDLER  TESTVÉREK)  NEMZETI 
KÖNYVKERESKEDÉSE  KOSSUTH  LAJOS-UTCA  7. 


MÍCROFILMED  BY 

UNIVERSîTY  OF  TOF^ONTO 

LÎBRARY 

MASTER  NEGATÍVE  NO.: 


Hornyánszky    V..    Budapest 


Bevezetés. 

A  francia  irodalomnak  a  magyarra  gyakorolt  hatása 
régi  problémája  a  magyar  irodalomtörténetírásnak.  Már 
KAziNczYt  foglalkoztatja  e  kérdés  az  Erdélyi  L^velehheu, 
valamint  a  Kis  Jánostól  kiadott  A  magyar-  nyelv  és 
literatura  gyarapodásáról  című  értekezésében.  •"  ■ 

Az  utolsó  huszonöt  évben  .mindinkább  kiszélesbülő 
kutatásnak  előterében  a  XVIII,  századi  francia  irodalom 
magyarországi  hatásának  vizsgálata  állott.  E  századbeli 
francia  irodalmi  hatás  történetével  Kont  Ignác 
francia  egyetemi  thesise  foglalkozik  összefoglalóan.^ 
Tanulmánya  —  a  szükséges  előmunkálatok  hiánya 
miatt  —  meglehetősen  fogyatékos  képet  ad  a  ma- 
gyarországi francia  hatásról  és  sokszor  bizonytalanul 
tapogatódzik  a  különböző  irányból  jövő  és  különféle  jel- 
legű „hatások"  szövevényében.  Kívüle  —  s  az  iroda- 
lomtörténeti kézikönyveken  kívül  —  még  néhány  rész- 
letmunka s  különösen  egy-egy  franciás  író  monográfiája 
tájékoztat  a  franciás  irodalmi  áramlatokról.  A  francia 

'  Étude  sur  Vinfluence  de  la  littérature  française  en  Hongrie. 
Paris,  1902.  4— r.  IV,  509  1. 

1* 


4 

gondolkozásnak  a  magyarra  tett  hatásáról  a  francia 
hatás  irodalomtörténetével  kapcsolatban  esett  néhány  szó.^ 

A  kérdésnek  művelődéstörténeti  részéhez  szórvá- 
nyosan már  szintén  hordtak  adalékokat.  Az  elvégzendő 
egész  föladatot  nemrégiben  jelölte  ki  Bleyer  Jakab  : 
,  .  .  .  dús  és  értékes  eredményeket  ígérő  munkateret 
kínál  a  hazai  romanisztikának  a  francia  és  általán  a 
román  hatásoknak  nem  puszta  konstatálása,  hanem  ere- 
detüknek, útjuknak,  változó  jellegüknek  széles  kultúr- 
történeti alapon  való  nyomozása"."  Az  alábbiakban  a 
XVIII.  századi,  hazai  francia  műveltségi  hatás 
történetét  kísérlem  meg  vázolni,  a  tárgyalás  folyamán 
rámutatva  a  még  hátralévő  számos  föladatra. 

Ami  a  módszert  illeti,  azt  bocsátom  elő,  hogy  a 
régebben  elhanyagolt  bécsi  közvetítésnek  gondolata  és 
az  ebből  folyó  módszer  újabban,  a  hazai  germanisztika 
útmutatása  nyomán,  mindinkább  megerősödött.  Mindezideig 
azonban  hiányzik  a  bécsi  francia  szellemi  áramlat  inten- 
zitásának megállapítása.  Az  áramlatnak  irodalmi  részéről 
és  a  francia  irodalomnak  Bécsre  tett  hatásáról  az  osztrák- 
német irodalomtörténeti  művek  —  többek  között  Nagl — 
Zeidler  —  igen  kevés  tájékoztatást  nyújtanak.  Ismertetnem 
kellett  tehát,  legalább  főbb  vonásaiban,  a  bécsi  francia 
milieut,  az  elfranciásodott  szellemi  környezetet.    A  bécsi 

^  E  dolgozat  sajtó  alatt  volt,  amikor  megjelent  Eckhardt 
Sándor  tanulmánya  :  Bessenyei  és  a  francia  gondolat.  Egyet. 
Philol.  Közlöny  1919.  évf.  (43.  k.) 

'  Egyetemes  Philologiai  Közlöny  1918.  évf.  (42.  k.)  238.  1. 


közvetítő  út  azonban  nem  az  egyetlen,  amelynek  segít- 
ségével XVIII.  századi  szellemi  életünk  a  francia  szel- 
lemi élet  közelségébe  jutott.  Az  egyéb  közvetítő  csator- 
náknak tárgyalása,  melyeken  át  a  francia  nyelv,  irodalom 
és  szellem  hazánkba  beszivárgott,  szintén  föladatom  lesz. 
A  kép,  amit  a  francia  műveltségnek  magyarországi 
hatásáról  adni  fogok,  az  elő-  és  részlet  tanulmányok  elég- 
telensége miatt  nem  teljes.  Igyekszem  azonban  meg- 
vonni a  kereteket,  amelyeket  nyugalmasabb  időkben, 
alapos  hazai  levéltári  és  külföldi  (különösen  bécsi)  könyv- 
tári kutatások  segítségével,  tökéletesen  kiíölthetünk. 

Jegyzet.  A  magyar  és  francia  idézeteket  betűhíven  közlöm. 


1.  A  francia  nyelv  Európában  a  XVIII.  században. 

A  francia  nyelv  a  XVIII.  században,  miként  a 
XII.  és  XÍII.-ban,  újból  kilép  határaiból.  Világnyelvvé 
lesz.  1784-ben  a  berlini  Akadémia  nagy  feltűnést  keltett 
pályatételével:  Mi  tette  a  francia  nyelvet  világnyelvvé? 
mintegy  hivatalosan  is  elismerte  a  francia  nyelv  előjogait. 
Nem  is  meglepő,  hogy  a  díjat  egy  német  ember,  Schwab, 
stuttgarti  filozófus  tanár  osztotta  meg  Antoine  RivARodal. 
az  elegáns  és  szellemes  francia  íróval,  aki  Discours  sur 
V  Universalité  de  la  langue  française  című  értekezésével 
pályázott. 

A  francia  nyelv  uralomrajutásának  első  étapeja  :  a 
diplomáciai  nyelvre  emelkedés.  Bár  semmiféle  nemzet- 
közi egyezmény  nem  teszi  azzá,  a  század  folyamán  szinte 
észrevétlenül  jut  erre  a  polcra.  Azzal  kezdődött,  hogy 
az  egyes  államok  a  XVII.  század  második  felében  Francia- 
országgal francia  nyelven  szerződnek,  majd  később  egy- 
más között  is.  Egyik-másik  kitart  ugyan  egy  ideig  a  latin 
mellett.  Legtovább  a  római  szent  birodalom,  amely  a 
rastadti  (1714.)  és  az  aacheni  (1748.)  békeszerződésekben 
s  a  bécsi  előzetes  békepontokban  (1735.),  bár  ezek  mind 
franciául  voltak  szerkesztve,  külön  kiköti,  hogy  ez  az 
eltérés  a  rendes  szokástól  precedensül  nem  szolgálhat. 
A  század  közepén  aztán  a  francia  nyelv  itt  is,  mint  min- 
denütt máshol,  győzelmeskedik  a  latin  fölött. 


A  francia  hatás  Európában  a  század  első  felében 
(1761-ig)  a  klasszikusokon  keresztül  irodalmi.  A 
franciák  az  írás  művészetének  mintáit  adják  a  világnak, 
az  angolok  pedig  filozófiában,  tudományos  módszerben, 
a  társadalom-  és  államtudományban  mesterei  Európának. 
A  század  második  felében  a  helyzet  megfordul.  A  fran- 
cia íróknak  hatalmas  olvasóközönségük  lesz  mindenütt, 
de  —  az  egyetlen  J.-J.  Rousseaut  kivéve  —  az  euró- 
pai nagy  irodalmi  áramlatok  irányításában  elhatározó  s 
mély  hatásuk  nincs  (műfaji  hatások,  pl.  polgári  dráma 
megalkotása,  ezentúl  is  kimutathatók).  Amilyen  mérték- 
ben kisebbedik  a  francia  klasszikus  irodalom  prestige-e, 
olyan  mértékben  dolgoznak  a  francia  „filozófus "-ok  és 
politikai  írók,  hogy  Európa  elfogadja  a  francia  „filozó- 
fizmus"-nak  társadalmi  és  politikai  ideáljait. 
A  „filozófus"-ok,  ahogyan  a  XVIII.  században  a  föl- 
világosult  írókat  és  gondolkozókat  nevezik,  személyes 
működéssel  épp  úgy,  mint  könyveik  légióival  szerteáraszt- 
ják az  egész  világra  a  francia  nyelvet  és  eszméket. 

A  „filozófus "-oknak  és  környezetüknek  propagatív 
munkája  mellett  a  francia  szellemnek  terjesztése  körül 
legtöbb  érdemük  van  a  nantesi  edictum  visszavonása 
folytán  Európában  széjjelszóródott  francia  kálvinisták- 
nak. A  nantesi  edictumban  (1598.)  IV.  Henrik  bizonyos 
jogokat  biztosít  a  francia  kálvinistáknak  :  négy  főiskolát 
engedélyez  nekik,  külön  jogszolgáltatást,  vallásuk  sza- 
bad gyakorlását  (az  udvaron  s  Parison  kívül).  Ezeket  a 
jogokat  már  XIV.  Lajos  kiskorúsága  alatt  vissza  kezdik 
vonni,  mig  1685-ben  maga  a  király  helyezi  hatályon 
kívül  az  egész  edictumot.  A  földönfutóvá  lett  francia 
kálvinista  intelligencia  nem  szűnt  meg  hálátlan  hazája 
szolgálatában  tovább  dolgozni.  Ezek  az  emigráns  lelké- 
szek,   iskolai  s  irodalmi  emberek    vitték  széjjel  a  fran- 


cia  ékesszólást  idegen  földekre,  épp  úgy,  mint  a  logikus 
francia  módszert,  francia  eszméket,  francia  nyelvet.  Folyó- 
irataik^ megannyi  összekötő  kapocs  a  fölvilágosultan  gon- 
dolkozó Franciaország  és  Európa  között. 

És  a  „filozófia"  hívei  s  terjesztői  sokasodnak,  a  föl- 
világosodás  elterjed  mindenütt,  egészen  a  trónokig.  Viszi 
magával  mindenüvé  a  francia  nyelvet  s  a  gondolkozás- 
nak francia  módját.  III.  Gusztáv  svéd  királynak  kedves 
olvasmánya  Marni ontelnek  fölvilágosult  irányú  regénye  a 
Bélisaire  ;  voltairianus  és  francia  írógrófnékkal  :  Mme  de 
Brionne-nal,  Mme  de  Bouíflers-rel  s  másokkal  áll  szorgal- 
mas levelezésben.  II.  Katalin  udvarába  hívja  a  francia 
fölvilágosodás  néhány  kiválóságát,  így  Diderot-t,  terveket 
dolgoztat  ki  velők.  Levelez  Voltairerel,  Galiani  abbéval, 
M.  Grimmel,  oroszra  fordítja  Marmontel  JJélisaireiét  s 
maga  is  ír  :  francia  vígjátékokat.  II.  Frigyesről  és 
II.  Józsefről,  a  két  par  excellence  voltairianus  fejede- 
lemről, alább  lesz  szó.  Állami  alapokmányokon  vehető 
észre  a  fölvilágosodás  hatása:  az  Egyesült-Államok 
függetlenségi  nyilatkozata  a  francia  fölvilágosodás  esz- 
méiből táplálkozik. 

A  francia  hatás  befogadására  előkészített  európai 
országokat  s  főleg  udvarokat  elárasztják  a  franciák, 
költők,  írók,  gondolkozók  épp  úgy,  mint  színészek,  föl- 
olvasók, nevelők,  titkárok,  abbék.  Viszont  Paris  lesz 
Európa  szellemi  középpontja.  Parisban  dobog  a  világ 
szíve.  Maga  felé  vonz  minden  szabad  szellemű  férfit,  aki 
élni  akarta  Paris  életét  szalonjaiban,  udvarában,  szín- 
házaiban.   Paris    szívébe    fogadta  ezeket  az  idegeneket, 

^  Főleg  Hollandiában  jelentek  meg  ezek,  a  nevezetesebbek 
Bayle  Nouvelles  de  la  République  des  Lettres-je,  Leclerc  Biblio- 
thèque-je,  Basnage  de  Beauval  folyóirata  :  Histoire  des  ouvrages 
des  savants. 


akik  lassankint  mindnyájan-  ig^azi  párisiakká,  franciákká, 
sőt  sokan  francia  írókká  is  váltak.  Ilyen  volt  a  íizi- 
okratákkal  vitatkozó,  szellemes  és  igen  művelt  olasz 
Galiani  abbé.  Ilyen  a  német  Melchior  Grimm,  akinek  kéz- 
iratos irodalmi  levelezésére  (1753 — 73)  minden  valamire- 
való európai  udvar  előfizetett  -  természetesen  titokban. 
0  volt  a  posta  Paris  szellemi  élete  és  az  ettől  távol  élő 
műveltek  között.  Minden  hónapban  megkapták  a  leg- 
frissebb irodalmi,  szinházi,  politikai,  filozófiai  újságokat 
s  az  előkelő  világ  híreit.  Franciává  lett  az  enciklopé- 
disták környezetéhez  tartozó  Dominique  Caraccioli  márki, 
közgazdasági  író,  Nápoly  követe  Parisban,  aki  szeren- 
csétlenné lesz,  mikor  udvara  hazahívja  Nápolyba  —  al- 
királynak.  Francia  író  lett  de  Ligne  herceg,  a  XVIII.  szá- 
zadi Ausztria  legszellemesebb  férfi  a,  aki  a  francia  levél- 
stílusnak szinte  tökéletes  mintáját  adja. 

A  gondolkozás  teljesen  átalakul  a  század  második 
felében.  Az  Emilenek  és  a  Contrat  socialnak  megjele- 
nésétől (1762.)  a  forradalomig  a  francia  fölvilágosodás 
elterjed  a  világon.  A  francia  forradalom  kitörésének 
pillanatában  Európa  félig  francia  volt.  A  „filozófus "-ok 
munkáját  tetőzi  be  a  forradalmi  Franciaország,  mely 
óriási  erőfeszítéseket  tesz  —  propagande  révolution- 
naire a  háború  útján  is  — -  hogy  a  világra  kénysze- 
rítse a  forradalomnak  filozófiai  és  politikai  ideáljait.^ 

^  Mindezekre  vonatkozólag  v.  ö.  A.  Sorel  :  L'Europe  et  la 
Révolution  Française.  Paris.  I.  rész,  -1887.  151 — 5.  1.  —  L.  Petit 
de  Julleville  :  Histoire  de  la  langue  et  de  la  littérature  française. 
VI.  k.  XVine  siècle.  Paris,  1898.  739—868.  1.  (J.  Texte  es  F.  Brunot 
cikkei.) 

2.  Francia  világ  Bécsben. 

Bécsben,  III.  (VI.)  Károllyal  (1711—1740)  oly  ural- 
kodó lépett  a  trónra,  aki  az  olasz  művészet  és  szoká- 
sok iránt  különös  előszeretettel  viseltetett.  Olasz  tudó- 
sokkal s  művészekkel  népesítette  be  udvarát,  Metastasiot 
1730-ban  poéta  cesareo-nak  nevezte  ki.^  Trónralépte 
óta  az  olasz  irodalomnak,  képzőművészeteknek  és  szín- 
játszásnak túlnyomó  szerepe  van  az  udvarban.  Az  olasz 
mellett  azonban  a  francia  is  helyt  nyer  s  ez  a  hely 
mindinkább  nő  fontosságban.  Eugène  savoie-i  hercegnek 
bécsi  tartózkodása  a  francia  ízlésnek  bécsi  elterjedésére 
nézve  nagy  hatással  volt.  Az  ő  hívására  jön  a  Francia- 
országból száműzött  Jean-Baptiste  Rousbeaü  (167u— 1741), 
jól  hangzó,  de  érzés-  és  gondolatszegény  ódák  s  kantá- 
tok költője  1715-ben  Bécsbe.  Eugène  lelkes  támogatója 
lesz  Rousseaunak,  kinevezteti  császári  udvari  történet- 
íróvá. Ódái  s  egyéb  költeményei  (szabados  epigrammákat 
is  írt)  a  bécsi  körökben  nagyon  el  voltak  terjedve.  Érde- 
kesek első  benyomásai  (1715.  júl.  15-ről)  : 

Ennél  az  udvarnál  úgy  érzem  magam  tizenkét  nap  mul. 
tával,  mint  Franciaországban  ugyanannyi  számú  év  múlva 
azzal  a  különbséggel,  hogy  itt  nincsenek  ellenségeim.  Az 
összes  udvarbéli  urak  beszélik  nyelvünket  s  nagyrészük  job- 
ban ismeri  a  francia  nyelv  szépségeit,  mint  mi  magunk.  Már 
megérkezésem  előtt  divatban  voltam  s  a  legkiválóbb  emberek 
vágyakoznak  arra,  hogy  engem  lássanak. - 

Eugène  olasz  hercegi  vérből  való  francia  volt,  mi 
sem  volt  hát  természetesebb,  hogy  ő  Bécsben  a  francia 

1  Zambra  Alajos  :  Metastasio  és  a  magyarországi  iskoladráma. 
Egyet.  Philol.  Közlöny  1919.  évf.  (43.  k.)  3—5.  1. 

-  H.  M.  Richter:  Geistesströmungen.  Berlin,  1875.  103 — 11.  1. 

s  mellékesen  az  olasz  irodalmat  pártolta,  anélkül  azon- 
ban, hogy  egy  percre  is  megszűnt  volna  XIV.  Lajos 
ellensége  lenni.  A  francia  és  olasz  eredetű  tudósok  és 
művészek  találkozóhelye  lesz  Eugène  herceg  palotája. 
A  herceg  nagy  hatással  volt  Ausztria  szellemi  fejlődésére, 
jóformán  minden  jövedelmét  nagybecsű  gyűjteményeinek 
gyarapítására  fordította.  A  francia  ízlés  vele  Bécs  arisz- 
tokratikus köreiben  mind  nagyobb  tért  nyert.  Mária  Terézia 
trónrajutásával  egyúttal  uralomra  jut  a  francia  ízlés,  nyelv, 
szellem;  III.  Károly  udvari  spanyoljai  hovatovább  kihal- 
nak, az  olasz  nyelv  is  mind  ritkábban  lesz  hallható  az 
udvarban,  férjével,  Lotharingiai  Ferenccel  francia  szoká- 
sok kapnak  lábra  az  udvarnál,  a  spanyol  étiquette  szigorú- 
ságából engednek,  franciásabbá  lesz  a  ceremónia  és  az 
udvari  élet,  mindamellett  Mária  Terézia  mindig  meg- 
óvja udvarát  a  francia  udvarnál  akkor  honos  túlköny- 
nyed  élettől.^  Ferenc  különben  alig  tudott  valamit  néme- 
tül, nem  is  beszélt  sohasem  ezen  a  nyelven  s  már 
őreá  való  tekintettel  is  kizárólag  a  francia  lett  az  udvar- 
nak s  ezáltal  természetesen  a  magasabb  köröknek  nyelve. 
Mária  Terézia  levelei,  apróbb  feljegyzései,  pár  soros 
üzenetei  túlnyomó  részben  franciául  (még  pedig  igen  pon- 
gyola, nyelvtani  és  helyesírási  hibáktól  nyüzsgő,  de 
könnyen  folyó  franciasággal)  vannak  írva."^  Franciául 
leveleznek  egymással  az  uralkodó  család  tagjai,  Mária 
Terézia  gyermekeivel,   II.    József  testvéreivel,^  II.  Lipót 

1  V.  ö.  K.  Biedermann  :  Deutschlands  politische,  matérielle  und 
sociale  Zustande  im  XVIII-ten  Jahrhundert.  Leipzig  H.  k.  1.  rész. 
1858.  156—7.  1. 

^  Levelezéséből  mintákat  1.  Adam  Wolf  :  Aus  dem  Hofieben 
Maria  Theresias.  Wien,  1858.  326 — 43.  1.  s  passim. 

'  Néhány  levelet  kiadott  A.  Wolf  :  Marie  Christine.  Wien. 
n.  köt.  1863.  215-66.  I. 

nővérével,  Mária  Krisztina  főhercegnővel.'  II.  József  föl- 
terjesztései anyjához,  hivatalos  aide-mémoire-jai,  jelen- 
tései, majd  utasításai,  miniszterei  számára  készített  össze- 
foglalásai, túlnyomó  részben  franciául  vannak  megfogal- 
mazva. 

A  francia  szellem  teljes  hegemóniával  rendelkezett 
az  udvarban.^  Hogy  milyen  kevés  része  volt  a  bécsi  udvar 
szellemi  életében  a  német  nyelvnek,  azt  éppen  a  magyar 
testőrség  irodalmának  története  bizonyítja  frappánsul. 
Az  udvar,  néhány  pap  kivételével,  csak  úgy  olvasta  a 
francia  irodalom  fontosabb  termékeit,  mint  a  párisi  vagy 
berlini.  Még  a  francia  fölvilágos  ódás  is  behatol  az  udvarba 
később,  a  józseíi  időkben.  Izabella  főhercegnő  általános 
művelődéstörténetet  kezdett  írni,  amiben  vezérfonala  való- 
színíileg  Voltaire-nek  Essai  sur  les  moeurs-e  volt.  IL 
József  este  es  reggel  Voltairet  olvasta  legszívesebben, 
akiben  szellemi  társat  látott,  meg  is  akarta  látogatni  egyik 
útján  a  ferney-i  pátriárkát,  de  anyja  megtiltotta.  Párisi 
útjában  azonban  meglátogatta  Rousseaut  és  Bufifont.^  Az 
udvarhoz  legközelebb  állók  franciásodtak  el  leghamarább. 
Kaunitz  hercegnek  pl.  teljesen  franciás  modora  volt,  élet- 
módja a  francia  arisztokrácia  szokásíival  egyezett  meg 
—  egészen  a  könnyed  galantériáig.  ^  KHRVENHtíLLER-METscH 
János  József  hercegnek  (1700 — 1776),  az  udvar  másik 
nagy  alakjának,  naplószerű  emlékiratai  részben  franciául 
vannak  megírva,  a  német  nyelven  írott  részek  pedig  sűrűn 
vegyítve  francia  kifejezésekkel.  Sok  bécsi  előkelő  ember 

'  Levelezésüket  közreadta  :  A.  Wolf  :  Leopold  IL  und  Marie 
Christine.  Wien.  1867. 

2  Marczali  Henrik  :  Mária  Terézia.  Budapest,  1891.  220.  1. 

3  Marczali  Henrik  :  Magyarország  története  II.  József  korában. 
Budapest,  I.  k.  1881.  387—9.  1. 

*  Biederniann:  id.  m.  II.  k.  1.  rész.  157.  1. 

a  német  irodalmi  nyelvet  nem  is  ismerte  már,  mintahogy 
egy  kis  egykorú  vers  mondja  :  ^ 

Ich  spreche  Walsch,  wie  Dante 
,  .  .  Wie  Diderot  französisch. 
Und  Dentsch  —  wie  meine  Amme. 

Maga  a    kirátynő   is    csak    a    bécsi-német    dialektust 
bírta. 


3.  Francia  színjátszás  udvari  és  mágnás  körökben. 
Francia  színház  Bécsben. 

Az  udvarnak  s  az  előkelő  társaságnak  elfranciá- 
sodására  igen  nagy  hatással  volt  a  francia  színjátszás. 
A  Mária  Terézia  alapította  „összes  színházak  fő-  és  udvari 
igazgatósága "-nak  ugyanis  első  intézkedése  volt  egy 
francia  színház  alapítása  Bécsben. 

Francia  színészet  különben  nem  volt  újság  sem  az 
udvarnál,  sem  a  főúri  házaknál.  A  század  közepén  mind 
sűrííbben  kerülnek  franciák  az  udvarhoz  (az  olaszok 
mellett),  mint  balletrendezők,  udvari  ünnepségek  igaz- 
gatói vagy  ezek  munkatársai.  A  hetvenes  évek  elején 
jön  Bécsbe -^  balletrendezőnek  a  párisi  Jean-Georges  Nő- 
vérre (1727—1810),  a  modern  ballet  megteremtője.  Nővérre 
első  babérait  Dupres  mellett  szerezte  a  fontainebleau-i 
udvari  színház  igazgatóságánál.  Noverrenek,  aki  mint 
balletmester  Európa  minden  nagy  városában  megfordult, 
Bécs  csupán  egy  stáció  volt,  de  működése  még  sem  múlt 
el  nyomtalanul. 

^  L.  Caroline  Pichler  :  Denkwürdigkeiten  aus  meinem  Lében. 
Wien,  1844.  I.  k.  14.  1. 

^  Nagl-Zeidler  :  Deutsch-ó'sterreichische  Literaturgeschichte. 
Hauptband.  Wien,  1899.  701—2.  1. 

Nővérre  födözi  föl  az  „ifjúságának  legnyájasabb  ide- 
jében meghalt"  Delphin  táncosnőt.  Nővérre  szerzi  a  Paris 
ítélete  című  balletet,  amelyben  Delphin  Vénuszt  kreálta. 
Különben  halljuk  magát  Bessenyei  Györgyöt,  aki  e  tán- 
cosnő emlékének  egy  kissé  esetlen,  de  mindvégig  tiszta 
és  művészi  rajongással  teli  költeményben  áldoz.^  A  Túdó- 
sítás-han  elmondja,  hogy 

Delfén,  egy  tántzosné  volt,  kinek  tántza,  's  teste  járása, 
a'  természet  első  mesterségnek  kellemetességet  is,  tsak  nem 
felül-haladni  láttatott.  Nóver,  egy  tsudáállatos  tehetségű  tántz- 
mester,  és  Poéta,  ki  a'  régiségeket,  Bétsnek  elö-hordja.  Paris' 
Ítéletéből  tsinált  egy  tántzot  .  .  .  E'  tànzban  Delfèn,  Venus 
Isten-Aszszonynak  személyét  jádzotta  ;  a'  ki  is,  szökéseibe, 
Vcnust  meg-tzáfolni  láttatott.  .  .  .^ 

Magában  a  versben  is  megemlékezik  Bessenyei  Noverre- 
ről,  aki  Delphin  legnagyobb  sikerének  szerzője  volt. 

Paris'  ítéletét  Nóver  elö-hozza 

Bétsnek  ;  's  Delfént  kezén  titkon  meg-hordozza  . . . 

Júno,  Pallás,  Vénus,  öszve-keverednek 

Az  arany  almáért,  mellyen  vetekednek  . . . 

Minden  szív  repdesett  Delfénre  e   tántzba. 

Ki  Nóver  szavára  rejtezett   VénusbaJ 

.  .  .  Egész  Béts  tsudálta  kellemetességét, 

Vénus  mellé  tette,  ritka  kedvességét. 

E'ként  mulattatta  Delfén  a'  szíveket, 

Formálván  sok  ezer  gyönyörűségeket.* 

Bár  Metastasio  az  udvarnál  s  Bécsben  haláláig  (1782) 
nagy  kegyben  és  népszerűségben  állott  s  darabjait  mindvégig 
nagy  élvezettel  hallgatja  a  „legfelsőbb  társaság",  mégis 

^  Delfén.  —  Az  Eszter-Mzi  Vígasságok.  Nyomtattatott  1772-dik 
Esztendőben.  [H.  n.]  17 — 25.  lapjain. 
'  Az  Eszter-házi  Vígasságok  19.  1. 
"  21.  1. 
*  24.  1. 

francia  előadásokra  vágynak  már.  Főúri  műkedvelők 
időnkint  szórakozásul  vagy  családi  ünnepek  alkalmával, 
francia  vígjátékokat  adnak  elő,  amelyeken  résztvesz  az 
udvar,  mint  nézőközönség,  illetőleg  —  fiatalabb  tagjai- 
ban —  mint  szereplő,  Khevenhüller-Metsch  hg.  említett 
naplójában  több  ilyen  előadásról  találunk  följegyzéseket, 
különösen  az  ötvenes  évekből.  A  szereplők  között  föl- 
leljük az  udvarnál  bejáratos  magyar  mágnásokat  is.  Ami- 
kor az  udvar  meglátogat  egy  főúri  családot  vidéki  kas- 
télyában, a  lehozott  francia  színtársulat  az  udvar  tiszte- 
letére francia  vígjátékokat,  köztük  molière-ieket  ad  elő. 
Hasonlóképen  történt  kiváló  idegenek  tiszteletére  is.  így 
az  Esterházyaknál  is. 

Az  Esterházy  hercegi  család  óriási  kastélya  Eszter- 
házán (Sopron  m.),  amelyet  Esterházy  Miklós  József  hg. 
(1714 — 1790)  tábornagy  és  gárdakapitány,  a  nagy  zene- 
kedvelő, építtetett  a  60-as  években  s  rendeztetett  be 
páratlan  pompával,  a  párisi,  londoni  és  bécsi  ízlés  minden 
raffinement-ját  egyesítette.^  A  Haydn  vezetése  (1760—90.) 
alatt  álló  színház  és  zenekar,  francia  balletek  szórakoz- 

^  Az  Esterházy-kastélyról  s  az  ottani  életről  v.  ö.  :  Lettres 
d'un  voyageur  anglais  sur  la  France,  la  Suisse,  l'Allemagne  et 
l'Italie.  Traduit  de  Mr.  Moore.  Lausanne,  II.  k.  1782.  285—92. 
[M.  N.  Máz.  kvt.  :  Itin.  910.]  —  Voyages  de  John  Moore  en  France 
et  en  Allemagne.  Traduits  de  l'Anglais  par  Meiie***  Paris,  1806. 
238—67.  1.  (V.  Ö.  Magyar  Könyvszemle  1918.  évf.,  új  f.  XXVI. 
k.  71.  1.)  —  Le  Baron  Zorn  de  Bulach  :  L' Ambassade  du  Prince 
de  Eohan  à  la  Cour  de  Vienne,  1771 — 1774.  Notes  écrites  par  un 
gentilhomme,  officier  supérieur,  attaché  au  Prince  Louis  de  Rohan, 
ambassadeur  du  roi  et  publiées  par  son  arrière- petit-fils.  Strasbourg, 
1901.  8— r.  168  1.  Ez  utóbbit  nem  láttam.  Kont  szerint  {Biblio- 
graphie française  de  la  Hongrie,  Paris,  1913.  48.  1.)  érdekes  dol- 
gok olvashatók  ebben  a  könyvben  az  eszterházi  kastélyról  s  az 
1772-ben  ott  rendezett  „vigasságok'-ról.  —  Rövid  leírás:  Excursion 
à  Eszterház.  [M.  N.  Múz.  kvt.  :  Hung.  h.  517.] 

tatták  a  monarchiának   legelőkelőbb   közönségét,    amely 
koronkint  odagyűlt.  ^ 

Mind  Királyunk,  mind  Nemzetünk  ditsösége  kívánta, 
—  magyarázza  Bessenyei  György  ezt  a  müvészetpártolást  és 
fényűzést,  —  hogy  Eszter-háza,  magát  tsudává  tegye.  Meg- 
keliett  mutatni,  hogy  a'  Fâris-  és  Londonban  nevekedett 
Frantzia  kívánság,  Magyar-Országban,  gyönyörűségét  fel-talál- 
hatja  :  mellyen  tett  álmélkodása.  Hazánknak  tisztességét,  két- 
ség kivül,  minden  idegeneknél  ditsöiteni-fogja^ 

Az  Eszter-házi  Vígasságok  c.  kis  verses  müvében  el- 
mondja Bessenyei,  hogy  Rohan  herceg  biboros  ^  Ester- 
házy Miklós  József  hguek  hívására  1772.  július  havában 
Eszterházára  megy,  ahol  öt  napig  egyik  mulatság,  szóra- 
kozás a  másikat  követi.  Az  illusztris  vendég  tiszteletére 
a  házi  színtársulat  IV.  Henrik  francia  királyról  ad  elő 
egy  színjátékot  r"* 

Itt  egy  Játék'  nézö-piatz  formáltatott, 
Hol  a'  szív  érezni  gyengén  taníttatott, 
Negyedik  Henriket,  vadászva  Jádzották, 
Frantzia  Király  volt  ;  's  most  azért  mutatták. 
Az  Aszszonyi  nemből  Diána   serege, 
S  Vénusnak  ragadó  aranyos  fellege  ; 
Mezei  játékra  le-mentek-vólt  Bétsbül, 
Értek  egy  érzékeny  szív,  melegszik,  és  hül 

Másnap  vadászat  után 

.  .  .  ismét  Tragédiát  kpzd'nek  ; 
Hol  édes  fájdalmat  oszt'nak  érzéseknek. 
Tsendes  halgatás  lesz  a'  Játék-piatzon, 
Kiki  gondolkodik,  's  sóhajt  magánoson  .  .  . 

^  Az  Eszter-házi  Vigasságok.  3.  (szztlan)  1.  „Tudósítás'"'. 

^  Louis  de  R.  (1734—1803.)  Franciaországnak  bécsi  követe 
1770  - 1777. 

^  Ez  csak  Charles  CoLLÉnak  Parisban  1744-ben  nagy  sikert 
aratott  \ágjátéka  lehetett  :  Partie  de  chasse  de  Henri  IV.  V.  ö. 
még  Eckhardt  :  id.  m. 

ami  szintén  csak  francia  tragédia  lehetett.  Amit  különben 
csupán  azért  adták  elő  : 

Hogy  jobban  érezzék  a'  többi  vidúlást, 

mert  még  aznap,  vacsora  után,  lemennek  a  kertbe,  ahol 
egy  tisztáson,  rögtönzött  színházban,  új  előadást  kezdenek, 

Éneklés  hallatik  a'  Játék-piatzon. 

Beszélni  kezd  a'  szív,  a'  nyílt  ajakakon  . . . 

franciául,  legföljebb  olaszul. 

A  "sok  énekesné  egy-más  után  ki-jö; 
Mondják  nó tájikat,  's  buja  mellyek  fe!-nö. 
Az  égö  erdőkbe'  édes  szavok  hangzik, 
Érzésében  a'  szív,  bádjad,  's  szunnyadozik. 

A  francia  múzsák  egynapi  pihenőt  tartanak  annyi 
fáradság  után.  15-én  veszik  föl  újra  az  egy  napra  elej- 
tett fonalat.  Borozás  után 

.  .  .  kezdődtek  a'  nóták  zengeni, 
'S  hangjokkal  az  erdők,  és  Egek  rengeni  : 
Eztet  Tragédia  követte  végtére, 
Mellyet  a'  szép  sereg  jádzatot  kedvére. 

Az  alatt  vatsora  ideje  érkezett, 

'S  a'  sok  énekesné,  új  nótákat  kezdett. 

Éneklések  jöttek  a'  Tragédiába, 

Melly  édes,    s  keserves  lehetett  magába. 

16-án   pedig,  a  „vígasságok"   utolsó  napján,  a  vízivadá- 
szat után,  mihelyt 

...  a'  nagy  puskázás,  véglére  hogy  el-múlt, 
A'  katzagó  sereg,  egy  nagy  háznak  indult . . . 
...  Az  evés  itt  múlván,  Játék'  néző-helyre, 
Kelnek-fel  ;  új  kedvet  keresvén  szívekre  : 
Komédiát  néznek  együtt  tele  hassal 
Nyájasan  susogván  a'  székbe  egy-mással. 

*  A  színház  t.  i.  fáklyákkal  volt  kivilágosítva. 

Azt  ugyan  Bessenyei  sehol  sem  mondja,  hogy  ezek  az 
előadások  franciák  voltak,  de  onnan  is  következtethet- 
jük, hogy  a  14-i  előadásnak  német  voltát  —  ez  volt  az 
egyetlen  németnyelvű  előadás  —  külön  kiemeli  : 

Ezek  után  Német  Komédiáitokat 

Néztek  ;  kik  mutatták  beszélve  magokat. 

Minden  indulatot  viseltek  testekbe  : 

Hol  öröm,  hol  harag  forgott  a'  szemekbe. 

A  laxenbnrgi  császári  kastélyhoz  csatolt  színházban 
francia  színtársulat  játszott  francia  darabokat,  amelyeket 
balletelőadás  követett.^  De  még  mindez  nem  az  annyira 
áhított  állandó  francia  színház.  A  „legfelsőbb  társaság" 
nagyon  irigyelte  már  a  többi  német  udvarokat,  amelyek- 
ben a  francia  drámairodalmat  s  általában  a  franciás 
ízlést  javában  kultiválták,  gondoskodtak  is  mihamarabb 
francia  színészekről. 

Az  első  társulat  Hágából  jött  Bécsbe,  Jean-Louis 
Hébert  volt  az  imprésario.  Első  előadásul  (1752  máj. 
14-én)  Th.  Corneille  Le  Comte  d'Essexét  és  St.-Foix 
L'Oraclejkt  adták.  A  színház  neve  Théâtre-Français 
près  de  la  cour  volt.  Dúsan  fizették,  ellátták  a  színé- 
szeket, míg  a  német  színészek  az  udvarnak  valódi  hamu- 
pipőkéi voltak  ;  a  felszerelésből  a  legszebb  a  franciák- 
nak jutott.  Az  első  Hofdiredor  gr.  Esterházy  Ferenc 
lett,  utána,  nemsokára  gr.  Durazzo  Jakab.  A  társulat 
nyolc  nőből,  tizenegy  férfiből  és  három  gyermekszereplő - 
bői  állott.  Gr.  Durazzo  állandó  kapcsolatban  volt  egy 
kiváló  párisi  színházi  emberrel,  Ch.  S.  Favart-ral,  aki 
a  grófot  Parisnak  minden  színházi  eseményéről  tájékoz- 
tatta, egyszóval  :  kapcsolatba  hozta  a  bécsi  francia  szín- 
ház  életét   a   párisi    művészi  eseményekkel,  színészeket 

^  A.  Wolf:    Aus   elem    Hofleben    Maria    Theresia's.    114 — 6., 
159.,  184.,  187—90.,  282.  11. 

szerződtetett  Bécs  számára,  új  darabok  scenarioit  tervezte 
meg.  Az  udvar  gyakran  elhívja  őket,  hogy  az  udvarnál 
vagy  vidéki  rezidenciákon  az  új  darabokat  bemutassák, 
míg  az  igazán  rendkívüli  eseményszámba  ment,  amikor 
német  színészek  nyertek  meghívást  az  udvarhoz  ;  az 
arisztokrácia  is  versenyezve  hívta  palotáiba  a  franciákat 
magánelőadásokra.  A  francia  színház  műsora  a  ^nagy 
század  "-béli  francia  drámairodalomból  merít,  a  darabo- 
kat azonban  némileg  megrövidítve  adja,  mert: 

.  .  .  toute  équivoque  ou  trop  forte  ou  trop  fine  gâte  les 
moeurs  ou  les  suppose  gâtées;  toute  satire,  qui  tombe  sur 
le  clergé  peut  nuire  à  la  religion  .  .  .  toute  peinture  de  ces 
commerces  de  galanterie  qui  suppléent  au  mariage  .  .  .  est 
un  scandale  à  Vienne  .  .  .  (Durazzo  levele  Favarthoz.) 

Tragédiákon  (Voltaire,  Pierre  es  Thomas  Corneille, 
Racine),  vígjátékokon  (Molière,  Racine,  Regnard,  Dancourt, 
Destouches^  Marivaux,  Le  Sage,  Scarron  stb.)  kívül  víg 
operákat  is  adnak  elő  Le  Sage,  Dorneval,  Favart,  Fa- 
gant  s  Vadé  szerzőktől.  Német  darabokat  is  adtak,  francia 
fordításban  természetesen,  pl.  Cronegk  Codrusàt.^  Az 
előadások  rendszerint  egy  vígjátékból  s  két  hallétből 
vagy  egy  drámából  s  egy  víg  utójátékból  állottak. 
A  Józsefi  érában  Kaunitz  hg.  és  az  udvari  körök  a 
Burgszínházat  továbbra  is  meg  akarják  tartani  a  francia 
színészetnek  s  csupán  heti  három  napra  akarják  átadni 
az  olasz  operák  vagy  a  német  darabok  számára.  Az 
anyagi  helyzet  azonban  rossz  volt,  a  60-as  évek  végén  a 
francia  színházat  a  pénzügyi  összeomlástól  Kaunitz  csak 

*  Valószínű,  hogy  Bessenyei  György  Philosophusának  min- 
táját, L'Eomme  singuliert,  ebben  a  színházban  nézte  végig.  V.  ö. 
Eckhardt  Sándor  :  Az  aradi  közművelődési  palota  francia  könyvei. 
Arad,  1917.  12.  1. 

*  Richter  id.  m.  126.  1. 

az  udvari  főnemességnek  anyagi  hozzájárulásával  tudta 
megmenteni.  Gr,  Koháry  Nep.  János  lesz  ekkor  a  bécsi 
színházak  „Administrateur  et  Régisseur  absolu  "-je,  újjá- 
szervezi a  francia  színház  ügyét,  úgy  hogy  1771-ben 
ismét  egy  kiváló  francia  társulat  működik.  Azonban  már 
1770-ben  Koháry  memorandumot  intéz  Kaunitzhoz,  amely- 
ben kéri,  hogy  a  francia  színház  terhétől  mentsék  föl, 
mert  pénzzel  nem  bírja.  Kaunitz  mindent  elkövet,  hogy 
Koháry  kívánságát  meghiúsítsa.  De  Koháry  tovább  dol- 
gozik a  színház  franciasága  ellen,  biztosítja  a  király- 
nőt, hogy  a  francia  színészet  hiányát  mégegyszer  olyan 
jó  német  színjátékkal  fogja  pótolni.  Jellemző  a  felső 
körök  teljes  internacionalizmusára,  hogy  a  magyar  gróf 
a  német  nyelvet  pártolja,  míg  az  osztrák-német  főúr 
mindent  megtesz  a  francia  nyelv  érdekében.  A  francia 
színház  rohamosan  veszti  el  közönségét,  gyökértelenül 
áll  a  bécsi  társadalomban  s  az  új  vállalkozó  anyagilag 
nem  bírja  ki  a  megcsappant  érdeklődésű  közönséget, 
úgy  hogy  —  Kaunitz  nagy  fájdalmai  a  —  1772  feb- 
ruár 27-én  megtartják  búcsúelőadásukat.  Három  évvel 
később  fölmerül  ugyan  egy  újabb  francia  színháznak 
terve,  de  —  jellemző  a  megváltozott  közhangulatra  — 
megvalósítani  már  nem  tudják.  Egészben  véve  :  a  közön- 
ség ízlésére  és  a  német  drámára  fejlesztő  hatással  volt 
a  francia  színház,  de  a  franciák  mintegy  túlélték 
önmagukat,  túlsoká  maradtak,  a  60-as  és  70-es  évek- 
ben a  német  nyelv  már  a  művelt  osztályoknak  is  a  köz- 
nyelvévé vált.^ 

'  Oskar  Teuber:  Das  k.  k.  Hofburgtheater  seit  seiner  Begrün- 
dung.  Wien,  1896.  {Die  Theater  Wiens  c.  gyűjtemény  2.  köteté- 
nek 1.  félkötete.)  66—79.  és  150—71.  1. 

4.  Francia  nyelv  a  bécsi  életben.  Francianyelvű 
lapok  Bécsben. 

Habár  a  nemzeti  nyelv  a  60-as  évektől  kezdve 
rohamosan  hódítja  vissza  jogait,  a  francia,  mint  második 
nyelv,  megőrzi  nagy  népszerűségét  a  század  végéig. 
Hatalma  nem  kizárólagos  többé,  nem  nyomja  el  az  anya- 
nyelvet, de  mellette  foglal  helyet,  terjed  és  ismerete 
általánosabbá  válik.  Oly  nagy  a  kereslet  a  családokban 
a  francia  nevelők  és  nevelőnők  után  („on  a  la  marotte 
à  Vienne  de  ne  vouloir  que  des  Gouverneurs  et  des 
Gouvernantes  françaises"^),  hogy  —  amint  gróf  Fekete 
János  a  bécsieknek  szemükre  hányja  —  válogatás  nél- 
kül vették  föl  őket,  pedig  nem  a  legmegfelelőbbek  jöt- 
tek, különösen  erkölcsi  szempontból  nem.  Sőt.  mi  több, 
„tíz  közül  alig  négy  tudja  alaposan  az  anyanyelvét". 

A  francia  nyelvnek  közhasználatát  mutatja,  hogy  a 
magasabb  körök  tagjaiból  álló  első  bécsi  szabadkőműves- 
páholy :  Loge  aux  Trois  Canons  (alap.  1742.)  francia- 
nyelvű volt,  jegyzőkönyvei  —  az  osztrák  szabadkőműves- 
ségnek legrégibb  emlékei  —  franciául  vannak  írva;  a 
többi  páholyoknak  is  pl.  a  Loge  aux  Trois  Coeurs-nek, 
francia  volt  a  hivatalos  nyelve.- 

A  franciául  olvasó  közönség  igényeinek  kielégítésére, 
a  behozott  vagy  becsempészett  francia  könyveken  kívül, 
amelyekről  később  lesz  szó,  Bécsben  is  nyomattak  francia 
könyveket,  bár  ezeknek  száma  a  behozottakéhoz  képest 

^  [Gróf  Fekete  JánosJ  :  Esquüse  d'un  tableau  mouvant  de 
Vienne.  Tracé  par  un  Cosmopolite.  1787.  84.  1.  (Nemz.  Múz.  kt.  : 
Austr.  1334.). 

-  Ludwig  Abafi  :  Geschichte  der  Freimauerei  in  Oesterreich- 
Ungarn.  Budapest,  I.  k.  1890.  72—8.,  111—20.  1. 


nem  volt  magas. ^  Leginkább  ismert  s  keresett  könyvek 
újranyomtatásai  ezek,  a  francia  színház  műsordarabjai 
(Grhelen  kiadónak  volt  egy  ilyen  vállalata),'^  iskolai  tan- 
könyvek, a  Bécsben  megtelepedett  szerzetesrendek  val- 
lásos kiadványai  stb.  A  francia  újságlapoknak,  alma- 
nachoknak,  folyóiratoknak  is  nagy  divata  volt  Bécsben. 
Ezekkel  akartak  versenyezni  a  bécsi  francia  időszaki 
sajtó  termékei.  Első  volt  az  1757-ben  megindult  Gazette 
de  Vienne  (1788-ban  szűnt  meg).  Tulajdonkép  francia 
testvérlapja  a  régi  s  tekintélyes  „Wienerisches  Diarium" 
című  hetenkint  kétszer  megjelenő  ve.öyestartalmú  újság- 
lapnak. A  Gazette  szintén  hetenkint  kétszer  jelent  meg 
főleg  a  németül  tudni  nem  akaró  udvari  körök  számára.^ 
A  60-as  években  (1768 — 69.)  egy  irodalmi  lap  is  fönn- 
állóit :  ez  volt  a  péntekenkint  megjelenő  Gazette  littéraire 
de  Vienne^  Évkönyv  is  született,  keleti  hajtásaként  a 
Franciaországban  nyüzsgő  és  burjánzó  almanach-iroda- 
lomnak,  1785  óta  az  :  Almanac  universel,  chronologique, 
politique^  historique,  littéraire.''  Következő  években  föl- 
támad a  Gazette  de  Vienne-féle  típus,  neve  :  Corre- 
spondance Universelle,  Grandmenil  szerkesztette  s  heten- 
kint kétszer  jelent  meg.*'  Az  Extrait  ou  Esprit  de  toutes 
les  Gazettes  (1788  óta)  és  a  Correspondance  secrète  de 
Vienne  (1788.)  a  Franciaországban  dívott  ilyesfajta 
lapok  utánzatai  lehettek.' 

'  Anton  Mayer  :  Wiens  Buchdruckergeschichte.  Wien,  II.  k. 
1887.  111    1. 

2  V.  ö.  Eckhardt:  id.  m.  12.  1. 

'  E.  V.  Zenker  :  Geschichte  der  Wiener  Journalistik  von  den 
Anfángen  bis  zum  Jahre  1848.  Wien  u.  Leipzig,  1892.  33.  és  144.  1. 

*  Zenker  :    id.    m.    59.    és    145.  I.    —    Richter  :  id.  m.  276.  1. 

*  Zenker  :  id.  m.  151.  I.  —  Mayer  :  id.  m.  II.  k.  304.  1. 
^  Zenker:  id.  m.  153.  1.  —  Mayer:  id.  m.  U  k.  304,  1. 
'  Zenker  :  uo.  és  Mayer  :  «o. 

5.  Bécsi  magyar  ifjak  francia  tanulása. 

Ebben  a  szellemi  környezetben  nevelkedett  magya- 
rok természetszerűiéi?  a  franciás  műveltség  részeseivé, 
sőt  híveivé,  terjesztőivé  válnak.  Elsősorban  a  testőrök, 
akiknek  előírás  folytán  kellett  franciánl  tannlniok.  Fölöt- 
tes hatóságnk  alkalmat  is  adott  nekik  erre,  külön  francia, 
német  s  időnkint  magyar  tanáruk  volt,^  A  testőrség  szer- 
vezeti szabályzata  szerint  tanárok  vezetése  alatt  szám- 
tanból, német  nyelvből  s  irodalomból,  curialis  stylusból. 
francia  nyelvből  s  irodalomból  s  a  magyar  jog  tudomá- 
nyából hallgattak  előadásokat,"^  Hasonlókép  történt  az 
állami  nevelőintézetekben,  különösen  a  Terézianum-hsin. 
Mária  Terézia  alapítása  ez,  aki  hasznosnak  látta  —  a 
Monarchia  szellemi  levegőjének  egységesítése  céljából  — 
hogy  országaiból  az  előkelő  családok  fiai,  az  ő  és  az 
udvar  szemei  előtt,  mintegy  felügyeletük  alatt,  közös 
intézetben  nyerjék  kiképeztetésüket,  1746  őszén  nyilt 
meg  a  Collegium  Theresiamim^  melynek  első  növendékei 
—  24  ifjú  —  között  máris  két  magyarral,  még  pedig 
Niczky  Józseffel  és  gróf  Perényi  Andrással  találkozunk, 
a  következő  évben  fölvett  59  új  növendék  között  pedig 
a  báró  Vay,  Fáy^  gr.  Draskovich^  Sándor^  báró  Andrássy 
családok  sarjadékait  látjuk.''  1751  óta  pedig  magyar 
alapítványi  helyeket  is  rendszeresítenek/^    Különös  gon- 

^  V.  ö.  Ballagi  Aladár  :  A  magyar  királyi  testőrség  története. 
Pest,  -1878.  372.  I. 

^  V.  ö.  Ballagi  :  id.  m.  370.  1. 

^  Max  Freih.  v.  Gemmel-Flisclibach  :  Album  der  k.  k.  There- 
sianischen  Akademie.  (Fortgesatzt  u.  ergánzt  von  C.  Manussi), 
Wien,  1913.  19—22.  1. 

*  Fináczy  Ernő  :  A  magyarországi  közoktatás  története  Mária 
Terézia  korában.  Bpest,  I.  k.  1899,  339—40.  1. 

dot  fordítottak  arra  a  jezsuiták,  akik  az  intézet  tanárai  és 
nevelői  voltak  1773-ig,  hogy  a  francia  nyelvet  minden 
növendékük  elsajátítsa.  Ez  az  igyekezet  a  tanrendekben 
is  megnyilvánul.  Az  első,  1753-ból  származó,  órabeosztás- 
ban úgy  az  alsó,  mint  a  felső  osztályokban  az  „idegen  nyelv* 
gyakorlása  (s  ez  alatt  elsősorban  a  franciát  kell  érteni), 
napi  egy  órával  szerepel,^  éppen  így  a  jogi  tanfolyamon.^ 
A  Teréziánumnak  1775-ben  történt  megreformálásakor 
az  alsó  osztályokban  francia  nyelvtan  és  helyesírás,  a 
középsőkben  francia  klasszikusok  olvasása,  az  1.  jogi 
osztályban  pedig  francia  stílusgyakorlatok  foglalnak  he- 
lyet ;  ^  az  1782-es  átszervezésnél  pedig  az  alsó  osztá- 
lyokban heti  két,  a  magasabbakban  heti  négy  órát  szán- 
tak a  francia  nyelvnek,"^  nem  szólva  persze  a  tanterven- 
kívüli francia  társalgásról.  Az  eredményes  tanítás  eléré- 
sére természetesen  megfelelő  számú  és  képzettségű  francia 
tanárról  kellett  gondoskodniok.  Már  az  1753-i  személy- 
zeti jegyzékben  négy,  Németalföldről  behívott  jezsuita 
szerepel,  mint  francia  nyelvtanár.^  Az  1782-es  átszerve- 
zésnél három  francia  nyelvmesteri  állást  rendszeresítenek.^ 
Csak  az  volt  a  baj,  hogy  ezek  a  nyelvtanárok  sűrűn 
változnak.'  Csupán  az  1746— 1773-ig  terjedő  korszak- 
ban 34  francia  nyelvtanárt   s    a  francia  retorikának  két 

^  J,  Schwarz  :  Die  niederen  und  höheren  Studien  an  der  k.  k. 
Theresianischen  Akademiê  in  Wien.  I.  Theresianische  Organisation. 
Jahres-Bericht  des  Gymnasiums  der  k.  k.  Theres.  Akademie.  Wien. 
1903.  6—7.  1. 

-  Schwarz  :  id.  m.  11.  1. 

^  Schwarz  :  id.  m.  22 — 4.  1. 

*  Schwarz  :  id.  m.  11.  Die  Josefinische  Studieneinrichtaing 
Jahres-Bericht.  .  .  .  Wien,  1904.  14.  1. 

5  Schwarz  :  id.  m.  I.  1903.  8.  1. 

«  Schwarz  :  id.  m.  E.  1904.  2.  1. 

'  Schwarz  :  id.  m.  I.  1903.  25.  1. 

tanárát  számítottam  össze  ;  ezeknek  háromnegyed  része, 
nevük  után  ítélve,  született  francia  s  mindnyájajezsuitavolt.^ 

A  magyar  arisztokrácia  és  a  vagyonosabb  köznemes- 
ség az  intézet  növendékeinek  számában  folyton  nagyob- 
bodó százalékkal  volt  képviselve.  Hogy  a  szegényebb 
családok  sarjai  is  részesülhessenek  a  bécsi  nevelésben, 
Mária  Terézia  néhány  gazdátlan  egyházi  javadalmat 
adományozott  az  intézetnek  alapítványokra.  Alapításától 
1772-ig  724  tanuló  közül  117  volt  magyar.  Ezek  mind  abécsi 
franciás  légkörben  nevelkedtek,  francia  jezsuitáktól  tanul- 
ták a  nyelvet,  ékesszólást,  rendszeresen  társalogtak  fran- 
ciául. Résztvettek  az  intézetben  rendezett  francia  iskolai 
színielőad  ásókon,  amelyek  az  erkölcsnemesítés  mellett 
kitűnő  eszközei  voltak  az  idegen  nyelvek  tanításának  is. 
A  Terézianumban  uralkodó  francia  kultuszra,  de  a  királynő 
gondoskodására  is  jellemző,  hogy  az  ifjaknak  francia 
iskolai  színielőadásain  a  királynő  szűkebi)  udvarával  gyak- 
ran résztvesz  a  nézőközönség  sorában. - 

A  nagy  királynőnek  egy  másik  alapítása  volt  a  bécs- 
újhelyi Tcatonai  Terézia- Ahadémia  (1752ben),  amelybe 
Magyarország  is  küldött  tizennégy  évüket  betöltött  nemes 
ifjakat.  Az  Akadémiának,  magasabb  katonai  ismereteken 
kívül,  a  francia  nyelv  is  tárgya  volt.  A  többi  katonai 
iskolában  is  tanítottak  franciául,-'  mindegyiküknek  növen- 
dékei között  akad  magyar  meglehetős  számmal.  A  Máriíi 
Terézia  savoie-i  hercegné  alapította  Szavójai  lovagi  akadé- 
miában (alap.  1746),  amely  a  Teréziánummal  azonos 
célt  követett   s    vele  később  egyesült,^  a  humanisztikus 

^  Gemmel-Flischbach  :  id.  m.  5 — 15.  1. 

*  Schwarz  :  id.  m.  I.  rész.  1903.  8.  1.  —  Teuber  :  id.  m.  38.  1. 
3  Fináczy  :  id.  m.  I.  k.  339.  1. 

*  Schwarz  :  Geschichte  der  k.  k.  Tlieresian.  Akademie.  Jahres- 
Bericht  .  .  .  Wien,  1890.  11.  1. 

tanulmányokon  kívül  filozófiai  és  jogi  tanfolyam  is  volt. 
Az  Akadémia,  melynek  program mjában  volt  „az  összes 
modern  ismeretek  (nyelvek)  elsajátítása" .  a  piaristák  ve- 
zetése alatt  állott,  magyar  tanulói  szintén  íőleg  mágnás- 
ifjak.^ 

A  sok  francia  paptanár  tanítómunkája,  a  francia- 
nyelvi s  társalgási  órák,  francia  színjátékok  termékeny 
hatással  voltak  az  ottan  tanuló  magyar  ifjakra.  Olyan 
életkorban  érte  őket  a  francia  levegő,  amely  a  külső 
behatásokra  igen  fogékony.  Ifjúkoruk  franciás  környe- 
zete   e    generáció    sok    tagját  végigkíséri    egész    életén. 


6.  Francia  nyelv  a  magyar  mágnáscsaládokban  és 
levelezésükben. 

Az  iskolákba  járó  mágnás-  és  nemesiíjakon  kívül 
folyton  több  és  több  katholikus  magyar  főúr  megy  Bécsbe, 
mind  több  magyart  szí  föl  az  udvar,  a  bécsi  társaság, 
a  nyugateurópai  életmód,  a  franciás  szellem.  Az  udvar 
mintegy  tervszerűen  csábítja  föl  a  magyar  urakat,  akik 
erre  nagyszámban  tódulnak  oda.  Eleintén  a  nyelveket  csak 
azért  tanulják,  hogy  a  német-francia  udvarhoz  és  város- 
hoz alkalmazkodjanak,  hiszen  a  német,  de  főleg  a  fran- 
cia nyelvnek  ismerete  nélkülözhetetlen  volt  a  politikusra 
épp  úgy,  mint  a  világfira.  Egyiküknek  sem  föltett  szán- 
déka a  nemzetétől  való  elidegenedés,  eleinte  csupán  a 
szükségnek  engedtek,  azután  szokásukká,  majd  termé- 
szetükké vált  az  idegen  nyelvvel  való  élés.  így  idegenednek 
el  eleinte  a  Bécsben  élő  főurak,  azután  hatásuk  alatt  a  többi 
katholikus    mágnások    is.^    Mária    Terézia    korában  leg- 

1  Fináczy:  id.  m.  I.  k.  338.  1. 

^  Grünwald  Béla  :  A  régi  Magyarország.  Budapest,  '^  1888.  44.  1. 

többjük  már  éppen  ügy  ír  és  beszél  németül  s  franciául, 
mint  magyarul  vagy  latinul.  Jellemző,  hogy  gróf  Batthányi 
Lajost,  az  utolsó  nemzeti  nádort,  idegen  származású 
anyjának  kellett  figyelmeztetnie,  hogy  ne  hanyagolja  el  a 
magyar  nyelvet.  Megköveteli  tőle,  hogy  rendesen  franciául 
levelezzen,  de  hónaponkint  egyszer  latinul,  egyszer  néme- 
tül, egyszer  magyarul  írjon  neki.^  Pálífy  Miklós  emlékiratai 
és  följegyzései  közt  szintén  a  francia-  és  németnyelvűek 
a  túlnyomóak,  magyar  alig  akad.  A  német  és  német-cseh 
családokkal  való  összeházasodás  is  hozzájárult  a  század 
elején  a  német,  azután  a  francia  nyelv  meghonosodá- 
sához a  mindennapi  társalgás  nyelvében.  Az  idegen 
áramlattól  még  legjobban  azok  a  régi  vágású  főuraink 
tudták  magukat  s  családjukat  mentesíteni,  akik  az  udvar- 
tól távol  tartották  magukat.  Károlyi  Sándor  gróf  például 
fölvilágosult  és  sokat  olvasott  férfiú  volt  ugyan,  de  egy 
modern  nyelvet  sem  tudott,  felesége  hasonlóképen  nem, 
ezért  nem  is  akart  Bécsbe  menni. "^  Könyvtárában  mind- 
amellett a  magyar  és  latin  könyvek  mellett  híres 
francia  és  német  tudományos  munkák  is  voltak  találha- 
tók, mert  könyvtárát  minden  úton-módon  szaporította.  De 
belátta,  hogy  mily  szükséges  a  német  és  francia  nyelv- 
nek tudása  a  közéletben.  Fiától  és  unokáitól  megköve- 
teli, hogy  németül  s  franciául  tanuljanak  meg.  Hozzájuk 
írt  minden  levelében  szívükre  köti,  hogy  e  két  nyelvet 
szorgalmasan  tanulják.  1724-ben  is  például  ezt  írja: 
„Az  vadászat  és  gazdászat  közben  a  frmiczia  könyveket 
és  compositiokat  se  mulaszd  el".^  Azok  a  mágnások  pe- 

^  Marczali  Henrik  :  Mária  Terézia  159 — 60.  1. 

^  Takáts  Sándor  :  Eégi  magyar  asszonyok.  Budapest,  1914. 
223.  1. 

^  Berkeszi  István  :  A  gróf  Haller-fiúk  iskoláztatása  a  XVIII. 
század  első  felében.  Budapest,  1883.  11 — 2.  1. 


28 

dig,  akik  már  keresztülmentek  a  bécsi  franciásító  isko- 
lán, igyekeztek  utódaikban  is  fönntartani  a  francia  nyelv 
kultuszát,  már  csak  azért  is,  hogy  a  magyar  arisztokrácia 
a  nyelvtudás  hiányossága  miatt  a  cseh  és  osztrák  fő- 
nemesség mögé  ne  kerüljön.  Azok,  akik  fiaikat  nem 
valamelyik  bécsi  vagy  nyugatmagyarországi  nyilvános 
intézetben  neveltették,  ahol  bő  alkalmuk  volt  a  francia 
nyelv  elsajátítására,  francia  nevelőket,  természetesen 
papokat,  tartanak  házuknál.  Gróf  Széchenji  Ferenc, 
fia,  István  s  a  vele  együtt  nevelkedett  gróf  Forgách- 
fiú  számára  Poiipar  Antal  francia  papot,  majd  (1782-tól 
1788-ig)  egy  Barthélémy  nevű  francia  abbét  tartotta 
nevelőül.^  Főurak,  udvari  emberek  magánlevelezéseik- 
ben mind  sűrűbben  használják  a  francia  nyelvet.  Gróf 
Széchényi  Ferencnek  helyettes  báni  kineveztetéséhez  Pász- 
thory  Sándor  udvari  tanácsos,  Pálma  Károly  nagyprépost, 
Barcsai  Ábrahám  őrnagy,  a  költő,  francia  levelekben 
gratulálnak."^  Orczy  Lőrinc  báró,  a  franciás  műveltségű 
katona,  akit  irodalmi  összeköttetései  a  bécsi  testőrök 
köréhez  csatolnak  egy,  Kazinczyhoz  intézett,  levelében 
{Eörss^  1785.  nov.  5.)  az  utóiratot  magyarul  kezdi  s 
franciául  folytatja:  „Ditez  moi,  mon  cher  Kazinczy,  Com- 
ment vonts  les  aÖaires  publiques?"^  A  főuraknak  ezt  a 
szokását  ismervén,  Pétzeli  József,  a  szorgalmas  komá- 
romi író-pap,  műveit  francia  kísérőlevelekkel  ellátva  kül- 
dözgeti a  grófi  Mecénásokhoz.  Gróf  Károlyi  Antalhoz  inté- 
zett levelét  (1784-ben),  amely  mellé  Zaïre  fordítását  tette, 
így  vezeti  be  nagy  szerényen  :  „Vous  serez  sans  doute 
étonné   de   recevoir   une   Lettre   française    d'un    pauvre 

1  Fraknôi    Vilmos  :    Gróf  Széchényi  Ferenc.   Budapest,   1902, 
92.,  116.  és  303.  1. 

*  Fraknói  :  id.  ni.  94.  1. 

3  Közli  Kazinczy  F.  :  Orpheus,  I,  k.  140—3.  1.  (1790.) 

Ministre  Hongrois..."^  Azonkívül  gr.  Pálffy  Károllyal, 
gr.  Sztáray  Mihállyal,  b.  Podmaniczky  Józseffel,  Almásy  és 
Teleki  grófokkal  váltott  leveleket  franciául  (1.  a  M.  T.  Aka- 
démia kézirattárában,  a  „Magyar  írod.  Levelek  4-r. 
143."  sz.  kéziratcsomóban).  Különös  hatást  tesz  ma  e 
levelek  olvasása.  A  francia  nyelvnek  akkori,  úgyszólván 
nemzetekfölöttiségét  jelentik  ezek  :  mint  lehetett,  anél- 
kül, hogy  megütköztek  volna  rajta,  francia  nyelven  ma- 
gasztalni a  magyar  nyelv  szépségeit  és  a  magyar  hazafi- 
ságot ;  vagy  hogyan  lehetett  magyar  irodalmi  kérdések- 
ről, műfordításokról  franciául  levelezni/^  sőt  mi  több,  a 
magyar  nyelvnek,  nyelvhelyességnek,  verstannak  több 
nehézségéről  hosszú  francia  levelekben  értekezni,  mint 
ahogy  gróf  Teleki  József  teszi  Pétzelihez  intézett  levelei- 
ben.^ Gróf  P.4LFFY  Károly  kancellár  pedig,  akinek  Pétzeli 
Voltaire  Henriade-yànak  fordítását  {Henriás,  1786.)  föl- 
ajánlja, francianyelvü  levélben  köszöni  meg  s  dicséri 
a  fordítást  : 

En  parcourant  la  Henriade  Hongroise,  j'ai  trouvé  que 
Vous  avez  très  bien  rendu  les  idées  de  l'Homme  célèbre,  qvi 
nous  a  donné  ce  charmant  poëme.  Vous  laites  bien  voir, 
combien  notre  langue  est  riche,  &  qv'elle  ne  le  cède  a  aucun 
pour  la  force  des  expressions.  Vous  venes  Monsieur,  enri- 
chir la  Littérature  Hongroise  d'un  Ouvrage  qui  faire  honneur 
a  la  Patrie,  et  qui  vous  mérite  tous  les  souffrages  de  Vos- 
Compatriotes.  Puissies  Vous,  Monsieur,  ne  point  Vous  borner 

'  Pétzeli  es  Károlyi  levélváltását  1.  Irodalomtörténeti  Közle- 
mények XXI.  k.  (Császár  Elemér). 

^  Pétzeli  és  Orczy  Lőrinc  magyar  irodalmi  levélváltását 
franciául  I.  Irodalomtörténeti  Közlemények  XXV.  évf.  (1915.) 
219—21.  1.  (Baranyai  Zoltán)  és  Figyelő  (Abafi)  XI.  évf.  134—8.  1. 
(Szilágyi  István.  I 

^  Kiadva  :  Irodalomtörténeti  Közlemények  XXV.  évf.  (1915.) 
221—8.  I.  (Baranyai  Z.) 

a  cet  essay,  et  nous  faire  connoitre  successivement  Vos  Pro- 
ductions ultérieures  .  .  .  ' 

Mágnásasszonyaink  magánlevelezésében  még  gyako- 
ribb ebben  a  korban  a  francia  nyelvnek  használata. 
Álljon  itt  néhány  sornyi  mutatvány  a  XVIII.  századbeli 
magyar  nők  francia  levélstilusából. 

Gróf  CsÁKY  Anna  Zichy  Jozefához,  egy  Csáky-öz- 
vegyhez  részben  németül  írt  levelét  (1797-ból)  ekkép 
fejezi  be  : 

je  voudrois  encore  vons  dire  cent  mille  choses  .  .  . 
moi,  je  suis  comme  sur  les  épines  avec  mes  Amoureux.  Les 
Circonstances  sont  tels  qu'on  ne  saît  quel  décision  prendre, 
plaignes  moi  chère  Amie  et  aimés  toujours  celle  qui  vous 
est  tendrement  attachée  et  se  dit  pour  la  vie  vostre  tendre 
Amie  Csáky.' 

S  talán  az  első  esetben,  hogy  magyarok  között 
Beethovenről  szó  esik,  franciául  történik  ez  is.  Gr.  Deym 
Józsefné  szül.  gr.  Brunsvik  Jozefin,  aki  "bécsi  lakásán 
heteukint  kétszer  zeneestélyt  tartott,  amelyeknek  állandó 
látogatója  volt  Beethoven  maga,  ezt  írja  1799  október 
28-án  nővéreinek: 

Beethoven  est  charmant.  Il  m'a  dit  qu'il  viendra  tous  les 
trois  jours  pour  me  donner  des  leçons,  à  condition  que  je 
sois  diligente,  et  je  le  suis  vraiment. 

Vagy  később  (helyesírási  hibáktól  éppen  nem  men- 
tesen) : 

Beethoven  a  joué  la  sonate  avec  le  violoncello;  mai  j'ai 
joué  la  première  de  trois  sonates  de  Beethoven  avec  la  violine, 
accompagner  par  Suppanzik,  qui  a  joué  côme  tous,  divinement. 
Beethoven  qui  était  un  ange,  a  dôné  ses  nouvelles  quarttet . . . 

^  Kazinczy  ezt  a  levelet  eredetiben  és  magyar  fordításban  közli 
Orpheus-ànBk  első  számában  (1790.  11 — 4.  1.). 

-  Csáky-levéltár  :  Fasc.  47.  n.  5.  ;  7.  db.  (Eckhardt  Sándor 
t.  barátom  gyűjteményéből,  kinek  még  néhány   adatot  köszönök.) 

Deym  grófné  nővéreivel  és  családjával  később  is 
franciául  levelez,  e  nyelven  levelez  különben  egymással 
az  egész  Brunsvik-család.  Valami  különös  báj  van  abban, 
ahogy  a  család  tagjai  a  francia  társalgás  nyelvén  el- 
mondják egymásnak  a  magyar  eseményeket  s  teszik 
meg  magyar  dolgokra  vonatkozó  megfigyeléseiket.  Wesse- 
lényi Miklósról,  a  későbbi  államférfiúról  pl.  ezt  írja  gr. 
Teleki  Imréné,  szül.  Brunsvik  Charlotte  nővérének,  Te- 
réznek : 

C'est  un  ange,  cet  enfant  ...  il  na  que  dix  ans  ;  il 
a  tout  à  fait  la  physionomie  de  Beethoven,  ce  même  regard 
expressif  et  vif;  on  voit  le  génie  dans  ses  yeux.' 


7.  Francia  levélcímzések. 

Bizonyára  a  francianyelvű  levelezés  folytán  vagy 
hasonló  osztrák  szokás  utánzásakép  terjed  el  nálunk  a 
század  közepe  iáján  az  a  divat,  hogy  a  levelezések 
külső  címét  franciául  (még  pedig  valami  sajátos  francia 
szerkesztéssel,  nem  ritkán  persze  igen  hibásan  is)  írják, 
ekképen : 

À  Monsieur  Monsieur  François  Kazinczy 

près  ...  à  Sáros-Patak, 
vagy  még  részletesebben: 

À  Monsieur  Monsieur  François  de  Kazinczy,   Notaire   de 
Comitat  d'Abauj  à  Ujhely,  de  Neü  Gradiska. 

vagy  kedves  bőbeszédűséggel  : 

A  M.  M.  Fr.  de  Kazinczy,  mon  très  bon  Ami  .  .  . 

à  Caschau.^ 

^  André  de  Hevesy:  Petites  amies  de  Beethoven.  Paris,  1910. 
«  Kaz.  Lev.  I.  k.  17.,  20.,  267.  1. 

A  magyar  helyneveket  is,  ahol  csak  lehet,  franci á- 
sítják  s  úgy  használják.  A  Magyar  Hírmondó  pl. 
1797-ben  azt  ajánlja  előfizetőinek,  hogy  a  Trencsénbe 
szóló  leveleket  így  utasítsák  : 

Vienne,  Presbourg,  Tyrnau, 


j    vienne,  rresoourg, 
^^^  I  Trentsin;  à  Teplitz. 


A  Magyar  Músa  1788-ban  arra  kéri  az  előfizetőit, 
hogy  az,  aki  valami  könyvet  meg  akar  hozatni,  e 
címre  küldje  a  pénzt  : 

,À  Monsieur  Michael  Tóth,  Candidat  en  Medicin  et  Chi- 
rurgie, à  Vien." 

Mintha  csak  a  magyar  (és  bécsi)  postáknak  francia 
lett  volna  a  hivatalos  nyelvök  vagy  franciák  lettek  volna 
a  levélhordók. 

A  századbeli  folyóiratok  előfizetési  felszólításaiból, 
valamint  magánlevelek  címzéseiből  meg  lehet  állapítani, 
hogy  e  szokás  általában  a  század  utolsó  évéig  tart. 
bár  teljesen  a  következő  század  elején  sem  hagynak 
föl  vele. 

8.  Franciául  író  magyar  főnemesek. 

A  francia  befolyás,  amely  a  XVIII.  század  2-ik 
felében  ismeretlen  hevességgel  és  erővel  áradt  Bécsen 
keresztül  a  katholikus  Magyarországba,  elsősorban  fő- 
urainkat s  velük  ezeknek  anyagi  és  szellemi  érdekelt- 
ségét hódította  meg,  azután  a  köznemességnek  Bécset 
járó  (testőr,  teréziánista,  udvari  ember,  állami  hivatalnok) 
elemeit  ;  a  családok  női  tagjait  talán  még  erősebb  mér- 
tékben, mint  a  férfiakat. 

Érdekes  alakjai  a  magyar  tizennyolcadik  századnak 
ezek  a  fél-francia,  fél-magyar  főurak.  A  típus  általános. 

a  francia  rajongók  Bécsben,  Berlinben,  Londonban,  Ná- 
polyban a  megfelelő  változatban  jól  ismertek,  érdemes 
lesz  mégis  e  típusnak  a  magyar  földből  származó,  rész- 
ben a  nyugatmagyarországi  franciás  környezetben  kinőtt, 
de  mindenesetre  a  bécsi  levegőben  kifejlődött  néhány 
példányával  foglalkoznunk. 

SzTÁRAY  Mihály  gróf  kassai  kamarai  igazgató,  majd 
szabolcsi  főispán  (1749 — 1798.)  francia  műveltsége 
anyai  örökség:  anyja  Dubois  de  la  Tournelle  Teréz^  bá- 
rónő volt.  Széles  körökben  ismeretes  volt  a  Sztáray  fran- 
cia kultúrája,  Kazinczy  azt  mondja  róla,  hogy  „módjá- 
ban és  nyelvében  egészen  francia,  egészen  magyar  mind 
nyelvében,  mind  érzésiben.""^  Baróti  Szabó  Dávid  Sztá- 
rayt  úgy  ünnepli  egy  hozzá  intézett  költeményében,^ 
mint  három  nemzet  íiát,  de  akinek  szíve  (s  neve  persze) 
magyar. 

Még  vagyon  egy  benned,  Magyar  a'mit,  Frantzia,  Német 
Eggyenlöképpen,  's  nagyra  fölötte  betsül  : 
Nyelvednek  járása.  Talán  mind  három  hitével 
Állatná,  másé  nem  vagy,  hanem  tsak  övé. 
'S  kül  tsinodra  ha  néz,  versenghet  Frantzia,  Német  : 
Szivedet,  és  Nevedet,  győztes,  ha  nézi  Magyar. 

Családjában  is  megszokott  dolog  a  franciás  nevelés, 
jóformán  családi  tradícióvá  válik.  Egy  Sztáray  grófnérói, 
akinek  a  kilétét  pontosan  nem  tudtam  megállapítani, 
Kazinczy  —  ki  Egerben  jártában  meglátogatja  —  a  kö- 
vetkező képet  rajzolja  :  * 

^  Nagy  Iván  szerint  {Magyarország  családai.  X.  köt.  Pest, 
1863.)  Desfaigny  d.  1.  T. 

'  Pályám  Emlékezete.  (Nemzeti  Könyvtár  3.  sz.)  Budapest, 
k.  n.  42.  1. 

'   Verskoszorú  .  .  .  második  szakasz.    Kassán,  1786.  33 — 4,  1 

*  Orpheus,  1790.  (I.  k.)  163.  1. 

3 

A'  Frantzia  írók,  kikkel  igen  esméretes,  meg-vetették 
gondolkozásának  fundamentumát  ;  ö  azt,  a'  mit  egykor  olvasott, 
tsak-nem  szórói-szóra  tudja,  's  azt  igen  szerentsésen  szokta 
a'  maga  tulajdonával  úgy  öszve-füzni,  hogy  azon  többé  az 
idegen  íz  meg  nem  tetszik. 

Sztáray  Mihálynak  azonban,  bármennyire  magyar  le- 
hetett a  szive  és  érzése,  a  tolla  mégis  francia  volt. 

Franciául  írta  egyetlen  kis  munkáját.  Barátjának,  a 
Teréziánumban  nevelkedett  ^  és  szintén  franciás  gondolko- 
zású gróf  Csáky  Istvánnak  —  akinek  feleségéhez,  a  fran- 
ciás műveltségű,  fölvilágosult  gróf  Erdődy  Júliához  Sztá- 
rayt,  a  XVIII.  századi  chronique  scandaleuse  szerint,  gyön- 
géd kötelékek  fűzték^  —  kéjlakát  és  angolparkját:  a 
Lőcse  melletti  Illyésfalván  épült  Sans-Soucit  írja  le  ebben 
a  kis  művében.  Eredeti  francia  alakjában  azonban  nem 
maradt  fönn,  csupán  Csáky  István  grófnak  magyar  for- 
dításában, ^  azonkívül  más,  szintén  a  francia  eredetire 
visszavezethető  magyar,  latin  és  német  fordításban, 

Sztáray  Mihályt  a  híres  budai  országgyűlésre  a 
nagyműveltségű  és  széleskörű  ismeretekkel  rendelkező 
gróf  Dessewfpy  József  (1772 — 1843)  kísérte  el.  Dessevrfify 
gyenge  költő  volt,  amennyire  magyar  verseiből  megítél- 
hetjük. Francia  verseket  is  irogatott  fiatal  korában,  ezek 
azonban  nem  ismeretesek.^  De-Gérando  Ágost  „bájos"-ak- 

»  1759—1701.  Gémmel— Flischbacli  id.  m.  33.  1.  és  Eckhardt 
id.  m.  11—2.  1. 

^  V.  ö.  Eckhardt  :  id.  m.  15.  1. 

'  üj  Sans-Soucinak,  avagy  Gond  nélknl-való  Helynek  rövid 
Le-irása,  melly  Frantzia  Nyelvben  G.  Sz.  M.  által  iratatott  :  azt 
Magyarra  pedig  G.  C.  I.  fordította.  1776  (h.  n.)  14  szztl.  levél. — 
A  többi  fordítás  leírását  1.  Eckhardt  :  id.  m.  16 — 7.  11. 

*  Önéletrajzában  említi  őket,  valamint  azt  is,  hogy  Berzeviczy 
Gergellyel,  a  közgazdasági  íróval,  „hol  diák,  hol  francia"  nyelven 
levelezett.  L.  Irodalomtörténeti  Közlemények.  I.  k.  476.,  478.  1. 
(Ballagi  Aladár.) 

nak  találta  őket  s  közzé  akarta  tenni,  de  úgy  látszik 
csak  az  akaratnál  maradt.  ^  Dessewffy  különben  Kazinczy- 
nak buzgó  levelezője  volt  s  leveleiben  a  francia  írókért, 
nyelvért,  szellemért  lelkesedett,  élvezte  a  francia  gon- 
dolkodás világosságát,  elemző  képességét  és  rendszerező 
tulajdonságát,  s  meg  volt  arról  győződve,  hogy  a  magyar 
lélek  sokkal  közelebb  áll  a  franciához,  mint  a  némethez. 
1793-ban  Olaszországban  utazott,  onnan  Franciaországba 
akart  menni,  hogy  családjának  Franciaországba  szakadt 
ágát  meglátogassa^  s  csupán  a  „felforgatás"  szakította 
meg  útját.  ^ 

Az  erdélyi  gróf  ^aZZer-családnak  francia  műveltsége 
szintén  bécsi  eredetű.  Haller  Gábor  táblai  ülnökről 
(1685 — 1723),  ki  fiatalabb  korában  II.  Rákóczy  Ferenc 
szolgálatában  állott,  följegyezték  ugyan,*  hogy  a  latinon 
és  magyaron  kívül  beszélte  még  a  német  és  francia 
nyelvet  (ritkaság  a  század  elején),  de  a  nyugati  nyelvek 
s  műveltség  iránti  szeretetét  nem  plántálhatta  át  utó- 
daiba, mert  korán  elhalván,  fiait  Károlyi  Sándor  nevel- 
tette. Amikor  H.\ller  László  (1717 — 1751),  a  későbbi 
mármarosi  főispán  1736  őszén  Bécsbe  megy  magasabb 
tanulmányokra.  Károlyi  Sándor  megkívánja  tőle,  hogy  a 

'  Nem  mondja  ugj-an  meg,  hogy  D.  Józseftől  valók  ezek  az 
említett  versek,  de  megjegyzését  csakis  öreá  érthetjük.  V.  ö. 
La  Transylvanie  et  ses  habitants.  Paris,  1845.  H.  k.  239.  1. 

'  D.  Károly  franczia  tábornoknak  fia  volt  László,  eszter- 
gomi kanonok  (megh.  1826.),  aki  a  század  végén  s  a  következő 
elején  számtalan  francianyelvíi  alkalmi  verset,  Éloge-t,  Compli- 
ment-t,  Oraison  fun'ebre-t,  Divertissement-t  és  Epithalame-ot  irt  s 
adott  ki.  V.  ö.  Szinnyei  :  Magyar  írók.  U.  k.  829—30.  és  André 
Levai  :  Könyvtári  Szemle,  1916.  évf.  141 — 2.  1.  —  Nagy  Iván  : 
Magyarország  családai.  IIL  k.  301.  1. 

*  V.  ö.  Önéletrajzéit,  id.  h.  473.  I. 

*  Berkeszi  :  id.  m.  9.  1. 

németen  kívül  tanuljon  meg  franciául  is.  1738  január- 
jában írja  Haller  László  nagybátyjának  :  „iskolán  kívül 
a  francia  nyelvben  exerceálom  magamat",  s  ez  év 
augusztusában  már:  „az  francia  nyelvet  is  használom 
az  írással  együtt"/  ami  elég  szép  haladásra  mutat.  Bécs- 
ben aztán  annyira  megtanul  franciául,  hogy  nemsokára 
elkészíthette  a  Bárótzit  megelőző  időknek  legjobb  pró- 
zai fordítását:  F énélon  Telemachját  (kiadták  halála  után , 
Kassán,  1755-ben).  Ennek  a  Hallernek  íia  Haller  Gábor, 
katonatiszt,  majd  erdélyi  kincstartó  (1749 — 1822).  Kazinczy 
szerint:  „fél  magyar  és  fél  francia",  akinek  „személyé- 
ben  egyesülve  van  a  francia  és  a  magyar",^  a  nagy- 
szombati franciásszellemű  kir.  érseki  konviktus  növen- 
déke volt.  Apja  frauciásságát  egy  fokkal  túlhaladva, 
maga  ír  franciául.  Franciául  írja  meg  Barcsai  Ábrahám- 
nak, a  franciás  iskola  egy  testőrtagjának  emlékezetét 
nyomban  halála  után,  teljesen  a  francia  akadémikus  éloge-ok 
műformájában,  amint  Döbrentei  Gábor  helyesen  fölismeri. 
Kazinczy  lelkesedve  írja  Haller  vejének,  Cserey  Far- 
kasnak 1806.  június  29-én  :  „Tisztelt  Ipad  gyönyörű 
fényben  jelent  meg  halotti  beszédével".^  Kazinczy  való- 
színűleg maga  ajánlkozott  az  élogenak  magyarra  fordítá- 
sára, le  is  fordítja  és  1808  március  30-án  elküldi  Cserey 
Farkasnak.  Kazinczy  szabadon  fordítja  le  Haller  orációját 
s  kéri  Csereyt,  győzze  meg  apósát,  hogy  a  szabad  fordí- 
tás nem  tiszteletlenség  jele.*  Az  eredeti  nem  is  maradt 
fönn,  csupán  Kazinczy  fordításában  adta  ki  Döbrentei 
Gábor  a  szerkesztésében  megjelent  Erdélyi  Muzéumh&n 
(Kolozsvár,  I.  k.  1814.  33—42.  1.) 

»  V.  ö.  Berkeszi  :  id.  m.  36—8.  11. 

*  Erdélyi  Levelek  (Nemzeti  Könyvtár   12.  k.)   Budapest,  k.  n. 
153.  és  163.  1. 

»  Eaz.  Lev.  IV.  k.  165.  1.  —  *  V.  k.  373.  1. 

Érdekes  különben,  hogy  Barcsai  Ábrahám,  az  ele- 
gáns testőrpoéta,  mellékesen  francia  író  is  volt,  ami 
nem  is  csodálható,  hisz  műveltsége  egészen  franciás. 
Döbrentei  mondja  Barcsairól  írott  emlékezésében,  hogy 
„írásai  között  franczia  versek  is  vágynak,  hanem  azok 
csak  barátaihoz  irtt  priváttréfák ".^  Ezek  a  tréfás  fran- 
cia versek  Szinnyei^  és  Császár  Elemér '^  szerint  özve- 
gyénél maradtak  s  máig  lappanganak,  míg  Kont  Ignác 
azt  mondja  róluk,  hogy  halála  után  kiadták  (szerinte 
valószínűleg  Kazinczy)  a  Neues  allgememes  Intelligenz- 
blatt  für  Literatur  und  Kunst-nak  (amely  a  Neue 
Leipziger  Literatur- Zeitung  melléklapja  volt)  1809.  évi 
39.  számában.-^  Ezt  a  folyóiratot  nem  láthattam,  így  a 
verseket  sem  ismerem. 

A  testőrírók  különben  Bécsben  olyan  jól  megtanul- 
tak franciául,  hogy  pl.  Bessenyei  György,  a  franciás 
iskola  feje,  aki  huszonhároméves  korában  még  egy  szót 
sem  tudott  franciául,  öt  évvel  később  (Í775-ben),  már 
franciául  levelez.  Levelezéséből  kilenc  levelet  válogat 
ki  s  kiadja  Die  Geschàfte  der  EinsamJceit  (Wien,  1777.) 
című  németnyelvű  filozófiai  és  állambölcsészeti  kis  mun- 
kája végén  (73 — 86.  1.).''* 

1  Erdélyi  Muzéum.  I.  k.  31.  1. 

^  Magyar  írók.  I.  k.  571. 

^  Irodtört.  Közlem.  XXVI.  k.  (1916.)  150.  1. 

*  Étude  sur  l'influence  .  .  .  Í1902.)  455.  1. 

*  Egyik  levél  kelte  :  1775,  két  másiké  :  1777,  a  többi  nincs 
keltezve'!'  A  levelek  közül  liat  Bessenyeitől  való,  valószínűleg 
különböző  személyekhez  intézve,  aminthogy  a  válaszok  is  töb- 
bektől valók  :  a  II.  levél  címzettje  francia  („Vous  etánt  françois") 
viszont  a  IV.  levél  írója  azt  mondja  a  Bessenyei-féle  Embernek 
próbájáról,  hogy  „on  n'a  encore  jamais  vu  de  pareils  ouvrages 
dans  notre  langue".  Az  aláírások  is  különbözők,  a  VI.  levél  alatt 
ez  áll:  „B.  .  .  .  V.  P.  C.  Cachau  le  13  Juin  1777. \  a  VU.  alatt 
pedig  :  ,le  10  Mai.  1777.      L.' 


38 

A  levelekben  filozófiai  és  irodalmi  kérdésekről  folyik 
az  eszmecsere  ;  íróik  kölcsönösen  beszámolnak  egymásnak 
olvasmányaikról.  Érdekes,  amikor  az  ismeretlen  barátok 
Bessenyeinek  egy-egy  munkáját  részesítik  hol  szigorú, 
hol  dicsérő,  sőt  magasztaló  bírálatban,  s  amikor  Besse- 
nyei ezekre  reflektál,  vagy  önéletrajzi  vonatkozású  ada- 
tokat nyújt.  A  II.  levél  utóiratában  nyelvi  tanulmányairól 
ezt  mondja  : 

PS.  Pardonnez  ma  foiblesse  dans  cette  langue  admi- 
rable. Vous  étant  françois,  vous  prétendez  toujours,  que  je 
vous  écrive  en  françois,  et  vous  ne  faites  pas  attention  à 
ce,  qu'à  l'âge  de  23  ans  je  ne  savois  encore  rien  de  votre 
langue,  et  qu'à  l'âge  de  19  ignorant  aussi  l'allemand,  j'êtois 
obligé  d'employer  mon  tems  presque  entièrement  pour  me 
faire  connoitre  un  peu  cette  langue,  si  vaste  et  si  difficile  à 
aprendre  ;  elle  est  langue  de  mon  souverain.  (76 — 7.  1.) 

Bessenyeinek  szabadkozása  az  első  mondatban  nem 
csupa  szerénykedés,  leveleinek  franciasága  idegenszerű 
és  erőszakolt  kifejezésektől  tényleg  nem  ment,  bár  dur- 
vább nyelvtani  hibák  nélkül  való, 

Bessenyei  az  angol  írókat  is  franciául  olvasta,  ked- 
venc angol  írójában,  Pope-ban  pedig  francia  szellemet 
fedez  föl:^ 

Vous  demandez  mon  avis  sur  les  auteurs  anglais. 
J'en  ai  lu  quelques  uns  en  françois  ;  et  je  puis  vous  dire,  que 
ce  sont  de  gens  tres-sensés  et  sublimes  dans  leur  raisonne- 
ment .  .  .  Pope  cependant,  ce  célèbre  auteur  anglois,  montre 
le  génie  d'un  françois  dans  ses  écrits,  puisqu'il  est  maje- 
stueux, sublime,  agréable  et  instructif  à  la  fois,  sans  faire 
peur  a  l'imagination  de  ses  lecteurs,  comme  l'immortel  Young 
le  fait  par  ses  nuits.  (77.  1.) 

^  Fest  Sándor  {id.  m.  32.  1.)  Bayer  József  idézetéből  ismervén 
ezt  a  levelet,  tévesen  mondja,  hogy  „Pope-ot,  a  kitől  legtöbbet 
tanult,  a  levélben  nem  említi  meg". 

Még  néhány  magyar  nemesembert  lehetne  itt  elősorolni, 
akik  a  francia  irodalom  és  kultúra  tanulmányozása  köz- 
ben, többnyire  az  erre  igen  alkalmas  bécsi  környezet- 
ben, megtanulták  a  tollat  épp  úgy  franciául  forgatni,  mint 
magyarul.  Alkalom  vagy  ambíció  adta  azt  kezükbe  (ritkán 
a  komoly  mondanivaló).  Almásy  Pál  aradi  főispán  és  ko- 
ronaőr (1749 — 1821.)  franciául  veti  papirra  1782-ben 
kereskedelempolitikai  gondolatait;^  Batthányi  Serafine 
grófldsasszony  olaszból  fordít  le  franciára  egy  nevelési 
munkát,'**  amihez  nagybátyja,  B.  Ignác  gróf,  erdélyi  püspök 
írt  előszót,  aki  maga  is  francia  műveltségű  ember  :  Norma 
vitae  cleri  c.  könyvét  (1780.)  Beuvelet  francia  munkája 
után  írta.  Gróf  Batthányi  bíboros  (1727 — 1799.)  franciául 
teszi  megjegyzéseit  II.  József  vallásügyi  rendeleteire.^ 
A  papok  közt  különben  több  akad,  aki  külföldet  járt  és 
franciául  ír.  Hajnalkôy  (vagy  Hajnalkövi)  Jánosnak  pl.,  ki 
Rómában  végezte  felsőbb  tanulmányait,  sok  francia  műve 
volt  kéziratban.'^  Kazinczy  —  akinek  franciául  ír  ^  — 
mindig  bánta,  hogy  a  Sur  les  livres  défendus  című,  Ró- 
mában írt  munkáját  nem  másolta  le.** 

A  magyar  Icatholíkus  XVIII.  század  említésreméltó 
francianyelvű  irodalma  ezenkívül  iskoladrámákból,  isko- 

'  Extraits  faits  pour  l'instruction  des  jeunes  gens  sur  divers 
objets  du  commerce.  Szinnyei  id.  m.  I.  128 — 9. 

^  Pensées  instructives  .  .  .  propres  à  former  le  coeur  des 
jeunes  gens  ;  traduit  de  l'Italien  par  Mademoiselle  .  .  .  Clausem- 
bourg,  1787.  8r.,  (2),  172  1. 

*  Réponse  du  cardinal  Bathiani  ...  à  Joseph  II.  au  sujet  de 
ses  ordonnances  touchant  les  Ordres  religieux  .  .  .  Rome,  1782. 
V.  Ö.  André  Levai  :  Supplément  à  la  Bibliographie  Française  de 
la  Hongrie  de  I.  Kont.  Budapest,  1914.  53.  sz. 

*  Magyar  Hírmondó.  1782.  évf.  203.  1. 
^  Eaz.  Lev.  I.  köt.  18.  I. 

'  Pályám  Emlékezete  49.  1. 

lai  kézikönyvekből  és  egyéb,  iskolai  körben  mozgó,  kisebb 
munkákból  áll.  Ezekkel  alább  bővebben  foglalkozom. 
A  kor  franciás  műveltségének  képéhez  érdekes  ada- 
lékok a  többi,  ma  már  inkább  csak  bibliográfiai  értékű 
vagy  kuriózumszámba  menő,  magyarországi  francia  nyom- 
tatványok is,  amelyekkel  e  helyen  részletesebben  nem 
foglalkozhatom.^  Vannak  közöttük  nagyuraknak  ajánlott 
üdvözlőiratok  s  egyéb  alkalmi  jellegű  dolgok.  Mások 
meg  beszédeiket,  politikai  véleményeiket,  találmányaik 
leírását  adják  ki  franciául  a  nagyobb  nyilvánosság  ked- 
véért. 

9.  Gróf  Fekete  János. 

Csupán  egyetlen  franciául  író,  bécsi  műveltségű 
katholikus  magyar  főúrnak  sikerült  nevét  maradandóvá 
tenni,  még  pedig  főkép  azáltal,  hogy  egyenes  összeköt- 
tetésbe juthatott  a  francia  szellemnek  akkor  legkiválóbb 
képviselőjével,  Yoltairerel.  Ez  galántai  gróf  Fekete  János 
tábornok  (1740 — 1803.)  volt.  Atj'ja  bécsi  udvari  ember, 
alkancellár  Mária  Terézia  idejében  s  a  valláson  és 
tradíción  alapuló  világnézet  híve.  Eiát  a  szavójai  lo- 
vagi akadémiában,  majd  a  Teréziánumban  nevelteti 
(1754 — 67.).^  Mindkét  intézetben,    láttuk,  nagy  kultusza 

'  Könyvészeti  fölsorolásukat  1.  I.  Kent  posthumus  müvében: 
Bibliographie  française  de  la  Hongrie.  Paris,  1913.,  s  főleg 
ennek  id.  gazdag  pótlékában  :  André  Levai  :  Supplément  .  .  . 
Budapest,  1914.,  azonkívül  a  többi  pótlásokban  :  Egyet.  Philol 
Közlöny.  1913.  620 — 2.  1.  (Baranyai  Zoltán)  ;  Magyar  Könyv 
szemle  1914.  172—6.  1.  (Zolnai  Béla);  U.  o.  1918.  68—77.  1 
(Baranyai  Zoltán);  Österreichische  Zedschrift  für  Bibliothekwesen 
1914—5.  (Dienes  László). 

*  Gémmel— Flischbach  iá.  m.  30.  1. 

volt  a  francia  nyelvnek.  Egy-egy  tanárára  később  is 
szeretettel  emlékezik.  Gryűjteniényének  második  aján- 
lása egy  Teréziánumi  tanárához  van  intézve  : 

Au  R.  [évérend]  P.  [ère]  R.  [?] 
du  College  Thérésien,  .  .  . 

De  ton  Disciple  avec  orgueil 

Je  porte  encor  le  titre, 

En  te  présentant  ce  recueil 

De  mes  progrés  j'ose  te  rendre  arbitre  ; 

Daigne  comme  autrefois 

Me  corriger,  &  me  servir  de  Maître, 

C'est  à  tes  peines  que  je  dois 

Ce  que  je  suis,  ce  que  je  pourrois  être.^ 

Úgy  látszik  már  teréziánista  korában  nagy  kedvet 
mutatott  a  versfaragáshoz  s  kevesebbet  az  egyéb  tanul- 
mányokhoz, amelyek  pedig  a  «nagy  állások  "-hoz,  amikre 
atyja  szánta,  elengedhetetlenek.  De  atyja  hiába  tiltotta 
meg  fiának  a  poézis  tanulását: 

.  .  .  vous  savés  .  .  .  combien  mes  parens  &  mes  maîtres 
même,  la  plus  part,  se  sont  donnés  de  peines  pour  me  for- 
mer à  ce  que  leur  pédanterie  appellait  les  grands  emplois; 
Vous  n'ignorés  pas  que  mon  Père,  dans  la  crainte  que  je 
n'y  prenne  goût,  a  raïé  du  cours  de  mes  humanités  la  Poésie, 
ou  cette  année  qu'on  emploie  dans  les  classes  à  en  donner 
une  foîble  idée  aux  enfans.  ^ 

A  fiú  egyébként  sem  halad  az  atyja  képviselte  szel- 
lemi irányban,^  eleinte  szelídebb,  majd  később  mind 
rajongóbb  híve  lesz  a  francia  fölvilágosodásnak.  Szellemi 
fejlődésére  nagy  hatással  volt  a  híres  levélíró    de  Ligne 

^  Mes  Rapsodies  I.  k.  12.  1. 

'  Mes  Raps.  :  Lettre  de  l'auteur  ...  I.  k.  4.  (sztl.)  I. 

'  „Atyja  gondos  nevelést  ada  neki,  de  ily  lélekkel  bírni  nem 
könnyű;  nem  oda  mennek,  a  hova  vinni  akarják,  hanem  a  hova 
menni  önmagoknak  tetszik."  Kazinczy:  Pályám  Emlékezete,  162.  1. 

herceg,  a  bécsi  udvarnak  talán  legkiválóbb  alakja.  Fekete 
bámulattal  adózik  de  Ligne  herceg  sziporkázó  szelle- 
mének, a  herceg  költészetét  bírálgató  leveleiből  is  kiérzik 
csodálata  a  franciául  író  osztrák  főúr  iránt: 

Quoique  je  sois  trés  mauvais  panegiriste,  il  faut  que 
je  vous  dise,  que  vos  écrits  sentent  autant  la  bonne  littéra- 
ture &  le  génie,  que  le  musc  .  .  .  Mon  admiration  augmenterait 
l'attachement   que   j'ai   pour   vous,  si  c'était  chose  faisable.^ 

Valószínű,  hogy  de  Ligne  herceg  terelte  gondolko- 
zását és  érdeklődését  Voltaire  és  az  enciklopédisták  szel- 
lemi iránya  felé.^  A  herceggel  bizonyára  az  udvarnál 
kötött  barátságot,  ahol  gyorsan  otthonos  lesz,  már  fran- 
ciás nevelésénél  és  gondolkozásánál  fogva  is.  Ott  ismer- 
kedett meg  az  udvari  balletmesterrel,  Noverre-rel,  aki- 
vel akkortájt  színházra  és  hallétre  vonatkozó  dolgokról 
levelezést  is  folytatott  (1764.).  Meghitt  embere  lesz 
Lotharingiai  Ferencnek,  Mária  Terézia  férjének  is. 

Katonai  szolgálata  után,  élete  utolsó  éveiben  fóthi 
birtokára,  a  magyar  Ferney-ie  vonul  vissza,  igyekezvén 
életmódjában  is  utánozni  a  ferney-i  pátriárkát.  Közben 
nagy  utazásokat  tesz  külföldön  s  nem  lehetetlen,  hogy 
Voltairet  magát  is  fölkeresi  Svájcban.  Kastélya  ormára 
François  Maynardnak,  egy  XVII.  századi  francia  lírikus- 
nak, következő  quatrain-jét  irattá  : 

Las  d'espérer  et  de  me  plaindre 
De  l'amour,  des  grands  et  du  sort. 
C'est  ici  que  j'attends  la  mort 
Sans  la  désirer  ni  de  craindre. 

Életfilozófiájának  tömör  summája  ez  a  vers,  aminek 
szerzőségét   életírója,    amint   Haraszti  Gyula   kimutatta,^ 

1  Mes  Raps.  II.  k.  213—4.  1. 

2  Riedl  Frigyes:  Budapesti  Szemle  1904.  évf.  118.  k.  140— 1. 1. 
'  Budapesti  Szemle  1904.  évf.  118.  k.  314—5.  1. 

tévesen  tulajdonította  Feketének,  legfeljebb  a  második 
sornak  ez  a  variánsa  való  tőle  (más  szövegekben  ugyanis  : 
De  muses,  du  temps  et  du  sort,  illetőleg:  Du  peuple, 
des  grands  et  du  sort  van).  Mindenesetre  egy  vonás  ez 
lelkiéletének  rajzához.  Fóthon  Voltairet,  Ariostót  és  Ovi- 
diust fordítgatja  az  öreg  voltairiánus  a  politizálás  mel- 
lett. Sűrű,  személyes  vagy  levélbeli,  érintkezésben  áll 
néhány  kiváló  magyar  írótársával  :  Horváth  Ádámmal, 
Bárótzival,  gróf  Gvadányi  Józseffel,  Kis  Jánossal  és 
Schedius  Lajossal,  az  esztétikussal.  Kazinczy  főleg  az 
1792-iki  diéta  alatt  tart  vele  érintkezést.  Egymást  igen 
megkedvelték,  gyakori  vendége  is  lesz  a  gróf  pozsonyi 
házának.  Emlékiratában  ekkép  jellemzi: 

Nagyon  elmés,  nagyon  eleven  és  lelkes  ember  és 
széles  olvasású.  Erkölcseiben,  gondolkozásiban,  módjaiban 
félig  francia,  félig  török.^ 

Mindennél  jobban  jellemzi  azonban  őt  saját  magának 
egy  francia  verse,  címe:  „Sírom  felirata".  íme  ere- 
detiben :  " 

Mon  Epitaphe. 

Ci  git  Jean,  qui  reçut  quelque  esprit  en  partage  ; 

Mais  comme  un  benêt  s'endetta  : 

Détestant  le  libertinage  ; 

Comme  un  franc  débauché,  trés  souvent  s'empesta. 

Il  aimait  la  franchise,  abhorrait  l'étiquette  : 

Soldat  par  goût,  &  mari  malgré  lui, 

Sans  prétendre  au  nom  de  Poëte 

Il  fit  des  vers  pour  éviter  l'ennui. 

Le  hazárd  gouvernait  sa  vie. 

Et  contre  ses  penchans  il  fit  de  vains  efforts, 

Faisant  mainte  sottise,  évitant  l'infamie, 

Il  vécut  sans  reproche,  &  mourut  sans  remords. 

^  Pályám  Emlékezete  162.  1. 

=>  Mes  Rapsodies  11.  k.  124—5.  1. 

3Ies  Confessions  jusqu'à  1772.  című  hosszabb  köl- 
teménye^ eleinte  rousseaui  őszinteséggel  tárja  föl  élete 
folyását,  majd  rabelaisi  hangon  mondja  el  élete  minden- 
nemű örömeit,  míg  végre  teljesen  Crébillon  fils  frivol  hang- 
ján, gáláns  kalandjainak  részletes  beszámolójává  nem  lesz. 

Feketének  francia  nyelvi  és  stílusbeli  tanulmányairól 
csak  azt  tudjuk,  amit  erről  ő  maga  elárul.  Egy  helyütt, 
egy  cáfolóirat  megírásáról  lévén  szó,  azt  mondja,  hog}^ 
tizenkileneéves  korában,  ez  iratnak  franciául  való  meg- 
írására vállalkozott,  „qui  savais  à  peine  le  français"."^ 
Vagy  túlságos  szerénység  mondatja  ezt  vele,  vagy  azóta 
alaposan  átdolgozta  ezt  a  kérdésben  lévő  Réponse-X^  de 
ez  igen  olvashatóan  van  megírva.  Ez  a  mentegetődzés 
francia  nyelvtudásának  tökéletlensége  fölött  még  egy 
ízben  előfordul,  a  Lettre  sur  la  Diéta  de  1764.  első 
soraiban  így  szabódik:  ^ 

Je  m'acquitte  en  tremblant  de  la  promesse,  que  je 
vous  ai  faite;  &  j'admire  ma  hardiesse  d'oser  écrire  à  un  bel 
esprit  dans  sa  langue  ;  surtout  dans  une  langue  où  il  est  si 
difficile  de  réussir  étant  étranger.  L'intention  de  vous  obli- 
ger, me  tiendra  lieu  de  stile,  &  votre  indulgence  excusera  les 
phrases  maltournées,  l'ortographe,  &  le  tout,  en  se  souvenant 
que  c'est  im  Hongrois,  qui  écrit  en  français  .  .  . 

Az  azonban  bizonyos,  hogy  németül  nem  tud  olyan 
jól,  mint  franciául.  Maga  is  írja  egy  barátjának  :  * 

Mon  cher  ami,  si  je  répons  dans  une  langue  étrangère 
à  votre  obligeante  lettre,  .  .  .  c'est  qu'il  faudrait  être  bien 
hardi,  pour  oser  écrire  en  allemand  au  Sophocle  de  cette 
langue;  d'ailleurs  la  langue  française  comme  vous  savés,  m'est 
plus  famiUére,  n'aïant  écrit  dans  l'autre  depuis  dix-sept  ans, 
que  du  baragouinage  de  service. 

'  Mes  Rapsodies  II.  k.  145 — 95.  1. 

*  Mes  Raps.  I.  k.  180.  1. 
3  Mes  Raps.  H.  k.  199.  1. 

*  Mes  Raps.  II.  k.  236.  1. 

Kazinczy,  Feketéről  szólva,  Volíaire-rel  való  levele- 
zéséről is  beszél  (mellékesen  sajnálkozik,  hogy  Voltaire 
kezeirását  nem  láthatta)  s  elmondja  a  ferney-i  pátriár- 
kának küldött  bor  történetét.  Elbeszélése  már  azért  is 
nevezetes,  mert  utána,  ez  alakban  maradt  meg  a  köz- 
tudatban Voltairenek  Fekete  verseiről  vallott  fölfogása: 
„  .  .  .  [verseiből]  egy  példányt  két  átalag  tokajival 
küldte  Voltairenek.  Az  öreg  patriarcha  megköszöné  a  két 
ajándékot,  s  amint  maga  monda  nekem  Fekete,  francia 
dévajsággal  azt  veté  mellé,  hogy  bora  jobb,  mint  verse"  .^ 
De  Kazinczy  maga  is  hozzáteszi  : 

Mások  másként,  amint  gyanítom,  mivel  nem  hiszik, 
hogy  oly  társaságokban  élt  ember,  mint  Voltaire  vala,  aján- 
dékot gorombasággal  lehessen  megköszönni. 

Fekete  önmagán  gúnyolódott,  Voltaire  ilyesmit  nem 
mondott.  Összeköttetésük  azzal  kezdődött,  hogy  1767-ben 
egy  svájci  megbízottjának  közvetítésével  L'inconnu  alá- 
írással, rajongással  tele  levelet  küld  Voltairenek.^  Jelzi, 
hogy  —  mihelyt  teheti  —  föl  fogja  keresni  Svájcban  s 
egyúttal  mellékeli  néhány  francia  versét  : 

.  .  .  attaché  par  des  noeuds  solides  à  une  cour,  qui 
m'a  comblé  de  bienfaits  dès  ma  naissance,  je  suis  presque 
réduit  à  de  vains  souhaits  pour  le  bonheur  de  vous  voir. 
Permettes  donc,  Monsieur,  qu'en  attendant  une  occasion  heu- 
reuse de  vous  présenter  ses  respects,  un  H . . .  [ongrois] 
prenne  la  liberté  de  vous  envoïer  quelques  essais  de  poésie 
française.  C'est  une  témérité,  sans  doute,  à  un  Scythe  d'avoir 
osé  faire  des  vers  dans  une  langue  étrangère,  &  n'en  est-ce  pas 
une  plus  grande  encore,  d'oser  les  envoïer  au  Roi  des  poëtês 
français  ? 

'  Pályám  Emlékezete  162.  1. 

^î  Mes  Rapsodies  II.  k.  258—64.  1. 

Azért  küldi  el  a  verseket,  hogy  Voltairenek  szigorú 
bírálata  elvegye  kedvét  a  versírástól.  De  ha,  várako- 
zása ellenére,  kedvezően  ütne  ki  ez  a  bírálat,  ösztökélő 
lesz  ez  számára  a  további  versköltésre. 

Voltaire  1767  június  24-én  keltezett  levelében  meg- 
lehetősen tartózkodó  és  tiszteletteljes  hangon  válaszol 
(valószíníileg  nagyobb  urat  sejtett  az  álnév  mögött)  s 
verseiről  csupán  néhány  üres  bókoló  szót  mond:^ 

Celui  qui  a  été  assés  heureux  pour  recevoir  du  noble 
inconnu  un  recueil  de  vers  pleins  d'esprit  &  de  grâces,  présente 
sa  respectueuse  estime  à  l'auteur  de  tant  de  jolies  choses. 
Il  admire  comment  l'inconnu  peut  écrire  si  bien  dans  une  lan- 
gue étrangère.  Il  admire  encore  plus  la  générosité  de  son 
coeur.  On  serait  heureux  de  pouvoir  jouir  de  la  conversation 
d'un  jeune  homme  d'un  mérite  si  rare.  On  n'ose  pas  s'en 
flatter.  On  connait  quels  sont  les  liens  des  devoirs  &  des 
plaisirs  .  .  . 

Gyűjteményében  ezután  Feketének  1767  július  10-iki 
levele  következik,^  hivatkozva  Voltairenek  egy  megelőző 
levelére,  amelyben  hozzáküldött  versét  javította  ki  (Vol- 
tairenek ezt  a  levelét  nem  adja  ki).  Fekete  ebben  a 
levelében  új  könyvekről,  irodalomról  és  magamagáról  ír. 
Itt  vetődik  föl  először  Ovidius  neve.  Talán  a  következő 
sorok  kapcsán  írja  majd  Voltaire  versét  Feketéhez: 

II  est  donc  bien  heureux,  pour  un  poëterau  des  plus 
minces,  que  l'Apollon  du  parnasse  français,  daigne  retoucher 
les   informes   productions   d'une   Muse  barbare,    si   avec   ce 

^  Mes  Raps.  II.  240—1.  —  Valószínűleg  a  Mes  Rapsodies- 
ból  vette  át  Voltaire  leveleit  L.  Moland  nagy  Voltaire-kiadásába : 
OEeuvres  complètes  de  V.  (Paris,  Garnier)  egy  pár  jelentéktelen 
változtatással,  modernizálva  a  helyesírást.  Ezt  a  levelét  1.  itt 
45.  k.  6921.  szám,  299— 300. 1.  —  E  kiadásban  mindenütt:  „Comte 
de  Fékété"  van. 

2  Mes  Raps.  II.  k.  285—90. 

secours  je  ne  fais  pas  des  progrés  rapides,  il  faudra  s'en 
prendre,  Monsieur,  à  mon  génie  stérile,  qui  sans  doute,  ne 
se  ressent  que  trop  du  terroir.  Ovide  fit  de  moins  beaux  vers 
aux  bords  du  Pont-Euxin,  quoiqu'il  n'ait  composé  dans  sa 
langue  maternelle,  qu'à  Rome;  est-il  étonnant  que  ceux, 
qu'un  Scythe  ose  faire  dans  une  langue  étrangère  soient  au- 
dessous  de  la  mediocrété. 

A  levelet  ismét  egy  megbízottjával  juttatja  hozzá  s 
a  végén  jelzi,  hogy  nemsokára  száz  üveg  tokajit  is 
küld.  Voltaire  erre  augusztus  12-én  válaszol  röviden,^ 
de  mellékeli  egy  levélalakban  írt  gúnyos  kis  elmélkedését, 
címe  :  A  M.  le  Marquis  de  Miranda,  camérier-major 
du  Roi  d'Espagne.  Écrite  sous  le  nom  d'un  amtmann 
de  Baie.  10  auguste  1767.^  A  bécsi  udvarnak  szelle- 
mes jellemzése  ez,  amint  Fekete  életírója,  Morvay  Győző 
kimutatta.^  Fekete  válaszához  mellékeli  a  Mirandához 
intézett  levélnek  sok  helyütt  szellemes,  bár  hosszadal- 
mas réfutationjéd.^ 

Voltaire  következő  levelének  élén  (okt.  23-iki  kelet- 
tel) Feketéhez  intézett  ezt  a  kis  versét  olvassuk:^ 

Au  bord  du  Pont-Euxin  le  tendre  Ovide  un  jour 
Vit  un  jeune  tendron  de  la  race  d'Orphée; 
D'un  beau  feu  leur  âme  échauffée 

'  Mes  Raps.  II.  241—2.  1.  —  Oeuvres  ...  45.  k.  6976.  sz. 
347.  1. 

2  Mes  Raps.  II.    242-7.  1.   —  Oeuvres  ...  45.  k.  344—5.  1. 

'  Gr.  Fekete  János  (Magyar  Tört.  Életrajzok  XIX.  évf.)  Bpest 
1903.  120.  1.  —  Feketével  még  Kont  foglalkozik:  Étude  sur  Vin- 
fuence  .  .  .  138 — 47.  I.  és  Magyar — francia  versírók.  Egyet. 
Philol.  Közlöny  1900.  évf.  114-6.  1.  . 

*  Mes  Raps.  II.  k.  270—84.  1. 

*  Mes  Raps.  II.  248.  1.  —  Ugyanezt  a  verset  küldi  egy  kis 
variánssal,  1775-ben  Beloselski  hercegnek.  Oeuvres  ...  10.  k., 
290.  sz.  vers,  595.  1.  és  49.  k.  9357.  sz.  levél,  259.  1. 


Fit  des  chansons,  des  vers,  &  surtout  fit  l'amour. 

Les  dieux  bénirent  leur  tendresse  ; 

Il  en  naquit  un  fils  orné  de  leurs  talens; 

Vous  en  êtes  issu.  Connoissés  vos  parens 

Et  tous  vos  titres  de  noblesse. 

Ebben  a  levélben  olvassuk  azokat  a  sorokat,  ame- 
lyeket Fekete  öngúnya  úgy  elváltoztatott: 

Je  reçus  hier,  Monsieur  le  Comte,  vos  vers  qui  m' éton- 
nent toujours  ...  &  votre  vin  de  Hongrie,  dont  je  viens  de 
boire  un  coup  malgré  tous  mes  maux,  &  qui  est  après  vos 
vers  &  votre  prose  ce  que  j'aime  le  mieux.^ 

Levelével  egyidejűleg  megküldi  barátjának  Les  Scythes 
(1767.)  című  tragédiáját,  amit  Fekete  külön  elkért  tőle.  A 
neki  küldött  példányt  Voltaire  egy  kis  dedikációval  látja 
el.  Voltairenek  sok  ajánló  verse  között  talán  legszelle- 
mesebb ez  a  Feketéhez  intézett  ajánlás  : 

Un  descendant  des  Huns  veut  voir  mon  drame  Scythe; 
Ce  Hun,  plus  qu   Attila  rempli  d'un  vrai  mérite, 
A  fait  des  vers  français  qui  ne  sont  pas  communs. 
Puissiés-vous  dans  les  miens  en  trouver  quelques  uns 
Dont  jamais  au  Parnasse  AppoUon  ne  s'irrite  ! 
Ceux  qu'on  rime  a  présent  dans  la  Gaule  maudite 

Sont  bien  durs  &  bien  importuns  ; 
Il  faut  que  désormais  la  France  vous  imite: 
Nos  rimeurs  d'aujourd'hui  sont  devenus  des  Huns.* 

Fekete  boldogan,  versben  válaszol  október  29-iki 
levelében  :  ^ 


1  Mes  Eaps.  II.  248—61.  —  Oeuvres  ...  45.  k.  7052.  sz. 
413-4.  1. 

-  Mes  Raps.  II.  250—1.  —  Oeuvres  ...  10  k.  258.  sz.  ver.*, 
583.  1.  Címe:  A  Monsieur  le  Comte  de  Fékété. 

'  Mes  Raps.  II.  294-301.  1. 

Homme  divin,  dont  la  Muse  polie 

Me  trace  en  vers  charmans. 

Une  lignée  plus  jolie 

Que  celle,  dont  des  grands 

L'âme  stupidé,  est  tant  enorgueillie  ; 

Permets,  qu'en  bon  chrétien 

Je  te  rende  le  tien; 

Emporté  par  la  politesse 

Tu  veux  me  céder  tes  aïeux  : 

Mais  d'Orphée,  &  d'Ovide,  on  ne  voit  la  noblesse 

Que  dans  tes  vers  harmonieux  .  .  . 

E  levelében  még  egy,  hasonlókép  gyenge,  verset 
küld  Voltairenek,  amelynek  megírására  a  Scythes  olva- 
sása késztette. 

Fekete  szorgalmasan  küldöz  továbbra  is  francia  ver- 
seket és  magyar  bort  a  ferney-i  pátriárkának.  Időközben 
például  elküldette  volt  Sur  le  Mariage  című  szatirikus  ver- 
sét,^ amit  Voltaire  1768  április  4-iki  levelében  lelkiisme- 
retesen végigkorrigált. '^  Feketének  dicséretére  legyen 
mondva,  nem  mindenütt  fogadta  el  betűszerint  a  javí- 
tásokat. Levelét  Voltaire  ismét  dicsérettel  zárja,  de 
ebben  már  némi  kritika  is  van  : 

Vous  ne  pouvés  faire  de  fautes.  Monsieur,  que  dans  le 
mécanisme  de  notre  langue  &  de  notre  poésie  qui  est  fort 
difficile.  Vous  nen  sauriés  faire  dans  tout  ce  qui  dépend  du 
goût,  du  sentiment  &  de  la  raison. 

Voltairenek  következő  levelében  —  ez  az  ötödik,  amit 
hozzá  írt  —  megint  köszöni  az  újabb  borküldeményt  s 
mellékeli  Le  Marseillais  és  a  Trois  Empereurs  című 
szatíráit,^    amire    Fekete     ismét    egy    rajongó    és    lel- 

1  Mes  Baps.  II.  112—8.  1. 

»  Mes  Raps.  II.  251—4.  1.  —  Oeiwres  ...  46.  k.,  7228. 
sz.,  9—10.  1. 

'  Levél  kelte  :  1768.  nov.  14.  —  Mes  Raps.  II.  254—5.  1.  — 
Oeuvres  ...  46.  k.,  7389.  sz.,  166.  1. 

kesedő  levélben  válaszol.  1770-re  jelenti  be  látogatását  s 
—  írja  —  alig  várja  a  napot,  amikor  meg  fogja  látni 
Voltairet/  A  levélhez,  verseken  kívül  megint  mellékel 
néhány  palack  tokajit.  A  válaszban  mestere  siet  meg- 
köszönni : 

C'en  est  trop  de  moitié.  Vous  m'envoïés  de  très-jolis 
vers  &  du  vin  d'Hongrie.  Je  reçois  les  vers  avec  le  plus 
grand  plaisir  du  monde;  mais  je  suis  honteux  de  tant  de 
vin.  Vous  me  prenés  pour  un  Polonai». 

s  azután  öregségéről  tréfálkozik  valami  szomorúan  hu- 
moros hangon.^ 

Fekete  erre  két  levelet  ír,  amikre  nem  kap  választ, 
nem  is  közli  őket.  Csak  következő,  1769  november  23-án 
kelt  levelére,'  —  mely  hosszú  és  döcögős  versekben 
panaszkodik  környezetére  és  hazájára  s  elsírja  vágyódását 
Voltaire  után  —  válaszol  Voltaire  november  27-én.*  A  sze- 
retetteljes hangú  s  melankolikus  érzésekkel  teli  levél  az 
utolsó,  amit  Fekete  közread,  s  valószínűleg  az  utolsó  is, 
amit  hozzá  intéz.  Kéri,  ne  tagadja  meg  jóságát  iránta 
ezentúl  sem,  s  ha  meghal,  tartsa  meg  jó  emlékezetében. 
Voltaire  ezután  még  nyolc  évet  él,  nem  is  tudjuk,  mi 
lehetett  az  oka  annak,  hogy  levelezésük  megszakadt. 

E  levelezésnek  külső  körülményeit  megmagyarázni, 
hátterét  fölfedni  igen  érdekes  volna  a  bécsi  és  magyar- 
országi Voltaire-kultusz  szempontjából.  Talán  valami  sze- 
rencsés családi  levéltári  fölfedezés  egykor  lehetővé  fogja 
tenni,   A   kiadott   levelekből    csak   annyit   tudunk   meg, 

1  Keltezve  1768  dec.  26-róI.  —  Mes  Eaps.  II.  265—9.  1. 

2  Kelt  1769  febr.  3-án.  —  Mes  Raps.  H.  255-6.  —  Oeuv- 
res ..  .  46.  k.  7471.  sz.,  251.  1. 

'  Mes  Raps.  II.  302—14.  1. 

*  Mes  Raps.  U.  257.  1.  —  Oeuvres  ...  46.  k.,  7717.  sz. 
500.  1. 

hogy  eleinte  Fekete  olyannyira  titokban  tartotta  a  dol- 
got, hogy  első  levelét  U Inconnu  aláírással  látja  el.  Ezt 
a  tartózkodást  Voltaire  teljesen  megérti:  „Quand  il  (t. 
i.  az  ismeretlen)  voudra  se  faire  connaître  on  lui  gar- 
dera le  secret".  Küldeményeiket  egy  megbízottja  köz- 
vetíti, akiben  teljesen  megbízik  s  épp  ezért  az  első 
levélváltás  után  kilétét  is  fölfedi  : 

Le  canal  de  Monsieur  .  .  .  est  très-sûr  &  n'est  sujet  à 
aucune  caution,  j'ai  reçu  avec  la  plus  grande  exactitude  les 
paquets,  que  vous  avés  bien  voulu  m' adresser,  sans  qu'ils 
aient  été  ouverts.* 

Voltairenek  sokat  köszönhet  Fekete  :  bekapcsolta  őt 
a  fölvilágosodás  irodalmi  életébe,  hasznos  tanácsokkal 
látta  el  főleg  verselési  technikájára  és  a  költői  nyelvére 
vonatkozólag  ;  buzdításainak  eredménye  az,  hogy  Fekete 
nem  hagyta  abba  kísérletezéseit  a  francia  költészet  terén. 
Mesterének  dicséretei  nem  tették  ugyan  elfogulttá  ön- 
maga iránt: 

Les  éloges  du  plus  grand  poëte  de  notre  siècle,  tout 
flateurs,  qu'ils  sont,  ne  m'aveuglent  pas  (előszó), 

de  elismerése  s  biztatása  volt  mégis  legerősebb  indítéka 
annak,  hogy  Fekete  nem  maradt  meg  a  puszta  amatőr- 
ködésnél,  hanem  franciául  (és  később  magyarul)  szor- 
galmas irodalmi  tevékenységet  folytat.  Franciául  írt  ver- 
seit, prózáját  és  levelezését  1781-ben  kiadja  két  kötetben 
ezen  a  címen  :  Mes  Rapsodies  ou  Recueil  de  differens 
Essais  de  vers  &  de  prose  du  Comte  de****  ^  Műve  elő- 

1  Mes  Raps.  U.  267. 

»  K.  8-r.  L  k.  302  (10)  1.,  IL  k.  376  (8)  1.  —  Fiktív  im- 
presszum mindkét  köteten:  A  Genève  1781.,  valószínűleg  azért, 
hogy  a  cenzúrát,  amely  nem  engedélyezte  a  két  kötet  kinyom- 
tatását, kijátssza.  Az  is  érdekes,  hogy  ugyanennek  a  munkájának 

4* 

szavában  bocsánatot  kér  némely  darabjának  sikamlós 
Tolta  miatt.  Elmés  önkritikáját  utolsó   szóig  aláírhatjuk  : 

Pour  les  pièces  scabreuses,  j'ose  me  flatter,  qu'on  me 
les  pardonnera,  d'autant  plus  aisément,  qu'elles  ont  été  faites 
à  un  âge,  où  les  contes  de  la  Fontaine,  de  Grecourt  &  les 
Poëmes  de  la  Pucelle  &  du  Balai  étaient  mon  Catecliisme. 
Malheureusement  il  est  plus  aisé  d'atteindre  au  degré  de 
libertinage  de  ces  pièces,  auxquelles  le  sage  même  sourit 
quelque  fois,  qu'à  leur  perfection. 

Fekete  az  egyetlen  magyar,^  akinél  a  francia  XVIIÍ. 
század  galantériája  és  szabadszájú  stílusa  megjelenik.  Sza- 
bados Conte-jait  (11.  k.  1—94.  1.)  Esterházy  gróf,  „Bri- 
gadier des  Armées  du  Roi^-nak  ajánlja,  akin  valószínűleg 
a  későbbi  híres  tábornagyot,  Esterházy  Miklóst  kell  érteni. 

Kis  garnizonok  unalmas  téli  napjai  késztették  e  tör- 
téneteknek megverselésére  : 

.  .  .  que  peut-on  faire  au  quartier  ? 

En  hiver  on  a  peu  d'ouvrage. 

Mon  cher  Cousin,  c'est  l'ennui  journalier, 

Qui  me  dicta  ce  badinage  .  .  . 

Le  seul  ennui  guide  ma  voix: 

De  mes  Contes  il  est  la  Muse, 

Heureux  s'il  n'en  est  pas  le  fruit  !  .  .  . 

cimlapkiadása  más  hely-  és  időjelzéssel  jelent  meg  :  Ma  Solitude  sans 
Chagrin.  Oeuvre  historique  et  galant  en  prose  et  en  vers  par 
un  Comte  Hongrais.  A  Lausanne,  1789.  Nyomdajelzés  egyik  ki- 
adásnál sincs.  V.  ö.  Magyar  Könyvszemle,  újf.  XXVI.  k.,  (1918.) 
71.  1.  (Baranyai  Zoltán).  —  A  Mes  Rapsodies  példányai  elterjed- 
tebbek, legtöbb  könyvtárunkban  megvannak  [M.  N.  Múz.  :  Po. 
gall.  1386.],  a  3Ia  Solitude  ritkább  (megvan  a  M.  N.  Múzeum 
[Po.  gall.  1560.]  és  a  M.  T.  Akadémia  [Franc.  írod.  0.82h]  könj-v- 
tárában.). 

^  Nem  számítva  Sándor  Istvánnak,  egy  félig  prózában,  félig 
versben  minden  szellemesség  nélkül  megirt  kis  elbeszélését  : 
Istók  és  Kati.  Sokféle.  Győr,  1791.  2.  darab,  153—63.  1. 

Ott,  ahol  nem  esik  a  közönségességbe,  egy-egy  tör- 
ténetből sikerült,  csattanós  és  mulattató  co7ite  lihidineuxi 
tud  penderíteni.  Kár,  hogy  ez  az  esetek  kisebb  ré- 
sze. Nagyobbrészt  azonban  mintaképétől,  La  Fontainetől 
(„créateur  de  son  art"  mondja)  eltérve,  szavakban  is 
ízetlenkedik;  verses  meséinek  mintáit  inkább  Grécourt, 
Vergiers,  Boufflers  vagy  Gentil  Bernard-nál  találhatjuk  meg, 
de  ezeknek  frappáns  fordulatai  és  csillogó  szellemessége 
nála  hiányzik,  nem  is  szólva  vcrselési  technikájáról,  mely 
a  con^eokban    még   hanyagabb,   mint    többi  darabjaiban. 

A  többi  versei  bécsi  környezetben  fakadtak,  főleg 
bécsi  színésznőkhöz,  előkelő  magyar  és  osztrák  szépsé- 
gekhez intézett  szerelmes  versek  a  poésie  légère,  Voltaire, 
Chaulieu,  Segrais,  Parny  modorában.  Mintái:  könnyedén, 
csevegő  modorban  megírt  elegáns,  csinos  költemények, 
telehintve  szellemes  és  finom  megjegyzésekkel,  de  semmi 
természetesség  nincs  bennük,  semmi  igaz  érzelem,  tartalom 
is  alig.  Fekete  vidám,  könnyed,  néhol  gúnyolódó  verseiben 
ügyesen  utánozza  francia  mestereit.  A  korabeli  költői 
dictiont  meglehetősen  elsajátítva,  elég  otthonosan  mozog 
a  kiművelt  francia  költészeti  formák  között,  amibe  egy- 
szerűen csak  be  kellett  illeszkedni,  míg  a  magyar  költői 
stílus  akkor  még  kifejlesztésre  várt.  Ezért  mondhatni, 
hogy  „francia  versei  jobbak,  mint  magyar  versei".^ 
Mutatványul  efajta  költeményeiből  álljon  itt  :  ^ 

Portrait  de  Julie. 

De  la  Déesse  des  Combats 
Le  port,  &  la  taille  élégante, 
De  Cythèrée  les  appas, 
Surtout  cette  langueur  touchante, 

>  Riedl  Frigyes  :  Budapesti  Szemle,  1904.  évf.  118.  k.  143.  I. 
*  Mes  Rapsodies  I.  165 — 6.  1. 

Qui,  plus  que  la  vivacité, 
Subjugue  un  coeur,  &  nous  attire  ; 
D'un  esprit  plein  d'aménité 
Les  grâces  le  charmant  delire, 
Joints  à  cette  inégalité, 
Qui  sur  nous  donne  tant  d'empire, 
Que  l'amant,  malgré  son  martyre, 
Préfère  à  l'uniformité; 
Font  de  la  charmante  Julie 
La  fille  la  plus  accomplie. 

Envoi. 

Ce  n'est  pas  la  main  d'un  amant. 
Qui  vient  de  tracer  cette  image; 
Mais  malgré  l'objet  qui  m'engage 
En  puis-je  être  moins  clair  voyant? 

Magyarsága  azonban  eléggé  elrejtett.  Mindössze  egy, 
a  XVin.  századnak  klasszicizáló  modorában  írt,  gáláns 
pásztorkölteményét  játszatja  magyar  földön:^ 

Les  plaisirs  de  la  Vendange. 

Sur  un  de  ces  Coteaux, 

Que  le  Lac  Balathon  arrose  de  ses  eaux, 

S'élève  certaine  masure, 

Qui  ressemble  à  l'antre  aérien, 

Que  dans  ses  vers,  enfans  de  la  nature 

Gresset  nous  peint  si  bien. 

Dans  ce  désert,  nouvel  anachorète 

Transplanté,  je  ne  sais  comment. 

Depuis  deux  jours  je  fais  une  retraite, 

Qui  ne  manque  point  d'agrément  .  .  .  stb. 

Azonkívül  magyar  barátjaihoz  intézett  költeményei- 
ben van  egy-egy  magyar  vonatkozás,  pl.^ 

»  Mes  Eaps.  I.  k.  66—7.  1. 
'  Mes  Eaps.  I.  94.  I. 

Au  Comte  de  B.fatthyányiJ. 

Comte,  tu  sais,  qu'au  tems  de  notre  adolescence 
Tems  si  cher  à  mon  amitié 
L'âge,  certaine  ressemblance, 
Tout  enfin  nous  avait  lié, 
Nous  ennuyant  emsemble 
Parmi  ce  nombre  de  Plaideurs, 
Que  la  Chicane  à  Pést  assemble, 
Nous  étions  nos  consolateurs  .  .  . 
/      ...  Quelque  fois  de  la  France  admirant  les  talens 
Racine,  Crebillon,  Voltaire, 
Guidait  nos  pas  dans  la  carrière 
Des  lettres,  &  des  agrémens  .  .  . 

Műfordításai  között  —  németből  és  latinból  fordít  fran- 
ciára verseket,  beszédeket  és  elbeszéléseket  —  van  egy 
magyarból  való  is.  Beniczky  Péternek  egy  versét  fordítja 
franciára.  Beniczky  XVII.  századi  költő  volt.  A  maga  korá- 
ban, de  még  a  következő  században  is,  igen  kedvelt  poétának 
verseit  1664-től,  a  verskötet  első  megjelenésétől,  1803-ig 
tizenötször  adták  ki  különböző  helyeken,  azonkí\ül  kéz- 
iratban is  elterjedt  olvasmány  volt.^  Feketének  bizonyára 
fölvilágosult  gondolkozása  nyilvánul  meg  a  lefordítandó 
vers  megválasztásában.  Beniczky  Péternek  Hogy  a  sza- 
badságnak méltósága  mindeneknél  kívánatos  című  ver- 
sét'^ ültette  át  franciára.  0  az  első,  ki  magyar  költe- 
ményt franciára  fordít.  Fordítását^  néhány  Beniczkyt 
magasztaló  sorral  vezeti  be,  a  magyar  viszonyokra  vonat- 
kozó célzásait  pedig  lapalatti  jegyzetekkel    magyarázza  : 

J'ose  assurer,  sans  que  le  Patriotisme  m'aveugle,  qu'il  y 
a  du  sublime,    &   beaucoup   de   force  dans  l'original,  mais  il 

^  Pintér  Jenő  :  A  magyar  irodalom  történele  Bessenyei  fellé- 
péséig. Budapest,  1909.  II.  k.  239—40.  1. 

*  Magyar  Rithmusok,  k.  16-r.  Sopron  [Egyet  ktári  példány- 
ban :  Hd  617,  évjelzés  letépve]  121—6.  1. 

»  Mes  Raps.  I.  k.  158—63.  1. 

est  difficile  de  rendre  des  pensées  détachées  sans  les  affaib- 
lir par  la  traduction;  je  me  suis  surtout  attaché  à  conserver 
la  tournure  originale,  souvent  aux  dépens  du  style. 

Fekete  francia  stílusa  ebben  a  fordításban  —  ami 
pedig  nála  nem  gyakori  dolog  —  idegenszerűvé  válik,  bizo- 
nyára azáltal,  hogy  Beniczkj^  versformáját  igyekszik  át- 
vinni a  franciába.  Beniczkynek  aah,  ccb,  ddb  rímbeosz- 
tását át  is  hozza,  azonban  lüktető,  rövid  sorai,  pregnáns 
kifejezései  nála  hosszú  mondatokká,  sekélyes  bőbeszédű- 
seggé  laposodnak.  Fordításában  sok  helyütt  alig  lehet 
az  eredetinek  értelmére  ráismerni.  Álljanak  itt  mutat- 
ványul az  első  sorok  : 

Mi  lehet  kedvesebb, 
'S  gyönyörűségesebb, 
Mint  a'  kivánt  szabadság? 

Könnyen  Uralkodó, 
Noha  hivalkodó. 
Akaratos  méltóság. 

Maga  kedvét  járja 
Rabságot  utállya, 
Nem  barátty  a'  birság, 

Mert  a'  Napfény  alatt 
Mindenféle  állat. 
Vágy,  siet  szabadságra 

Tengeren  evezve, 
'S  föld  színén  kerengve 
Repül  é  nyájasságra, 

Ki  ha  azt  nyerheti, 
Magával  hiteti. 
Hogy  jutott  boldogságra. 


Y  a-t-il  rien  de  préférable 

A  la  douceur  inexprimable 

De  la  charmante  liberté, 

Quand  loin  d'une  chaîne  servile, 

Qu'impose  un  Tyran  imbécile, 

On  goûte  la  féhcité, 

De  pouvoir  sans  trouble,  &  sans  gêne 

Suivre    l'instinct,    qui  nous  entraine, 

A  faire  notre  volonté  ? 

Tout  ce  que  le  soleil  éclaire 
Dessus  l'un  &  l'autre  Hémisphère 
D'hommes  ainsi  que  d'animaux 
Par  une  éternelle  tendance 
Entraînés  vers  l'indépendance, 
N'épargnant  peines  ni  travaux. 
Pour  avoir  le  bonheur  suprême, 
De  voir  sans  régie  sans  sistême. 
Couler  leurs  jours  dans  le  repos. 

A  kötetnek  további  részét  teszik  :  néhány  válogatott 
levele  nagykiterjedésű  levelezésből  (Voltaire-en  kívül  de 
Ligne  herceghez,  Noverrehez  és  más,  névtelen  szemé- 
lyekhez) ;  elszórt  gondolatai  az  1764 — 66.  évekből  ; 
egy   fiatal   korából   való   irat,   amelyben   St.  Réal  abbé- 

val  vitatkozik  a  nôkiel  való  bánásmódról,  szellemesen 
megvédvén  egy  társaságban  a  jeles  abbé  fölfogásával 
szemben  hangoztatott  álláspontját;  egy  I.  Ferencről  tar- 
tott halotti  oráció  és  levele  az  1764-iki  diétáról.  Ez  utóbbi- 
ban sürgeti  a  magyar  nemesi  inszurrekciónak  atyjától  is 
fölötte  szükségesnek  tartott  reformját. 

A  könyv  fogadtatásáról  világos  képünk  nincsen.  Ha 
terjedt  is,  csak  titokban  terjedhetett,  mert  a  könyvnek 
voltairiánus  világnézete,  az  egyház  és  fönnálló  rendszer 
elleni  megjegyzései,  a  közölt  Voltaire-levelek  s  ezek 
melléklete,  nem  is  szólva  a  verses  mesék  túlságosan 
szabad  hangjáról,  tiltott  könyvvé  tették. 

Ez  a  gyűjteménye  azonban  értékben  jóval  fölötte  áll 
annak  a  kiadatlan  kéziratos  francianyelvű  kötetének, 
amelynek  tartalmát  legnagyobb  részében  alkalmi  költe- 
mények, költői  levelek,  néhány  Xnpoleont  dicsőitő  vers, 
fiához  intézett  gondolatok  teszik;^  legföljebb  kor-  és 
önéletrajzi  adatok  miatt  lenne  felhasználható. 

Az  alkalmi  s  hódoló  műfajt  is  buzgón  művelte  Fe- 
kete, a  Mes  Ravsodiesheli  darabokon  kívül ^  külön  is 
megjelent  két  művecskéje  :  egyiket  Lipóthoz,  megkoro- 
náztatása  alkalmából,^  a  másikat  József  nádor  első  fele- 
ségének, Alexandra  Pavlovna  orosz  nagyhercegnőnek, 
I.  Pál  cár   leányának,   tiszteletére  írta.*  Figyelmet  érde- 

'  M.  T.  Akadémia  kézirattárában:  „M.  írod.  83.  sz.* 

'  Fers    sur    la    maladie  de    Sa  Majesté  V Impératrice  Reine  ; 

Pour  la  premiere  sortie  de  Sa  Majesté  l'Impératrice  Reine  ;  A  son 

Altesse  Royale  Monseigneur  le  Prince  Albert  stb. 

*  A  Sa  Majesté  Leopold  II.  à  l'occasion  de  son  Couronnement 
à  Preshourg  en  Hongrie  1790.  4-r.  2  1.  V.  ö.  Catalogus  biblio- 
thecae  hung.  nat.    Szécliényianae.   Suppl.  I.  Posonii.  1803.  179.  I. 

*  Clio  la  Muse  de  l'Histoire,  a  Son  Altesse  Impériale  l'Archi- 
duchesse Alexandrine  Pawloicna.  Bude,  1800.  K.  8-r.  4  1.  [M.  N.  Múz 
kt.  :  Po.  gall.  416.  k.]  Kiadta  :  Levai,  Supplément ...  20.  lap. 

mel  azonban  a  bécsi  franciás  élet  tárgyalásánál  már 
említett  Esquisse  d'un  tableau  mouvant  de  Vienne  című, 
1787-ben  megjelent  kis  társadalomrajza.  Az  érdekes, 
élénk  könyvecske  írója,  látszik,  jól  ismeri  kora  bécsi 
társadalmát  és  az  egész  bécsi  életet;  csípős  tolla  nem 
kíméli  a  bécsieket,  a  nőket  épp  oly  kevéssé,  mint  a  fér- 
fiakat, nem  is  szólva  a  papságról,  csupán  néhány  föl- 
világosult  tudósról  beszél  elismerően.  A  társadalmi  osz- 
tályokon kívül  sorra  veszi  a  közintézményeket  (egyetem, 
iskolaügy,  könyvtárak,  cenzúra),  a  szépművészeteket,  a 
színházat,  továbbá  a  bécsi  és  a  környékbeli  szórakozó- 
helyeket, mindegj'iket  bemutatva  és  finoman  kritizálva. 
Fény-  és  árnyképek,  amelyeket  az  érdekeltek,  az  akkori 
haute  volée,  bizonyára  kíváncsian  olvastak. 

10.  Francia  könyvek  magyar  főúri  könyvtárakban. 

Azok  a  katholikus  főurak  vagy  előkelő,  gazdag 
nemesemberek,  akik  bécsi  intézetekben,  az  udvari  kör- 
nyezetben és  a  bécsi  társaság  légkörében,  esetleg  a 
folyton  szaporodó  magyar  konviktu sokban,  ahol  a  fran- 
cia nyelvet  és  műveltséget  hovatovább  szintén  buzgón 
ápolják,  a  francia  nyelv  kedvelőivé  és  a  francia  kultúra 
részeseivé  válnak,  igyekeznek  magukat  francia  könyvekkel, 
a  kultúra  legigazibb  és  legfrissebb  terjesztőivel,  körül- 
venni. Aki  csak  érzékkel  bír  a  könyv  iránt  —  és  a  bibho- 
filek  akkoriban  sem  voltak  ritkák  —  könyvtárat  alapít. 
Az  e  században  alapított  könyvtáraknak  francia  anyaga 
oly  jelentős,  hogy  a  kön^-vtárainkban  mostan  meglévő 
francia  könyvanyagot  tekintve,  legnagyobb  számmal  a 
XVIII.  századi  francia  irodalom  van  benne  képviselve,  úgy 
hogy  a  XVIII.  század  francia  irodalmának  történetére 
vonatkozó  kutatás  a  magyar  könyvtárakban  is  elegendő 

anyagot  találhat.  Azok  a  családok  pedig,  amelyeknek 
már  megvolt  a  maguk  könyvtára,  a  század  folyamán 
francia  irányban  fejlesztik  tovább. 

A  SzTÁRAYék  franciáskodásának  emléke  az  az  5000 
kötetnyi  francia  könyv,  ami  a  család  nagymihályi  (Zemp- 
lén m.)  könyvtárának  éppen  felét  teszi.^  Gróf  Csáky 
István  (1741 — 1810),  akivel  az  imént  találkoztunk,  bécsi 
környezetében  a  korbeli  francia  műveltség  lelkes^híve  lesz, 
franciául  olyan  jól  megtanul,  hogy  még  apró  francia  ver- 
seket is  farag.  Csáky  István  feleségével,  született  gróf 
Erdődy  Júliával,  aki  a  franciás  műveltségnek  és  a  vol- 
tairei  fölvilágosodásnak  hasonlókép  nagy  híve  volt,  körül- 
belül ötezer  kötetnyi  (3800  mű)  könyvtárt  gyűjtött  ösz- 
sze  homonnai  kastélyában.  A  könyvtár  főképen  a  XVIII. 
század  francia  irodalmának  termékeit  foglalja  magában 
s  különösen  a  fölvilágosodás  irodalmának  és  az  akkori 
regény-  és  meseirodalomnak  termékeiben  igen  gazdag,  A 
XVIII.  század  közepe  táján  keletkezett  e  könyvtár, 
amelyet  az  amatőr  grófi  pár  minden  nevezetes,  újonnan 
megjelent  francia  könyvnek  meghozatalával  gyarapít, 
a  következő  század  elején  a  gazdagodó  Atzél-családhoz 
kerül,  majd  onnan  az  Aradi  Közművelődési  Intézet  tulaj- 
donába.^ A  8200  darabot  kitevő  ORczY-könyvtárat  br.  Orczy 
László  (1780 — 1807),  főispán  és  volt  teréziánista  ^  és 
Orczy  Lőrinc  tábornok,  a  franciás  költő  (1718 — 1789) 
gyűjtötte  és  később  ifj.  Lőrinc  báró,  a  főispán  és  híres 
lótenyésztő  (1784 — 1847)  szaporította  gyűjtésével.  Kivá- 
lóan gazdag    ez    a   könyvtár    a    francia    enciklopédisták 

^  György  Aladár  :  Magyarország  köz-  és  magánhönyvtárai 
1885-ben,  Bpest,  1886—7,  514—5.  1, 

'  V,  ö.  Eckhardt  S.  :  Az  aradi  közművelődési  palota  francia 
könyvei.  Arad,  1917. 

'  1765—7.  Gémmel— Flischbach  :  id.  m,  40.  1, 

műveiben  és  a  francia  forradalomra  vonatkozó  irodalom- 
ban. A  Vásárhelyi-családnak,  a  későbbi  tulajdonosnak 
s  Arad  városnak  adományából  ma  az  aradi  királyi 
katholikus  főgimnázium  tanári  könyvtárának  egy  külön- 
választott részét  teszi/  A  kihalt  gróf  HÉoERvÁRY-család- 
nak  könyvtára,  mely  visszamegy  a  XVIII.  századra,  ma 
a  gróf  Khuen  Héderváry-család  birtokában  van  Héder- 
várott  (Győr  m.)  fölötte  gazdag  francia  könyvekben  : 
15,000  kötetből  6000  kötet  francia.'^  A  herceg  Festetics- 
családnak  hitbizományi  könyvtárát  1763-ban  alapította 
Festetics  Kristóf.  30,C00  kötetből  francia  :  4000.^  A  csa- 
lád déghi  ágának  könyvtára,  mely  szintén  a  XVIII.  szá- 
zadból ered,  2000  francia  művet  tartalmaz  a  8300 
műre  menő  állományból.*  A  gróf  BARKóczY-család  a  XVIII. 
század  végén  alapított  könyvtárat  Palócon  (Ung  m.), 
amelynek  zömét  a  francia  enciklopédisták  művei  te- 
szik. Az  egész  könyvtár  kb.  18,000  kötetnyi.^  Kiváló 
gyűjtő  volt  gróf  Apponyi  Antal  György  (1751 — 1817),  ki 
1774  óta  régi  könyveken  és  kéziratokon  kívül  a  modern 
irodalom  termékeit  is  gyűjtötte.  Könyvtára  egyideig 
meg  volt  nyitva  Pozsonyban  a  közönség  használatára, 
utóbb  a  családnak  nagy-apponyi  kastélyába  vitték  át. 
26,000  kötet  közül  8000  francia. **  Ezt  a  nagyszerű 
könyvtárt  Antal  gróf,  az  alapító  fia,  Pozsony  városának 
ajánlotta  föl,  de  mivel   a   város    nem   fogadta   el,    Lon- 

^  György  :  id.  m.  73.  1.  és  Magyar  Minerva  IV.  évf.  (1912) 
20.  lap. 

2  György:  id.  m.  482—3.  1. 

'  György  :  id.  m.  124 — 5.  1.  és  Magyar  Minerva  IV.  évf. 
(1912.)  429.  1. 

*  György:  id.  m.  476—7. 

*  György  :  id.  m.  71,  és  480—1.  1. 

*  György  :  id.  m.  462—3.  1. 

donban  1890  táján  elárvereztette.^  A  herceg  Ester- 
HÁzY-család  kismartoni  könyvtárát  1794-ben  alapította 
Miklós  herceg  (1765 — 1833)  gárdakapitány  és  al- 
tábornagy, az  Esterházy-képtár  alapítója,  egyesítve  a 
család  különböző  kastélyaiban  levő  könyvgyűjteménye- 
ket. A  45,000  kötetre  rúgó  nagy  könyvtárban  nem  tud- 
juk, mennyi  a  francianyelvű  könyvek  száma,  ^  de  is- 
merve Esterházyéknak  erősen  franciás  műveltségét,  ez 
bizonnyal  nagy  lehet.  A  könyvtár  alapítója  1777— 80-ig 
a  Teréziánum  növendéke  volt.^  Esterházy  Leopoldina 
hercegnő,  későbl)  Ili.  Grassalkovich  Antal  herceg  neje, 
a  XVIll.  századból  származó  és  ritka  emlékiratokban 
gazdag,  francia  könyvtárat  hagyott  a  gróf  SzÉcHEN-csa- 
ládra.*  Az  előkelő  köznemesség  közül  a  CsAPÓ-családról 
tudjuk,  hogy  a  XVIII.  században  könyvtárat  gyűjtött 
Csapó-Tengelicen  (Tolna  m.),  8000  kötetből  áll  s  a  föl- 
világosodás  idejére  vonatkozó  francia  (és  német)  művek- 
ben gazdag."'  Ezekben  állíthattuk  össze  a  hozzáférhető 
adatok  alapján  a  XVIII.  századi  olyan  katholikus  főúri 
könyvtáraknak  jegyzékét  —  teljességre  természetszerű- 
leg nem  törekedvén,  —  amelyek  jórészükben  vagy  leg- 
alább tekintélyes  hányadukban  francia  könyvanyagot 
tartalmaznak.  Maradandó  emlékei  ezek  a  XVIII.  századi 
hazai  francia  irányú  érdeklődésnek,  bár  ma,  sajnos, 
alig  néhányuk  használható  föl  az  általános  művelődésnek 
vagy  a  tudományos  kutatásnak  céljaira. 

^  Magyar  Könyvszemle  1900.  209.  1. 

-  György  :  id.  m.  474—5.    1.    és    Századok,   XVII.  k;  mellék- 
lete: Történelmi  Társulat  soproni  kirándulása,  88.  1. 
'  Gémmel— Flischbach  id.  m.  53.  1. 

*  György:  id.  m.  453.  és  512.  1. 

*  György:  id.  m.  429.  1.  és  470—1.  1. 

11.  Francia  könyvek  behozatala. 

Ezeknek  a  könyvgyűjteményeknek,  valamint  a 
később  tárgyalásra  kerülő  protestáns  főúri  és  intézeti 
könyvtáraknak  gyűjtése,  fejlesztése  meglehetősen  nehéz 
föladat  volt.  A  könyvkereskedelem  fejletlen  állapota  s 
a  könyvbehozatal  gúzsbakötöttsége  tette  nehézzé.  A 
könyvkereskedelem  fölvirágzásának  és  a  nyilt  könyv- 
behozatal föllendítésének  a  cenzúra,  de  különösen  a 
revízió  intézménye  állotta  útját.  A  húszas  években  kez- 
dődnek, de  1745  után  Van  Swieten  óta  öltenek  határo- 
zott alakot  :  cenzúra  volt  a  még  ki  nem  nyomtatott  köny- 
vek előzetes  hatósági  megvizsgálása,  revízió  a  külföldről 
behozott  vagy  a  belföldön  megjelent  sajtótermékek  utó- 
lagos felülvizsgálata.  Vessünk  egy  pillantást  e  két  intéz- 
mény történetére. 

A  cenzúrát  1726  óta  megosztva  végzik  az  egyházi 
cenzorok  (egyházi  és  morális  tartalmú  könyvekre)  s  a 
törvényhatóságok  (politikai  tartalmúakra).  1745-ben  a 
Pozsonyban  székelő  helytartótanácsot  bízták  meg  az 
előleges  cenzúrával  („pozsonyi  cenzúra").  Emellett  a 
kath.  egyházi  hatóságoknak  könyvvizsgálási  joga,  amely- 
nek a  speciális  egyházi  és  vallási  érdekekre,  valamint 
általános  morális  tekintetekre  kellett  figyelemmel  len- 
nie, szintén  fönnmaradt.^  Ez  időben  tehát  a  magyar- 
országi revízió  némi  önállósággal  rendelkezett,  1770 — 
1771-ben  aztán  egyesítik  a  bécsi  cenzúrahivatallal  s 
mintegy  alája  rendelik,  a  bécsit  bízván  meg  a  magyar- 
országi revízió  felülvizsgálatával  is. 

Két  megengedett  úton  jöhet  át  e  korban  könyv  a 
határon:  vagy  postán  vagy  az  útipoggyásszal.  Az  első  eset- 

Ï  Ballagi  Géza:  A  politikai  irodalom  Magyarországon  1825-ig. 
Budapest,  1888.  53—6.  1. 

ben  a  vámhivatalok  minden  érkező  könyvet  irgalmatlanul 
beszállítanak  a  kerületi  vagy  központi  könyvfelülvizsgáló- 
hivatalba,  ahonnan  a  címzettek  meglehetős  hosszú  idő 
múlva  kapják  ki,  miután  a  könyvek  tartalma  átment  a 
revizorok  szigorú  vizsgálatán.  A  külföldről  érkezők  cso- 
magjait —  az  idegenekét  épp  úgy,  mint  az  itteni  hono- 
sokat —  alaposan  átkutatják,  a  könyveket  tartalmazókat 
a  reviziós  hivatalba  szállítják,  ahonnan  néhány  nap 
múlva  kapják  vissza.  Ez  alól  a  vizsgálat  alól  még  a  leg- 
előkelőbb idegenek  sem  szabadulhatnak  ki  semmi  áron. 
Egy  angol  útleírás  szerzője,  aki  egy  herceg  társaságában 
utazta  be  a  kontinenset,  így  mondja  el  a  Bécsbe  érke- 
zés első  eseményét:^ 

En  entrant  à  Vienne,  les  postillons  vous  conduisent  di- 
rectement à  la  douane,  où  votre  bagage  est  soumis  à  la  plus 
exacte  visite  ;  il  est  impossible,  par  de  bonnes  paroles,  ou 
même  par  de  l'argent,  de  s'y  soustraire.  Comme  on  ne  trouva 
rien  dans  le  nôtre  de  contrebande,  il  fut  transporté  directe- 
ment à  notre  logement,  à  l'exception  de  nos  livres,  que  l'on 
garda  pour  pouvoir  les  examiner  à  loisir,  &  qui  ne  nous  ont 
été  rendus  que  quelques  jours  après.  L'Impératrice  a  donné 
des  ordres  précis,  pour  qui  aucun  ouvrage  impie,  trop  libre, 
ou  contre  les  moeurs,  ne  puisse  entrer  dans  ses  Etats,  ou 
passer  entre  les  mains  de  ses  sujets  :  Mahomet  en  personne 
seroit  plutôt   souffert    à    Vienne   que  les  livres  de  cette  espèce. 

A  hivatalos  eljáráson  kívül  az  egyéni  önkényeskedé- 
seknek  se  szeri,  se  száma  :  1734-ben  a  brucki  vámhiva- 
tal lefoglalta  Szoboszlay  István  és  Megyaszay  István 
könyveit,  jóllehet  a  bécsi  vámon  már  azokat  előbb  reví- 
zió alá  vették  s  áteresztették.  Pátkai  Péter  külföldi  fő- 
iskolákról hazatért  fiatalembernek  1740-ben  Esztergomig 
szerencsésen   elhozott   könyveit   konfiskálták    el.^    Ilyen 

'  Lettres  íí'wn  voyageur  anglois  .  .  .  U.  k.  1782.   243 — 4.  1. 
*  Ballagi  Géza:  id.  m.  25—6.  1. 

eseteket  oldalszámra  lehetne  fölsorolni.  A  bécsi  kormánynak 
főtörekvése  volt  t.  i.,hogy  mentől  kevesebb  könyv  kerüljön  a 
határokon  belül.  Minden  ürügy  jó  volt  a  könyvbehozatal  meg- 
gátlására.  Mária  Terézia  egy  1767-iki  erdélyi  főkormányzói 
fölterjesztésre  megengedi  a  balázsfalvi  nyomda  további 
fönnállását,  de  elrendeli,  „hogy  annak  nagyobb  gyarapo- 
dása tekintetéből  Erdélybe  a  könyveknek  a  külső  tar- 
tományokból behozása  ezentúl  meg  ne  engedtessék,  de 
általában  megtiltassék".^ 

A  revizió-  és  cenzúrahivatal  rendeleteinek  végrehajtó 
szerve  volt  a  Mária  Terézia  parancsára  életrehívott 
ausztriai  könyvrendőrség  („Bücher-Polizey").  Ez  ügyelt 
föl  a  nyomdákra,  ennek  volt  a  kötelessége,  hogy  a  be- 
tiltott állam-  és  egyházellenes  könyveket  elkobozza,  ez 
vezetett  jegyzéket  a  tiltott  könyvekről  :  a  híres  Catalogus 
librorum  prohihitorum-ot}  A  teljesen  tiltott  könyveken 
kívül  voltak  félig  tiltott  könyvek  is,  amikhez  a  könyv- 
rendőrség engedélyével  tudósok,  illetőleg  protestánsok 
juthattak.  Érdekes,  hogy  1777-ben  magát  a  Catalogus 
librorum  prohibitorumot  is  besorozzák  a  tiltott  könyvek 
közé.  Azt  vették  ugyanis  észre,  hogy  könyvszükségüket 
sokan  ebből  a  jegyzékből  állítják  össze  s  hozatják  meg 
—  persze  jó  drágán  —  a  könyvcsempészek  útján, ^ 
Szinte  természetes,  hogy  a  Catalogushsi  fölvett  könyvek- 
nek nyolctizedrésze  vagy  francianyelvű  vagy  franciából  van 

^  Jakab  Elek  ;  Az  erdélyi  nyomdák  történetéJiez.  Magyar 
Könyvszemle  1881.  (VI.  k.)  16.  1. 

^  Catalogus  librorum  a  commif^sione  aulica  prohihitorum  ;  az 
1765— 1778-ig  kiadott  füzeteket  {Supplementumaikkal}  ismerem 
[M.  N.  Múz.  kvt.  :  Nlibr  722,  725,  728,  734.] 

'  Adolf  Wiesner  :  Denkwürdigkeiten  der  oesterreichischen  Zen- 
sur  vom  Zeilalter  der  Reformazion  bis  auf  die  Gegenwart.  Stutt- 
gart, 1847.  131.  1. 


65 

fordítva.  A  könyvrendőrség  hatáskörébe  tartozott  végül  az 
alaposan  megrendszabályozott  könyvkereskedelemnek  fel- 
ügyelete is.^  A  folytonos  feljelentgetés,  amelyeknek  folyó- 
mányakép  Bécsben  a  könyvrendőrség,  Pesten  a  hely- 
tartótanács minduntalan  leltároztatja  a  könyvárusok  kész- 
letét, vizsgálatokat  rendel  el  s  a  folytonos  és  szigorú 
felügyelet  a  könyvkereskedelmet  elzárja  a  fejlődéstől.^ 
Ezek  a  hatóságok  mindenféle  módon  megkötik  mozgási 
szabadságukat,  jóformán  lehetetlenné  teszik  számukra  a 
külföldi  munkák  behozatalát  és  terjesztését. 

II.  Józsefiéi  a  könyvbehozatal  hivatalos  intézésébe  is 
szabad  szellem  jön.  1781-ben  kiad  egy  szabadelvű  sajtó- 
rendeletet,  amely  a  cenzúrát  is  enyhíti  s  —  megszüntet- 
vén a  vidéki  cenzúrakommissziókat,  a  könyvbehozatalnak 
ezeket  a  szinte  hivatásszerű  kerékkötőit  —  minden  „tar- 
tomány''-ra  csak  egy  felülvizsgáló  hivatalt  tart  meg.  A 
Bécsben  működő  könyvvizsgáló  főbizottságot  („Bücher- 
Censur-Hauptcommission")  az  egész  monarchiára  kiter- 
jedő hatállyal  ruházza  föl.^  Szabaddá  teszi  a  féligtiltott 
könyveket,  a  Catalogus  átvizsgálását  is  elrendeli.  A  reví- 
zió intézményét  világivá  tette,  az  egyházi  személyeknek 
hatáskörét  pedig  csökkentette.  Minket  érdeklő  legfon- 
tosabb intézkedése  az  volt,  hogy  a  könyvbehozatal  meg- 
könnyítésére megengedte,  hogy  a  külföldi  könyvcso- 
magokat ne  szálKtsák  a  tartományi  revíziós  hivatalba, 
hanem  elég  volt  a  legközelebb  eső  közigazgatási  hiva- 
talba küldeni.  A  ki  nem  tiltottakat  a  címzett  itt  egy- 
szerűen  átvehette.*   József  halála   után   a   reakció   las- 

^  Ballagi  Géza:  id.  m.  58 — 9. 

^  Gárdonyi  Albert  :  Magyarországi  könyvnyomdászat  és  könyv- 
kereskedelem a  18.  században.  Budapest,  1917.  40.  skk,  11. 
'  Ballagi  Géza:  id.  m.  105.  1. 
*  Wiesner:  id.  m.  149.,  160—1.,  164.  és  181.  1. 

sankint  visszavonja  Józsefnek  szabadelvű  rendeleteit, 
majd  1795-ben  az  egyes  rendeletek  összefoglalásakép 
kibocsátja  a  kormány  az  általános  könyvvizsgálati 
szabályzatot,  amely  igen  szigorú  büntetéssel  sújtja 
mindazokat,  akik  tiltott  könyveket  behoznak  vagy  áru- 
sítanak.^ Már  1793-ban  elrendeli  a  bécsi  kormány,  a 
Martinovics-összeesküvés  tanulságakép,  hogy  a  külföldről 
hazajövök  könyveiknek  jegyzékét  a  harmincad  főigaz- 
gatóságának adják  be  s  míg  a  lajstrom  visszaérkezik, 
könyveik  zár  alatt  maradnak. 

Ebben  az  évben  egy  általános  intézkedéssel  a  bécsi 
kormányhatóság  az  összes  Franciaországból  vagy  a  fran- 
ciák által  foglalt  területekről  származó  hírlapokat  kitiltja 
az  országból.  A  Magyar  Hírmondó  újságolja  ezt  1793 
május  9-ről,  Kolozsvárról: 

A'  Frantziáktól  el-foglalt  Tartományokból  eddig  küldetni 
szokott,  mostanában  pedig  a'  közönséges  tsendességnek  fel- 
forgatására  tzélozó  veszedelmes  gondolkozásokkal  tellyes 
Újságoknak  hozattatása  mindenfelé  az  Országban  .  .  .  meg- 
tiltaték".  (720—1.  1.) 

Az  1795-iki  rendelet  még  szigorúbb  :  elrendeli,  hogy 
a  határon  átjött  minden  nyomtatványt  a  cenzor  elé  kell 
terjeszteni  s  csak  ennek  ítélete  után  szabad  a  címzett- 
hez eljuttatni.-  Természetes,  hogy  a  francia  könyveket 
vizsgálják  meg  legszigorúbban.  Sűrűn  megesett  persze, 
hogy  könyveket  lefoglalnak.  Azok,  akiknek  Bécsben 
semmi  befolyásuk  nem  volt,  kénytelenek  voltak  ezt  el- 
tűrni, de  pl.  amikor  gróf  Forgách  Miklósnak  egy  könys'- 
szállítmányát,  amely  a  francia  forradalmi  sajtó  termékeit 
tartalmazta,    1792   nyarán    lefoglalták,   a   gróf   panaszt 

^  Wiesner:  id.  m.  202 — 4.  1. 

^  Ballagi  Géza:  id.  m.  782—96.  1. 

tett  a  pozsonjá  könyvvizsgálóhivatal  ellen,  egyúttal  kérte 
könyveinek  visszaadását,  még  pedig  azzal  az  érveléssel, 
hogy  ő  saját  használatára  rendelte  meg  a  könyveket,  az 
ő  lelke  pedig  a  romlott  eszmék  iránt  nem  fogékony, 
mivel  „ifjú  korától  fogva  a  legkülönbözőbb  könyveket 
olvassa".  A  kormányszék  el  is  rendeli  a  könyvek  kiszol- 
gáltatását.^ 

Mária  Terézia  óta  —  leszámítva  a  Józsefi  korszaknak 
néhány  szabad  évét,  —  vallásos  könyveken  kívül  új 
francia  könyvet  alig  lehet  legális  úton  behozni  a  mon- 
archiába. Természetes,  hogy  emiatt  a  csempészkeres- 
kedelem hihetetlen  arányokat  ölt.  Bécs  már  a  század 
közepén  élénk  csempészösszeköttetésben  van  a  külföld- 
del. Utazók,  könyvárúsok,  ágensek  nagy  számmal  hoz- 
zák be  dugva  a  francia  enciklopédisták  műveit,  a  vol- 
tairei  irodalmat,  a  gáláns  könyveket,  almanachokat  s  a 
fölvilágosodást  terjesztő  francia-holland  folyóiratokat. 
A  bécsi  előkelő  társaság  titokban  kézről  kézre  adja  eze- 
ket a  csemegéket,  amelyek  a  revíziós  hivatalt  persze 
messze  elkerülték.'  A  csempészek  alig  győzték  szállítani 
a  tiltott  könyveket,  pedig  gyakran  tízszeres  áron  is  adták. 
A  császárnő  —  írja  Risbeck^  —  elájult  volna,  ha  föl 
fedezett  volna  egyet  is  az  ezernyi  oly  magánkönyvtár 
közül,  ahol  a  gáláns  francia  írók  s  hozzátehetjük  :  a 
„filozófus"-ok,  javát  meg  lehetett  találni,  minden  reví- 
zió, index  ellenére.  Hiába  a  postai  ellenőrzés,  megke- 
rülik. A  bécsi  könyvcsempészek  viszont  a  magyar  keres- 
kedőkkel vannak  összeköttetésben,  a  felvidéki  urak  pl. 
a  késmárkiak   segítségével   kapják   a  császárvárosból  a 

*   Fraknói   Vilmos:    Martinovics   é$   társainak    összeesküvése. 
Budapest,  =1884.  160.  1. 

2  Fináczy  :  id.  m.  II.  k.  1902.  40.  1. 
'  Id.  Wiesner:  id.  m.  132.  1. 

könyveket.  Bécs  árasztja  így  el  Magyarországot  nemcsak 
franciaországi,  hanem  mivel  a  veszedelmesebbek  a  for- 
radalomig ott  is  tiltottak  voltak,  hollandiai  és  német- 
országi új  francia  könyvekkel,  illetőleg  régebbiek  újra- 
nyomataival.^  Béccsel  gazdagjaink  az  élénk  termény- 
forgalom  révén  is  egyenes  kereskedelmi  összeköttetésben 
állanak  s  az  Ausztriából  visszatérő  üres  szekerekkel  kapják 
a  párisi  vagy  amsterdami  friss  szeUemi  táplálékot.  A  ma- 
gyar főúri  könyvtárak  így  megtelnek  a  tiltott  francia 
irodalomnak  értékben  ia-en  különböző  termékeivel. 


12.  Francia  nyelv  a  kathoHkus  fiúiskolákban. 

A  XVÍII.  század  katholikus  fő-  és  köznemesi  ifjú- 
ságának az  a  része,  amely  nem  juthatott  be  valamely 
előkelő  bécsi  intézetbe,  vagy  esetleg  nem  kívánt  Bécs- 
ben tanulni,  a  folyton  fejlődő  magyarországi  konvik- 
tusokban  nevelkedik  mindinkább  nagyobbodó  számban, 
a  jezsuiták  vagy  a  piaristák  vezetése  alatt.  Valamennyi 
intézetnek  mintaképe  a  bécsi  Teréziánum,  de  mintájuk 
színvonalát  egyik  sem  éri  el.  A  magyar  intézetekből  ki- 
került ifjak,  sajnos,  nem  vetekedhettek  a  Teréziánum- 
ból  kikerültekkel  műveltség,  jónevelés  és  alapos  ké- 
szültség tekintetében. 

Szempontunkból  a  konviktusi  nevelés  annyival  is 
fontosabb,  mivel  az  iskolai  tantervből  (így  az  1777-iki 
egységes  Ratio  Educationisból  is)  a  francia  nyelv  teljesen 
hiányzik,  még  a  rendkívüK  tárgyak  sorába  sincs  föl- 
véve."  Annál  inkább  tanítják  a  konviktusokban. 

Az  1777-ben  alapított  budai  Terézia-Akadémiában, 

^  Eckhardt  :  Az  aradi  Közm.  Palota  .  .  .  20 — 1.  1. 
*  Fináczy  :  id.  m.  U.  k.  207. 

a  nyilvános  iskolákban  folytatott  szokásos  tanulmányokon 
kívül  a  növendékek  modern  nyelveket  is  tanulnak,  A  ha- 
ladást és  a  francia  nyelvek  jogait  mutatja,  hogy  az  új 
tanulmányi  rendszernek  nagy  fölavató  ünnepén,  1780 
június  25-én,  az  előkelő  vendégsereget  a  fiatalság  négy 
nyelven  üdvözölte  :  magyarul,  franciául,  olaszul  és  né- 
metül. A  francia  beszédet  gróf  Kinszky  Ferenc  mondotta.^ 
A  váci  kir.  Terézia- Akadémián  (fönnáll  1767 — 1783.), 
amelyben  szintén  nemesi  ifjakat  nevelnek,  rendkívüli  tárgy- 
ként tanítják  a  francia  és  német  nyelvet.  A  francia  nyelvnek 
a  német  fölött  való  népszerűségét  bizonyítja  ez  a  kis  statisz- 
tika a  rendkívüli  tárgyként  tanított  nyelveknek  tanulásáról  : 
az  1775— 6-iki  iskolai  évben  franciául  tizennyolcan  tanultak, 
magyarul  (valószínűleg  idegenajkúak)  nyolcan,  németül 
meg  csak  négyen;  húsz  alapítványi  ifjú  és  néhány  fizető 
tette  a  növendékek  teljes  létszámát.'^ 

A  szülők  törekvéseinek  legfőbb  tárgya  volt  a  nagy- 
szombati konviktusok  valamelyikébe  adni  fiaikat,  ha 
már  Bécsbe  nem  küldhették  őket.  Ez  a  kis  város  t.  i. 
középpontja  volt  akkortájt  a  katholikus  szellemi  világ- 
nak.^ Két  intézet  volt  a  városban,  mind  a  kettő  nagy- 
hírű és  régi  —  alapításuk  a  XVII.  század  elejére  megy 
vissza  —  :  az  érseki  kir.  konviktus,  amely  a  XVIII. 
század  második  felében  a  legelőkelőbb  magyarországi 
nevelőintézet  volt  és  az  Adalbertinum.  Mind  a  kettő  már 
a  század  középén  gondoskodott  arról,  hogy  a  növendé- 
kek a  német  és  francia  nyelvet  a  nevelőintézetben  meg- 
tanulhassák. Különben  a  kormány  is  megkívánja,  hogy 
a  német   nyelv   mellett  mellékesen  a  francia  nyelvet  is 

1  Fináczy:  id.  m.  II.  k.  151.  és  406.  1. 
*  Fináczy:  id.  m.  I.  k.  180—1.  1. 
»  Fináczy:  id.  m.  II.  k.  175.  I. 


70 

tanítsák.  Meg  is  volt  a  foganatjuk  ezeknek  a  felsőbb  in- 
tézkedéseknek. A  kir.  konviktus  43  bennlakója  közül  az 
1766 — 67.  iskolai  évben  huszonnyolcan  tanulnak  németül 
és  tizen  franciául.  Az  Adalbertinumnak  1772-ben  kb. 
50  növendéke  közül  harminc  tanul  németül,  tizenkettő 
franciául.  Mária  Terézia  az  1778— 79-iki  iskolai  év  folya- 
mán egyesíti  ezt  a  két  konviktust  egy  nagyobb  nevelő- 
intézetté, amelynek  oktatószemélyzete  sorában  helyet 
foglal  a  francia  és  német  nyelvnek  tanítója  is.^  Az 
egyesített  intézetet  a  jezsuitarendnek  1773-ban  történt 
feloszlatása  után  egy  évig  még  a  volt  jezsuiták  vezetik; 
1784-ben  IL  József  meglátogatja  s  utána  mindjárt  be 
is  szünteti  az  egész  intézetet.'  Ennek  az  egyesített 
nagyszombati  intézetnek  szervezetével,  beleértve  rend- 
kívüli tanulmányok  rendjét  is,  megegyezett  az  új  győri 
kerületi  konviktusé.  Itt  tehát  szintén  tanítottak  franciául.' 
Hasonlókép  buzgón  tanították  a  francia  nyelvet  a  sop- 
roni nemesi  konviktusban  is. 

Minden  konviktus  és  iskola  között  azonban  ez  a 
nagyszombati  kir.  érseki  konviktus,  illetőleg  a  későbbi 
egyesített  intézet  istápolta  legjobban  a  francia  nyelvet. 
Az  intézet  belső  történetének  ismerete  adhatna  csupán 
biztos  fölvilágosítást  arról,  mi  állította  a  nagyszombati 
intézetet  a  francia  nyelvnek  oly  buzgó  szolgálatába. 
Bécs  közelségén  és  a  megfelelő  bécsi  intézetekkel  való 
élénk  kapcsolatokon  kívül  gondolnunk  kell  néhány,  a 
francia  kultúráért  és  nyelvért  hevülő,  tanárnak  hatására 
is.  Egynek  hatása,  —  mint  alább,  a  francia  iskoladráma 
tárgyalásánál  bebizonyul,  —  nyilvánvaló.  Ez  volt  Geiqer 

1  Fináczy  :  id.  m.  I.  k.  177.,  344.  Î.  és  11.  k.  347.  1. 

2  Magyarország  Vármegyéi  és  Városai:  Pozsony  vármegye 
194.  1. 

3  Fináczy  :  id.  m.  U.  k.  348.  1. 

Mátyás  jezsuita  atya  (szül.  1720.).^  Miután  Budán  és 
Kolozsvárott  tanárkodott,  bekerül  a  bécsi  Teréziánumba, 
mint  prefektus  (1752—1761.)-"^  Itt  tanulhatott  meg  francia 
anyanyelvű  rendtársaival  való  szüntelen  és  szoros  érint- 
kezésben oly  mértékben  franciául,  hogy  franciául  ver- 
selni merészkedett  s  itt  nyer  kedvet  a  francianyelvű 
iskolai  színjátékok  meghonosítására.  1764-ben  jut  a 
nagyszombati  konviktus  igazgatói  állásába  s  tény  az, 
hogy  a  60-as  évek  óta  Nagyszombat  a  hazai  francia 
műveltségi  hatásnak  egyik  focusa. 

Bizonyos  tárgyakat  a  nagyszombati  konviktusban,  ügy 
látszik,  franciául  adtak  elő.  Abból  következtethetjük  ezt, 
hogy  a  bécsi  katonai  Terézia-Akadémiának  földrajzi  tan- 
könyvét a  nagyszombati  jezsuita  nyomda  újranyomja. ^ 
A  könyv  —  amely  a  névtelen  szerző  előszava  szerint  is 
compilatio  —  Magyarországnak  valamivel  kevesebb  (9) 
oldalszámot  szentel,  mint  az  osztrák-francia  Németalföld- 
nek (11).  A  magyar  tulajdonneveket  nagyobbrészt  vagy 
franciás  alakjukban  :  Esdavonie,  Drave,  Savé,  Alhe-Eoyale 
vagy  a  XVIII.  században  divatozó,  franciásítr^tt  német 
alakjukban  adja:  Presboui'g,  Edenhourg,  Grand-Wara- 
din,  Theisse;  a  magyar  alak  a  legritkább.  Magyarország- 
ról különben  épp  oly  hideg  tárgyilagosságról  beszél,  mint 
akármelyik  más  országról,  semmi  sem  árulja  el,  hogy  a 

1  C.  Sommervogel  :  Bibliothèque  de  la  Compagnie  de  Jésus. 
Bibliographie,  t.  III.  1892.  1304—5.  —  Szinnyei  :  id.  m.  3.  k.  1091. 

*  Gémmel— Flischbach  :  id.  m.  7.  1.       , 

'  Elémens  géographiques,  ou  Description  abrégée  de  la  sur- 
face du  Globe  Terrestre,  imprimés  à  Vienne  en  1755  a  l'usage 
des  jeunes  cavaliers  de  l'Académie  Militaire,  établie  par  sa  Maiesté 
Impériale  et  Roïale,  dans  sa  Ville  et  Résidence  de  Vienne. 
Réimprimés  a  Tyrnau,  á  l'Imprimerie  du  College  Académique  de 
la  Compagnie  de  Jésus,  l'an  1769.  8.-r.  (10),  3081,  [Egyetemi  ktár  : 
Ge  276.1 

tankönj'v  eredetijét  niagj^ar  ifjak  is  használták,  a  nagy- 
szombati lenyomat  pedig  bizonyára  a  Nagyszombatban 
tanuló  magyar  konviktusi  növendékek  számára  készült. 
Az  egész  könyv  földrajzi  helynevek  száraz  gyűjteménye. 
A  Méthode  pour  appre7idre  facilement  VHistoire  de 
la  Bible,  .  .  .^  című  hittani  tankönyv,  amely  ó-  és  új- 
szövetségi történeteken  kívül  a  zsinatok  történetét  is 
tanítja  kérdés  és  felelet  alakjában,  valószínűleg  nem 
csupán  a  fiúknak,  hanem  a  mindkét  nembeli  katholikus 
ifjúságnak  volt  szánva,  hasonlóképen  a  BRiANviLLE-féle 
igen  elterjedt  és  később  is  (legutoljára  1865-ben)  sokszor 
újranyomott  bibliai  történeteknek  a  nagyszombati  intézet 
nyomdájában  készült  lenyomata.^ 

1(1 69-ben  Mária  Terézia  meglátogatja  a  nagyszombati 
intézeteket.  Fogadásakor  német  beszéd,  latin  óda  hang- 
zik el,  az  ifjúság  kiküldöttei  pedig  franciául  köszöntik. 
Az  Albertinumban  gróf  Serényi  Amand  üdvözli  francia 
beszéddel,  a  kir.  érseki  konviktusban  és  távozásakor 
gróf  Esterházy  Nep.  János  mond  hozzá  ékes  francia 
beszédet.  Mindhármat  kinyomatja  a  konviktus  nyomdája 
s  díszes   kiadásban   adja   közre  a  nagy   nap  emlékéül.^ 

^  .  .  .  avec  l'Histoire  des  Conciles  généraux,  nouvelle  édition, 
reviië,  corrigée  &  augmentée.  À  Presbourg,  chez  François  Patzko, 
Imprimeur  1785.  Avec  Approbation.  8.-r.  (10),  256  1.  [M.  N.  Múz.  : 
B.  liist.  414.,  Széchenyi  Ferenc  könyvtárából.] 

2  Histoire  sacrée  suivant  le  texte  de  l'Ecriture,  et  quelques 
Remarques  Chronologiques.  Par.  Mr.  de  Brianville,  Abbé  de  Saint 
Benoit  de  Quinçay.  Suivant  la  Copie  d'Anvers,  a  Tyrnau,  de 
l'imprimerie  du  Collège  Académique  de  la  Compagnie  de  Jésus, 
1763.  K.  B.-r.  410  (14)  1.  [Egyet.  ktár.  Aa  1352] 

^  1.  Compliment  prononcé  devant  S.  M.  Imp.  royale  et  apost. 
Marie  Thérèse  à  la  Maison  de  Pension  de  St.  Adalbert  de  Tyr- 
nau par  le  Comte  Amand  Serény,  de  Kis  Serény.  A  Tyrnau,  de 
l'Imprimerie  du  College  de  la  Compagnie  de  Jésus,  1769.  — 
9.  hozzá:  Compliment   prononcé    par    M.   le  Comte  Jean  Néponu- 

A  nagyszombati  kir.  érseki  konviktus  francia  kultu- 
szának másik  megnyilvánulása  a  francia  iskolai  színjáték,  A 
francianyelvű  iskoladráma-előadásoknak  kezdeményezője, 
szervezője  és  az  ismert  darabok  szerzője,  a  föntebb  már 
említett  Geiger  Mátyás  atya  volt,  az  intézetnek  1764  óta 
igazgatója.  A  nyelvtanításnak  leghathatósabb  eszközét: 
az  iskolai  színjátékot  vette  át  Geiger  a  tanító  szerzetes- 
rendeknek gazdag  pedagógiai  tárházából  s  alkalmazta 
—  követve  a  bécsi  Teréziánumnak  példáját  —  egy  mo- 
dern nyelv  tanulásának  elmélyítésére,  a  nyelvgyakorlás 
erősítésére  és  változatossá  tételére.  Az  előadások  nagy 
érdeklődést  keltenek  az  iskolával  kapcsolatos  körökben. 
Az  1765-ben  tartott  első  előadásról  a  nagyszombati  kon- 
viktus annálesei  így  emlékeznek  meg: 

.  .  .  Mivel  e  helyütt  francia  nyelven  még  nem  hallottak 
előadást,  mindnyájan  tapsoltak.  A  dolog  mind  újdonságánál 
fogva,  mind  a  nagyszerű  színpadi  díszletek  miatt,  mind  pedig 
az  idegen  nyelven  való  könnyen  folyó  és  ékes  beszéd  folytán 
nemcsak  a  Nagyszombatban  lakó,  hanem  a  Pozsonyból  is^ 
összesereglett  kiváló  nézőknek  annyira  megtetszett,  hogy  az 
egri  püspök,  hírétől  indíttatva,  a  költségeket  bőkezűen  föl- 
ajánlotta. 


cene  Eszterházy  de  Galantha,  au  départ  de  S.  M.  —  3.  Külön  : 
Harangue  a  S.  M.  l'Imperatice  et  Reine  Apost.  prononcée  par  M. 
le  C.  Jean  Eszterházy  de  G.  au  nom  de  l'Académie  Roiale  et 
Archiépiscopale  de  Tirnau  le  jour  qu'elle  daigna  l'honorer  de 
son  auguste  présence  le  [nap  üresen]  1769.  A  Tirnau,  de  l'Im- 
primerie du  C.  de  la  C.  de  J.  —  N.  8.-r.  4,  2,  8  szzatlan  1. 
[M.  N.  MÚZ.  kt.  llung.  1.  914.] 

^  A  nem  kifogástalan  latinságú  szöveg  („Confluentibus  non 
modo  Tyrnaviae,  sed  Posonio  etiam  illustrissimis  spectatoribus") 
úgy  is  érthető,  hogy  a  nézők  Pozsonyban  is  összesereglettek. 
Nem  lehetetlen,  hogy  az  előadást  a  közeli  Pozsonyban  meg- 
ismételték. 

1768-iról  pedig: 

A  farsang  utóján  házi  színházunkban  mindenki  tetszésé- 
vel adtunk  elö  színdarabokat  és  pedig  először  németül,  azután 
magyar  és  francia  nyelven.^ 

Az  előadásokon  résztvesznek  az  iskolához  és  rendhez 
tartozó  előkelőségeken  s  a  fönntartó  és  támogató  hatóságok 
képviselőin  kívül  természetesen  a  szülők  is  ;  ezek  között 
bizonyára  kétszeres  érdeklődéssel  kísérik  a  francia- 
nyelvű  előadásokat  azok.  akiket  már  érintett  a  francia 
műveltség  szele  vagy  akik  már  ilyen  légkörben  éltek  és 
nevelkedtek. 

Az  első  alkalmat  Nagyszombatban  a  francia  drámák 
színrehozatalához  II.  Józsefnek  Mária  Jozefa  bajor  her- 
cegnővel kötött  házassága  szolgáltatta.  Tiszteletükre 
adott  darabok  együtt  jelentek  meg  1765-ben  ezen  a 
címen  :  Fêtes  célébrées  à  Tyrnau  '^  .  .  .  A  kis  kötetet 
Geiger  gróf  Eszterházy  Károly  egri  püspöknek  ajánlja, 
aki  őket  a  két  darab  kinyomatására  buzdította  s  anya- 
gilag támogatta  ebben  a  vállalkozásukban.  Az  első  darali  : 
Le  Plaisir  c.  allegorikus  vígjáték,  amelyről  ,^Geiger  az 
előszóban  kijelenti: 


'  A  rendház  latin  annáleseinek  vonatkozó  helyeit  Fináczy 
közölte  Eonttal,  ki  az  Etude  sur  l'influence  .  .  .  456—7.  1. 
közreadta.  A  francia  iskolai  előadásokat  már  előbb  megemlíte'.te 
Fináczy  :  id.  m.  I.  k.  126.  1. 

*  Par  la  jeune  noblesse  de  l'Académie  Royale  et  Archi,  Epis- 
copale  a  l'Occasion  du  mariage  de  Sa  Majesté  le  Roi  des  Romains 
Joseph  II.  avec  Son  Altesse  Sérenissime  Marie  Josephe  duchesse 
de  Bavière  le  5.  Février  de  l'an  1765.  A  Tyrnau,  de  l'Imprimerie 
du  Collège  Académique  de  la  Compagnie  de  Jésus.  S.-r.  (4),  64, 
(2).  [M.  N.  MÚZ.  kt.  :  Po.  gall.  688.  Megvan  a  B.  Eötvös  J.-CoUe- 
gium  könyvtárában  is.] 

Cette  petite  Comédie  n'est  pas  nouvelle,  &  nous  ne 
prétendons  nous  en  atribuer  ni  le  fond  ni  la  principale  inven- 
tion, mais,  comme  dans  ces  heureux  moments  nous  avons  un 
droit  incontestable  à  tout  ce  qui  s'apelle  Plaisir,  nous  avons 
cru  pouvoir  nous  approprier  cette  pièce  ;  en  y  faisant  les  chan- 
gemens  analogues  aux  circonstances,  &  dont  il  sera  facile 
de  s'apercevoir.' 
A  szerzői  jog  kérdésén  Geiger  így  hát  egy  szójátékkal 

átesett. 

A  darabban  előforduló  hét  személy  mindegyikét  egy- 
egy  mágnásifjú  játszotta. 

íme  a  címlap  : 

Personnages  : 

LE  PLAISIR Comte  RODOLPHE  PÁLFFY 

L'ESPERANCE Comte  JOSEPHE  SERÉNY 

UN  JEUNE  AUTRICHIEN  Comte  AMAND  SERÉNY 

LE  FRANÇOIS    .         ...  Comte  JEAN  ESZTERHÁZY 
L'ANGLOIS      .     .     !     Comte  LOUIS  GONZAGUE  BATTHYÁNY 

L'ITALIEN Comte  GABRIEL  HALLER  « 

LE  HONGROIS Baron  FRANÇOIS  BARKOCZY 

A  néhány  szavas  Prologue  után  következik  a  darab, 
amelynek  színhelye  :  „une  Salle  de  l'Académie  de  Tyrnau". 
Le  Plaisir  —  a  játék  íőszereplője  —  l'Espérance  hívá- 
sára az  akadémiába  vetődik  egy  osztrák  ifjú  nagy  bána- 
tára, aki  idemenekült  Bécsből  —  ahol  'most  .mindenki 
víg  —  hogy  az  unalmas  iskolai  környezetben  leljen  meg- 
nyugvást fájdalmára.  A  francia,  az  angol,  az  olasz  egy- 
másután kérlelik  Le  PLAisiRTt,  hogy  térjen  vissza  hozzájuk, 
s  kifejtik  az  okokat,  amelyek  miatt  jogot  formálnak  reá. 
A  francia  így  jellemzi  magát,  hogy  visszahódítsa  a 
hűtelent  : 

'  Minden  idézetet  betűhíven  közlök. 

*  Az  a  Haller  Gábor,  aki  francia  éloget  írt  Barcsai  Ábrahám- 
ról, lásd  36.  1. 

Le  François. 
Ami  de  l'enjouement,  père  du  badinage, 
Malin,  ainsi  que  vous,  sans  fiel  &  sans  noirceur. 
Le  François,  toujours  vrai,  jamais  dur,  ni  sauvage. 
Critique  sans  envie,  &  raille  sans  aigreur: 
Comme  vous  gai,  brillant,  aimable  ;  mais  volage  ; 
Mais  inconstant,  léger,  &  même  un  peu  trompeur, 
Malgré  tous  ses  défauts,  il  est  toujours  vainqueur. 
Séduire  est  son  talent;  &  plaire  est  son  partage; 

Et  du  Dieu  qu'adore  son  coeur. 

Il  est  une  vivante  image. 

Mindhármuk  vissza  akarja  vinni  hazájába,  amikor 
megjelenik  a  magyar. 

Le  Hongrois. 

Alté  là  ;  s'il  vous  piait,  c'est  trop  le  promener. 
Moi  je  le  fixe  icy.  Depuis  quand  la  hongrie 
N'à-t-elle,  dites-moi,  plus  de  droit  aux  plaisirs  ? 
La  guerrière  valeur,  loin  d'en  être  ennemie, 
Joint  aux  Lauriers  de  Mars  le  Myrthes  de  Cj'pris. 
Sous  un  sep  de  Tockay  le  plaisir  prit  naissance  ; 
n  doit  chérir  ces  lieux  si  cbers  à  son  enfance;  .  .  . 
...  En  tous  cas,  je  l'arrête  où  de  force  où  de  gré, 
Il  ne  partira  point:  où  morbleu!  j'enverrai 
Nos  houssards  après  lui. 

Le  Plaisir  úgy  határoz,  hogy  mindhárom  nemzet  kép- 
viselőjét követni  fogja  majd  hazájába,  mert  hisz  ô  min- 
denütt jelen  van,  csak  mindenütt  különböző  formában. 
Most  azonban   itt  marad  a  magyarral  az  Akadémiában  : 

Je  suis  peut-être  en  Angleterre 

Sérieux,  sombre,  un  peu  trop  refléchi  : 
En  France,  moins  pensé,  peut-être  mieux  senti  : 

En  Italie  un  peu  moins  raisonnable, 
Plus  gai,  plus  enjoué,  peut-être  plus  aimable  : 
En  hongrie  à  coup  sûr,  plus  vif  &  plus  hardi  ; 
J'y  suis  dans  un  berceau,  comme  un  enfant  chéri, 

Et  j'y  règne  sur  tout  à  table. 

A  véletlen  esetleg  kezünkbe  fogja  juttatni  a  mintát,  amit 
Geiger  ebben  a  kis  vígjátékában  átalakított,  a  magyar 
részek  azonban  bizonyára  tőle  valók.  Az  egész  darab 
különben  sokkal  több  jóakarattal,  mint  tudással  van 
megverselve  —  művészetről  nem  is  szólva.  De  az  Epi- 
logue kedves  naívsággal  arra  figyelmeztet,  hogy  a  kriti- 
kának itt  nincs  helye,  mert  hiszen 

Pour  mériter  votre  suffrage, 
Nous  avons  tout  risqué,  trop  peut-être  entrepris, 
Sur  tout  en  empruntant  des  François  le  langage, 
Mais  songez,  que  du  moins  en  en  faisant  usage, 
Nous  sommes  à  Tirnau  &  non  pas  à  Paris. 

Az  ünnepélyen  előadott  második  darabot:  Le  Ma- 
riage du  roi  des  Romains  Joseph  II.  avec  Josephe 
Duchesse  de  Bavière  című  pastoralet  az  előbbivel  egy 
kötetben  nyomatták  ki.  Az  előző  darabban  szereplő  mű- 
kedvelőkön és  rokonaikon  kívül  még  a  gr.  Nádasdy, 
br,  Orczy,  gr.  Szunyogh,  Ürményi,  Beöthy  és  Cserei 
családok  ifjú  sarjait  látjuk  a  színlapon.  A  háromfelvo- 
násos  pásztorjáték  színhelye  :  „un  Vallon  près  du  Danube." 
A  folyók  pásztorai,  miközben  állandóan  és  folytonosan 
az  örömszülőket  magasztalják  s  az  ifjú  pár  többszörös 
boldogságát  óhajtják,  emlékoszlopot  állítanak  föl  a  fiatal 
pár  dicsőségére,  amelyre  mindenikük  táblát  helyez.  A 
táblákon  allegorikus  kép    és   emlékvers   van,   ilyesféle  : 

Vive  JOSEPH  &  son  Auguste  épouse 
Autant  que  vivront  ces  ormeaux; 
C'est  de  cette  union  si  douce 
Que  naîtront  nos  Rois,  nos  Héros. 

A  darabot  Le  génie  de  la  Hongrie  monológja  zárja  be, 
aki  sok  minden  jót  jósol  az  új  párnak. 

G-eiger  1768-ban  a  soproni  nemesi  nevelőintézet  élére 
került.  Itt  is  folytatta  munkásságát  a  francia  nyelv  ter- 


jesztése  és  tanítása  érdekében.  1772-ben  előadatta  fő- 
nemesi és  nemesi  származású  növendékeivel  ötfelvonásos 
verses  vígjátékát  :  Esope  au  College.  Könyvben  is  kiadja 
a  darabot,  amit  tanítványának  és  a  vígjáték  főszereplő- 
jének, az  ifjú  gróf  Festetics  Józsefnek  ajánl. ^  A  moliére-i 
reminiszcenciákkal  sűrűn  megtűzdelt  vígjátéknak  az  az 
érdekessége  van,  bogy  a  darabban  előkerülő  néhány 
ezópusi  mesét  saját  földolgozásában  adja.  A  nyelv  és 
verselés  színvonalának  megítélésére  álljon  itt  ez  a  mu- 
tatvány : 

Les  Grenouilles  qui  demandent  un  Roi. 

Fable. 

Les  Grenouilles  un  jour  demandèrent  un  Roi. 
Jupiter,  faisant  droit  sur  leur  humble  Requête, 
Vous  leur  dépêche  un  Roi.  qu'il  leur  jette  à  la  tête. 
C'étoit  un  Soliveau,  mal  bâti  comme  moi. 
Dieu  sçait,  comme  en  tombant,  il  remplit  tout  d'effroi. 
Grenouilles  de  s'en  fuir,  de  se  sauver  sous  l'onde. 
Mais  quand  on  vit  pourtant,  quïl  étoit  doux  &  coi. 
Bien-tôt  on  le  trouva  le  meilleur  Roi  du  monde.- 

Egyúttal  példa  arra,  mivé  lesz  ügyetlen  ember  kezé- 
ben La  Fontaine  meséje.  Egy-egy  kifejezéséből  következ- 
tethetünk ugyanis  arra,  hogy  a  III.  könyv  IV.  meséje  mintául 
szeme  előtt  volt,  már  a  cím  is  La  Fontainetől  való. 

Geigernek  a  következő  évben    előadott   iskolai  szín- 


^  .  .  .  drame  comique  en  cinq  actes.  Représentée  par  la  Jeune 
Noblesse  de  la  Maison  des  Pensionnaires  a  Edenbourg  en  Hongrie 
dont  la  direction  est  confiée  aux  peres  de  la  Compagnie  de  Jésus. 
L'An  1772.  A  Edenbourg,  chez  Joseph  Siess  Imprimeur.  [K.  n.] 
K.  8-r.,  (8),  102  1.  [M.  N.  Múzeum  kvt.  Po.  gaU.  586.] 

»  25.  1. 

játéka  :  Sosipatre  ou  le  Triomphe  de  V amour  filial.^  Költői 
vénája  itt  még  vékonyabban  csörgedez,  verselése  még 
hanyagabb,  mint  az  előzőkben.  Az  elég  bonyolult  intri- 
kán,  s  a  hosszú  és  lapos  beszédeken  keresztül  a  fiúi 
szeretet  dicsőítése  hámozható  ki,  mint  a  tragédia  vezető 
gondolata.^  Előadta  az  intézetnek  hét  főnemesi  illetve 
nemesi  származású  növendéke. 

Még  egy  magyarországi  francia  iskoladráma  maradt 
fönn:  Le  Couronnement  du  jeune  David^  .  .  .  Gulyás 
nem  ismeri,  Levai  pedig  fölteszi,  hogy  Geigertől 
való.**  Ez  igen  valószínű  ;  verselése  és  stílusa  ugyan 
valamivel  haladottabb,  mint  az  előbbieké,  talán  az  idő- 
közben végzett  tanulmányok  folytán.  Egyébként  ez  a 
bibliai  tárgyú  pásztori  játék  fárasztó  és  érdektelen,  s 
csak  sajnálhatjuk  azt  a  tíz-tizenkét  magyar  ifjút,  aki 
interpretálta. 

A  nagyszombati  iskoladrámákon  kívül  a  fölsorolt, 
továbbá  a  leányiskoláknál  még  tárgyalásra  kerülő  francia 
iskolakönyveknek  jó  része  a  nagyszombati  jezsuita  kon- 
viktus   nyomdájából    került  ki.  A  nyomda  francianyelvű 

1  Tragédie  en  cinq  actes.  Représentée  par  la  Jeune  Noblesse 
de  la  Maison  des  Pensionnaires  a  Edenbourg  en  Hongrie  l'An 
1773.  A  Edenbourg,  chez  Joseph  Siess.  [K.  n.]  K.  8-r.  75  1. 

^  Geiger  Mátyás  e  négy  darabjának  részletes  tárgyalását  és 
méltatását  1.  Gulyás  Pál  :  Francia  iskolai  drámák  hazánkban.  Er- 
délyi Múzeum  27.  évf.  (1910.)  132—5.  1.  és  ugyanaz  franciául  : 
Les  drames  scolaires  d'un  jésuite  hongrois.  Revue  d'histoire  lit- 
téraire de  France.  17.  k.  (1910.;  866—70.  1. 

^  .  .  .  pastorale  en  quatre  actes.  Représentée  par  la  Jeune 
Noblesse  de  la  Maison  des  Pensionnaires  a  Edenbourg  en  Hon- 
grie l'An  1776.  A  Edenbourg,  chez  Joseph  Siess  Imprimeur. 
(K.  n.]  16-r.  [M.  N.  Miiz.  Po.  gaU.  454.,  hiányos  példány:  címlap, 
1—32.  1.] 

*  Supplément  ...  50.  sz. 

kiadványokra  be  volt  rendezkedve  s  termékei  majdnem 
hibátlan  nyomásúak.  Ezeknek  az  ország  határain  kívül 
is  hírük  mehetett,  A  leipniki  (Morvaország)  piarista 
noviciusok  főnöke,  Cyrin  Schultheiss  Nagyszombatban 
nyomatja  le  1795-ben  Claude  FLEURYnek  (1640—1723) 
1686-ban  megjelent  Traité  du  choix  et  de  la  méthode 
des  études  ^  című  didaktikai  művét.  Noviciusai  kezébe 
adja  Schultheiss  ezt  a  becses  munkát,  vezérfonalul  a  tanítás 
módszerének   s    a  nevelés   művészetének   elsajátítására  : 

C'est  dans  cette  vue,  que  j'ai  fait  réimprimer  à  Votre 
usage  ce  Traité  de  Mr.  l'Abbé  Fleury,  ouvrage  si  estimé  de- 
gens  lettrés,  qui  ose  à  juste  titre  servir  d'introduction  aux 
jeunes  Pédagogues. 

Fleury  ebben  a  munkájában  egységes  nevelési  rend- 
szert alkotott,  amelyen  a  racionalizmus  nézőpontjából 
megállapított  alapeszméjét  :  az  élet  követelményeivel  szá- 
moló nevelés  gondolatát  következetesen  végig\àtte.  Nagy 
József  kifejtette,"  hogy  Fleury  Traitéje  nagy  hatással 
volt  a  Batio  EducationisTa.  (1777).  Ennek  az  új  tanul- 
mányi rendszernek  szerzői  átvették  Fleurynek  vezér- 
gondolatát: hasznossági  alapelvét  s  a  tanulmányok  ki- 
szemelésében és  fölosztásában  irányadó  elvül  fogadták 
el.  Azonkívül  az  egyes  tárgyakhoz  fűződő  elméleti  fej- 
tegetések a  Batiohan  épp  úgy,  mint  a  Traitében,  teljesen 
át  vannak  hatva  a  gyakorlati  szellemtől.  Valószínű,  hogy 
a  Monarchia  pedagógus  köreiben  a  XVIII.  század  második 
felében  már  közkézen  forgó  könyv  volt  a  Fleury  Traitéje  ^ 

1  Réimprimé  à  Tirnau.  1795.  8-r.  (6),  239  1. 

■  Fleury  Kolos.  Bpest,  1906.  25—7.  1.  (Kny.  a  Magy.  Paeda- 
gogia  15.  évfolyamából.) 

'  1759-ben  lenyomatták  franciául  Halléban.  —  Német  fordí- 
tása 1726-ban  jelent  meg  :  Klugheit  z.  studiren  cím  alatt.  V.  ö. 
Heinsius  :  Alig.  Bûcher -Lexikon.  Leipzig.  I.  k.  1812.  897. 


81 

g  a  nagyszombati  nyomda  kiadását  nemcsak  a  leipniki 
piarista  noviciusok,  hanem  minden  rendbeli  tauférfiak 
és  a  művelt  világi  körök  is  bizonyára  szívesen  forgatták. 
Itt  említjük  meg,  hogy  a  piaristarend  magyarországi 
noviciátusában,  Pri vigyen,  nagy  súlyt  vetnek  a  fran- 
cia nyelv  tanítására.  Kátsor  Keresztély  (1710 — 1792), 
újoncmester  ^  1765-től  1776-ig,  volt  ugyanakkor  a  francia 
nyelv  tanára.  Ő  íigyelmeztette  már  1764-ben  növendékeit 
a  francia  drámairodalom  kiváló  termékeire  s  talán  első 
volt,  ki  nálunk  Racineról  beszélt.*  Kátsor  az  iskolai  szín- 
játékokról szólván,  beszél  a  francia  drámáról  s  ajánlja 
növendékeinek,  hogy  inkább  a  külföldi  klasszikusok 
remekmííveit  dolgozzák  át,  mintsem  hogy  kétesértékű  kísér- 
letezésekkel rontsák  az  ízlést.  Általában  megállapítható, 
hogy  a  piaristák  a  század  második  felében  a  németek 
mellőzésével  a  francia  és  olasz  pedagógusok  és  filozó- 
fusok felé  fordulnak.  A  noviciátusban  vezérfonalul  szol- 
gáló neveléstudomány,  amely  Benyák  Bernátnak  az  előadás 
után  lejegyzett  kézírásában  maradt  reánk  1764  ből,^ 
kizárólag  francia  pedagógiai  írók  műveiből  volt  össze- 
állítva, akikre  a  jegyzet  folyton  hivatkozik.  Épp  így 
állandóan  szem  előtt  tartja  a  híresebb  francia  iskolákban 
dívó  módszert.  Jellemző,  hogy  hallgatói,  a  leendő  tanárok, 
számára  továbbképzésül  a  Port-Royal  tankönyveit  ajánlja, 
valamint  Charles  RoLLwnek  (1661 — 1741)  munkáit,  külö- 
nösen híres  módszertani  művét,  a  Traité  des  Étudesöt 
(1726 — 28),  amely  a  tanításnak  és  szellemi  munkál- 
kodásnak szentelt  élet  eredményeinek  mesteri  össze- 
gezése. Melegen  ajánlja  még  a  Rollin-követők  pedagógiai 

>  Szinnyei  :  id.  m.  15.  k.  1227—8. 

*  Takáts  Sándor:    Benyák   Bernát   és    a  magyar  oktatásügy. 
Budapest,  1891.  125.  1. 

'  Ism.  Takáts  Sándor:  id.  m.  75—81.  1. 

dolgozatait  és  iskolakönyveit.  A  gimnáziumi  oktatásról 
szólva,  sürgeti  a  francia  nyelvnek  tanítását.  A  tanköny- 
írást  pedig  új  alapokra  kívánja  fektetni  :  az  elavult,  ósdi 
tankönyvek  helyett  a  módszeres  francia  tankönyvtípus 
meghonosítását  kívánj  a. 

Az  előadó  tanár  az  előszóban  és  a  befejezésben  meg- 
jegyzi, hogy  azok  az  előadások  is  forrásul  szolgáltak  neki, 
amelyeket  a  párisi  egyetemen  hallgatott.TAKÁTs  Sándor  ebből 
kétségtelennek  tartja,  hogy  ez  a  tanár  csakis  Kátsor  lehe- 
tett, Kátsor  előadásainak  természetesen  megvolt  a  maga 
termékenyítő  hatása  a  noviciusokra,  tehát  az  egész  pia- 
rista tanító-generációra.  Látjuk  Benyáknál.  0  már  a 
noviciátusban  hozzáfogott  Fénelon  és  Rollin  munkáinak 
tanulmányozásához.  Bő  jegyzeteket  készít  belőlük,  egy- 
egy  szebb  helyet  egészen  lefordít.^ 

A  nagyszombati  jezsuita  iskolai  nyomdából  került  ki 
Papánek  János  piarista  tanárnak  (1743 — 1784)  a  házas- 
ságról írott  elmélkedő  és  történeti  munkája  :  Problème 
sceptique  Est-il  hon  de  se  marier?  où  Réflexions  sur  le 
mariage.^  A  szerző  különböző  iskolákban,  többek  között 
a  váci  Terézia-Akadémián  tanárkodott,  majd  mágnás- 
családoknál volt  nevelő.  Utolsó  éveit  Nagyszombatban 
töltötte,  itt  is  halt  meg.^  Ezt  a  könyvet  egyik  nevelt- 
jének, gr.  Forgách  Józsefnek  házasságára  írta,  ennek  a 
témának  a  fejtegetését  találván  iegiilőbbnek  erre  az  al- 
kalomra, neki  is  ajánlja: 


1  Takáts:  id.  m.  81.  1, 

^  A  Tyrnau,  avec  des  Lettres  de  l'Université  Roïale  de  Bnde. 
L'An.  1783.  8.-r.  (14),  151  1.  [M,  N.  Múz.  Ph.  pr.  1371.,  a  Szé- 
chenyi F.-könyvtárból.] 

'  Szinnyei  :  id.  m.  10.  k.  382, 

, .  .  j'ai  cherché  des  occasions  de  complaire  à  nne  famille 
illustre,  &  d'opposer  à  l'infinité  des  bienfaits,  dont  elle  me 
comblait  .  .  .  mes  sentiments  de  gratitude  :  Les  noces  du 
jeune  Comte,  que  j'avais  l'honneur  de  soigner  ci-devant,  m'en 
ont  fourni  une,  que  je  ne  voulais  aucunement  laisser  échapper. 

A  fiatal  grófhoz  intézett  dedikációjában  kedves  sze- 
rénységgel kér  elnézést  francia  stílusának  hiányosságaiért  : 

Vous  n'y  devez  pas  chercher  l'élégence,  &  la  beauté  du 
langage,  ni  la  sublimité  du  style  français  ;  car  ce  récit  ne 
parut  point  du  centre  de  la  France:  mais  d'un  homme  Hon- 
grais  natif,  qui  par  ses  intervalles,  qu'il  se  retrancha  du 
reste  de  ses  occupations,  tâchait  de  faire  un  peu  de  progrès 
dans  ce  beau  langage:  &  à  qui  toute  la  nation  française  par- 
donnera de  bon  gré,  lorsqu'elle  le  verra  broncher,  &  même 
trébucher  à  chaque  pas. 

A  Biblia,  a  klasszikus  írók,  a  szent  atyák  s  néhány 
egykorú  útleirás  a  forrásai  ennek  a  kezdetleges  és  naiv 
munkának,  amely  tíz  fejezetben  végigvezet  a  házasság- 
nak különböző  formáin,  a  hozzáfűződő  ceremóniákon, 
elősorolja  a  házasság  előnyeit,  hátrányait,  de  a  magános 
élet  ezer  baját  is.  Azután  könyvekből  levont  akadémikus 
tanácsokat  ad  arról,  hogyan  kell  feleséget  választani, 
mik  a  házastársak  kölcsönös  kötelességei,  végül  felel  a 
legfontosabb  kérdésre:  vájjon  meg  kell-e  házasodni? 
Papánek  János  a  politika,  az  evangélium  és  a  jogtudo- 
mány hármas  alapjára  helyezkedve,  néhány  klasszikus 
idézet  előrebocsátása  után  imígyen  konkludál  : 

Le  mariage  est  une  chose  nécessaire:  ordonnée  par  la 
nature  :  approuvée  de  Dieu  :  affermie  par  des  loix  politiques  : 
il  a  ses  douceurs,  il  a  ses  amertumes  ;  il  a  ses  inconveniens, 
il  a  son  avantage:  il  a  ses  mérites,  il  a  ses  vices,  qui  ne  se 
tiennent  pourtant  pas  du  côté  du  mariage,  mais  de  celui  des 
mariés.  Du  reste,  il  n'est  pas  toujours  expédient  de  dire  son 
avis  :  Essayez. 

6* 

13.   Francia   nyelv  a  katholíkus  leányiskolákban. 

Az  idegen  nyelv  tanítása  már  a  XVIII.  században  része 
volt  nemcsak  az  előkelő  világ,  hanem  a  művelt  közép- 
osztálybeli családok  leányai  nevelésének  is.  A  katholikus 
nőnevelés  ebben  az  időben  majdnem  kizárólag  az  apáca- 
rendek  kezében  van  (az  egy-két  magániskola  jelenték- 
telen). Ezekben  az  apácaiskolákban  olyan  nagy  divata 
van  a  francia  nyelvnek  s  a  nem-nemes  származású  leá- 
nyok is  oly  nagyszámban  kívánnak  franciául  tanulni, 
hogy  ezt  a  felsőbb  iskolai  hatóságok  is  megsokalják. 
A  francia  nyelv  tudását  a  nemesi  születés  privilégiumává 
akarják  tenni.  A  Felbiger-féle  módszeres  utasítás  szerint, 
amelyet  1776  elején  kapnak  kézhez  a  pozsonyi  apácák 
,a  levélírás  és  a  francia  nyelv  csak  oly  iskolákban 
vagy  osztályokban  foglalhatnak  helyet,  hol  nemes  szár- 
mazású leányokat  oktatnak."  ^  Az  apácaiskolák  között 
van  olyan  is,  amelyet  francia  női  tanítórend  vezet  s 
ennélfogva  az  iskolai  nyelv  francia. 

Francianyelvű  a  pozsonyi  leánynevelőintézet  és 
iskola,  amely  a  Congrégation  de  Notre- Dame-renői  nő- 
vérek vezetése  alatt  áll.^  Mária  Terézia  telepíti  Pozsonyba 
a  Notre-Dame-apácákat  azzal  a  célzattal,  hogy  a  pozsonyi 
és  környékbeli  leányok  nevelését  és  magasabb  fokú  ki- 
művelését lehetővé  tegye.^  Híre  azonban  hamarosan  az 
egész  országban  úgy  elterjed,  hogy  az  előkelő  családok 
messziről  is  ebbe  a  nagyon  jóhírű  intézetbe  hozzák  leá- 
nyaikat ;  sok  osztrák  főúri  család  is  ide  adja  leányát. 
Az  intézet  1765-ben  nyilvános  jellegűvé  lett.*  Az  iskola 

*  Fináczy  :  id.  m.  U.  k.  106—7.  1. 

»  Magyar  Hírmondó  1782.,  83.  levél,  63.  1. 

*  Magyarország  Vármegyéi  és  Farosai;  Pozsony  vármegye  628.  L 

*  Fináczy:  id.  m.  I.  k,  243.  1. 

francia  tanítási  nyelvének  bizonyítéka  a  néhány  fönn- 
maradt tankönyv.  Érdekes  emlékei  ezek  annak  az  idő- 
nek, amikor  a  magyar  úri  kisasszonyok  franciául  tanulták 
hazájuk  történelmét  és  földrajzát.^  Franciául  kellett  meg- 
tanulniok  a  katekizáló  módszer  szerint,  hogy 

«Ségédin,  ville  forte  &  commerçante,  fut  prise  sur  le  Turc 
par  capitulation  ;  en  1666."  (83.  1.) 

vagy  hogy: 

D.  Qui  fut  le  premier  Roi  d'Hongrie  ? 

R.  Saint  Etienne,  qui  demanda  le  Diadème  au  saint  Siège, 
l'an  983.  &  l'obtint  ;  afin  qu'il  eut  plus  d'autorité  pour  l'étab- 
lissement de  la  Religion  Chrétienne.  (81.  1.).  Vagy  ismét  egy 
másik  kérdés  : 

D.  Vous  ne  me  dites  rien  de  la  ville  d'Albe  Roïale.* 

R.  Elle  etoit  fort  remarquable  autre  fois  par  la  résidence 
&  la  sépulture  des  rois  ;  mais  aujourd'hui  elle  n'attire  plus 
gueres  d'attention.  (85.  1.). 

így  veszi  sorba  Magyarország  vidékeit,  főbb  városait, 
termékeit,  történelmünk  néhány  jeles  alakját  és  esemé- 
nyét, sőt  a  magyar  alkotmánytan  nevezetesebb  pontjait 
is,  pl.: 

D.  Ce  Royaume  .  .  .  Comment  est-il  administré  ? 

R.  Il  l'est,  premièrement,  par  un  Palatin,  aujourd  huj  S. 
E.  le  Comte  Louis  de  Bathyani  qui  est  respecté  à  légal  d'un 
vice  Roi  ;  deuxième,  il  est  divisé  "^en  quarante  huit  Comtés 
Suprêmes  ;  troisième,  il  y  a  plusieurs  chambres  de  justice, 
comme  le  grand  Concile  de  Presbourg  ;  les  tables  Roïales, 
&  Septemviralis  à  Pest  &c.  (85.  1.). 

^  Abrégé  de  la  Géographie  pour  les  demoiselles  pensionaires 
de  la  Congrégation  de  Notre  Dame  de  Presbourg.  A  Presbourg, 
chez  Jean  Michel  Landerer,  Imprimeur.  1753.  8-r.,  142  1.  Hozzá: 
Pratique  ...  56.  1.  [M.  N.  Múz.  kvt.  :  Geo.  262.] 

^  Székesfej  érvár. 


86 

Magyarországot  akkora  terjedelemben  tárgyalja,  mint 
pl.  Lengyelországot.  Ehhez  a  könyvhöz  egy  56  lapos 
Pratique  de  la  Mémoire  artificielle  "pour  apprendre  et 
rete7iir  aisément  la  Chronologie  et  VHistoire  universelle 
van  csatolva.  Királyok,  pápák  neveinek  és  dátumoknak 
szörnyű  tömege  ez,  alexandrinusokba  szedve  .  ,  . 

A  hittant  is  egy  kis  francia  kátéból  tanulták  a  leá- 
nyok, ami  a  nagyszombati  jezsuita  nyomdából,  majdnem 
minden  nyugatmagyarországi  francia  iskolakönyvnek  elő- 
állítójától került  ki  :  Petit  catéchisme  ou  Abrégé  de  la 
doctrine  chrétienne  .  •  }  Persze  csak  lenyomata  a  Francia- 
országban akkor  használatban  volt  valamilyen  katekiz- 
musnak. 

A  hittani  oktatáson  kívül  az  ájtatossági  gyakorlatok 
is  franciául  folytak  az  intézetben.  A  számukra  készített 
Exercice  journalier  du  Chrétien  .  .  .^  egyházi  naptáron 
kívül  az  officiumok,  zsoltárok,  himnuszok,  dicséretek, 
imák,  litániák,  asztali  áldások  stb.  gazdag  gyűjteményét 
tartalmazza.  Valószínűleg  változatlan  lenyomata  a  Francia- 
országban akkor  használatban  \o\t  Exe7-cicejournalierknek, 

^  .  .  .  a  l'usage  des  demoiselles  pensionnaires  des  religieuses 
de  la  Congrégation  de  Kotre  Dame  de  Presbourg.  Nouvelle  Edition 
revue  &  corrigée.  A  Tyrnau,  à  l'imprimerie  du  College  Académi- 
que de  la  Compagnie  de  Jésus,  l'An.  1769.  K.  8-r.  78  1.  [Egyet 
ktár:  Ad.  1350.]. 

2  ...  à  l'usage  des  demoiselles  pensionnaires  des  religieuses 
de  la  Congrégation  de  Notre  Dame  de  Presbourg.  Nouvelle  Edition 
augmentée  &  corrigée.~A  Tyrnau,  à  l'Imprimerie  du  College  Aca- 
démique de  la  Compagnie  de  Jésus,  l'An  1769.  8-r.,  (8),  484.,  (2) 
1.  [M.  N.  MÚZ.  kt.  Mor.  2503,  Széchenyi  Ferenc  könyvtárából  ; 
Egyetemi  kt.  Ad  413.  és  Ae  4419.].  —  Üjranyomva  :  à  Presbourg, 
chez  François  August  Patzko,  1783.  [M.  N.  Múz.  kt.  Mor  2503  d.]. 
—  Imáinak  egy  részét  átveszi  :  Exercice  journalier  .  .  .  Presbourg, 
Belnay,  1841.  8-r.  136  1.  V.  ö.  Levai  :  Supplément  ...  88,  sz. 

nincs  t.  i.  benne  semmi  magyar  vonatkozás,  pl.  magyar 
szentek  ünnepei,  az  ország  védőszentjei  vagy  effélék. 

A  pozsonyi  intézetben  —  épp  úgy,  mint  a  nagy- 
szombatiban —  szívesen  művelik  a  francia  iskoladrámát, 
az  erkölcsi  nevelésnek,  az  önbizalomra  és  bátor  föllé- 
pésre szoktatásnak  és  a  francia  nyelvtanításnak  ezt  az 
egyesített  kitűnő  eszközét. 

Első  nyom  francianyelvű  iskolai  előadásra  1756-bóI 
való.  Két  vígjátékot  adtak  elő  franciául  a  kis  növen- 
dékek. Úgy  látszik,  a  nézőközönség  francia  tudásában 
az  iskola  vezetőségének  nem  volt  nagy  bizalma,  ezért 
németül  nyomtatja  ki  a  programmot  : 

Comoedie,  betitult  :  der  Kerker-Meifíter  seiner  selbst  von 
denen  Hoch-Adelichen  Kost-Fraulen,  der  Congrégation  de 
Notre  Dame  in  Französischer  Spiach  vorgestellt,  zu  Preszburg 
Gedruckt,  bey  Johann  Michael  Landerer,  Buchdruckern,  1756. 
—  A  nyolc  számozatlan  lapnyi,  16-r.  alakú  kis  füzet  a  Kerher- 
Mtister  tartalmán  kívül  a  Philaxtropus  oder  aller  Menschen 
Freimcl  c.  vígjáték  tartalmát  is  adja.^ 

Valószínűleg  ezután  is  sűrűn  adnak  elő  francia  dara- 
bokat a  Pozsonyban  nevelkedő  mágnásleányok  ;  az  intézet 
levéltárát  kellene  adatokért  átvizsgálni,  mert  1764-ig 
nincs  nyom  róluk.  Ebben  az  évben  adják  elő  az  ország- 
gyűlés alkalmából  és  a  királyi  pár  tiszteletére  Metastasio- 
nak,  a  császári  poétának  Ciro  riconosciuto  című  melo- 
drámáját francia  fordításban.  A  pozsonyi  francia  Cyriis 
szövege  nem  ismeretes,  fönnmaradt  ellenben  a  darabnak 
már  francianyelvű  argumentja,  a  személyek  jegyzékével  : 

CYRÜS  pièce  héroïque  de  Mr.  L'Abbe  Metastasio  repré- 
sentée devant  Leurs  Majestez  impériales  roiales  apostoliques. 

^  M,  N.  Múzeum  kt.  „Iskolai  drámák  "  c.  gyűjtemény,  I.  théka, 
36.  db.  ;  hiányos  példány. 


Par  les  demoiselles  pensionaires  de  la  Congrégation  de  Notre 
Dame  a  Presbourg  l'an.  1764.  A  Presbourg,  chez  Jean  Michel 
Landerer,  Imprimeur.^ 

íme  a  szereplők  jegyzéke  : 

NOM  DES  ACTRICES 

de  la  pièce. 

De  Cyrus. 

Astyage,  Boi  des  Medes.    .     Comtesse  françoise  de  Serény 
Mandane,  Epouse  de  Camby se    Baronne  Françoise  d'Eötvös 
Cyrus  en  Pasteur  ....     Comtesse  Caroline  de  Schrattenbach 
Arpage  Confident  d' Astyage    Comtesse  Thérèse  de  Montel'Albate 
Arpalice,  fille  d'Arpage  .     .     Comtesse  Walbourg  de  Dietrichstein 
Mithridate,  Pasteur    .     .     .     Comtesse  Louise  de  Heister 
Cambyse,en  habit  de  Pasteur    Baronne  Marianne  de  Kaldschmid. 

PEUBLE. 

GARDES. 

Zambra  Alajosnak,  aki  Metastasio-darabjának  e  francia 
földolgozását  is  ismerteti,  az  a  benyomása,  hogy  a  po- 
zsonyi előadás  „minden  tekintetben  hü  fordítás  alapján 
történt".^  Ez  nagyon  valószínű,  mert  hisz  az  előkelő 
közönség  előtt  jól  ismert  darabot  a  költő  és  a  királyi 
pár  iránti  tapintatból  csak  hű  fordításban  adhatták   elő. 

A  Metastasio-melodrámát  követte  egy  eredeti  francia 
vígjátéknak  előadása.  A  Cyrus  programmjának  két  utolsó 
oldalán  olvassuk: 

Les  Amazones  modernes  de  Mr.  Le  Grand,  ajustées  au 
Théâtre  des  Demoiselles  Pensionnaires  de  Notre  Dame,  avec 
une  dans  d'esclaves,  a  la  fin  du  2.  Acte.  La  pièce  finit  par 
une  Marche  des  Amazones  armées  de  Lances.  —  Követke- 
zik az  argument  és  a  szereplök  jegyzéke. 

^  Nyolc  számozatlan  n.  8-r.  lap.  —  M.  N.  Múzeum  kt.  „Iskolai 
drámák",  II.  théka,  24.  db.  —  Az  argument-t  teljesen  közli  Zambra 
Alajos:  id.  m.  Egyet.  Philol.  Közlöny  1919.  (43.  évf.)  63-5.  1. 

«  Id.  m.  26.  1. 

Marc-Antoine  Leqrand  (1673 — 1728)  nagysikerű  dara- 
bokat írt.  Ezek  közül  való  Les  Amazones  modernes  című, 
prózában  írt  háromfelvonásos  vígjátéka,*  amit  a  Pozsony- 
ban tanuló  leányok  színháza  számára  alkalmaztak. 

Szintén  1764-ben  kerül  előadásra  s  talán  ugyanazzal 
az  alkalommal  Metastasio  egy  másik  melodrámájának, 
La  demenza  di  Tito-nak  francia  fordítása  : 

TITUS  pièce  heroique  en  trois  actes  de  Mr.  L'Abbe 
Metastasio  représentée  devant  Leurs  Majestez  impériales  roiales 
apostoliques.  Par  les  demoiselles  Pensionaires  de  la  Con- 
grégation de  Notre  Dame  a  Presbourg  l'an.  1764,  A  Pres- 
bourg,  chez  Jean  Michel  Landerer,  Imprimeur.^ 

A  Metastasio-darab  után  még  egy  kis  jelenetet  adtak, 
bizonyára  valami  divertissement-félét,  a  címe  : 

Petite  bourlesque  intitulée  Ninette  a  la  cour.  Qui  suit 
la  premiere  pièce. 

Argument^Si  és  szereplőinek  jegyzéke  a  Titus  prog- 
rammjának  két  utolsó  oldalán  olvasható. 

Természetes,  hogy  a  Miasszonyunk-rend  pozsonyi  leány- 
iskolájában az  idegen  nyelveket  is  francia  közvetítő- 
nyelven tanították.  így  az  olaszt,  amely  még  a  század 
hatvanas  éveiben  sem  vesztette  el  egészen  régi  fényét 
az  udvarban  és  a  magasabb  körökben.  Valerio  Zeneke 
volt  itt  az  olasz  nyelv  mestere,  aki  franciául  írott  kis 
olasz  nyelvtanát  valószínűleg  elsősorban  növendékeinek 
szánta.    Nem   rendszeres   nyelvtant  akart  vele   nyújtani, 

'  J.-M.  Quérard:  La  France  littéraire,  Paris.  5.  köt  1833.  105.  1. 
—  Ez  a  vígjáték  az  1770-es  kiadás  IV.  kötetének  24.  darabja. 

'  Nyolc  számozatlan  n.  8-r.  lap.  —  M.  N.  Múzeum  kt.  „Iskolai 
drámák",  11.  th.  25.  db.  Adja  az  argument-t  és  a  szereplök  jegy- 
zékét. —  Az  argument-t  teljesen  közli  Zambra  Alajos  :  id.  m. 
65 — 6.  1.  A  francia  fordítást  megemlíti  uo.  30.  1. 

csupán  kis  segédkönyvet  a  társalgás  gyors  elsajátítására 
és  a  tudott  dolgok  ismétlésére/  Tartalma:  a  kiejtésnek 
és  alaktannak  vázlata.  Különben  Zenere  a  haladottabbak 
számára  melléje  nyomatta  —  folytatólagos  lapszámozás- 
sal —  nyelvtani  vázlatának  olasznyelvű  kiadását,  meg- 
toldva bő  igeragozási  példatárral.^ 

A  pozsonjd  francia  apácák  leánynevelő-intézetének 
versenytársakép  —  s  éppen  ezért  a  József-korbeli  tan- 
ügyi bizottság  pártfogása  alatt  —  egy  Lebrun  nevű  nő 
a  császár  segítségével  leánypenzionátust  nyitott.  A  leá- 
nyok a  rendes  tárgyakon  kívül  a  francia  nyelvben  is 
oktatást  nyertek.  A  francia  nyelvnek  tanítása  azonban, 
amint  Marczali  az  igazgatónőnek  erősen  önkényes  helyes- 
írású  francia  leveleiből  következteti,^  nem  lehetett  valami 
elsőrendű. 

A  Notre-Dame-renden  kívül  franciák  még  az  Orsolya- 
apácák. Két  zárdájuk  is  volt  Nyugatmagyarországon  :  az 
1672-ben  alapított  pozsonyi  és  az  1724-ben  alapított 
nagyszombati.  A  nagyszombatiak  Pozsonyból  jöttek. 
Mindkét  helyen  templomuk,  zárdájuk,  elemi  iskolájuk 
volt.^  Számukra  készült  Patzkónál  Pozsonyban  a  latin 
Officiumnak    francia    utasításokkal,    liturgiái  magyaráza- 


^  Nouvelle  et  très  courte  Méthode  pour  apprendre  de  soi  même 
la  langue  italienne,  tirée  des  Meilleurs  &  modernes  Ecrivains  .  .  . 
par  Valere  Zenere,  .  .  .  maître  de  cette  langue,  chez  la  noble 
Congrégation  de  Notre  Dame,  ...  A  Presbourg,  chez  Jean 
Michèle  Landerer,  1767.  K.  8-r.  20  1.  [Egyet,  ktár  Fa.  4388.]. 

-  Nuovo  .  .  .  Metodo  .  .  .  per  imparare  ancora  da  se  stesso 
la  lingua  iialiana  .  .  .  21 — 66.  1. 

^  Magyarország  története  IL  József  kordban.  III.  k.  1888, 
318—9.  1. 

*  Magyarország  Vármegyei  és  Városai:  Pozsony  vármegye 
155—6.  1.  195.  1.,  630.  1. 

tokkal,  fejezet-  és  alcímekkel  ellátott  kiadása.^  A  római 
breviáriumból  és  misekönyvből  való  Officium  latin  szö- 
vege el  van  látva  a  hangsúly  jelzésével. 

A  többi,  nem-francia  tannyelvű  apácaintézetekben  is 
tanítják  a  francia  nyelvet,  így  az  angolkisasszonyok 
vezetése  alatt  álló  budai  nevelőintézetben,  melyet  1769- 
ben  alapított  Mária  Terézia  nemes  származású  leányok 
számára.  Ez  az  intézet  különben  1778-tól  1789-ig  Vácott 
működött,  azóta  Pesten.'^ 

14.  A  magyar  nők  franciás  műveltsége  és  az 
irodalom. 

A  bécsi  és  nyugatmagyarországi  előkelő  zárdáknak 
francia  tanítási  nyelve,  a  francia  apácák  szellemi  hatása, 
ami  a  növendékeket  valószínűleg  később,  a  zárdából 
kikerültük  után,  sem  hagyta  el,  a  magasabb  körök  női- 
nek a  bécsi  társadalmi  élet  okozta  elfranciásodása,  amit 
a  többi  társadalmi  körök  persze  sietve  utánoznak,  mind 
azt  eredményezte,  hogy  a  XVIIL  század  60-as  éveitől  a 
katholikus  magyar  nők  mindinkább  elnemzetietlenednek 
s  a  francia  (és  a  német)  műveltség  hatóerejének 
körébe  kerülnek.  Nyelvükben,  gondolkozásukban,  iro- 
dalmi érdeldődésükben  épp  úgy,  mint   a    női   divatban.^ 

Hogy  ez  az  elfranciásodás  milyen  rohamosan  és  ala- 
posan megy,  olvassuk  erre  Kazinczy  tanúságát  későbbi 
feleségéről.  Bécsi  tartózkodása  alatt,  1791-ben: 

^  Offices  propres  á  l'usage  des  Religieuses  de  l'ordre  de  S. 
Ursule  ...  A  Presbourg,  chez  François  August.  Patzko,  Impri- 
meur. 1776.  8-r,  420  1.  [M.  N.  Múz.  kt.  Lit.  1244,  Széchenyi 
Ferenc  könyvtárából.] 

^  Fináczy  id.  m.  I.  k.  244 — 5.  1. 

3  V.  Ö.  Gvadányi  :  Feleskei  nótárius.  110.  I.  (0.  K.  107—9.  sz.) 

»...  Oly  közel  [lakván]  a  Salesiának  klastromjokhoz, 
meglátogatám  a  gróf  Török  Lajos  két  leányait  ;  anyjok  ide 
adta,  mert  két  testvére,  gróf  Roggendorf  leányok,  itt  viselek 
a  fátyolt.  Feljővén  ide,  csak  magyarul  beszéllettek,  rosziil 
németül,  most  csak  franciául."  ^ 

Természetes  tehát,  hogy  Török  gróf  kisasszony  ké- 
sőbb is  szívesen  franciára  fordítja  a  szót,  pl.  anyjával 
való  beszélgetésben:  ,Ki  képe  ez?"  kérdem  Sophiet,  a 
mellén  függőre  célozván.  —  A  leány  elpirult  s  anyjának 
ezt  monda  francia  nyelven:  „Ha  itt  lett  volna,  barátok 
lennének  !"  ^ 

íróink,  költőink  nem  késlekedtek  észrevenni  ezt  a 
veszedelmet.  Segítségért  a  nemzetnek  oly  tagjaihoz  appel- 
lálnak,  akikben  elevenen  él  még  a  nemzeti  érzés  ; 
vagy  a  franciás  módi  kigúnyolásával  akarják  elérni  a 
visszamagyarosodás  célját. 

Orczy  Lőrinc  A'  magyar  Szépekhez  (1760.)  intézett 
versében,^  amelyben  a  női  szív  változékonyságát  és  a 
női  nem  hatalmát  festi,  elősorolja  : 

Menynyi  kéz  dolgozik  tsak  egy  Magj'ar  Szépnek? 
Brüssel  nem  győz  kötni  retzét  fejeteknek, 
Parisban  kaptája  vagyon  tzipöteknek. 

De  Orczy  ezt  nem  bánja  : 

Adjatok!  adjatok  munkát  az  embernek, 
Küldjetek  aranyat  Párisi  mesternek,  .  .  . 

Még  szinte  biztatja: 

Vegyd  bé  Frantziáknak  víg  társalkodását, 
Tántzolj,  játszál,  sétálj,  űzd  világ'  hivságát. 

^  Pályám  Emlékezete.  Nemzeti  könyvtár  3.  k.  Budapest,  k.  n. 
144.  lap. 

*  Uo.  204.  1. 

'  Költeményes  Holmi  egy  nagyságos  Elmétől.  Közre  botsá- 
totta  Révai  Miklós.  Pozsonhann,  1787.  150—60.  1. 


9a 

De  azt  megkívánja  a  magyar  asszonytól,  hogy  házát 
és  házatáját  rendben  tartsa. 

Egy  ifjúhozz,  ki  a'  városi  lakást  falusinál  inkább 
szereti  (1762.)  címzett  versében  ^  érdekes  és  sok  helyütt 
mozgalmas  képét  adja  az  akkori  nagyvilági  életnek  egy 
„nagy  úr"-nál  rendezett  vacsora  és  a  reája  következő 
változatos  estély  leírása  kapcsán.  Még  a  vacsora  alatti 
beszélgetésben 

.  .  .  háromlik  a'  szó  sok  félére, 
Fényes  kesztyű,  vagy  búb,  vagy  újabb  tzipöre 
Párisi,  Turini,  Bruxelli  tsipkére. 

Vacsora  után  táncra  perdül  a  társaság,  persze  francia 
tánccal  kezdik  : 

Frantzia  menüett  első  mindeneknél, 
Nemes  úri  tantz  ez  minden  nemzeteknél, 
Ezt  járják,  kedves  ez  Szüzek  Öszvegyeknél, 
Leg  inkább,  szép  lábú,  szép  kezű  Szépeknél. 

S  folytatják  angollal,  stájerrel,  meg  a  többi  idegennel. 
Orczynak  A'  Módi  című  kis  szatírája  már  szakít  a  francia 
divatról  eddig  vallott,  jóformán  csak  konstatáló  állás- 
pontjával, ebben  már  gúnyos  és  elítélő  hangokat  penget 
a  franciás  Orczy  :  ^ 

Módi  a'  világnak  leg  főbb  tyrannusa, 
Frantzia  országbann  van  első  trónusa  .  .  . 
.  .  .  Első  szölöttkéje  ez  a'  találmánynak, 
Méltó  tsemetéje  az  unatkozásnak. 
Kinek  partékáját  mondván  Várisinak 
Emberek  nagy  áron  teszik  magokénak. 

Ez  mivel  új  íormát  tud  mindennek  adni. 
Szokásból  is  meg  kell  eztet  vásárolni, 
A'  szeles  Frantzia  tudja  ki  gondolni. 
Több  majom  nemzetnek  pénzért  adogálni. 

1  Vo.  97—107.  \.  —  ■'  V.  0.  160—1.  1. 

Rájnis  József  ujjongva  fogadja  egy  szép  magyar 
leány  képét,  akit  „régi  szokott  magyar  öltözetben"  lefestve 
egy  képíró  barátjától  kap  [Egy  igaz  Magyar  ruhába 
öltözött  Leánynak  képéről . .  }  (Kár  volna  „paraszt  leányok 
puszta  lakásira"  vinni  ezt  a  képet,  mondja  Rájnis,  hanem 
megkéri  a  szellőt:  „vigyék  Pest  vagy  Pozsony  tájának", 

Lássák  negédes  városokban 
Francia  módra  nevelt  leányok, 

hogy  megmutassa  nekik  ez  a  kép  : 

lm  !  e  leányzó  mint  födözé  magát 
Tisztes  ruhával!  — 

An^os  Pál  A  régi  magyar  viseletről  című  költeményé- 
ben (1782)  fölhívja  a  nagyszombati  nemes  ifjakat  : 

Fussatok,  barátim,  mai  szüzeinktől, 
Fussatok  ál  ortzát  hordó  szépeinktől, 
akik 

.  .  .  tsipke  fökötökben, 

Korzikány  kalapban,  párisi  tzipökben, 

járnak  s  más  divatos,  különös,  a  költőnek  nem  tetsző, 
idegenszerű  ruhadarabokban.^  A  költeményt  kísérő  kom- 
mentárjában [Gondolatim  e  tárgyról)  magasabb  szem- 
pontra emelkedve,  megmagyarázza,  miért  gúnyolja  a 
párisi  divatot:  „Honnan  származik  az  anya  nyelvnek 
elfelejtése  és  az  idegen  szóllás  módjának  szeretete?  — 
Félek,  ne  ho'gy  ez  is  a  viseletnek  sorsát  kövesse  !  0, 
de  hidjétek  el,  barátim,  hogy  ugy  vagyon.  Más  öltözet 
más  nyelvet  szül  ;  más  nyelv  más  indulatokat  ;  más  indu- 

^  A  vers  kelte  1773—1780.  körül.  V.  ö.  Deákos  költök  (kiad. 
Császár  Elemér,  Nemzeti  Könyvtár  XXIII.  k.).  I.  k.  297.  1. 

^  Ányos  Pál  versei.  Császár  Elemér  kiad.  (Régi  Magy.  Ktár 
23.  sz.).  Bpest,  1907.  86—8.  L 

latok  más  hajlandóságokat  ;  és  így,  lassú  lépésekkel,  a 
pallérozásnak  gyönyörű  színe  alatt  elveszik  a  haza,  a 
nemzetség  más  nemzettséggé  válik,  .  .  ,  íme,  barátim, 
minden  hizelkedés  nélkül  szép  következései  a  módinak." 
Ez  a  komoly  és  hazafias  aggodalom  magyarázza  meg 
XVUI.  századi  költőink  hevességét,  amellyel  az  idegen, 
főleg  franciás  ruhadivatot  gúnyolták,  ostorozták,  üldöz- 
ték. A  divathóbortot  véve  célba,  a  magyartalanodás  egyik 
okozóját  akarták  leteríteni.  Baróti  Szabó  Dávid  Egy- 
némelly  Kis-Aszszony  című  versében  (1786)  következő 
képet  fest  a  korbeli  nőről  :  Sütni,  főzni,  fonni  nem  tud, 
semmi  házi  munkát  nem  kedvel.  Elete  módja  :  tízig 
alszik,  ágyban  reggelizik,  sokáig  piperézi  magát.  Azonban  : 

Friss,  tántzos.  derekas  költő,  jó  Frantzia,  Német; 
Szép,  's  szépet-szeretö,  hetyke,  beszédes,  eszes.' 

Decsy  Sámuel  Pannóniai  Féniksz-éhen  (1790)^  kese- 
rűen panaszkodik  az  idegenszerű  műveltség  túltengése 
miatt.  A  baj  főokát  a  magyar  nőben  látja,  aki  az  ide- 
gen nyelvet  és  műveltséget  átplántálja  gyermekeibe. 

A'  régi  magyar  asszonyok  két  's  három  tál  jólkészült 
eledellel  meg-elégedtek,  a'  mi  magyar  dámaink  pedig  reggel, 
dezsünézni,  délben  dinézni,  este  supezni  szoktak,  mintha  ugyan 
Frantzia  Országban  születtek  volna.  Férjeiknek  kedvekért  szép 
szoba  leányokat  (filles  de  Chambre)  ;  szoktak  tartani.  —  A' 
hajdani  magyar  asszonyok  két  's  három  tisztességes  öltözettel 
meg-elégettek  ...  —  Ellenben  némelly  magyar  asszonyságok 
nem-is  tartották  magokat  dámáknak  lenni,  ha  német  és  frantzia 
köntösökbe  nem  öltözködhettek  .  .  .  Ezek  a'  német  és  frantzia 
életnek  's  öltözetnek  módját  kedvellö  magyar  asszonyok 
pedig,  még  a'  magyar  ifjuságrais,  ki-öntötték  mérgeiket,  úgy 

'   Verskoszorú  ...  11.  Szakasz.  Kassán,  .  .  .  1786.  84 — 5.  1. 
^  .  .  .  avagy  hamvából   fel-támadott   magyar   nyelv.  Bétsben. 
81—3.  1. 

annyira,  hogy  már  ritkán  lehetett  magyar  ifjat  szemlélni. 
Azokat,  a'  kik  ösi  szokások  szerént  éltek  és  ruházkodtak, 
még  tsak  kedves  tekintetekre  sem  méltóztattak  a'  Németes 
és  Frantziás  magyar  asszonyok,  a'  .  .  .  magyar  köntösben 
járó  ifjakat  tellyességgel  nem  szenvedhették. 

S  ennek  a  francia  divathóbortnak  mi  volt  a  követ- 
kezménye ?  ' 

A'  német  és  frantzia  köntöshöz  természet  szerént  nem 
illet  a'  magyar  nyelv,  tehát  ezt-is  németre  és  frantziára  kelett 
változtatni. 

Kármán  József  a  jobbára  párbeszédekben  írt  szatírá- 
jában: A'  Módi-han  (1794)^  néhány  vonással  plasztikus 
képet  rajzol  egy  olyan  asszonyról,  akinek  férje  „nem 
alávaló  Hivatalt  visel  ;  —  és  éppen  ez  az  oka  Szeren- 
tsétlenségének.  Mivel  nagy  Eangot  visel,  az  Asszony 
nagy  Rangot  akar  tartani".  Éppen  ezért  alkalmazkodik 
a  legnagyobb  rangúak  franciás  szokásaihoz.  Beszédébe 
folyton  divatos  francia  szavakat  vegyít  :  magni/ik,  Coef- 
fure.  Távozáskor  így  köszön  el  :  „Tehát  mon  Coeur  ! 
Adieu".  —  Nagyon  szeretné,  ha  igazi  francia  szakácsa 
lenne,  az  övét  félig-meddig  annak  is  veszi,  pedig  tulaj- 
donkép „nem  született  Frantzia,  de  Frantziásan  főz,  's 
ügy  tanúltt!".  Irodalmi  műveltsége  szintén  francia: 

Én.  Tsak  —  Frantzia  könyveket  szokott  olvasni  a'  Tett, 
Asszony  ? 

Assz.  Néha  Unalomból  Németet  is. 

En.  Es  Magyart  ?  .  .  . 

Assz.  .  .  .  Mit  ?  —  Ha  !  ha  !  ha  !  Igen  !  Hiszen  Magyarul 
imádkozom. 

Örömmel  halljuk  ezt  tőle,  mert  hisz  a  pozsonyi  apá- 
cák neveltjeiket  franciául  tanították  meg  imádkozni. 

*  Uránia  H.  k. 

15.  Francia  nyelv  a  katholikus  főiskolákon. 

Az  előkelő  ifjak  nevelőintézetein,  a  piaristák  noviciá- 
tusán  és  a  pozsonyi  francia  zárdán  kívül  a  francia  mű- 
veltségnek volt  még  néhány  focusa  a  katholikus  Magyar- 
országon. Hatásuk  amazoknál  kevésbbé  jelentős,  de  meg- 
említést azért  érdemel,  mert  velők  kezdődik  a  francia 
nyelvnek  főiskolai  oktatása  hazánkban. 

A  pozsonyi  szemináriumnak  volt  valami  ifjú- 
sági köre,  amelynek  tagjai  buzgón  fordítottak  franciából. 
Pétzeli  Mindenes  Gyülyteményéhen  ugyanis  sűrűn  talál- 
kozunk franciából  való  fordításokkal,  kivonatos  ismerte- 
tésekkel, amik  alá  a  „Pozsonyi  Szeminárium"  vagy  egy 
tagjának  neve  van  írva.^ 

A  nagyszombati  egyetemen  1775-beu  jele- 
nik meg  először  a  francia  nyelv,  amidőn  az  új  rendezés 
és  tanszékszaporítás  folytán  rendszeresítik  a  „francia 
nyelv  mestere"  állást.'^  Amikor  azonban  —  a  bölcsé- 
szeti karnak  1784-iki  újjászervezésekor  —  fölállítják  ;í 
német  nyelvnek  és  irodalomnak  rk.  tanszékét,   más  ide- 

'  1783.  II.  negyed,  185—6.  1.  fordítás  Arnaud  de  Baculardból: 
„Pozsoni  Szemináriumból".  —  1790.  III.  n.  48.  1.  „Paris  Városáról 
némelly  észre-vételek".  Aláírás  :  „Essais  sur  l'histoire  medico 
topographique  de  Paris.  Pozs.  Szemin."  —  1790.  III.  n.  339—43.  1. 
„Description  des  Fleurs  :  A'  Teremtőtől  készített  örömök".  Aláírás: 
„H.  J.  Pozsoni  Szemináriumból".  —  1790.  IV.  n.  73 — 4.  1.  „Eggy 
emlékeztető-pénz.  Lásd  La  vie  de  Charles  III.  Roy  de  Espagne. 
Part.  III."  Végén  :  „H.  J.  Pozsoni  Szemináriumból".  ^  Pétzeli 
pedig,  a  nemzeti  renaissance  elöhaladásáról  szólva,  azt  újságolja, 
hogy  „a'  Po'sonyi  T.  Papság  egész  Moliért  fordítja".  (1790.  IV, 
n.  47.  1.). 

^  Pauler  Tivadar  :  A  budapesti  magyar  királyi  tudományegye- 
tem története.  Bpest,  I.  k.  1880.  75.  1. 

gen  nyelvek  nyilvános  tanítását  az  egyetemen  megszün- 
tetik. Ennélfogva  hiába  kér  Louis  Bouchard  engedelmet 
a  francia  nyelvnek  tanítására  (1784  márc.  27).  kérelmét 
az  egyetemi  tanács  nem  teljesiti  (1790  dec.  3).^  1791- 
ben  (II.  József  halála  után)  mégis  nyer  jogosítványt  a 
tanács  által  előbb  visszautasított  Bouchard  ;  havi  1  frt 
30  krajcár  tandíjat  szedhetett  növendékeitől.  Öt  Joseph 
Lepaöe  követte  1793-ban.  Lepaget  a  kormány  nevezte 
ki  az  egyetemi  tanáccsal  szemben,  aki  Louis  SzEHEis-t 
ajánlotta. 

Szombathelyen  is  volt  valami  „francia  iskola" . 
CziNKE  Ferenc,  180S-tól  a  budai  egyetemen  a  magyar 
nyelv  és  irodalom  tanára,  1789 — 93-ig  Szombathelyen 
volt  középiskolai  tanár."-  Bizonyára  ő  ennek  az  iskolá- 
nak a  vezetője,  amelyről  a  következő  könyvet  írta  : 
A'  Szotnbathelyi  Frantzia  Oskola  halgatóji.  1791.  in  8., 
s.  1.  fol.  2.^  Mivel  könyvtárainkban  nem  volt  feltalál- 
ható, bővebbet  nem  tudhattam  meg  a  szombathelyi  fran- 
cia iskoláról. 


Î6.  Protestáns  ifjak  külföldi  tanulmányai. 

A  katholikus  Magyarország  általában  véve  elzárkó- 
zott az  ausztriáutúli  külföldnek,  különösen  a  nagy  nyugati 
államoknak  míívelődési  törekvéseitől.  Az  egyháznak  még 
vannak    külföldön    kulturális    összeköttetései:    a    római 

1  Pauler:  id.  m.  233—4.  1.  és  404—5.  1.  —  Louis  Karl:  De 
l'enseignement  du  français  en  Hongrie.  Revue  Internationale  de 
l'Enseignement.  1910.  évf.  60.  köt.  303—4.  1. 

-  Szinnyei  id.  m.  524.  1. 

'  Catalogus  bibliothecae  hungaricae  nat.  Széchenyianae.  Supple- 
mentum  I.  Posonii  1803.  130.  1. 


99 

magyar  Collegiuniban  1578-tól  1782-ig  a  szerzeteseken 
kivül  580  magyar  és  horvát  pap  tanul,  de  innen  a 
nemzeti  élet  és  művelődés,  Faludi  Ferencet  kivéve,  alig 
kap  termékenyítő  erőt.  A  külföldi  tanulmányutakon  járó 
piaristák  száma  nem  nagy,  de  a  többi  tanítórendek 
még  ily  mértékben  sem  utaztatják  tagjaikat.  A  világi 
Magyarországnak  pedig  alig  van  közvetlen  kontaktusa 
a  Nyugattal.  Legfeljebb  egy-egy  gazdag  kaíholikus  főúr 
utazik,  az  is  elsősorban  szórakozásból,  különben  a  katho- 
likus  nemesi  társadalom  nagyjában  megelégszik  a  szel- 
lemi és  társadalmi  művelődésnek  azzal  az  eszközeivel, 
amit  Bécs  nyújt.  Rendszeresebb  utazgatás  csupán  1787-től 
kezdve  történik,  még  pedig  —  a  nj^olcvanas  években 
Bécsben  elkezdődött  angol  érdeklődés  folytán  —  Ang- 
liába. Főurain  h  iiak  angolországi  tanulmányútjai  (gróf 
Széchenyi  Ferenc,  br.  Vay  Miklós)  még  jártak  némi 
haszonnal  szellemi  életünkre,  de  a  többi  Angolországot 
járó  magyar  a  két  ország  között  semmi  maradandóbb 
kapcsot  nem  hoz  létre.  Izolált  esetek,  amelyek  igen  kis 
mértékben  gazdagítják  kultúránkat.^ 

Annál  sűrűbben  járnak  ki  Németországba,  Svájcba, 
Németalföldre  és  Angliába  a  magyar  protestánsok.-^ 
A  külföldi  egyetemek  látogatása,  amit  a  hazai  iskolai 
képzés  tulajdouképeni  betetőzésének  tekintettek,  jófor- 
mán egyházi  és  családi  tradícióvá  válik.  A  külföldön 
tanulhatás  előmozdítására  számtalan  alapítványt  tesznek 
itthon,  a  ref.  egyházi  és  iskolai  hatóságoknál  épp  úgy, 
mint  a  külföldi  egyetemeknél,  ez  utóbbiaknál  nagy- 
számban   maguk    az    egyetemek,    azonkívül   a   külföldi 

^  Fest  Sándor  :  Angol  irodalmi  haiások  hazárikban  Széchenyi 
István  fellépéséig.  Budapest,  1917.  15—24.  1. 

-  Antal  Géza  :  Tanulmányok.  Pápa,  1908.  I.  A  magyar  prot. 
egyház  külföldi  érintkezései.  1 — 28.  1. 

egyházak,  mecénások  az  alapítványtevők.^  Az  alapítványo- 
kon pénzalapítványokat,  szabad  lakásról,  ellátásról  való 
gondoskodást,  néhol  ruházatot  vagy  útiköltséget  kell 
érteni.  A  XVII.  században  főleg  német  egyetemeket 
keresnek  föl,  a  XVIII.  században,  különösen  1719  óta, 
már  inkább  németalföldi  és  svájci  egyetemekre  járnak, 
de  a  diákoknak  igen  nagy  száma  marad  a  német  egye- 
temekre is.  Legnagyobb  magyar  hallgatóságuk  a  XMII. 
században  a  németalföldi  egyetemeknek  van  :  nagyon 
sokan  mentek  Utrechtbe,  Groningenbe,  Franekerbe, 
Harderwykbe  és  Leydenbe.  Mindezeken  a  helyeken  ala- 
pítványok állottak  a  református  ifjak  számára.  Hasonló- 
kép alapítványok  könnyítették  meg  a  svájci  egyeteme- 
ken :  Baselben,  Zürichben,  Bernben  és  Géniben  való 
tanulást  is. 

A  genfi  egyetemre  már  a  XVI.  századtól  kezdve  jöt- 
tek magyarok,  akiket  valószínűleg  segélyben  is  részesíte- 
nek. De  csak  1731-ben  határozza  el  az  állami  Nagy 
Tanács,  hogy  ezentúl  évenkint  egy  magyar  diákot  ellát. 
A  segélyezett  diákok  száma,  úgy  látszik,  időközben  évi 
kettőre,  sőt  háromra  emelkedett.^  1791-ben  a  Nagy 
Tanács  meg  akarta  szüntetni  a  magyar-  és  erdélyországi 
tanulóknak  közköltségen  való  ellátását  s  evégből  a  Papi 
Testületet   nyilatkozattételre   szólítja   föl.  Ez  a  Testület 


'  Gr.  Kemény  József:  Bie  Stiftungen  des  Auslandes  fur  die 
dort  studierende  Jugend  Ungarns  u.  Siebenbürgens.  Anton  Kurz 
szerk.  :  Magazin  für  Geschichte,  Literatur  .  .  .  Siebenbürgens. 
Kronstadt,  I.  k.  1884.  80—91.  1. 

-  Egy,  1784-böl  való  másolat  szerint,  mely  a  külföldi  ösztön- 
dijakat sorolja  föl.  Főiskolai  Ráday-levéltár,  „Egyh.  és  Isk.  tört." 
1433/b.  db.  —  V.  ö.  még  Kemény:  id.  m.  és  Zsilinszky  Mihály: 
Tájékoztató  a  külföldi  egyetemeken  magyarhoni  protestáns  ifjak 
számára   tett    alapítványi  ösztöndijakrót.    Budapest,    1897.    39.    1. 

fölterjesztésében  arra  kéri  a  Tanácsot,  hogy  tartsa  fönn 
továbbra  is  az  eddigi  gyakorlatot,  amire  ugyan  nincs 
jogalap,  de  igen  méltányos  dolog,  tekintve  a  magyar 
testvéregyház  szegénységét  s  azt  a  körülményt,  hogy 
más  külföldi  egyetemek  is  eltartanak  magyar  tanuló- 
kat. Genf  két  magyar  diákról  szokott  gondoskodni.^ 
A  papi  testülethez  gyakorta  érkeznek  magyar  diákok 
részéről  kérelmek  anyagi  segély  kiutalása  miatt,  hogy 
tanulmányaikat  Genfben  folytathassák.  A  testület  hol  a 
rendelkezésre  álló  pénzalapokból,  hol  pedig  az  idegen 
bursák  pénzeiből  utal  ki  segélyösszegeket.  Az  ,.  akadé- 
mián", ahogy  az  egyetemet  nevezték,  egy  kimutatás 
szerint  1685-től  1794-ig  63  magyar  ifjú  tanult.  Ez  a 
jegyzék  —  amellett  hogy  a  fölismerhetetlenségig  eltor- 
zult nevek  nagy  részét  megmagyarázatlanul  hagyja  — 
bizonyára  hiányos,  hiszen  pl.  Pétzeli  nevét  sem  találjuk 
benne.^ 

Genfben  és  a  németalföldi  egyetemek  legtöbbjén  a 
francia  kultúrával  közvetlen  kapcsolatba  jutottak  a  ma- 
gyar ifjak.  Németalföldön,  nem  is  szólva  az  ország 
főúri  és  előkelő  polgári  osztályának  régi  franciás  művelt- 
ségéről, a  filozófusok  egész  kis  szellemi  Franciaorszá- 
got teremtettek.  Bayle  Hollandiából  sugározza  nagy  befo- 
lyását Európa  szabad  elméire.  Az  üldözött   francia  gon- 

'  Szél  Kálmán  :  A  papi  testület  előterjesztése  a  magyarok 
segélyezése  tárgyában.  Sárospataki  Füzetek  1862.  928—9.  1. 

^  Szél  Kálmán  :  A  genfi  akadémián  tamilt  magyarok  névsora. 
Sárospataki  Füzetek  1862.  9ií7— 8.  1.  —  Talán  „Betzfy  László" 
jelenti  Pétzeli  nevét.  —  Alex.  Claparède  azt  mondja  könyvének 
egy  jegyzetében  (L'^^Zíse  Reformée  Hongroise.  Genève,  1909.  6.  1.) 
hogy  egy  fiatal  református  pap,  Tóth  Sándor,  kutatásokat  végzett 
a  genfi  levéltárakban  az  ott  járt  magyar  diákokról  és  hogy 
munkájának  eredménye  nemsokára  meg  fog  jelenni  Genfben.  E 
munka  megjelentéről  nincs  tudomásom. 


102 

dolat  ide  menekül.  Azokat  a  könyveket,  amiknek  a  meg- 
jelenését a  francia  kormány  cenzúrája  megakadályozza, 
Hollandiában  adják  ki  ;  a  többieket  itt  újranyomtatják  s 
terjesztik  —  Németországon  keresztül  —  Európaszerte. 
Amsterdamban  indul  meg  az  első  irodalmi  revue,  a 
Nouvelles  de  la  République  des  lettres  (1684)  Bayle  szer- 
kesztésében s  nagyban  hozzájárul  ahhoz,  hogy  a  francia 
könyvek  Európának  minden  zugába  eljutnak/  Majd 
később,  a  nantesi  edictum  visszavonása  (1685)  fol}"tán 
a  Hollandiában  is  nagy  számmal  letelepedett  francia 
hugenottáknak  bámulatos  szorgos  és  intenzív  munkál- 
kodása folytán  a  káMnista  szellemi  Franciaország  rész- 
ben itt,  részben  Poroszországban  támad  föl,  részben  pedig 
Angliában.  Jacques  Saurin,  a  francia  protestáns  ékes- 
szólás nagymestere  (1677-1730),  Hágában  volt  prédi- 
kátor. Dániel  de  SuPERviLLE-t,  az  ékesszólás  és  teológia 
másik  nagy  alakját  (1657 — 1728),  az  üldözés  után  Rot- 
terdamba hívták  meg  református  papnak.  A  francia 
protestáns  egyházi  és  irodalmi  életnek  nagymértékben 
való  föllendülése  Hollandiában  nem  maradt  az  ottan 
tanuló  magyar  diákokra  jelentős  hatás  nélkül.  Megis- 
merkednek itt  a  francia  teológiai  és  retorikai  irodalom 
remekeivel,  amikből,  hazatérve,  sokat  és  bizonyos  elő- 
szeretettel fordítanak.  Számtalan  alapítványuk  volt 
Németországban  is,  ahol  a  főiskolai  magyar  ifjúság,  ha 
nem  is  közvetlen,  de  mindenesetre  igen  bőven  buzogó 
forrásból  meríthette  a  francia  műveltséget. 

Olyan  nagy  a  vágy  a  külföldön  tanulásra,  hogy  aki- 
nek alapítvány  nem  jut,  kevés  pénzzel  is  elmerészkedik 
a  messze  idegenbe.  A  sokféle  akadály  miatt  kerülő  uta- 


^  M.  Wilmotte  :  La  culture  française  en  Belgique,  Paris,  1912. 
47—50.  1. 

kon,  álruhába  öltözve,  akárhányszor  gyalog  iparkodnak 
ki  a  nyugat  tudományos  centrumaihoz.^  Pedig  iithon  is 
folyton  fundálnak  újabb  alapítványokat,  segélyösszegeket 
szavaznak  meg.  A  debreceni  városi  tanács  pl.  1745-tól 
kezdve  segélyt  ad  a  svájci  egyetemekre  menő  ifjaknak. - 
A  külföldi  egyetemek  látogatása  a  lelkészképzésnek 
lassankint  rendszeres  és  jóformán  intézményes  kiegészítő 
részét  alkotta,  bár  a  kormány,  ahol  csak  tehette,  igye- 
kezett nehezíteni  dolgukat.  1742-tól  1761-ig  mégis  700 
magyar  ifjú  fordult  meg  külföldön,  átlag  tehát  évenkint 
35,^  íoleg  teológusok,  de  jog-  és  orvostanhallgatók  is 
1761  óta  mind  több  és  több  akadályt  gördítenek  a  pro- 
testánsok külföldi  iskoláztaiása  elé.  176o  őszétől  újból 
fölfüggesztik  az  útlevelek  kiadását.  1766-ig  tart  a  föi- 
függesztés,  ezentúl  a  meglévő  korlátozásokkal  ugyan,  de 
kiutazhatnak.  II.  József  természetesen  megadja  az  en- 
gedelmet a  külföldön  tanulásra,  de  egyúttal  azt  a  remé- 
nyét fejezi  ki,  hogy  ez  nemsokára  megszünhetik,  szük- 
ségesnek tartja  t,  i.,  hogy  itthon  folytathassák  teljes 
szabadsággal  tanulmányaikat.^ 

Bécsi  kormánykörök  és  a  katholikus  egyháznagyok 
legjobban  szerették  volna  eltiltani  ezeket  az  utazásokat, 
de  külpolitikai  okokból  (Poroszország  közbelépése  való- 
színű lett  volna)  még  sem  merték.  Ha  már  el  nem  tilt- 
hatták őket  a  külföldi  tanulmányoktól,    azokat,    akiknek 

'  Zsilinszky  Mihály  szerk:  A  magyarlioni  protestáns  egyház 
története.  Budapest,  1907,  492—9.  1.  (Kovács  Sándor.) 

-  Barcsa  János  :  A  debreceni  kollégium  és  pártikulái,  Debre- 
cen, 1905.  85.  I. 

'  Barcsa  :  id.  m.  84.  1. 

■*  Marczali  Henrik  :  Magyarország  IL  József  korában.  Buda- 
pest, II.  k.  1885.  236—7.  1. 

sikerült  kijutniok,  ellenőrzés  alatt  tartotta  a  helytartó- 
tanács. 1798-tól  kezdve  csak  a  konzervatívebb  szellemű 
német  egyetemek  látogatását  engedi  meg/  el  akar- 
ván terelni  az  ifjakat  a  svájci  és  németalföldi  egyete- 
mektől, ahonnan  sokan  a  francia  felvilágosodás  eszméit 
hozták  haza,  jóformán  a  forrásból  merítve.  Kétségtelen, 
hogy  a  rajongó,  tudományszomjas  és  az  újért  gyorsan 
hevülő  ifjúság  között  többen  akadtak,  akik  az  idegenben 
a  fölvilágosodás  eszméit  magukévá  tették  s  hazajőve  az 
újító,  fölvilágosító  mozgalomnak  lelkes  híveivé  lettek. 
Egy  névtelen  irat  1801-ből,  amely  a  fölvilágosodás  hala- 
dásával foglalkozik,  az  újítás  szellemének  egyik  főforrá- 
sát  abban  látja,  hogy  a  protestánsok  vezetői  külföldi 
egyetemken  nyerik  kiképeztetésöket,  hol  „az  idegen 
mérget  beszíva,  azt  a  hazai  földre  is  behurcolják  és 
tovább  terjesztik".  Ugyanezt  vallja  József  nádor  is  ugyan- 
abból az  évből  származó  jelentésében.  Oda  konkludál, 
hogy  új  tanulmányi  rendnek  életbeléptetése  után  tiltsák 
meg  a  protestánsoknak  a  külföldi  egyetemek  látogatását.^ 


17.  Francia  világ  Németországban. 

Németországban  a  francia  befolyás  a  harmincéves 
háború  alatt  kezdte  az  olaszt  a  tudományban,  a  költészet- 
ben és  a  szokásokban  kiszorítani,  a  francia  nyelv  térhódí- 
tásával egyidejűleg.  Ennek  a  befolyásnak  okai  :  a  francia 
seregek  inváziója,  Franciaországnak  politikai  szupremá- 
ciája   a   kontinensen,    a  jelentékeny   expanzív   kereske- 

^  Barcsa:  id.  m.  162.  1. 

*  Wertheimer  Ede  :  Ausztria  és  Magyarország  a  tizenkilen- 
cedik század  első  tizedében.  Budapest,  I.  k.  első  fele.  1884. 
135—7.  1. 

delmi  élet  és  végül  a  francia    élet   társadalmi   varázsa/ 
Első   és   legbuzgóbb    terjesztői    az    uralkodó    hercegek, 
kiknek  mintaképe  XIV.  Lajos  volt,  annak  eUenére,  hogy 
kegyetlen   hadjáratokat   viselt    német    provinciák    ellen. 
Utánozták  kastélyait,  parkjait  és  maítresse-eket  tartottak, 
mint    ő.  De  mindenekfölött   átvették   a   francia   nyelvet. 
Első  volt  a  pfalzi  udvar,    amely    a  francia  nyelvet  tette 
meg    az    udvar   nyelvévé,-   követte    Szászország,    amely 
II.  Ágost  (uraik.  1694-1733)  alatt  franciásodik  el,  majd 
a  többi.  Berlin  legkésőbben  hódol  be  a  francia  divatnak. 
Különösen  a  kisebb  németországi  uralkodók  utánozzák  XIV. 
Lajost  egészen  a  nevetségességig.  Kicsiny  udvarukat  az 
övének  mintájára  szervezik  s  még  a  legkisebb  birodalmi 
gróf  is  levert  tart  reggel  a  napkirály  mintájára.^'  Az  előkelő 
családok  francia  abbékat   és   udvarmestereket  alkalmaz- 
nak.   Ezek  el   is    érik  azt,    hogy  fiatal  neveltjeik  német 
anyanyelvüket   alig   tudják,   franciául   ellenben  kitűnően 
megtanulnak,  úgyannyira,  hogy  a  német  kultúrát  a  nagy 
többség  megveti  és  szégyenli  anyanyelvét.^  A  társadalmi 
capiUaritas  törvényénél  fogva   az    alacsonyabb  osztályok 
gyorsan   magukévá   teszik   a   magasabbak  szokásait:  az 
előkelő   polgárság  egy-kettőre   átveszi    a  nemességtől  a 
franciaimádást.  Mindenki,  aki  előkelő  és  à  la  mode  akart 
lenni,  háza  építésében  (1680  óta  a  barok-stílus  uralkodó), 
lakása  berendezésében,  háztartásában,  modorában  a  fran- 
ciákat utá^ozta;••  gondolkozásában  a  francia  espnt   for- 

^  Petit  de  JulleviUe:   id.    m.    VI.  k.    868-71.   1.    (F.   Brunot 

■^  0.  Henne  am  Rhyn  :  Illustrierte  Kultur-  und  Sitíengeschichte. 
Stuttgart,  1918.  137.  1. 

^  Kari  Biedermann  :  id.  m.  64.  1. 

*  K.  Biedermann  :  id.  m.  75.,  120.  1. 

*  0.  Henne  am  Rhyn  :  id.  m.  138.  l. 

diilatait  igyekszik  elsajátítani.  Minden  olyan  leánynak 
kellett  tudni  franciául,  aki  igényt  tartott  a  modern  mű- 
veltségre. Még  a  legtősgyökeresebb  német  nemesi  és 
polgári  családok  is  azon  vannak,  hogy  gyermekeik  jól 
megtanuljanak  franciául.^  Ruházatban  pedig  Nagy  Frigyes 
Berlinje  minden  tekintetben  Parist  követte,  szintúgy  a 
többi  nagy  német  város  is. 

H((gy  a  német  szellemi  élet,  de  különösen  a  protestáns 
szellemi  világ  bizonyos  mértékben  franciássá  lesz,  ebben 
nagy  hatása  volt  a  nantes-i  edictum  visszavonásának 
1685-ben.  A  hugenotta-emigrációnak,  a  Grand  Refuge- 
nek  egy  része  t.  i.  Németországba,  Brandenburgba  irá- 
nyul, ahol  szívesen  fogadják  őket.  Mindjárt  francia 
nyomda,  könyvkereskedés,  iskolák  alapulnak,  mind  fran- 
cia hugenotta  vezetés  alatt.  1700-ban  elhatározzák  a 
Berlini  Irodalmi  és  Tudományos  Akadémia  megalapí- 
tását, melynek  első  és  vezető  tagjai  franciák,  nagyrészt 
a  JRefugehőU  A  bngenották  francia  hatása  ugyan  csak 
egy-két  generációban  érezhető,  a  harmadiktól  kezdve 
már  német  nyelven  gazdagítják  új  hazájuk  szellemi  kin- 
cseit (de  Chamisso,  de  Savigny,  La  Mothe-Fouqué  stb.). 

A  szellemi  téren  elhatalmasodó  francia  áramlat  ellen 
mihamarább  jelentkezik  az  ellenhatás.  Leibniz  tollal  is 
harcol  a  német  nyelv  igazáért,  jogaiért,  amit  Gottsched 
utána  még  hevesebben  folytat  s  franciából  való  fordí- 
tásaival föl  akarja  szabadítani  a  közönséget  a  francia 
olvasmányok  alól.  De  jellemző,  hogy  maga  Leibniz  is 
franciául  és  latinul  írja  műveit.  Nem  szívesen  írt  ugyan 
franciául,  csak  azért  tette,  mert  ez  a  nyelv  volt  a  leg- 
elterjedtebb. Franciául  írta  meg  pl.  a  Monadologiet  (1714.) 

^  K.  Biedermann  :  id.  m.  545-6.  1. 

-    V.    Rossel  :    Histoire   de    la    littérature   française   hors    de 
France.  Paris,  n897.  415—7.  1. 

és  nagy  egyeztető  munkáját  Essai  de  theodicée  sur  la 
bonté  de  Dieu  (1710.),  élén  a  híres  jeligével  :  „Tont 
est  pour  le  mieux  dans  le  meilleur  des  mondes  possibles", 
amelyre  Candidehsín  Voltaire  oly  finoman  válaszol.  Leib- 
niz francia  stílusa  szabatos,  tiszta  s  idegenszerűségtől 
majdnem  teljesen  ment  volt.'  Sőt  Grottsched  maga,  aki 
a  visszanémetesítő  iránynak  főmozgatója  és  feje  volt, 
olyan  jól  írt  franciául  —  Arnauld  de  Baculard-ral  és 
másokkal  levelezett'^  —  hogy  Fontenelle  ekkép  bókol 
neki  :  „Vous,  Monsieur,  vous  savez  très  bien  le  français, 
vous  l'écrivez  très  bien."  ^  Nagyobb  műveket  írtak 
franciául  :  F^derika  porosz  hercegnő  {MémoiresiaÀ,  ki- 
adták 1810.),  br.  PöLLNiTz  {Saxe  galante  1734.  és  M<- 
moíresjainak  sorozata),  br.  Bielfeld  {Institutions  poli- 
tiques 1760.)  stb.  Lesbinq  Laocoo.njának  nagy  részét  fran- 
ciául akarta  megírni,  azonban  később  mégis  letett  erről 
a  szándékáról,  amelyre  pillanatnyi  elkeseredés  vitte,  az 
őt  meg  nem  értő  Németország  ellen.* 

A  francia  hatás  a  30-as  évek  végén  mindamellett 
gyengülőben  volt.  Nagy  Frigyes  trónralépése  (1740)  adott 
neki  új  lendületet.  Uralkodásának  tizenkettedik  napján 
udvarába  hívta  Voltairet.  Sans-Souci  utóbb  egy  darab 
Franciaország  lett  Poroszország  szívében.  D'Argens,  La 
Mettrie.  d'Alembert,  Diderot,  Maupertuis  időztek  rövi- 
debb-hosszabb ideig  nála.  Levelezését,  még  a  katonait 
is,    kizárólag    franciául    végezte,    kivéve    néhány    rövid 

'  V.  Rossel  :  Hist.  de  la  HU.  fr.  hors  de  Fr.  428—9.  1. 

-  Hat  fr.  levelét   1.    Zeitschrift   für  vergl.  Liter aturgeschichte. 
1886.  I.  k.  —  L.  még  V.  Rossel  :  Histoire  des  relations  littéraires 
entre  la  France  et  VAllemagne.  Paris,  1897.  49.  1. 
.     3  L.  V.  Rossel  :  Hist.  d.  relat.  litt.  364.  1. 

*  L.    V.    Rossel  :    Hist.    d.    relat.    litt.    75.    !.    es   ua.  :  Revtie 
d'histoire  littéraire  de  la  France  1895.  190.  1. 

levelét  öreg  tábornokaihoz.  Irodalnn  ambícióinak  is 
franciául  tett  eleget.  Ez  természetes,  hisz  már  1737-ben 
kijelentette,  hogy  a  német  nyelv  használhatatlan  szavai- 
nak határozatlansága  miatt.  Véleménye  a  német  nyelv- 
ről idő  multával  sem  változik  :  '  178ü-ban  a  német  iro- 
dalomról írt  Traité-jéhen  körülbelül  ugyanezen  kifogá- 
sokat hozza  föl  a  német  nyelv  ellen,^  Sans-Souci-i 
udvari  színházában  fölváltva  francia  tragédiát  és  olasz 
operát  játszanak.  Frigyesnek  ez  a  franciarajongása 
teljesen  meghódítja  az  addig  meglehetősen  tartózkodó 
Berlint.  1764-ben  André  Bergé  színházat  épít,  ahol  fran- 
cia operetteket  játszanak.  Francia  lapok  és  folyóiratok 
keletkeznek.  Az  Akadémiát  1744-ben  újjászervezik,  fran- 
ciák lesznek  a  vezetők  (Maupertuis,  Formey)  ;  Frigyes  a 
védnökséget  vállalja  el  s  előírja  a  francia  nyelv  hasz- 
nálatát a  kiadványokban.  Maupertuis  halála  után  maga 
a  király  igazgatja  a  tudós  társaságot  d'Alembert  közre- 
működésével. A  társaság  franciás  jellege  a  század  végéig 
fönnáll. 

1780-ban  éri  el  a  francia  hatás  csúcspontját,  ezentúl 
a  németség  kezdi  visszaszerezni  jogait,  amelyekből  még 
a  nagy  francia  forradalom  hatása  sem  veti  ki.  A  német 
közvélemény  fölfogásának  fejlődését  a  francia  nyelvről 
pontosan  visszatükrözteti  Herder,  ki  még  1769-ben. 
naplójegyzeteiben  azt  kívánja,  hogy  a  franciát  rögtön 
az  anyanyelv  után  tanítsák  s  hogy  a  tudós  jobban  bírja, 
mint  a  latint.  Olyan  nyelvnek  tartja  a  franciát,  amely- 
nek nemtudása  századainkban  tökéletes  barbárság.^  És 
1793-ban  a  Briefe  üher  Humaiiitat-ben  már  támadja  a 
francia  nevelést,  a  francia  nyelvet  változékonynak  mondja, 

^  Brunot  :  i.  m.  {Hist.  de  la  langue  et  de  la  lût.  fr.  VI.  k.) 
870.  1. 

2  Id.  V.   Rossel:  Hist.  des  relat.  lût.  86.  1. 

olyannak,  amely  a  divatnak  alá  van   vetve  s  túlságosan 
is  tele  van  árnyalatokkal.^ 

A  német  nemesi  és  polgári  társadalom  francia 
milieuje,  a  francia  hugenották  hatása  és  folytonos  ter- 
jeszkedése a  németországi  protestáns  egyházi,  iskolai 
és  szellemi  életben,  a  tudományos  élet  és  tudományos 
munkálkodás  egy  részének  francia  nyelve  és  szelleme 
mind  azt  eredményezte,  hogy  még  a  Németországban 
tanuló  magyar  protestáns  diák  előtt  sem  lesz  idővel 
idegen  a  francia  nyelv  és  művelődés.  Ha  más  nem, 
legalább  bizonyos  érdeklődés  kél  föl  mindnyájukban  a 
francia  nemzet  és  kultúrája,  különösen  pedig  a  francia 
protestantizmusnak  nagy  alakjai  iránt.  Ebben  a  század- 
ban nálunk  sokan  fordítanak  francia  református  hitszó- 
nokokból és  teológusokból  s  a  fordítók  jórésze  kimutat- 
hatólag  csak  németországi  egyetemeken  járt.  A  Német- 
országot járt  protestáns  diákok  egynémelyike  itthon  is 
ragaszkodik  franciás  műveltségéhez  s  örül,  ha  hozzá 
hasonlóan  franciás  társra  akad.  Érdekes  erre  vonatkozó- 
lag Kis  János  evang.  superintendensnek,  ki  maga  is 
németországi  diák  volt,  vallomása.  Kis  János  a  felvidé- 
ken utazgatott,  illetőleg  protestáns  módra  „albizált". 
Útjában  Rozsnyón,  .1790-beu  kandidátusokkal  ismerke- 
dik össze.  Ezek  a  kandidátusok,  kik  „németországi 
egyetemekről  ekkor  jöttek  vissza,  az  ifjúságbeli  rokon- 
érzés egész  lelkesedésével  kapcsolák  magokat  hozzánk. 
Ez  utóbb  említettek  tudományos  míveltséggel  is  jeles- 
kedvén s  különösen  a  francia  nyelvet  is  szeretvén,  igen 
nagy  mértékben  megkedveltetek  velünk   magukat  .  .  ."  - 

'  Id.  Brunot  :  id.  m.  871.  1. 

-  Kis  János  superintendens  emlékezései  életéből.  (Olcsó  könyv- 
tár 283.  sz.)  103—4.  1. 

18.  Magyar  protestáns  diákok  a  francia  Svájcban. 
—  Pétzeli  József. 

A  francia  Svájcban  tanuló  református  ifjaink  életére 
vonatkozólag  kevés  hozzáférhető  adatunk  van.  Pétzeli 
József  svájci  tartózkodásáról  van  azonban  néhány  érde- 
kes kiadatlan  emlékünk.  Pétzeli  1779  március  hónapban 
megy  a  genfi  egyetemre,  1781  májusában  levizsgázván, 
bevégzi  tanulmányait  Már  készen  áll  az  elutazásra,  amikor 
Horace-Bénédict  de  Saussure  (1740 — 1799),  a  sokoldalú  ter- 
mészettudós, ki  a  filozófia  tanára  volt  az  egyetemen,  azzal 
a  kéré^sel  tartja  vissza,  hogy  maradjon  egy  évig  nála 
fia  ^  nevelőjének.  Pétzeli  örömmel  egyezik  bele,  Saussure 
pedig  a  debreceniek  engedelmét  szerzi  meg  a  tovább- 
maradáshoz.  A  következő  év  augusztus  hónapjáig  marad 
házában  a  magyar  nevelő.  Távozásakor,  1782  aug.  19  én 
szép  bizonyítvánnyal  látja  el,  amiből  idézzük  a  követ- 
kezőket : 

Je  soussigné  certifie  . . .  qu'après  avoir  assisté  aux  Examens 
que  Monsieur  Joseph  Petzély  subit  dans  notre  Académie  au 
mois  de  may  1781,  &  au  témoignage  que  rendirent  de  lui 
Messieurs  les  Professeurs,  je  conçus  une  idée  si  avantageuse 
de  ses  talens  et  de  ses  qualités  personnelles,  que  j'écrivis 
à  Messieurs  les  Professeurs  de  Drébecin  pour  obtenir  d'eux 
qu'ils  lui  permissent  de  demeurer  chez  moi  pendant  une  année 
afin  qu'il  m'aidât  à  achever  la  partie  de  l'éducation  de  mon 
fils  que  je  voulois  lui  donner  dans  la  maison  paternelle  ; 
&  qu'ensuite  de  cette  permission,  Mr.  Petzély  a  passé  chez 
moi  une  année  . . .  - 

^  Nicolas-Théodore  (1767—1845).  Atyja  nyomdokain  haladva, 
a  genfi  egyetem  tb.  tanára  lett.  Növényélettani  kutatásai  korszakot 
alkotók. 

«  M.  T  Akad.  Kézirattárában,  M.  írod.  Lev.  4-r.  143.  sz.  3.  db. 

Pétzeli  genfi  lartózkodása  alatt  oly  könnyedséget 
szerzett  a  francia  beszédben,  hogy  vállalkozott  francia 
nyelven  való.  prédikálásra.  Jacob  Bennellk  (1725 — 1794), 
a  genthodi  református  pap  kérte  meg  erre.  Genthod 
Genf  elővárosa,  vagy  három  km-nyire  tőle.  Pétzeli  va- 
lahol a  közelben  lakhatott.  Benuelle  levelének,  amely- 
ben a  prédikálásban  vnló  újólagos  helyettesítésére  kéri 
föl  Pétzelit,  dátuma  :  Genthod  ce  30.  Oct  :  1781.  Ebben 
hivatkozás  történik  előbbi  prédikálásra  is  : 

A  Monsieur  Monsieur   Petzli    F.  M.    de    Christ    au  Creux 
de  Genthod. 

Monsieur  &  très  honoré  Frère  en  Christ, 
Sans  une  petite  disposition  au  rhume  je  serois  allé  vous 
remercier  du  soulagement  que  vous  avez  bien  voulu  m' accor- 
der Ü  y  a  quelques  semaines.  Je  vous  aurois  en  même  temps 
demandé  la  grâce  de  prêcher  encore  pour  moi  Dimanche 
prochain  1  Novembre.  Ce  soulagement  me  procureroit  le 
plaisir  de  vous  entendre  &  que  je  n'ai  pu  avoir  la  premiere 
fois.  Veuilliez  me  dire,  Monsieur,  s'il  n'y  a  point  d'indiscrétion 
à  vous  faire  cette  demande.' 

Lausanneban  is  megfordultak  a  magyar  diákok.  Innen 
írt  1781-b3n  levelet  gróf  Rád.^y  Gedeonnak  (1713—1792.) 
BiASEK  Mihály  református  teológus.  Ráday  Gedeon,  a 
műfordító,  a  magyar  református  egyház  nagy  alakja,  a 
külföldön  tanuló  diákoknak  áldozatkész  támogatója  és 
buzdítója  ;  Blasek  pedig  felvidéki  szárniazású  ember  volt  s 
amikor  egy  morvaországi  református  egyház  tőlünk  papot 
kér  —  nekik  nem  lévén  lelkészképző  intézetük,  ily 
kérés  gyakori  volt  —  őt  küldik  a  csehekhez.'''  A  levél- 
nek van  néhány  olyan  részlete,  amely  némi  bepillantást 
nyújt  francia  Svájcban  tanuló  diákjainknak,  így  Pétzeli- 
nek,  ottani  életébe  : 

'  M.  T.  Akadémia  :  M.  írod.  Lev.  4-r.  143.  sz.  3.  db. 

-  Hamar  István  teol.  akad.  tanár  és  könyvtáros  úr  sz.  közlése. 

Monsieur  très  honoré  Patron  ! 

Au  milieu  du  deuil  &  du  chagrin,  que  m'a  causé  un  si 
grand  eloignement  de  ma  patrie,  la  triste  nouvelle  de  la  mort 
inopinée  de  mon  cher  père  :  il  me  reste  encore  cette  unique 
espoir  et  consolation,  c'est  de  pouvoir  toujours  m'adresser 
franchement  à  Vous,  comme  à  mon  unie  Mécène.  C'est  que 
jose  Vous  offrir  ces  prémices  des  progrès,  que  j'ai  faits  dans 
la  langue  Françoise  à  Lausanne  depuis  quatre  mois. 

Négy  hónap  alatt  ez  nagyon  szép  eredmény.  Más- 
ként _neni  is  érthetjük,  mint  hogy  föltesszük,  hogy  Blasek 
már  kiutazása  előtt  tudott  valamit  franciául. 

Levelében  folytatólag  a  város  szépségeiről  és  az  Aka- 
démiáról ír,  beszámol  részletesen  a  tanárokról,  beszél  a 
különböző  nemzetbeli  növendékekről,  majd  így  folytatja  : 

II  y  a  trois  semaine,  que  j'ai  été  aussi  à  Genève  et  j'ose 
dire  que  je  n'encore  jamais  vu  une  ville  si  peuplée.  Et  pour 
Vous  donner  un  exemple  de  leurs  richesses,  jeté  avec  Mr. 
Pétzeli  dans  une  Campagne  où  j'ai  vu  chez  im  Bourgois  douz 
douzaines  d'assiettes  d'argent  avec  tous  ces  services  assortis. 
Entre  les  Professeurs  j'ai  été  chez  Mr.  de  Saussure  ...  La 
vieille  Madame  de  Saussure  se  rappelle  encore  depuis  vingt 
ans  de  Mr.  le  Ministre  Lukáts  '  et  elle  le  salue  singulièrement. 

Quant  à  moi  jusqu'à  presant  j'ai  cru,  que  je  pourrois 
faire  avec  Mr.  Pétzeli  mon  voyage  en  Hollande,  mais  quoi- 
qu'il se  soit  excusé  auprès  de  Körösois  sur  ce,  qu'il  vouloit 
premièrement  aller  en  Hollande,  il  a  pris  à  presant  la  reso- 
lution de  rester  encore  à  Genève,  chès  le  Bibliothecer,  pour 
lui  aider  dans  la  Bibliothèque  publique,  celui  ci  lui  promit  le 
logis  et  la  table  et  on  lui  a  fait  espérer,  que  dans  une  année 
ou  deux  il  obtiendra  une  régence  dans  une  Classe  pour 
enseigner  les  enfans. 

Mivel  Pétzeli  ott  ragadt  segédkönyvtárosnak  és  később 
Saussureéknél  nevelőnek,  Blasek  egy  erdélyi  barátjával, 
Bodolával,  megy  Hollandiába  : 

^  Lukáts  István  péceli  pap,  Rádayék  nevelője,  1759-ben  a 
genfi  egyetem  hallgatója  volt.  V.  ö.  Sárospataki  Füzetek  1862.  927. 1. 

„qui  a  conduit  Mr.  Lukasz  en  plusieurs  endroits  à  Genève 
et  a  Ferne,  qui  le  salue  aussi  particulièrement.'" 

A  levél  kelte  :  Lausanne  4  Août  781.^ 

Pétzeli  József  Svájcból  Hollandiába  megy.  Hazajőve, 
szorgalmas  irodalmi  munkásságba  kezd,  mely  túlnyomó 
részben  a  francia  szellem  termékeiből  táplálkozik.  Meséin 
La  Fontaine  erős  hatása  érezhető,  az  angol  írókat  (Young, 
Hervey)  franciából  forditja.  {)rédikációinak  forrásai  na- 
gyobbrészt francia  egyházi  szónokok  müvei.  Magyarul 
adja  még  Voltaire  HenriadejàX  és  négy  tragédiáját. 
Folyóiratában  —  a  Mindenes  Gyülyteményhen  —  lépten- 
nyomon egykorú  francia  munkák  bő  ismertetésével  vagy 
kivonatos  fordításával  találkozunk.  A  névtelen  közlemé- 
nyek, melyeknek  szerzője  természetesen  Pétzeli  volt.  az 
akadémikus  tudomány  és  irodalom  termékeivel  foglal- 
koznak, a  forradalmat  előkészítő  irodalomnak  (Montesquieu- 
fordításokon  kívül)  nincs  visszhangja  a  folyóiratban. 

A  főrangúak  francia  levelezésénél  már  érintettük, 
hogy  a  komáromi  iró-pap  franciául  levelezett  főúri  író- 
társaival és  mecénásaival  :  b.  Orczy  Lőrinccel,  gr.  Teleki 
Józseffel,  gr.  Sztáray  Mihállyal,  gr.  Teleki  Sámuellel, 
b.  Podmaniczky  Józseffel  és  hg.  Pálffy  Károllyal.^  Pétzeli 
korrektül,  választékosan  ír  franciául,  az  ő  francia  stílu- 
sánál csupán  Teleki  Józsefé  jobb.  Nem  csoda,  hogy 
Orczy  Lőrinc  dicséretekkel  halmozza  el  : 

1  Főiskolai  Ráday-levéltár,  „Egyh.  és  Isk.  tört."  1205b.  sz. 

2  Francia  levelezéséből  és  a  válaszokból  kiadták  :  a  gróf 
Kákolyi  Antallal  (Irodt.  Közlem.  XXI.  k.  111—2.  1.,  Császár  Ele- 
mér), Orczy  Lőrinccel  (Figyelő  [Abafi]  XI.  k.  134—8.  1.,  Szilágji 
István  és  Irodt.  Közlem.  XXV.  k.  219—21.  1.^  Baranyai  Z.)  és 
Teleki  Józseffel  (Irodt.  Közi.  XXV.  k.  221—8.  1.,  Baranyai  Z.) 
váltott  leveleket.  A  M.  T.  Akadémia  kézirattárában  :  Magy.  írod. 
Levelek.  4-r.  143.  sz.  Toldy  Ferenc  —  valószínűleg  tervezett  mun- 
kája {Péczeli  és  Köre.)  számára  —  lemásoltatta  őket,  1.  uo.  148.  sz. 

.  .  .  votre  lettre  et  la  traduction  [valószínűleg  Zaire 
fordítását  küldötte  el]  m'ont  causée  autant  plus  de  joye  que 
c'est  un  argument  de  plus  pour  prouver  que  mes  chères 
patriotent  avancent  sensiblement  dans  cette  langue,  la  quelle 
par  sa  beauté  domine  les  autres,  et  commence  a  devenir 
universelle.  (1784.  szept.  19.) 

Teleki  még  Orczynál  is  jobban  örül  Pétzeli  francia 
levelének  :  lelkesedésében  Pétzeli  levélstílusát  Voitureé- 
hez  hasonlítja  : 

Jamais  Lettre  ne  me  causa  une  plus  agréable  surprise 
que  la  Votre.  Une  Lettre  Françoise  dans  la  quelle  un  Hon- 
grois a  sçu  si  bien  reunir  a  la  pureté  du  langvage,  la  tour- 
nure aisée  des  phrases,  la  délicatesse  des  expressions,  toutes 
les  grâces  enfin  du  style  epistolaire,  que  Voiture,  Rabutin, 
ou  Richelet  mêmes  ne  la  desavoueroient  pas,  est  un  Phéno- 
mène trop  rare,  pour  qu'on  n'en  soit  pas  frappé.  (1784 
nyarán). 

Fétzeli  genfi  diák  korában  megkísérli  a  francia  vers- 
írást. A  József  császár  tiszteletére,  valószínűleg  trónra- 
lépése alkalmából,  írottakat  később  bemutatja  Teleki 
Józsefnek.  Teleki  ezeket  is  megdicséri  s  ebből  az  alka- 
lomból néhány  megjegyzést  tesz  a  panegirikus  költészetről: 

Vos  vers  françois  faits  a  Genève  a  la  louange  de  notre 
Empereur  ont  d'autant  plus  ma  petite  aprobation,  que  l'en- 
cens par  lequel  vous  lui  rendez  votre  culte  n'est  point  infecté 
de  la  rampante  bassesse  de  la  flatterie  .  .  .  (1784,  jùn.  3.) 

Ujabb  alkalomra  írt  hódoló  francia  verseit  1790-ben 
ezzel  a  kettős  címmel  adja  ki: 

Vers  hongrois  et  français  pour  la  fête  du  couronnement 
de  Leopold  II.  Magyar  es  frantzia  versek  meUyek  a"  f.  római 
tsászár  n.  Leopold'  örökös  királyunk'  meg-koronáztatásának 
innepére  készíttettettek  .  .  .' 

^  Pétzeli  Jósef  Komáromi  Prédikátor  által.  Komáromban, 
Wéber  Simon  Péter'  Betűivel  1790.  16  számozatlan,  8-r.  1.  [Ráday- 
ktár  E.  Enc.  924.  sz.  coUigatumban.] 

Belül  is  párhuzamos  a  magyar  és  francia  szöveg, 
egyik  a  másiknak  szabad  fordítása.  A  francia  gyengén 
rímelt  és  megverselt,  költőietlen  verssorokból  áll.* 

A  versek  elé  Avertis sement-t  ír  a  tőle  ismert  szerény 
hangon.  Ez  a  pár  sor  azt  is  elárulja,  hogy  a  franciául 
író  másik  magyar  költőről,  gr.  Fekete  Jánosról  nem 
tudott.  Igaz,  hogy  ketten,  két  teljesen  különböző  úton 
jutottak  a  francia  kultúrához,  de  mégis  említésreméltó, 
hogy  az  akkori  még  kicsiny  szellemi  Magyarországon 
sem  találkoztak  irodalmilag,  pedig  összehozhatta  volna 
őket  közös  Voltaire-kultuszuk  is. 

AVERTISSEMENT. 

Le  Lecteur  aura  la  bonté  de  considérer,  que  l'Auteur  de 
ces  Vers  n'est  ni  Poète  ni  Français.  —  Il  est  peut  être  le  pre- 
mier de  sa  nation,  qui  au  moins  dans  le  sein  de  sa  Patrie 
ait  osé  rimer  en  Français  ;  car  il  n  a  pas  la  prétention  de 
se  croire  Poète  — 

Les  Poètes  Français  ne  seront  pas  jaloux  d  vn  Hongrois, 
de  ce  qu'il  ose  de  loin  svivre  leurs  traces,  en  rimant  dans 
vne  Langue,  qu'il  ne  possède  que  très  médiocrement,  et  quil 
n'auroit  jamais  apprise,  s'ils  n'y  avoient  pas  écrit  —  — 

Álljanak  itt  mutatványul  az  első  sorok  : 

Allez,  partez,  volez  magnanimes  Hongrois, 

Pour  couronner  enfin  le  meilleur  de  vos  Roys, 
L'aimable  LEOPOLD  digne  fils  de  THERESE, 

Héros  bien  plus  vaillant  que  celui  de  la  Grèce. 
Il  soumet  en  vn  jour  par  sa  rare  bonté, 

Plus  de  coeurs,  qu'en  six  ans  l'autre  n'en  a  domté. 
Alexandre  a  plongé  l'univers  dans  les  larmes, 

LEOPOLD  sait  mieux  vaincre  il  soumet  par  ses  channes, 
D'être  Roy  des  heureux  c'est  sa  seule  fierté, 

Nous  confondons  son  joug  avec  la  liberté. 

^  Pétzeli  francia  verseiről  v.  ö.  Kont  :  Mag t/ar- francia  vers- 
írók. Egyet.  Philol.  Közi.  1900.  114.  1. 

Hasonló  hódoló  verseket  ír  két  évvel  utóbb: 

Vers  hongrois  et  français  pour  la  fête  de  couronnement 
de  François  I.  roi  de  Hongrie.  Magyar  es  frantzia  ver- 
sek .  .  .  stb.^ 

A  külföldet  járt  teológusok  közül  akadtak,  akik  úgy 
megtanultak  franciául,  hogy  még  prédikálni  is  képesek 
voltak  ezen  a  nyelven.  Pétzeliről  már  emiitettük,  hogy 
Svájcban  többször  tartott  francia  hitszónoklatokat.  Kívüle 
még  Török  István  ref.  papról  tudjuk,  hogy  a  katedráról 
franciául  is  tudott  beszélni.  Prédikációjáról  ezt  íija  a 
Magyar  Kurír  1787  jan.  13-iki  száma  :  ^ 

A'  múlt  esztendőnek  utolsó  vasárnapján  egy  a'  S.  Pataki 
Kollégyomban  előbb,  annakutánna  a'  külső  Akadémiákban 
tanúit  született  Magyar  fi  Prédikátor  Török  István  Ur,  minden 
jelenlévő  Hallgatóinak  ítélete  szerént  igen  jelesen  prédikállott 
Bétsben  frantzia  nyelven,  a'  Helvétziai  vallást  tartó  gyüle- 
kezet" Templomában. 

A  hazatért  diákok  között  levelezés  útján  sokan  fönn- 
tartják a  szellemi  kapcsolatot  idegen  országbeli  tanár- 
jaikkal, vagy  külföldi  iskolatársaikkal,  ami  egyet  jelen- 
tett a  kor  protestáns  francia  tudományosságával.  Figye- 
lemmel kísérik  tudományos  munkásságukat.  Résztvesznek 
a  külföldi  akadémiák  pályázatain.  Pétzeli  bizonyára  Genf- 
ben hallotta  hírét  J.-J.  BuRLAMAQui-nak,  a  genfi  egyetemen 
természetjog  volt  tanárának  ;  Principes  du  Droit  Naturel 
c.  munkáját,  a  Mindenes  Gyülytemény-hen^  ismerteti  s 
lefordításra  ajánlja.  Fogarasi  Pap  József  (1744—84),  a 
marosvásárhelyi  főiskola  tanára,  aki  öt  évet  töltött  kül- 
földi egyetemeken,    holland  és  német   akadémiák  pályá- 

^  Komárom,  1792.  (Nem  láthattam.) 

2  I.  k.  31.  1. 

=>  1789.  1.  negyed  10—1.  I. 

zatain  öt  díjat  és  négy  dicséretet  nyer.  Benkö  Sámuel 
(1743 — 1825),  Borsod  megye  főorvosa,  német  és  hoUand 
egyetemek  volt  tanulója,  1785-ben  a  dijou-i  Akadémia 
orvosi  páh^atételéu  a  második  dijat  nyeri.  ^  A  pályakér- 
dés franciául  volt  föltéve. 


19.  Gr.  Teleki  József  és  Sámuel. 

A  protestáns  teológusok  buzgóságához  és  komoly- 
ságához hasonlítható  egy-egy  protestáns  magyar  főúrnak, 
így  gr.  Teleki  Józsefnek,  a  református  egyház  másik 
nagy  alakjának,  amaz  igyekezete,  hogy  idegen  országok- 
ban végezze  tanulmányait,  az  önmívelés  célján  kívül, 
nemcsak  egyháza,  hanem  főleg  és  elsősorban  egész  nem- 
zete javára. 

Gr. Teleki  József  (1738-1796)  főispán, később  koronaőr, 
1759-ben  a  királynő  engedelmével  a  bázeli  egyetemre 
ment.  amelyet  a  két  Bernoulli  testvér  tett  híressé  :  Dániel 
(1700—82),  a  fizika  és  JAnos  (1710—90),  a  matematika 
és  retorika  tanára.  Főként  B.  Dániel  előadásait  hall- 
gatta, tulajdonkép  az  ő  kedvéért  ment  Bázelbe,  1760 
őszéig  maradt  itt.  Innen  nemsokára  a  francia-svájci, 
majd  a  hollandi  egyetemekre  megy,  végül  Parisban  tölt  egy 
kis  időt,  ahonnan  1761-ben  tér  haza. 

A  Bernoulli-ak,  tanítványaik  tudományos  önképzésé- 
nek előmozdítására,  kis  baráti  kört  alapítottak,  a  mai 
egyetemi  szemináriumoknak  mintegy  előfutárjaként.  Teleki 
gyakran  szerepelt  dolgozataival  az  összejöveteleken.  Eze- 
ket a  fölolvasásait  összegyűjtötte  s  hollandiai  tartózko- 
dása alatt  kinyomatta  e  címen  :  Essai  sur  la  faiblesse  des 

^  Magyar  Musa  1787.  nov.  24.  —  II.  k.  744.  1. 

Esprits-Forts  imr  J.  T.  de  Sz.  C  d.  S.  E.  R.  ^  Teleki 
„szabadgondolkozói"  :  Voltaire  és  az  enciklopédisták,  akik- 
ről éppen  azt  akarja  kimutatni,  hogy  ez  az  elnevezés 
szószerinti  értelmében  véve  nem  illeti  meg  őket.  Apolo- 
getikai  munkájában  argumentumait,  amelyeket  a  helvét 
hitvallás  dogmáinak  tárházából  vett,  jó  dialektikával, 
világos,  franciás  módszerrel  és  az  erős  meggyőződés 
hevével  adja  elő.  A  11  fejezetből  áUó  kis  könyv  be 
akarja  bizonyítani  a  szentháromság,  a  csodák  és  a  meg- 
váltás misztériumainak  anyagi  és  erkölcsi  lehetőségeit, 
az  isteni  kijelentés  szükségességét,  a  Megváltó  föltáma- 
dásának és  a  keresztyén  kijelentésnek  igaz  voltát,  végül 
ki  akarja  mutatni  a  keresztyének  előnyeit  a  hitetlenek 
fölött. 

Teleki  könyve  igen  olvashatóan,  világos  és  korrekt 
francia  stílusban  van  megírva.  Valószínű,  hogy  nyelvi 
szempontból  valaki  átjavította  a  könyvet,  mert  hiszen 
a  huszonkétéves  szerző,  ha  külföldi  útját  megelőzőleg 
otthon  tanult  is  franciául,  Erdélyben  és  a  rövid  bázeli 
tartózkodás  alatt  mégsem  sajátíthatta  el  a  francia  nyelvet 
ilyen,  szinte  teljes  mértékben. 

Míg  itthon  a  voltairianus  Fekete  „nevetett  a  törpén, 
ki  fegyvert  fogott  az  óriásra",  külföldön  a  könyv  hatá- 
rozott sikert  aratott.  Két  év  alatt  három  kiadást  ért,  s 
megnyerte  J.-J.  Rousseau  tetszését.  A  Bázelben  fölolva- 
sott dolgozatoknak  könyvalakban  való  kiadására  tulajdon- 

^  Joseph  Teleki  de  Szék  Comte  du  Saint  Empire  Kom;iin. 
Leyde,  Jean  Luzac.  1760.  k.  8-r.  (10),  102  1.  —  Más  kiadásai: 
Amsterdam,  M.  M.  Key.  1762.  XVI,  128  1.  ;  Augsbourg,  1762. 
XX,  128  1.  [M.  N.  Múz.  kt.  Ph.  sp.  1144.  w.].  —  Telekiről  v.  ö. 
Lehenshesclireibung  des  Reichsgrafen  J.  T.  v.  Sz.  von  seineni  Sohne. 
Siebenbürgische  Quartalschrift.  1801.  évf.  VII.  k.  110—46.  1.  Kont: 
Étude  sur  rinfluence  .  .  .  134—8.  1. 

képen  Bernoulli  Dávidnak  biztatására  határozta  el  magát, 
akinek  már  a  legelső,  vázlatos  formájukban  is  nagyon 
tetszettek.  A  második,  amsterdami  kiadást  pedig  Ber- 
noullinak  ajánlja.  Tanárának  elismerő  sorait  az  augs- 
burgi  —  harmadik  —  kiadás  is  lenyonjatta  : 

S'il  est  bien  déplorable  que  la  cause  de  Dieu  aît  besoin 
de  défenseurs,  il  vous  est  bien  glorieux  d'avoir  si  bien  défendu 
cette  cause.  Vos  argumens  sont  concluans,  sublimes  &  spiri- 
tuels. Előszó,  V.  1.). 

J.-J.  Rou88EAu-nak  a  könyvet  Teleki  József  párisi 
barátja,  a  francia-svájci  Duvoisin  (vagy  du  Vgibsin),  a 
párisi  holland  követség  házi  papja  küldötte  el  1761 
tavaszán.^  Ami  ezután  történt,  azt  maga  Teleki  mondja 
el  egy  Rousseauhoz  intézett  későbbi  levelében  : 

Quelques  jours  après  nous  nous  rendîmes  [Duvi)isinnel| 
chez  vous  pour  avoir  le  plaisir  de  faire  votre  connoissance. 
C'etoit  la  mon  unique  but  et  je  ne  m'  attendois  a  rien  moins 
qu'a  vous  voir  accorder  votre  aprobation  a  mon  petit  livre  .  .  . 
Mes  a  peine  fumes  nous  descendu  chez  vous,  que  vous  avez, 
après  les  premiers  complimens  de  cérémonie  commencé  vous 
même  a  parler  de  mon  ouvrage  et  a  en  parler  d'une  façon 
qui  me  tit  trop  d'honneur.  En  effet,  vous  lui  avez  prodigué 
des  éloges  .  .  .  Vous  fîtes  plus  ;  vous  promites,  que  vous 
tacherez  de  faire  une  nouvelle  édition  de  cette  brochure 
et  d'y  donner  une  nouvelle  forme  aux  argumens,  ou  il 
entre  trop  de  Métaphysique  pour  la  mettre  plus  a  la  portée 
d'être  compris  par  les  Damoiseaux  de  Paris  comme  vous  les 
aviez  nommé. 

Rousseau  erről  az  ígéretéről  teljesen  megfeledkezett. 
Teleki  1777  február  17-én  azt  írja  Duvoisinnek,  hogy 
kedve  volna  őt  erre  az  ígéretére  figyelmeztetni,  mert 
könyvéből  jelentékenyen  megnagyobbított  kiadást  szán- 
dékozik kiadni.  Duvoisin  márc.  17-én  kelt  levelében  azt 

»  V.  ö.  Egy.  Phil.  Közi.  1917.  658.  1. 

ajánlotta  Telekinek,  hogy  írjon  Rousseaunak.  Teleki 
hosszú  habozás  után  csak  a  következő  évben  határozza 
el  magát  erre.  Február  26-án  ír  végre  Pestről  Rousseau- 
nak. Levelében,  amelyből  az  első  látogatására  vonatkozó 
részleteket  idéztük,  két  kérése  foglaltatik  :  vagy  rendezze 
kötetét  —  régi  ígérete  értelmében  —  maga  Rousseau 
sajtó  alá,  átdolgozva  a  párisi  „úrfiak"  számára,  vagy 
pedig,  ha  ezt  nem  tehetné,  közölje  vele  a  keresztyén 
vallás  ellen  irányuló  legerősebb  ellenvetéseit,  hogy  köny- 
vében —  melynek  bővített  kiadását  úgy  maga  rendezné 
sajtó  alá  —  ezekre  megfelelhessen,  megvédve  a  keresz- 
tyén vallást  arról  az  oldalról,  ahonnan  Rousseau  leg- 
megtámadhatóbbnak  hiszi.  Sajnos  Rousseau,  betegeske- 
dése miatt,  egyik  kérését  sem  teljesíthette,  így  nem 
gyönyörködhetünk  sem  egy  magyar  író-grófnak  Rousseau 
kezétől  sajtó  alá  rendezett  francia  könyvében,  sem  pedig 
azoknak  szellemi  párbajában.  Rousseau  halálával  (1778 
júl.  2)  az  egész  terv  végleg  megsemmisül.  Teleki  pedig 
letesz  arról  a  szándékáról,  hogy  művéből  újabb  kiadást 
készítsen.  ^ 

Gróf  Teleki  József  a  francia  prózán  kívül  a  francia 
verset  is  művelte.  Tudunk  egy  francia  verséről,  de  ez 
még  arra  vár,  hogy  a  Teleki-család  levéltárának  vala- 
mely zugából  napfényre  hozassék.  Kazinczynál  ezt 
olvassuk  róla  :  „  Maradékinál  talán  megtaláltatik  azon 
franczia  nyelven  írt  verse  -  is,  mellyet  II.  Józsefhez  a' 
Vallásbeli  tűredelmet  illető  Rendelés  kihirdetésekor  ira; 
de  a'mellyet  én  csak  fordításból  ismerek"." 

1  Rácz  Lajos  :  Gróf  Teleki  József  és  Rousseau.  Budapesti 
Szemle  191Ü.  151.  k.  430—43.  1.  —  Ua.  :  Gróf  Teleki  József  levelei 
Rousseauról  és  Rousseauhoz.  Akad.  Értesítő  1913.  109  —  16.  1.  és 
Ungarische  Rundschau,  1913.  708 — 16.  1. 

-  Felsömagyarországi  Minerva  1829.  753.  1. 

Még  egy  kis  munkája  van  Telekinek  s  ez  szellemé- 
nek franciásságát  s  a  francia  humor  és  szatira  birodal- 
mában való  teljes  jártasságát  mindennél  jobban  bizo- 
nyítja. 

Rabelais  Pantagruelje  II.  könyvének  VII.  fejezetében 
közöl  egy  könyvjegyzéket,  a  párisi  Saint- Victor  könyv- 
tár híres  jegyzékét  („.  .  .Et  trouva  la  librairie  de  Sainct 
Victor  fort  magnifique,  mesnitsment  d'aucuns  livres  qu'il 
y  trouva,  desquelz  s'ensuit  le  répertoire  .  .  .").  Gúnyos 
vagy  tréfás  célzattal  kitalált  könyvcímeknek  jegyzéke 
ez,  amit  nyomában,  különösen  a  XVIII.  században  sűrűn 
utánoztak.  Az  egyetlen  ilyen  katalógus,  amel}"  ebben  a 
korban  magyar  talajon  termett,  gróf  Teleki  József  fran- 
cianyelvű füzetkéje.  André  Leval  bibliográfus  fedezte 
föl  nemrégiben  a  budapesti  Ráday-könyvtárban.^  A  Teleki- 
irodalomban eddig  teljesen  ismeretlen  volt.  Címe  :  Cata- 
logue des  livres  curieux  &  interessans  Nouvellement 
parus  quon  trouve  Chez  Hisope  Mocet  Lieket  Libraire 
arrivé  pour  le  dernier  jour  du  Carneval  de  Pest.  1770. 
Le  tout  îi  un  prix  raisonable}  A  címbeli  anagrammákat 

'  Farsangi  katalógus.  Gróf  Teleki  József  egy  elfeledett  fran- 
cia füzetkéje.  Könyvtári  Szemle  1917.  é\i.  1 — 9.  1.  és  francia 
különlenyomatban  :  TJn  opuscule  français  oublié  du  Comte  Joseph 
Teleld.  Budapest,  1917.  8-r.  9  1. 

2  Gróf  Esterházy  Miklós  eladásra  szánt  könyveinek  kata- 
lógusához kötve.  A  colligatum  jelzete  :  Hist.  lit.  384.  Más  könyv- 
tárakból eddig  nem  ismeretes.  „Nyolc  számozatlan  levélből  álló 
kis  nyolcadalakú  füzetke,  elöl  a  magj'ar  címerrel  díszített 
vezérszó,  végül  hasonlóképen  metszett  záró  vignetta.  A  füzet- 
kén nincs  megjelölve  sem  a  megjelenés  helye,  sem  a  nyom- 
dász neve.  Azonban  a  vezérszó  magyar  címere,  különösen  pedig 
az  0  hibás  szedése  a  cím  nouvellement  szavában  eléggé  bizo- 
nyítja magyarországi  eredetét"  (Leval).  Leval  azt  hiszi,  hogy 
Teleki  ezt  a  füzetet  barátai  számára,  kevés  példányszámban  nyo- 
matta. 

Levai  fejtette  meg  :  Hisope^=Joseph,  Mocet=Comte. 
üeA;eí=Teleki. 

A  könyvcímekben  rejlő  humor  és  szatira  teljesen 
méltó  a  XVÍII.  század  második  felének  szelleméhez.  Az 
akkori  előkelő  világnak  léha  és  kifelé  élő  élete  módját, 
a  kornak  erkölcseit  és  eszméit  gúnyolja  finom  elmélet- 
tel. A  könyvcímek  —  melyek  különben  kifogástalan 
franciasággal  vannak  megszerkesztve  —  telve  vannak 
a  kor  nagy  embereire  vonatkozó  célzásokkal,  így  kerül- 
nek szőnyegre  Voltaire,  d'Argens,  La  Mettrie  stb.  Külön 
is  kiemeljük,  hogy  —  bár  a  füzeten  igazi  XVIII.  szá- 
zadi szellem  vonul  végig  —  a  szerző  sohasem  vét  a  jó 
ízlés  ellen.  Az  egyes  címeken  Telekinek  alapos  francia 
irodalmi  műveltsége  is  lépten-nyomon  meglátszik. 

Akkortájt  például  nagy  népszerűségnek  örvendettek 
egész.  Európában  az  Anyai  intelmek.  Leghíresebbek 
közül  való  a  Marquise  de  LAMBERT-nek  sokszor  újranyomott 
és  lefordított  könyve  :  Avis  cCune  mère  à  son  fils  et  à  sa 
fille  (1728)  es  Mme  Le  Guerchois  (née  d'Aguesseau)  neve- 
lési munkája  :  Avis  d'une  mère  à  son  fils  (2  köt.  1743). 
Bessenyei  Györgynek  is  van  egy  ilyen  munkája  :  Anyai 
oktatás  (Bécs,  1777),  amelyről  Eckhardt  Sándor  meg- 
állapította, hogy  angolból  van  francia  közvetítéssel  átdol- 
gozva. Szerzője  :  Marquis  d'Halifax,  címe  :  Avis  d'un  père 
à  sa  fille}  Ilyesféle  könyvekre  gondol  Teleki  is,  amikor  kora 
hölgyeinek  azt  a  tulajdonságát  akarja  kigúnyolni,  hogy 
könnyen  mondanak  rosszat  embertársaikról.  Ekképen 
áll  elő  az  első  könyvcím  : 

Instniction  d'une  Mere  à  sa  fille,  ou  agréables  médisances 
pour  chaque  jour  de  l'année,  &  sur  toutes  sortes  de  sujets. 
Ouvrage  très-utile    aux  jeunes   Dames,  qui  vont   entrer  dans 

1  Egy.  Phil.  Közi.  1919. 

le  beau  Monde.  Imprimé  en  Papier  rouge  avec  des  Charec- 
teres  noirs.  A  Paris,  deux  petits  Volumes  in  Folio.  1770.  On 
peut  trouver  des  Exemplaires  dans  toutes  les  villes  de  l'Europe 
&  même  en  plusieurs  endroits  de  la  Campagne. 

A  kornak  nevelési  rendszerével,  amely  a  szigorú 
erkölcsű  protestáns  főúr  előtt  túlontúl  léhának  tetszett, 
még  néhány  könyvcím  foglalkozik,  pl.  a  11-ik: 

Essai  sur  l'Education  des  Enfans  :  ou  instructions  snr  le 
Manège,  la  Danse,  l'Escrime,  le  jeu  de  Cartes,  la  manière 
de  se  présenter,  &  en  un  mot  sur  toutes  les  belles  qualités 
pour  former  une  Personne  de  condition.    A  Paris.   1770.  8vo. 

A  legsikerültebbek  az  akkori  „társaság"  mondain 
ficsúrjai  és  bel  esprit  hölgyei  ellen  iránynlnak,  így  pl. 
a  19-ik: 

Examen  de  la  fameuse  question  d'Anatomie,  agitée  par 
quelques  Savans  de  notre  siècle,  savoir  si  dans  la  tête  des 
Petits-Mâitres  il  n'y  a  point  de  Cervelle,  &  s'il  n'y  en  a  pas, 
de  quelle  matière  elle  est  remplie  ?  tiré  des  Observations  des 
Chyrurgiens  du  Roi.  ouvrage  qui  a  remporté  le  prix.  A  Mon- 
pellier,  1770.  8vo. 

Gróf  Teleki  Józsefnek  nnokaöccse  volt  gr.  Teleki 
Sámuel,  a  későbbi  erdélyi  kancellár  (1739—1822). 
A  külföldi  utazásra  akkor  szánja  reá  magát,  amikor 
meghallja,  hogy  József  bátyja  és  Ádám  unokatestvére 
Bázelbe  készülnek.^  20  éves  korában  indul  el,  hogy  — 
kiszakítva  magát  kicsinyes  körülményeiből  —  „szándé- 
kát és  elméjét  külső  idegen  országoknak  látásokra  s 
azokban  a  tisztességes  tudományokra  fordítsa".  Követi 
ezzel  a  protestáns  hagyományt  :  a  tanulás  betetőzője  a 
külföldi  út,  ennek  célja  ismét  a  tanulás.  1759  nov.  7-én 

'  Gróf  Teleki  Sámuel  erdélyi  kancellár  Úti  Naplója.  Sajtó  alá 
rendezte  :  ifj.  Biás  István.  A  bevezetést  irta  :  dr.  Imre  Sándor. 
Marosvásárhely,   1908. 

indul  útnak.  A  következő  év  elején  Bázelbe  érkezve, 
már  ott  találja  József  és  Ádám  rokonait,  akikkel  együtt 
van  addig,  míg  ezek  fél  év  múlva  Leydenbe  el  nem 
mennek.  Közvetlen  és  őszinte  hangú  úti  naplójából  vilá- 
gos képet  kapunk  életének  erről  a  három  termékeny 
esztendejéről.  Bázelben  jogi,  egyház-  és  világtörténelmi 
tanulmányokon  kívül  főleg  matematikával  és  fizikával 
foglalkozik.  Ez  utóbbi  diszciplínák  tanáraihoz,  Bernoulli 
Jánoshoz  és  Dánielhez  ragaszkodik  legjobban,  velők  szo- 
ros magánérintkezest  tart  fönn.  Bázelbe  érkezve,  a  latin 
nyelv  a  fösegítsége,  de  rögtön  hozzákezd  a  német  nyelv 
megtanulásához.  Ebben  tíz  hónap  alatt  annyira  viszi, 
hogy  hozzáfoghat  a  francia  nyelvhez  is.  Nyelvmesterek- 
től tanul  franciául  egész  bázeli  ottléte  alatt.  A  francia 
nyelv  megtanulása  előbb  is  foglalkoztatja  :  már  1760 
augusztusában  kéidi  a  Hollandiában  időző  Teleki  Ádámot, 
hogy  „tanulhat-é  ottan  az  ember  jó  móddal  francia  nyel- 
vet?". Egy  év  alatt  szép  előmenetelt  tesz  a  franciában, 
1761  dec.  20-án  pl.  néhány  francia  emlékeztető  szóval 
jegyzi  föl  magának  a  naplójába  beírandó  dolgokat  s  ekkor 
kezd  Ádám  rokonával,  gyakorlás  kedvéért,  franciául 
levelezni.  Bázelben  is  keresi  az  alkalmat,  hogy  g}'ako- 
rolja  francia  tudományát  :  vendégségbe  hívja  magához 
az  ottani  francia  református  papot,  jár  a  francia  temp- 
lomba istentiszteletekre.  Még  sűrűbb  alkalma  nyílik 
erre  Hollandiában,  ahova  1761  júl.  24-én  indul  :  több- 
ször elmegy  Hágában  a  francia  „comoedia''-ba,  eljár 
prédikációkra  a  francia  ref.  templomokba  és  vendége  a 
francia  papnak.  Különben  egész  utazása  alatt  szívesen 
megy  francia  színházakba,  így  Bruxellesben,  Bernben 
megnézi  többízben  a  francia  színjátékot.  Németalföldi 
tartózkodása  után  Parisba  megy.  1762  nov.  29-én  érke- 
zik a  világ  akkori  fővárosába  és  1763  máj.  2-ig  marad 

Ott,  Parisban  első  útja  a  tudósokhoz  viszi  s  azontúl 
csaknem  mindennapos  érintkezésben  van  Franciaország- 
nak akkor  legelső  matematikusaival,  CLAiRAUTval,  de  La 
CoNDAMiNÈnel,  akikhez  a  Bernoulliok  ajánlották.  Megismer- 
kedik általuk  UE  La  Lande  asztronómussal  is.  A  párisi 
öt  hónap  a  bázeli  tanulmányoknak  betetőzője,  s  főleg 
matematikára,  fizikára  és  asztronómiára  szorítkozik. 
Asztronómiából  RoussELOTtól  vesz  külön  órákat.  Szorgal- 
mas látogatója  az  obszervatóriumnak,  a  College  Royal- 
nak,  az  Académie  des  Sciences  üléseinek  és  a  nyilvános 
könyvtáraknak.  A  tudása  kiterjesztésére,  mélyítésére 
komolyan  törekvő  ifjú  megnyeri  a  tudósok  rokonszenvét. 
Tudós  barátain  kívül  más  jó  ismerősei  is  vannak,  első- 
sorban Du  Voisin,  ,a  hollandus  követ  mellett  való  káp- 
lány",  aki  Teleki  Józsefet  Rousseauhoz  elvitte.  A  tudo- 
mányos dolgokkal  való  foglalatosság  mellett  Parisban 
mindennel  megismerkedik,  amivel  egy  előkelő  idegennek 
meg  kell  és  meg  lehet  ismerkednie.  Jár  az  előkelő  tár- 
saságba s  az  Hôtel  de  Tours-i  szállásán,  a  Faubourg 
St.-Germain-ben,  gyakran  ad  ebédeket,  amikre  tudós  és 
előkelő  ismerősei  egyaránt  hivatalosak  voltak.  Köz- 
ben nagyokat  sétál  a  boulevardokon,  kirándulásokat 
tesz  a  környéken,  Passyba,  Marlyba,  Charentonba.  Egy 
kedden  pedig  ellátogat  Versaillesba,  ahol  pártfogója, 
gr.  Starhemberg  bemutatja  a  királynak,  XV.  Lajosnak 
és  az  egész  királyi  családnak.  „A  király  nem  szólott 
egyebet,  csak  azt  kérdette,  hogy  micsoda  országból, 
vagy  inkább  honnét  való  vagyok"  —  ez  az  egész  föl- 
jegyzése az  audenciáról,  „De  madame  Adélaïde"  —  a 
király  legidősebb  leánya  —  „a  ki  is  ekkor  beteg  lévén, 
ágyon  volt,  discurált  velem  s  kérdezősködött".  Versail- 
lesi  kirándulását  többször  megismétli,  különösen  a  nagy 
udvari    ceremóniákon    vesz    szívesen    részt.    Mire    üt   a 

távozás  órája,  szinte  igazi  párisivá  vált,  a  társaság  és 
az  udvar  pletykáit  jól  ismeri.  A  párisiak  jól  fogadták 
Telekit,  becézték,  a  legjobb  társaságba  bevezették  és 
tanulmányaiban  is  mindenkép  segítségére  voltak,  szinte 
érthetetlen  tehát,  hogy  Paristól  naplójában  csupán  e 
hideg  sorokkal  vesz  búcsút  :  „Parisról  .  .  .  rövideden 
azt  írhatom,  hogy  az  ember  ott  sok  jót  s  sok  rosszat 
tanulhat,  tudós  s  bolond  emberekkel  társalkodhatik, 
rossz  példából  gyakrabban  tanulhat,  mint  jóból,  ha  tisz- 
tességesen akar  élni.  sokat  költ".  Franciául  természe- 
tesen kitűnően  megtanul,  naplóját  hazafelé  már  francia 
nyelven  írja.  Hazajövet,  Bécsben  kihallgatásra  ment  a 
királynőhöz,  beadta  kérvényét  az  udvarnál  a  tordai  főis- 
pánságra. Naplójában  külön  kiemeli,  hogy  franciául 
beszélt  a  királynőhöz.  Ezt  a  kérvényét  latinul  írja,  de 
a  nemsokára  benyújtott  másodikat  franciául,  a  királynő 
meg  is  jegj^ezte  második  audenciája  alkalmával:  „Je 
suis  bien  aise  que  vous  écrivez  si  joliement  en  Fran- 
çais et  en  Latin". 

Teleki  Sámuel  Utrechtbe  érkezve  nemsokára  levelet  ír 
Bernoulli  Jánosnak.  A  latin  levélre  volt  tanára  franciául 
válaszol,  azon  a  nyelven,  mint  mondja,  amelyen  leveleit 
szokta  írni.  Ezentúl  franciául  folyik  köztük  a  levelezés, 
amely  hazatérte  után  is  sokáig  tart.  Bernoulli  Jánosnak 
hozzáintézett  legutolsó  levele,  ami  nyilvánosságra  került, 
1769-ből  való.^  Leveleikben  közös  magyar,  francia,  svájci 
és  holland  ismerőseikről  esik  szó,  azonkívül  Teleki  be- 
számol olvasmányairól,  kutatásairól,  magyar  közéleti  dol- 
gokról és  gyakran  ajánl  Svájcba  utazó  mag}-arokat 
mestere  figyelmébe,    ki   mindig    örömmel    fogadja  őket; 

'  Gulyás  Károly  :  Gróf  Teleki  Sámuel  levelezése  külföldi  mathe- 
matikusokkal.  Mathematikai  és  Physikai  Lapok.  1912.  194—223.  1. 

ha  őhozzá  hasonló  derék  ifjakat  küld  —  írja  —  szíve- 
sen fölajánlja  nekik  házát  és  asztalát  is.  Bernoulli 
Dániellel  eleinte  szintén  latinul  írnak  egymásnak,  majd 
franciául,  még  pedig  majdnem  kizárólag  matematikai 
témákról,  'i  anítványának  párisi  tartózkodása  alatt  újólag 
beajánlja  őt  barátainak  :  Clairautnak,  de  la  Landeuak 
és  de  la  Condaminenak,  üzenetek  átadására  kéri  meg. 
egyszóval  gondoskodik  arról,  hogy  Teleki  otthon  érezze 
magát  Franciaország  nagy  matematikusai  között,  Teleki 
pedig  szívesen  közvetíti  a  francia  tudósok  és  Bernoulli 
Dániel  tudományos  érdekű  üzeneteit.  Ezekből  a  levelek- 
ből még  egy  érdekes  dologról  értesülünk  :  kicsi  híja. 
hogy  a  Bernoulli  Dániel  és  D'Alembert  között  folyó  vitába 
a  mi  két  Telekink  bele  nem  szólott.  1763  jan.  14-én 
írja  Teleki  Sámuelnek  Bernoulli  Dániel  : 

J'espere,  Monsieur,  que  V'ous  aurez  vu  aussi  Mr  de  la 
Condamine.  Personne  n'est  plus  en  état  que  lui  de  Vous 
donner  des  eclaircissemens  sur  les  brouilleries  singuliers  que 
j'ai  avec  M.  D'Alembert.  Mr  le  Comte  Joseph  a  eu  la  bonté 
de  prendre  mon  parti,  même  jusqu'à  se  charger  lui  même  de 
ma  défense  :  je  ne  scai  si  cette  défense  paroitra  bientôt  : 
peutetre  que  Mr  de  la  Condamine,  qui  est  en  liaison  avec 
Mr  le  Comte  Joseph  pouvra  Vous  le  dire. 

Teleki  József  védelmező  iratának  megjelentéről  nem 
tudok.  Valószínű,  hogy  megfelejtkezett  róla,  úgy  hogy 
Sámuel  vállalkozik,  nagy  lelkesen,  a  válasz  elkészíté- 
sére. 1764  ápr.  3-án  írja  Sárdról  : 

.  .  .  J'ai  même  la  vanité.  Monsieur,  de  vouloir  aspirer  un 
jour  à  la  gloire  de  défendre  Votre  Cause;  et  de  repondre  à 
la  critique  indirecte  qui  à  été  faite  de  Votre  Hydrodinamique 
par  Monsieur  D'Alembert.  Le  parti  seroit  fort  inégal  si  je 
n'avois  pas  quelque  avantage  sur  lui  dan?  la  bonté  de  Votre 
Cause  .  .  . 

Hogy  D'Alembert  nem  kapta  meg  Sárdról  a  választ 
a  hydrodinamika  kritikájára,  azt  Beruoullinak  köszön- 
hette, ki  1764  máj.  7-i  levelében  lebeszélte  Teleki  Sámuelt 
erről  a  szándékáról  : 

Je  ne  scai,  Monsieur,  si  Mr  D'Alembert  quoique  savant 
du  premier  ordre  est  digne  d'être  refusé  par  un  savant  de 
votre  qualité  ni  si  je  suis  digne  diin  tel  apologiste  .  .  . 

Telekinek  Bernoullihoz  intézett  utolsó  levelét,  mely  ki 
van  adva  (kelte  :  1768  ápr.  7),  keserű  hangulatban  ír- 
hatta. Egy  rokonát  ajánlja  figyelmébe,  aki  Bázelbe  megy 
tanulni  s  egyúttal  egy  fájdalmasan  csüggeteg  megjegy- 
zést tesz  az  akkori  hazai  tudományos  viszonyokra,  ami- 
ből kiérzik  nosztalgiája  a  külföldi  egyetemek,  barátok, 
tanárjai  iránt  : 

Je  l'aime  trop  pour  lui  envier  ce  bonheur,  mais  je  voudrois 
bien  en  jouir  avec  lui,  quoique  peu  de  gens  en  connoissent 
le  prix  dans  ce  pays,  qu'  avec  raison  on  pourroit  nommer  le 
tombeau  des  savans.  J'y  suis  déjà  enterré  tout  vif  avec  le 
peu  de  talent  que  j'ai  eu. 

Ezenkívül  mégClairautnak  egy  1763  dec.  12-én  kelt  levele 
ismeretes,  melyből  látható,  hogy  a  párisi  tudósokkal 
hazaérkezése  után  is  fönntartja  az  egyenes  érintkezést, 
továbbá  de  La  Condamine-nak  egy  levele,  amelyben 
Telekitől  búcsút  vesz  elutazásakor. 

Különben  Teleki  Sámuel  úgy  megkedvelte  a  francia 
nyelven  való  levelezést,  hogy  még  egy  magyar  ember- 
hez, CoRNiDEs  Dániel  történetíróhoz  is  francia  leveleket 
ír.  Tíz  darabot  őriz  a  M.  T.  Akadémia  kézirattára^  az 
1764-től  1781-ig  terjedő  időközből.  A  levelezés  érem- 
tani,  irodalmi  és  könyvészeti  kérdéseken  kívül  magán- 
dolgokról  is  folyt. 

1  M.  írod.  Lev.  4-r.  56.  sz.  II.  k.  q. 

20.  Francia  nyelv  a  protestáns  iskolákban. 

A  külföldről  hazajött  diákok  közül  akadnak  minde- 
nütt olyanok,  akik  a  francia  nyelvet,  melyet  Idnt  meg- 
tanultak s  a  francia  szellemi  műveltséget,  melyet  meg- 
kedveltek, tanári  állásukban  vagy  egyebütt,  terjesztik, 
istápolják. 

A  legelső  nyomot  a  francia  nyelvnek  protestáns  isko- 
lákban való  tanítására  a  pozsonyi  ág.  evang.  iskola 
1714-i  tantervében  találjuk.  Ez  a  tanterv  fölemlíti  a 
francia  nyelvnek  tanítását  a  legfelső  két  osztályban  a 
rendes  tantárgyakon  kívül.  Valószínű,  hogy  Bél  Mátyás 
hatása  ez,  aki  az  iskolának  attól  az  évtől  fogva  rektora 
volt.  Ez  különben  egyúttal  legelső  esete  modern  nyugati 
nyelv  tanításának  magyar  iskolában,* 

Keformátus  kollégiumainkban  a  század  hatvanas  évei- 
ben kezdik  tanítani  a  német  nyelvvel  a  franciát  is. 
Maróthi  György,  debreceni  ref.  főiskolai  tanár,  svájci 
és  holland  egyetemek  volt  hallgatója,  ugyan  már  1741-ben 
sürgette  e  két  nyelv  tanítását  Opiniones  c.  munkálatá- 
ban, amelynek  a  XVin.  század  második  felében  létre- 
jött tantervi  reformokra  nagy  hatása  volt.  Mivel  a  kor- 
mány is  sürgette  a  német  nyelvnek  tanítását,  1772-ben 
felfogadott  a  kollégium  egy  hozzáértő  diákot  a  német 
nyelv  oktatására.  A  jég  így  meg  volt  törve  ;  nemsokára 
követte  a  németet  a  francia  is  :  1 776-ban  német  és  fran- 
cia nyelvmestert  fogadtak,  1798-ban  a  német  nyelv  tanu- 
lását a  első,  a  francia  nyelvét  a  másodéves  diákok  szá- 
mára kötelezővé  teszik.  A  francia  és  német  nyelvtanu- 
lásnak céljait  szolgálta  az  is,  hogy  a  debreceni  egyház- 

^  Molnár  Aladár  :  A  közoktatás  története  Magyarországon  a 
XVIII.  században.  Budapest,  I.  k.  1881.  373—4.  1. 

kerület  intézkedésére  1793-ban  megszerzik  a  kollégium 
könyvtárának  a  jó  német  és  francia  auktorokat  s  a 
nagy  auditóriumban  felállítanak  a  hallgatók  számára  egy 
német  és  francia  gyűjteményt.  A  könyvtár  számára  pedig 
1798-ban  megrendelik  a  professzorok  —  egy  magyar  és 
három  német  lap  mellett  —  a  Courrier  du  Bas-Rhin-i.^ 
A  marosvásárhelyi  kollégiumban  1764-től  kezdve 
gondoskodnak  a  francia  nyelv  tanításáról.  A  német  nyelv 
tanítói  látják  el  a  francia  nyelv  tanítását  is,  ezek  között 
a  Hannoverből  jött  Hauchard  Izsák  francia  hugenotta- 
származású volt  (177o-től  1792-ig  működött).  A  francia 
nyelv  tanulása  nem  volt  kötelező.^ 


21.  Francia  könyvek  protestáns  iskolai  és  magán- 
könyvtárakban. 

A  külföldi  egyetemekről  hazajövő  protestáns  diákok, 
hitbeli  buzgalmon,  tudományon,  nyelvtudáson  s  nem  rit- 
kán újító  és  szabadelvű  eszméken  kívül  könyveket  is 
hoznak  haza.  Már  1748-ban  feltűnt  a  könj^reWzoroknak  a 
sok  tiltott  könyv,  amit  a  hazaérkező  kandidátusok  magukkal 
hoztak.  Erre  ismét  megszorítják  az  idegen  egyetemekre 
járást  :  csak  nemes  ifjaknak  adnak  útlevelet  s  azok  kö- 
zül is  csak  a  tehetősebbeknek.  A  leendő  protestáns 
papok,  tanárok  jobbára  szegényebb  családokból  kerül- 
tek ki,  őket  érte  hát  ez  a  tilalom.^  De  ha  tengernyi 
akadályon    keresztül,    újból    kijuthatnak,    kint   gyűjtött 

1  Barcsa  :  id.  m.  72.,  76.,  174—5.  1. 

'  Koncz  József:  A  marosvásárhelyi  evang.  reform,  kollégium 
története.  Marosvásárhely,  1889.  266—70.,  602.  1. 

'  Zsilinszky  :  A  magyarhoni  prot.  egyh.  tört.  494 — 5.  1.  — 
Fináczy  :  id.  m.  I.  k.  55.  1. 

könyveiknek  jóformán  javát  a  birodnloni  vámsorompói 
mögött  kellett  hagyniok,  vagy  a  legkülönbözőbb  módo- 
kon becsempészniök,  föltéve,  ha  nem  volt  valamelyik  iíjú- 
nak  olyan  magas  pártfogója,  mint  —  egy  anekdota  sze- 
rint —  Hetyési,  Németoszágban  végzett  teológusnak. 
Hetyésinek  t.  i.  maga  IL  Frigyes  eszközölte  ki  azt,  hogy 
Poroszországból  hozott  könyveit,  melyeket  jezsuita  könyv- 
vizsgálók Bécsben  elkoboztak,  visszaadják.^ 

Néhány  könyvet  azonban  mindegyik  hazatért  diák 
haza  tud  hozni  :  kedves  tanárainak  műveit,  tankönyveit, 
kiinti  barátainak  dolgozatait  mindenesetre.  Itthon  pedig 
alig  van  olyan  pap  és  tanár,  aki  lassan  és  szerény 
eszközökkel  bár,  de  ne  fejlessze  kis  könyvtárát.  A  ma- 
gyar kiadványokon  kívül  egy-egy  külföldi  könyv  is  ke- 
rül hozzájuk,  hisz  sokan  tartanak  kapcsolatot  a  régi 
Alma  Materrel,  de  könyvkereskedők  révén  is  megsze- 
reznek némelykor  új  könyveket.  A  francia  műveltségi 
hatás  alá  került  egyetemekre  járt  papok  természetesen 
szívesen  gyűjtenek  francia  könyveket  :  ismert  teológusok, 
hitszónokok  műveit,  kézikönyveket,  stb. 

Ilyen,  franciás  műveltségű  papoknak  könyvkedvelé- 
séről és  könyvtáráról  ad  mutatványt  id.  Pétzeli  József 
könyvtárának  reánk  maradt  jegyzéke.  A  Pétzeli-féle 
típusból  több  volt:  ez  volt  a  svájci  francia  főiskolá- 
kon vagy  a  francia  műveltség  hatása  alá  került  hol- 
land és  német  egyetemeken  járt,  művelt,  állandóan 
olvasó  református  pap,  aki  egyháza  és  vallása  vilá- 
gán túlemelkedve  az  európai  tudományos  és  szép- 
irodalom fejlődését  figyelemmel  kíséri  s  maga  is  mun- 
kálkodik  irodalmilag,    francia-   vagy    másnyelvű  protes- 


^  Tóth  Béla  :  A  magyar  anekdotakincs.   Budapest,  é.  n.  II.  k, 
318—22.  1. 

táns  írókból  fordít.  Legfeljebb  Pétzeli  a  többiek  közül 
is  kiemelkedő,  jóízlésű,  tehetséges,  igen  szorgalmas  és 
fokozottan  erős  kultúrérdeklődésű  ember  volt.  Könyv- 
tárát halála  után  özvegye  árverésre  bocsátotta  s  az  ár- 
verésen résztvevők  számára  kiadta  könyveinek  jegyzé- 
két.^ Könyvtárának  több  mint  fele  :  francia  munkákból 
állott,^  (ezenkívül  latin-görög,  német,  hollandi,  angol  stb. 
könyvei  voltak).  A  XVII.  és  XVIII.  század  nevezetesebb 
francia  protestáns  és  katolikus  hitszónokai  számtalan 
kiadásban  megvannak  nála,  sok  másnyelvű  hitszónok 
prédikációja  is  francia  fordításban  ;  a  XVIII.  századi 
francianyelvű  protestáns  teológusok  és  moralisták  jófor- 
mán teljesen;  néhány  katolikus  és  protestáns  hitvitázó 
röpirat  franciául.  A  profán  francia  könyvek  közül  :  tör- 
téneti és  földrajzi  kézikönyvek,  lexikonok,  szakszótárak, 
nyelvtanok,  néhány  iskolai  könyv,  a  XVII.  századi 
klasszikusok  és  a  XVIII.  századi  fölvilágosult  írók, 
valamint  a  XVIII.  századi  egyéb  prózaírók,  drámaírók, 
költők.  Útleírások,  görög-latin  klasszikusok  francia  for- 
dításai. Korbeli  memoárok,  néhány  történeti  könyv, 
^anekdótagyűjtemények,  természettudományi  írók  (Buffon, 
Fontenelle),  az  egykorú  folyóiratoknak  néhány  kötete. 
De  valami  hiányzott  :  bár  tiltott  könyvek  voltak  könyv- 
tárában,   a  puritán  erkölcsű    papnál   egy  példánya  sem 

^  Catalogus  librorum  venalium,  quos  relicta  nuper  beaté 
defuncti  cl.  Viri  Josephi  Pétzeli  .  .  .  Vidua  Catharina  Varjas  .  .  . 
promulgat  .  .  .  Posonii,  Typis  Simonis  Petri  Weber  .  .  .  1793.  12-r. 
32  1.  [M.  N.  Múz.  kvt.  :  Cat.  2735.].  Férje  magyar  könjrveit  való- 
színűleg nem  árvereztette  el,  a  könyvjegj'zékbe  ugyanis  nincse- 
nek fölvéve. 

*  682  műből  francianyelvü  395  mű.  L.  Gulyás  Pál  :  Egy  XVIII. 
századi  magyar  író  könyvtáráról.  Magjar  Könyvszemle  1901.  évf. 
(új  f.  IX.  k.)  220-1.  1. 

volt  meg  a  XVIII.  században  olyan  nagy  számban  el- 
terjedt s  hozzánk  is  nagyban  becsempészett  Crébillon- 
fils  vagy  Restif  de  la  Bretonue-féle  gáláns  vagy  ero- 
tikus irodalomnak. 

Ezeknek  a  művelt,  külföldön  járt  papoknak  könyvtára 
vagy  fiaikra,  papságban  legtöbbször  utódjukra  száll  vagy 
pedig  valamely  egyháznak,  iskolai  könyvtárnak  ajándékoz- 
zák (az  elárverezés  kivétel  lehetett),  Így  gyarapodnak 
református  iskolai  könyvtáraink,  a  vételen  kívül,  francia 
könyvekkel. 

A  debreceni  ref.  főiskola  könyvtárában  52,000  kötet 
közül  francia  4000  kötet  (1885).  ^  A  francia  könyvek 
egy  része  a  külföldön  tanult  kiváló  ref.  papok  és  taná- 
rok hagyományakép  kerül  a  könyvtárba,  másik  részét 
1760  és  90  között  Sínay  Miklós,  a  teológia  nagynevű 
tanára  és  a  könyvtár  akkori  felügyelője  szerzi  külföld- 
ről és  az  ország  minden  részéből.  ^  A  sárospataki  főiskola 
könyvtárában  31,000  kötet  közül  1100  kötet  francia 
(1885)."'  A  könyvtárat  ugyan  1531-ben  alapították,  de  a 
XVn.  század  végén  és  a  XVIII.  elején  az  iskola  viszon- 
tagságai közben  a  könyvtár  tönkre  ment,  úgy  hogy  ez  a 
tekintélyes  könyvanyag  csak  a  XVIII.  sz,  végén  gyűlt  össze. 
A  marosvásárhelyi  ref.  kollégium  könyvtárában  (alapit-, 
tátott  1718)  a  22,500  kötetnyi  állományból  francia  1400 
kötet  (1885).* 

Protestáns  főuraink  sem  maradtak  el  a  szerény  pro- 
testáns   lelkipásztorok    és    anyagiakban    mindig    szűken 

1  György:  id.  m.  178—9.  1. 

'  Zelizy  Dániel  :  Debrecen  sz.  kir.  város  egyetemes  leírása. 
Debrecen,  1882.  548—9.  1.  (Géresi  Kálmán  :  Könyvtárak.)  — 
György  :  id.  m.  50  1. 

'  György:  id.  m.  57.,  180—1.  1. 

*  Györgj-  :  id.  m.  180—1.  1.  és  190—1.  1. 

dotált  iskolai  könyvtárak  mögött.  A  tudományok  szere- 
tete és  a  tudományosság  pártolása  a  protestáns  főnemesi 
családok  legszebb  hagyományai  közé  tartoztak.  Ezek 
között  a  XVin.  században  alapíttott  protestáns  jellegű 
főúri  könyvtárak  között  első  helyen  áll  a  RÁDAY-család 
könyvtára. 

A  könyA^tárat  Ráday  Pál  U677— 1733)  alapította. 
Ráday  Pál,  a  LelJd  kódolás  szerzője  és  II.  Rákóczi 
Ferencnek  követe  idegen  udvaroknál,  diplomáciai  és 
országgyűlési  harcok  után  megpihenvén,  magyar  köny- 
vek gyűjtéséhez  fogott,  de  mint  a  nyugati  nyelvekben 
és  műveltségben  otthonos  magyar  úr,  másnyelvű  köny- 
veket is  bizonyára  besorozott  könyvtárába.  Gedeon,  Pál 
fia,  a  könyvgyűjtést  ott  kezdte,  ahol  atyja  abbahagyta. 
Összeköttetésbe  lépett  kora  legkiválóbb  tudósaiyal  köny- 
vészeti tájékozódás  végett,  valamint  abból  a  célból,  hogy 
segítségüket  igénybe  vegye  a  könyvek  megszerzésében. 
Fölhasználta  természetesen  a  külföldi  és  a  hazai  könyv- 
kereskedőket is.  A  Ráday  Gedeon  könyvtára  azonban 
nem  az  amatőr  féltve  őrzött  gyűjteménye  volt,  hanem 
közkincs,  amit  belekapcsolt  az  élő  nemzeti  művelődésbe. 
Készségesen  kölcsönzi  tudósoknak,  kutatóknak  könyvtára 
legbecsesebb  darabjait  az  ország  legtávolabb  vidékeire. 
A  könyvtár  Ráday  Gedeon  halála  idejében  (1792)  érte 
el  fejlődésének  tetőpontját  :  10,30  2  kötetet  tartalmazott. 
Ezután  nemcsak  hogy  nem  fejlesztik,  hanem  a  kötet- 
szám még  apad  is.  1861-ben  aztán  a  dunamelléki  ref. 
egyházkerület  Török  Pál  püspök  buzgólkodására  teo- 
lógiai főiskolája  számára  megvásárolja.  Azóta  szépen 
gyarapodott;  állománya  ma  31,602  kötet. ^ 

^  Pruzsinszky  Pál  és  Hamar  István  :  A  budapesti  ref.  Teológiai 
Akadémia  Ráday-könyvtárának  múltja  és  jelene.  Budapest,  1913. 
[Kny.  az  Akadémia  1912—13.  értesítőjéből] 

A  Ráday  Gedeon-féle  könyvanyag  különösen  gazdag 
a  görög-római  klasszikusok,  azonkívül  a  francia,  német, 
spanyol  és  olasz  írók  műveiben,  továbbá  irodalomtörté- 
neti, történeti,  teológiai  és  filozófiai  munkákban.  A  fran- 
cia anyag  páratlanul  gazdag.  A  magyarországi  viszo- 
nyokhoz képest  feltűnő  nagy  számban  vannak  itt  XVII. 
századi  francia  nyomtatványok,  a  protestáns  jellegű  és 
vonatkozású  irodalom  pedig  már  a  XVI.  századtól  kezdve 
tekintélyes  számban  van  képviselve.  Leggazdagabb  a 
XVIII.  századi  rész,  amelyben  a  századnak  minden  vala- 
mire való  könyve  megvan,  szinházi  almanachok,  a 
Bibliothèque-lToàsilom,  kritikai  gyűjtemények  épp  úgy, 
mint  egyházpolémiai,  vallástörténeti  munkák.  A  XVIII. 
század  francia  irodalom  történetére  vonatkozó  kutatás  szép 
anyagot  találhat  a  Káday-könyvtárban. 

Az  evangélikus  br.  Prónay  család  ácsai  (Pest  m.) 
könyvtárában  is  számos  francia  könyv  van,  s  különösen 
gazdag  a  XVIII.  századi  francia  folyóiratirodalomban.  ^ 
A  könyvek  legnagyobb  részét  br.  Prónay  Gábor  (1748 — 
1811),  gömöri  főispán  és  evang,  esperességi  főfelügyelő 
gyűjtötte. 

Gr.  Teleki  Sámuelben  külföldi  útja  alatt  érlelődött 
meg  a  könyvtáralapítás  gondolata,  s  már  ott  kint  meg- 
kezdi a  könyvek  rendszeres  gyűjtését.  Könyvtárát  nem 
csupán  saját  gyönyörködtetésére  szánja,  hanem  belőle 
nemzeti  hasznot  vár.  Csak  ez  a  gondolat  teszi  megért- 
hetővé azokat  a  nagy  méreteket  és  azt  a  sokoldalúsá- 
got, amellyel  Teleki  a  könyveket  vásárolja.  ^  A  körülbelül 
30,000  kötetnyi  könyvtárát  1798-ban  kelt  alapítólevelé- 
vel családi  hitbizománnyá   teszi    azzal  az  intézkedéssel, 

'  György:  id.  m.  74.  1. 

-  V.  ö.  Imre  Sándor  bevezetését  gr.  Teleki  Sámuel  úti  napló- 
jához, LXIII— VII.  1. 

hogy  a  család  tartozik  nyilvános  használatra  megnyitni. 
Köny\i;árában  nagyon  sok  francia  könyv  van.  Megvannak 
benne  szép  számmal  a  korbeli  és  a  XVII.  századi  fran- 
cia tudományos  és  prot.  egyházi  irodalom  termékei  ;  a 
korbeli  híresebb  szépírók  épp  úgy,  mint  a  francia  föl- 
világosodás  neves  képviselői.^ 

lyiindezek  alapján,  úgy  gondolom,  megállapíthatjuk, 
hogy  az  az  —  újabban  szinte  köztudattá  vált  — 
fölfogás,  mely  szerint  , XVIII.  századi  és  XIX.  század- 
eleji  kultúránkat,  legyen  az  végső  forrásában  akár  olasz 
vag}'  franczia,  akár  német  vagy  angol  eredetű,  szinte 
kizárólag  Bécsből  kaptuk"  s  hogy  , a  Habsbur- 
gok XVIII.  századi  czentralizáló  törekvései,  ha  politikai 
és  nyelvi  téren  nem  is,  de  a  kultúra  terén  az  egész 
monarchiában  teljes  sikert  értek " , ^  teljesen  szá- 
mon kívül  hagyja  a  katholikus  Magyarországtól  a  XVIII. 
században  még  oly  igen  különálló  protestáns  Magj'ar- 
országot.  A  magyar  protestánsoknak  Béccsel,  az  oda 
került  néhány  református  testőrön  kívül,  egyáltalán 
semmi  szellemi  kapcsolatuk  nem  volt.  Bessenyei  György- 
nek, Harsányi  Sámuelnek,  Barcsai  Ábrahámnak  franciás 
irodalmi  műveltsége  Bécs  számlájára  irandó.  Ellenben 
Pétzeli,  gr.  Teleki  József  és  Sámuel,  meg  a  többi  fran- 
cia műveltségű  protestáns  főúr,  aki  az  udvarnál  igen 
keveset  fordult  meg,  a  francia  föld  tudományosságával 
egyenes  kapcsolatban  álló  néhány  protestáns  tudós, 
Béccsel  nem  hozhatók  semminemű  kapcsolatba. 

Természetesen    szintén    nem    Bécsen   keresztül   volt 

»  Bibliotheca  Samuelis  Com.  Teleki  Pars  Prima.  Viennae 
1796.  —  Pars  lia.  Uo.  1800.  —  Pars  Illa.  Uo.  1811.  —  Pars  Ka. 
Uo.  1819. 

«  Bleyer  Jakab  :  Egy.  PMl.  Közi.  1918.  238.  1.  (Én  ritkittattam.) 

kapcsolata  a  XVIII.  század  református  vallásos  irodal- 
mának a  franciával  —  mert  hisz  nem  is  lehetett  — , 
hanem  a  Svájcban.  Németalföldön  és  Németországban 
tanult  diákok  révén,  akik  az  ottani  francia  vagy  francia 
hatás  alatt  állott  református  szellemi  világgal  egyházi 
és  irodalmi  összeköttetéseket  teremtettek  meg  s  tartot- 
tak ébren.  A  XVIII.  századi  református  vallásos  irodal- 
munknak fordított  termékei  nagyobb  részben  franciából 
vannak  átültetve,  a  latinból  fordítottak  között  ismét  nagy- 
számban szerepelnek  a  franciák  művei.  Jóval  kisebb 
számban  vannak  a  német  eredetűek.  Addig  is,  míg  erre 
részletesen  kiterjeszkedni  akalmam  lesz,  álljon  itt  ez  a 
még  nem  teljes  jegyzék  : 

AcHAKD,  1790  :  Pétzeli  József. 

Ch.  Drelincodrt,  1768:  Zágoni  Aranka  György;  1784:  Gom- 
bási  István;  1786,  1788:  Takáts  Ádám. 

P.  Dumoulin,  1758,  1761:  Csirke  Tatai  Ferenc. 

Faigeoux.  1784:  Gombási  István. 

GuYOT,  1790:  Pétzeli  József. 

G.  Laget,  1790:  Pétzeh""  József. 

J.  La  Placette,  1750  :  Domokos  Márton;  1791  :  „M.  P.  P.  P.  I.^ 

J.  Lenfant,  1775:  Bodoki  József. 

A.  LüLLiN,  1790:  Pétzeli  József. 

L.  Maisonnet,  1790—91,  1792-93:  Pétzeli  József 

J.  Neckeb,  1795:  Őri  Fülep  Gábor. 

J.  F.  Ostervald,  1735:  Maróthi  György;  1745:  Domokos 
Márton;  1761:  Dézsi  Lázár  György;  1780;  Némethi  Sámuel: 
1784:  Gombási  István;  1786:  Hatvani  István  ;  1789  :  Kármán  József. 

B.  PicT^T,  1752  :  Dániel  Polyxena  ;  1771  :  Névtelen  for- 
dító; 1775:  Névt.  ford.  ;  1784:  Gombási  István,  Takáts  Ádám; 
1786:  Szigeti  György;  1788—91:  Őri  Fülep  Gábor;  kéziratban; 
Némethi  Sámuel,  Paksi  Szatmári  István. 

J.  Saürin,  1767:  Tordai  Sámuel;  1779:  Gombási  István; 
1794:  Gáty  István. 

D.  de  Superville,  1788:  Komáromi  S.  Pál;  1790:  Sebők 
József  ;  1794  :  Perjési  Ferenc. 

22.  Francia  hatás  Erdélyben. 

Bécs  és  a  protestáns  külföld  :  ez  volt  tehát  a  két 
főcsatorna,  amelyen  a  francia  műveltségi  hatás  (nyelv, 
szokások,  szellemi  műveltség)  országunkba  áramlott.  De 
az  önálló  szellemi  életet  élő  Erdély,  úgy  sejtették  töb- 
ben,^ a  magyarra  gyakorolt  francia  befolyásnak,  már 
az  előző  századokból  eredő,  a  két  főforrás  mellett  min- 
denesetre számbaveendő,  kútfeje. 

Erdély  politikai  múltja  elég  alapot  nyújt  annak  föl- 
tevésére, hogy  Franciaország  és  Erdély,  illetőleg  a  nem- 
habsburgi  Magyarország  közvetlen  érintkezése  folytán 
bizonyos  francia — erdélyi  műveltségi  hagyományok  ala- 
kultak ki.-  A  francia  külpolitikának  a  XVI.    század  óta 

"^  Már  Kazinczy  Ferenc  észreveszi,  milyen  előszeretettel  fordí- 
tanak az  erdélyiek  franciából  {A  magyar  nyelv  és  literatura  gya- 
rapodásáról .  .  .  közli  Kis  János  :  Emlékezéseihen,  519.  1.  és 
Erdélyi  Levelek  [Xemzeti  Könyvtár,  Bpest,  1880.]  84 — 5.  1.)  ; 
Imre  Sándor  {A  magyar  irodalom  és  nyelv  rövid  története.  Deb- 
recen, '1874.  162.  1.)  megállapítja,  hogy  az  erdélyi  Lázár  János 
és  Haller  László  megelőzték  Bessenyeit  francia  minták  követésé- 
ben; Ballagi  Aladár  (A  m.  kir.  testőrség  története.  Pest,  1872. 
52—3.  1.)  Imrével  vitázva  az  erdélyiek  francia  fordításait  elszige- 
telt és  irodalomtörténetileg  jelentéktelen  dolgoknak  fogja  föl  ; 
végül  Feeenczi  Zoltán  {Egy  elfeledett  regényről.  Értekezések  a 
nyelv-  és  széptudományok  köréből.  XXIII.  k.  9.  sz.  Bpest,  1918. 
10 — 3.  1.)  határozottan  rámutat  arra,  hogy  a  franciás  irodalmi  irány 
Erdélyben  kezdődött,  még  a  testőrirók  föllépése  előtt,  természe- 
tesen fordításokkal. 

'  E.  de  Langsdorflf  :  La  Transylvanie.  I-re  partie  :  Rapports 
de  la  Transylvanie  avec  la  France.  Revue  des  deux  Mondes,  1849. 
Tome  n.  885—916.  l.  —  André  de  Hevesy  :  François  Rákóczi 
et  la  France.  Revue  de  Hongrie,  1911.  VII.  k.  644-59.,  VIO.  k. 
46—53.,  141—53.  1.  —  Márki  Sándor:  II.  Rákóczi  Ferenc.  Buda- 
pest, n.  k.  1909.  163—8.  1. 

tradíciója  az,  hogy  az  osztrák  ház  ellen,  az  oszmán  biro- 
dalmat, Erdélyt,  vagy  a  fölkelő,  osztrákellenes  Magyar- 
országot dobja  a  diplomáciai  serpenyőbe.  Ezzel  a  törzsökös 
magyarságot  erősíti  a  németség  vagy  az  ország  üdvét  a 
német  szövetségben  kereső  magyarság  ellenében.  Attól  az 
időtől  kezdve,  hogy  I.  Ferenc  diplomáciájával  és  pénzével 
támogatja  Szapolyai  Jánost  Ferdinánd  ellen,  Francia- 
ország mindig  kapható  segítségnyújtásra.  Utóda,  II.  Hen- 
rik szintúgy  pártfogolja  Izabella  királynőt  s  azt  taná- 
csolja neki  1552-ben,  megbízottja,  Delavigne  útján,  hogy 
János  Zsigmondra  független  Erdélyt  hagyjon.  Metz  ostroma 
idején  az  osztrák  ház  erőinek  ez  a  gyöngítése  a  francia 
politika  eminens  érdeke  volt.  I.  Rákóczi  György  1638 
óta  XIII.  Lajosnál  követet  tart,  akit  viszont  d'Avaugour 
képvisel  Erdélyben.  A  francia  politika  fontos  eredménye, 
hogy  Rákóczi  György  1643-bau  Svédországgal  és  Francia- 
országgal szövetségi  szerződést  köt,  amelynek  pontjai 
között  szerepel  Erdélynek  jelentős  anyagi  segítése  Francia- 
ország részéről.  XIV.  Lajos  is  keresett  szövetségeseket 
I.  Lipót  ellen,  még  pedig  lehetőleg  az  osztrák  ház  érdek- 
szférájához tartozó  országok  között.  Néhány  Erdélybe 
küldött  francia  diplomata  tapogatódzása  után  Akakia-t 
küldte  1675-ben  Kolozsvárra  erdélyi  meghatalmazott 
követének.  Akakia-nak,  majd  Marquis  de  Béthune-nek, 
a  varsói  francia  követnek,  fáradozása  folytán  Apafi 
1677-ben  szövetséget  kötött  Franciaországgal.  Francia- 
ország arra  kötelezte  magát,  hogy  pénzzel  és  katona- 
sággal segíti  Apafit.  Lengyelországban  toboroztak  is 
francia  pénzen  csapatokat,  melyeknek  parancsnokai  fran- 
cia tisztek  voltak,  mint  De  Boham  gróf,  De  Forval  stb. 
Kivülök  XIV.  Lajosnak  politikai  küldöttjei  is  jártak 
Erdélyben,  hogy  ellenőrizzék  a  szerződés  megtartását  ; 
legtovább    Révérend    abbé    tartózkodott    ott.    Ez   időtől 

kezdve  folytonos  az  érintkezés  Franciaország  és  Erdély 
között  a  nagy  távolság  dacára  is.  A  levélposta  és  a 
futárok  három  úton  mehettek:  Velence — Horvátországon, 
Török — Oláhországon  vagy  Lengyelországon  keresztül; 
a  pénzsegély,  katonaság,  hadiszerek  hajón  Danzigba, 
onnan  Lengyelországon  át  Felsőmagyarországba,  illetőleg 
Erdélybe.  A  nimwegi  béke  (1679)  csak  ,egy  kis  időre 
vetett  véget  a  francia — erdélyi  szövetségnek.  Szinte  ter- 
mészetes, hogy  néhány  év  múlva  II.  Kákóczi  Ferenc 
elsősorban  Franciaországra  gondol  nagy  fölszabadító 
terveinek  kovácsolása  közben.  A  liége-i  Longue val-nak 
árulása,  ki  valószínűleg  a  bécsi  kormány  agent  provo- 
cateurje  volt,  sem  ábrándítja  ki  e  tervéből  annál  kevésbbé, 
mert  a  spanyol  örökösödési  háború  küszöbén  XIV.  La- 
josnak ismét  szüksége  volt  szövetségesekre  keleten. 
Varsói  rendkívüli  követe,  M.  du  Héron,  készíti  elő  a 
régi  szövetkezés  fölújítását,  úgy  hogy  Rákóczi  már  a 
Napkirály  szövetségeseként  jön  az  országba.  Pénzbeli 
segítségen  kívül  francia  tiszteket  is  kap;  néhány  derék 
gj'alogos-  és  lovastiszten  (Fierville  d'Herissy,  d'Absac, 
Bonafous,  Chaffan)  kívül  különösen  francia  tüzér-  és 
mérnökkari  lisztjeinek  vette  nagy  hasznát  (de  la  Mothe, 
Le  Maire,  Damoiseau,  de  Rivière,  Barsonville,  Saint- 
Juste).  Sajnálatos,  hogy  közéjük  kalandorok  is  kevered- 
tek, akik  —  mint  Rákóczi  íi'ja  emlékezéseiben  —  szégyent 
hoztak  hazájukra  s  ellenszenvet  ébresztettek  a  magya- 
rokban a  franciák  iránt.  Volt  azonkívül  egy  francia  grá- 
nátos százada,  amely  testőrszolgálatot  teljesített  személye 
körül.  Természetes,  hogy  rendes  diplomáciai  viszony 
állott  fönn  a  két  szövetséges  között,  megbízólevéllel 
akkreditált  állandó  követeik  voltak:  Desalleurs  marquis 
Rákóczinál,  Vetésy  László  Versaillesban. 

A   francia    kultúra   természetesen  elsősorban   a  kül- 

földön  s  különösen  a  Franciaországban  megfordult  erdélyi 
főnrakat  hódította  meg,  ezek  azután  itthon  nyelvtudásuk 
és  világlátottságuknál  fogva  a  francia  követek  társa- 
ságát képezték.  Az  erdélyi  mágnáscsaládokban  így  ki- 
fejlődött francia  műveltségi  hagyományokat  a  főúri  csa- 
ládok tagjainak  gyakori  utazásai  később  is  ébrentartják, 
megerősítik,  mélyítik.  „Az  erdélyiek  —  említi  csodál- 
kozva Kazinczy  Fe^enc^  —  hívek  a  szokáshoz,  úgy 
hitték,  még  mindig  van  valamely  hiánya  neveléseknek, 
ha  gyermekeiket  a  külföldre  ki  nem  küldik,  amit  mi 
[magyarországiak]  igen  kis  számban  cselekvénk.  Az  er- 
délyiek így,  ha  nem  tanultak  is,  láttak,  hallottak,  köny- 
veket hoztak  haza,  olykor  rezeket,  metszett  köveket; 
íitogtatásul  talán  magokra  nézve,  de  másoknak  nagy 
hasznokra".  Ezek  a  főúri  és  előkelő  nemesi  házak  sugá- 
rozták ki  a  francia  műveltséget.  Ilyen  erdélyi — francia 
focus  volt  gróf  Haller  Gábor  ugrai  kastélya.  A  gróf 
Hallerek  francia  kultusza,  mint  láttuk,  bécsi  eredetű  : 
Haller  László  hozza  Bécsből  tanulmányai  kapcsán.  Fia, 
Gábor,  aki  résztvett  a  nagyszombati  francia  előadásokon 
és  franciául  írt,  Kazinczy  szerint:  „fél-magyar,  fél- 
francia"  könyvtárat  rendezett  be  magának  ugrai  kasté- 
lyában. Hogy  ez  a  könyvtár  élő  forrása  volt  az  erdélyi 
francia  műveltségnek,  arra  bizonyíték  Kazinczy  elbeszé- 
lése. Kazinczy  erdélyi  utazásában  megállapodott  Ugrán: 
„Egy  szelíd  arcú  franciscanus,  a  ház  káplánja,  fogada 
el  bennünket,  s  látatá  velünk  a  kertet  ...  s  végre  a 
gróf  könyveit;  a  franciául  olvasók  innen  szedik,  a  mire 
szükségök  van,  s  mindenfelé  Erdélyben".^ 

A  társasági    élet   franciás  formáinak  és  szokásainak 

1  Erdélyi  Levelek  (Nemzeti  Könyvtár.  Bpest,  1880.)  85.  1. 
^  Erdélyi  Levelek,  101—2.  1. 

terjesztője  Bethlen  Miklós  szentmiklósi  kastélya,  Maros- 
vásárhelytől nem  messze.  Bethlen  Miklós  (1642 — 1716) 
nagyműveltségű  erdélyi  államférfi  volt.  Franciául  már 
otthon  nevelőjétől,  Keresztúri  Páltól  is  tanulgatott  vala- 
mit, utrechti  diákkorában  azután  nyelvmestertől  tanulta 
„derekasint"  a  francia  nyelvet.  Egyetemi  tanulmányai 
után  utazni  megy.  Utazásai  során  vetődik  el  Parisba, 
ahol  1664  márciusától  a  következő  hónap  24-ig  tartóz- 
kodik.^ Szállása  a  St.-Germain  „hóstáf'-ban  volt  egy 
református  embernél;  társaságba  nem  igen  járt,  inkább 
az  akadémiát,  a  bibliothékát,  a  király  házát  és  a  többi 
középületeket  nézte  meg.  „A  városnak  rettenetes  nagy 
voltában  —  írja  —  csak  belebámultam,  de  Parist  esz- 
tendeig sem  győzné  az  ember  kitanulni,  amint  Londi- 
numot  is,  noha  én  Parist  nagyobb,  szebb  és  minden- 
képen elsőbb  városnak  tartottam."  Egy  öreg  barátjának 
közvetítése  folytán  megismerkedett  Turennenel.  Turenne 
beszélt  róla  XIV.  Lajosnak,  aki  arra  kérette  hogy  egy 
levelet  vigyen  el  sürgősen  az  erdélyi  fejedelemnek. 
Turenne  kezéből  kapta  meg  a  királyi  levelet,  mellyel 
rohanvást  ment  haza.  Franciául  volt  írva  a  titkos  levél, 
vele  fordíttatta  le  Apafi  Mihály,  a  fejedelem,  de  hogj' 
mi  állt  benne,  azt  nem  mondja  el  Bethlen,  pedig  fontos 
lehetett,  mert  „kapa  rajta  a  fejedelem  s  az  atyám". 
Franciául  mindenesetre  jól  tudhatott,  egyik  bécsi  hiva- 
talos útján  pl.  gróf  Harnack  miniszternek  francia  nyelven 
írt  levelet. 

A  szentmiklósi  Bethlen-kastélyról  és  az  ott  folyt 
franciás  életmódról,  melyet  széltében  utánoztak,  érdekes 
sorokat   olvashatunk    Révérend    abbénak    regényes    his- 

'  Gróf  Bethlen  Miklós  önéletírása.  Kiadta  Szalay  László. 
Pest,  I.  k.  1858,  II.   k.  1860. 

tóriájábaii.  Címe  :  Mémoires  historiques  du  Comte  Bet- 
lem-Niklos,  contenant  Vhistoire  des  derniers  Troubles 
de  Transilvanie.  Amsterdam,  1736.,  két  kötetben.  Való- 
színűleg azért  adta  ki  könyvét  Bethlen  Miklós  önélet- 
rajzaként, hogy  ezzel  is  érdekesebbé  tegye.  Révérend 
abbé,  mint  említettük,  XIV.  Lajos  diplomáciai  meg- 
bízottja volt  s  ilyen  minőségben  1677  és  1679  között 
tartózkodott  Erdélyben.  Itten  bizonyára  sokszor  elbeszél- 
getett a  művelt  és  franciául  jól  tudó  Bethlennel.  Haza- 
térve, megírta  a  íiktív  Bethlen-önéletrajzot,  „melynek  rá- 
májában —  amint  Szalay  László,  a  hiteles  önéletrajz 
kiadója  mondja  előszavában  —  becses  históriai  és 
etnográfiai  adatokat  is  talál  az,  ki  a  valóságot  a  köl- 
tészettől megkülönböztetni  tudja."  ^ 

Révérend  a  következőket  adja  Bethlen  Miklós  szá- 
jába a  szeutmiklósi  életről  : 

1  Bethlen  önéletírása.  I.  k.  XII.  I.  —  Révérend  szerzősége 
nyilvánvaló  a  Mémoires  előszavából  :  „Tout  le  fond  et  tout  ce 
qu'il  y  a  d'essentiel,  est  tiré  des  Mémoires  de  feu  M.  l'Abbé 
Révérend".  Brunet  szerint  (Manuel  du  Libraire,  Paris,  1865.  VI.  k. 
26,541.  sz.)  a  Mémoires  szerzője  :  Dom.  Reverend,  befejezte  s 
kiadta  :  Le  Coq  de  Villeray  ;  megállapítását  átveszi  Kont  Ignác 
{Bibliographie  ...  42.  1.).  Nálunk  —  Szalay  óta  —  köztudomású, 
hogy  Révérend  a  Mémoires  szerzője;  rámutatott  erre  kívüle  Szi- 
lágyi Sándor  Erdély  irodalomtörténetében  {Budapesti  Szemle,  1859. 
V.  k.  45.  1.)  s  Toldy  István  Mémoires  fordításának  {Gróf  Bethlen 
Miklós  történeti  emlékrajzai.  Pest,  1864.)  bevezető  soraiban;  újabban 
pedig  Paris  Sándor  Gr.  Bethlen  Miklós  élete  c.  monográfiájában 
(Kolozf^vár,  1907.  60.  1.)  és  Weber  Artúr  A  Zrinyi-legenda  c.  cikké- 
ben (Budapesti  Hírlap,  1911.  nov.  15.).  Birkás  Géza  az  egyedüli 
tudós,  aki  azon  a  véleményen  volt,  hogy  a  Mémoires-t  tényleg 
Bethlen  irta. ,  {Egy.  Phil.  Közi.  1917.  596.  1.)  Ebbeli  tévedéséről 
Angyal  Dávid  világosította 'föl  {uo.  1918.  77—8.  1.).  —  A  Mémoi- 
res 1739-ben  rövidítve  újra  megjelent  az  Histoire  des  Révolutions 
de  Hongrie  VI.  kötete  gyanánt. 

A  mon  égards,  mon  Pere  ne  m'eut  pas  plutôt  abandonné 
ma  part  dans  cette  Terre,  que  je  formai  le  dessein  d'y  bâtir 
un  Château  de  plaisance  dans  le  goût  des  François  ;  &  dont 
j'avois  formé  le  dessein  étant  en  France  ...  Ils  (t.  i.  az  erdé- 
lyiek) joüissoient  avec  plaisir  du  fruit  de  mes  travaux, 
lorsqu'ils  venoient  passer  quelques  jours  chez  moi,  où  je  ne 
leur  épargnois  ni  la  bonne  chère,  ni  l'abondance  du  vin,  aux 
conditions  cependant  que  j'avois  établies,  que  tout  le  monde 
joiiiroit  d'une  parfaite  liberté.  J'avois  à  la  vérité  beaucoup 
de  part  à  cette  condition  . . .  beaucoup  plus  convenable  à  mon 
tempérament  &  à  mon  inclination,  qui  s'étoit  bien  fortifiée 
pendant  mon  séjour  en  France,  où  j'avois  goûté  la  manière 
de  tenir  table  beaucoup  plus  gracieuse,  que  celle  de  Transil- 
vanie.  Je  procurois  aussi  à  ma  nouvelle  Epouse ...  la  visite 
des  Dames  les  plus  voisines  . . .  Cette  façon  de  vivre  fat  aussi- 
bien  contrôlée  que  tout  le  reste  dans  les  commencemens,  la 
Noblesse  de  Transilvanie  tenant  ordinairement  leurs  femmes 
très-renfermées  ...  de  façon  que  l'on  disoit  communément 
dans  le  Pais  que  mon  Château  &  ma  manière  de  vivre,  étoit 
l'Ecole  des  François.  Quelques-uns  néanmoins  de  nos  principaux 
Seigneurs  s'y  accoutumèrent  insensiblement  &  firent  de  même; 
ce  qui  formoit  entre  nous  une  société  plus  intime,  &  que 
nous  préférions  à  toutes  les  autres  .  .  .^ 

Az  erdélyi  főúri  házak  voltak  az  erdélyi  franciás 
irodalmi  iránynak  megindítói,  istápolói.  A  fordítások  — 
ennek  az  iránynak  egyedüli  termékei  —  nagyrészt  főúri 
családokban  készülnek,  még  pedig  úgy,  hogy  a  család- 
tagok és  a  nevelők  lefordítják  legkedvesebb  olvasmá- 
nyukat, amely  persze  francia  volt.  Ezeknek  némelyike 
kiadásra  is  kerül.  „Némely  házak  férfi  és  leány  gyermekei 
fordítgatának,  nevelőiknek  s  szüléiknek  felvigyázások 
alatt,  s  olykor  ezeknek  segédjökkel  is,  s  atyáikat  nem 
tartóztatá  fonák  szégyenlés,  a  gyermeki  próbát  sajtó  alá 
ereszteni."  ^  Természetes,  hogy  nem  minden  fordítást  nyo- 

»  I.  k.  337—40.  1.,  V.  ö.  még  II.  k.  15—6.  1. 
'^  Kazinczy  :  Erdélyi  levelek  84 — 85.  1. 

matnak  ki.  Ferenczi  Zoltán  írja:  ,  .  .  „Mondhatom,  nem 
egy  francia  szépirodalmi  mű  korábbi  prózai  fordítását 
láttam  magam  is  Erdélyben  kéziratban,  melyek  talán 
csak  a  mostoha  idők  miatt  nem  jelenhettek  meg;  de 
tanúi  az  írói  hajlamnak  és  irányzatnak,  mely  ott  állan- 
dóan megvolt."^ 

Az  erdélyi  úri  családok  köréből  a  század  folyamán 
a  következő,  franciából  való  műfordítások    kerülnek  ki  : 

1705-ben  megjelenik  gróf  Haller  László  Télémaqueia.  ; 
1766-ban  gyalakuti  gróf  Lázár  János  kiadja  Florindaiàt, 
amelynek  főforrása  :  Voyages  historiques,  1701;  1773-ban  meg- 
jelenik gróf  Teleki  Ádám  Cidforditása,  ugyanabban  az  évben 
Zalányi  Péternek  (ki  nevelő  volt  gyalakuti  gróf  Lázáréknál) 
jBe'Zísuire-fordítása  ;  1776-ban  legifj.  báró  vargyasi  Dániel 
István  Bélisaireje  (ami  még  1769-ben  készült)  ;  1781-ben  báró 
Jósintzi  Sándornak  egy  Caraccioli-íorditissi  :  A"  fő  Hadi- 
vezérnének  halálos  Agyában  gyermekeihez  tett  utolsó  Taní- 
tásai .  .  .  (özv.  gróf  Bethlen  Ádámné  szül.  b.  Bánffy  Zsu- 
zsannának ajánlva,  aki  őt  a  fordításra  ösztönözte)  ;  1783-ban 
báró  Nalátzi  József  £i<j?/ie»íif je  ;  1785-ben  báró  Wesselényi  Zsu- 
zsanna F.  Falbaire-fordit'dsa  {Honnête  Criminel  :  Gallya  rahb, 
1785)  ;  1791-ben  Aranka  György,  ki  Marosvásárhelyen  tanult 
meg  franciául,  amikor  Székely  Dávid  ítélőmesternek  volt  a 
protokoUistája  a  kir.  táblán,*  kiadja  Le  Bacha  de  Bude  c. 
svájci-francia  kis  regény  fordítását  gr.  Bethlen  Lászlóné  br. 
Bánfly  Mária  költségével,  végül,  1793-ban  jelent  megbr.  Nalátzi 
Comte  de  Comminge  fordítása.  Erdélyi  eredetű  Bárótzi  La 
CoZjOrcneáe-fordítása  is  (1774).  A  Kassandra  előljáróbeszédé- 
ben  említi,  hogy  amikor  a  munkához  fogott,  hazája  határát 
még  nem  lépte  volt  át. 

'  Id.  m.  11—2.  1.  —  Ferenczi  Zoltán  úr,  az  Egyetemi  Könyvtár 
igazgatója,  szíves  közlése  szerint  többek  között  V^oltaire  és  Cré- 
billon-íils  elbeszéléseinek  XVIIL  századi  magyar  fordításait  látta 
kéziratban. 

^  Jakab  Elek  :  Aranka  György  és  az  erdélyi  nyelvművelő  és 
kéziratkiadó  társaság.  Budapest,  1884.  5.  1. 

Az  erdélyi  mágnások,  egy  adat  szerint,  francia  színé- 
szeket hívtak  magukhoz.  Bővebb  részleteink  erről  a 
dologról  nincsenek,  csak  hivatkozunk  Ferenczi  Zoltán 
szavaira:  ,Már  1773  körül  sokan  tartottak  német  és 
francia  komédiásokat."^  A  francia  nyelv  bizonyára  roha- 
mosan terjedett,  ha  Bod  Péter  1766-ban,  a  Magyar  Atliénás 
előszavában  így  tréfálkozhatott  : 

A'  Frantzia  nyelv,  a'  melly  annyira  el-terjedett  Európá- 
ban, s  olly  szükségesnek  kezdett  látszani,  hogy  Eidélyben-is 
ez  után  talán  az  Oláh  gyermek-is  azon  kezdi-el  böltsöben 
való  sirását  .  .  . 

Az  is  jellemző,  hogy  a  kolozsvári  ref.  kollégium 
nyomdájában  1781-ben  készülő  kilenc  könyv  közül  öt 
francia  fordítás  ;  még  pedig  Ostervrald,  Fénelon,  G-alland, 
Mme  de  Beaumont,  Caraccioli  egy-egy  művének  fordí- 
tása, Hirtzel  Paraszt  Sokrate  s-ét  pedig,  noha  ere- 
detileg német  nyelven  jelent  meg,  franciából  fordítják.^ 

Hogy  a  francia  áramlat  s  hozzátehetjük  :  a  francia 
szimpátia  nem  múló  jelenség  Erdélyben,  hanem  mély 
nyoma  van  a  kis  ország  szellemi  életében  s  átnyúlik  a 
következő  századra  is,  erre  vonatkozólag  két  francia 
tanúságra  hivatkozunk.  Auguste  de  Gérando  elmondja, 
hogy  Erdélyben  mindenütt  eleven  bizonyítékait  találja 
a  franciabarát  közhangulatnak  s  a  francia  irodalom  sze- 
retetének. 1840  körül  pl.  meglátogatta  a  marosvásár- 
helyi Teleki-könyvtárat  ;  három  könyvet  hagytak  az  asz- 
talon az  olvasók,  kettő  francia  volt,  a  harmadik  egy 
magyar  verses  kötet. ^  E.  de  Lanösdorff,  követségi  titkár 

^  A  kolozsvári  színészet  és  színház  története.  Kolozsvár 
1897.  69.  1. 

"  Magyar  Hírmondó,  1781.  évf.  284 — 5.  1. 

'  La  Transylvanie  et  ses  habitants.  Paris,  1845.  I.  k.  198 — 9.  1. 
II.  k.  237.,  249—50.  1. 

a  bécsi  francia  nagykövetségen  a  múlt  század  közepe- 
táján, a  szabadságharc  elején  beutazta  Magyarországot 
és  Erdélyt,  hogy  a  helyszínen  is  tanulmányozza  a  nagy 
eseményeket.  Az  erdélyi  francia  divatról  ezeket  írja  : 

Le  procí's  entre  les  moeurs  turques  et  françaises  qui  se 
débattait  encore  à  la  fin  du  XVIIe  siècle  .  .  .  est  aujourd'hui 
gagné.  Notre  langue,  nos  usages,  nos  moeurs,  ont,  plus  encore 
qu'au  temps  de  Louis  XIV,  pénétré  à  cette  extrémité  de 
l'Europe.  On  joue  sur  le  théâtr?  transylvain  la  traduction  des 
drames  de  M.  Victor  Hugo,  et  nos  romans  modernes  sont 
lus  à  Clausenbourg  presque  en  même  temps  qu'à  Paris. ^ 


23.  Franciák  Magyarországon. 

Németországban,  mint  láttuk,  a  tömegesen  bevándorló 
francia  hugenották  is  lényegesen  hozzájárultak  a  franciás 
áramlat  erősítéséhez.  Hazánkba  a  Refugeből  alig  jutha- 
tott francia  kálvinista.  Csupán  a  marosvásárhelyi  Kollé- 
gium francia  tanáráról,  Hauchard  Izsákról  tudjuk,  hogy 
francia  hugenottacsaládból  való.  Az  1770-ben  Bánságba 
telepített,  három  falura  (Saint-Hubert,  Seultour,  Charle- 
ville)  való  lotharingiai  francia  lakosság"^  pedig  a  környék- 
beli svábságba  gyorsan  fölszívódott.  Egy-két  jeles  embert 
adtak  az  országnak,  pl.  Bonnaz  Sándor,  csanádi  püspök, 
Cherrier  Miklós  pozsonyi  kanonok  való  közülök,  de  a 
magyarországi  francia  hatás  erősbítéséhez,  éppen  mivel 
gyorsan  elvesztették  etnikai  különállásukat,  semmivel  sem 
járultak.  A  magyarországi  francia  irodalomban  azonban 
hagytak  egy  kicsiny  nyomot.  Róka  János  váci  kanonok 
számukra  adott   ki    egy    kis    egyházi    énekgyűjteményt  : 

^  La  Transylvanie.  Revue  des  deux  blondes,  1849.  T.  IIL  214. 1. 
2  R.  Chélard  :  La  Hongrie  millénaire.  Paris,  1896.  220—9.  l. 

Cantiques  spirituels  traduits  de  V Allemand  en  François 
a  l'usage  des  colonies  de  Lorraine  dans  le  Banat  de 
Temeswar  .  .  }  Szerencsésen  lefordított  három  szép  éne- 
ket nyújt  a  kis  füzetben  a  bánsági  franciáknak  :  Cantique 
avant  l'élévation,  pendant  l'élévation,  pour  la  bénédiction 
du  Saint  Sacrement.  A  negyedik  németnyelvű,  ami  máris 
mutatja,  hogy  a  franciáknak  második  nyelve  csakhamar 
a  német  lesz. 

A  XVIIÍ.  század  folyamán  más  módon  is  kerülnek 
hozzánk  francia  emigránsok  :  röjalista  arisztokraták  s 
más  kivándorlók  vagy  kalandorok,^  Természetesen  ezek 
a  franciák  egészséges  kulturális  kapcsolatok  létesüléséhez 
nem  igen  járulhattak,  de  egy  pontban,  a  francia  nyelv- 
nek hazai  terjesztésében,  nekik  is  van  részük.  Kazinczy 
például  egy  francia  kalandorfélének  köszönheti  első  isme- 
reteit a  francia  nyelvből.  „Egy  fiatal  francia  tiszt,  Cap- 
Martin  de  Chaupy,  duelljei  miatt  Parisból,  Nápolyból, 
Rómából,  Velencéből,  tovább-tovább  szökve  Bécsbe  vető- 
dék."  Bécsben  ismerőse,  Komjáthy  Ábrahám — aKazinczy- 
fiúk  atyai  barátja  —  mindjárt  a  Kazinczy-íhikra  gondol 
s  a  tisztet  Sárospatakra  utasítja,  ahol  a  fiúk  tanulnak, 
Kazinczy  értesíti  apját,  aki  úgy  rendelkezik,  hogy  nyelv- 
mesterül tartsák  maguknál.  „A  vígkedélyű  Dienes  [öccse] 
nem  akará  tudni,  minek  kellene  neki  a  francia  nyelv; 
én  három  hónap  alatt  folyást  olvasók".'*  A  három  hónap 
elég  volt  az  alap  megvetésére,  úgy  hogy  a  főiskolának, 
francia  anyagban  igen  gazdag  könyvtárában  tovább  ké- 

^  .  .  .  par  M.  le  chanoine  de  Roka.  Pest,  de  l'Imprimerie  de 
Trattner.  1786.  k.  8-r.,  8  számozatlan  1.  [M.  N.  Múzeum:  Apró 
nyomtatványok.] 

*  Réthy  László  :  Franciák  és  elzász-lotharingiak  a  magyar- 
ságban. Ethnographia  1891.  229—32.  1. 

'  Pályám  Emlékezete.  25—6.  1. 

pezhette  magát.  Érdekes,  hogy  később  (1791)  Bécsben 
szintén  egy  született  francia  segítségével  fejleszti  nyelv- 
tudását: háziasszonya  egy  párisi  születésű  özvegyasz- 
szony  volt,  akivel  mindig  franciául  beszél.^  Kazinczy 
erre  s  különösen  a  pataki  francia  tisztre  annál  inkább 
rászorult,  mert  Patakon  tudtunkkal  nem  tanították  akkori- 
ban a  francia  nyelvet. 

Az  idekerült  franciáknak  különösen  a  városokban 
lakó  szegényebb  nemesi  és  tanult  középosztály  vagj' 
polgárság  vehette  hasznát,  amely  francia  papot,  nevelőt 
vagy  tanítómestert  nem  tarthatott.  Kolozsvárott  például 
a  század  végén  bizonyára  egy  ideszakadt  francia  volt 
az,  ki  órákat  adott  a  francia  nyelvből. - 


24.  Hazai  francia  nyelvkönyvek. 

A  francia  nyelvnek  iskolai  tanításával,  valamint  a 
miivelt  körökben  való  lassú,  de  folytonos  elterjedésével 
tünedeznek  föl  egyidejűleg  a  francia  nyelvtanok  s  egyéb, 
a  nyelv  megtanulására  szolgáló  könyvek.  Egy  részük 
külföldön  járt  magyarok  munkája,  a  többiekkel  pedig 
az  itteni  francia  nyelvmesterek  ajándékozták  meg  nyelv- 
tani irodalmunkat. 

Legelső  a  sorozatban  egy  kis  1727-ben  megjelent 
latinnyelvű  füzet:  Pronunciatio  Linguae  Oallicae,  ad 
Accentum   Inclytae  Nationis  Hungarkae  adornata}  Az 


1  TJo.  142—3.  1. 

2  Kazinczy  :  Erd.  lev.  85.  1. 

3  Amore  Patriae  per  A.  P.  P.  I.  C.  C.  E.  S.  Sopronij,  Litteris 
Josephi  Antonii  Streibig.  Anno  1727.  16-r.  14.  1.  [M.  N.  Múz.  kt. 
L.  lat.  f.  353.] 

előszó   a   francia   és   magyar   nyelv  kiejtésbeli  hasonló- 
ságát hangoztatja  : 

Quantumvis  plerae'que  Nationes  magnam  sanè  experiri 
soleant  difficultatem  in  bene  pronuncianda  Lingua  Gallica  ; 
nullám  tamen  Natio  Hungarica  sentit,  quin  imó  summám  pró- 
bát facilitatem  in  efiferendis  Gallicis  vocibus;  si  quidem  Lin- 
gua Gallica  cum  Hungarica  in  Pronunciatione  Litterarum,  & 
Diphthongorum  plurimam  habét  similitudinem  sicut  in  sequen- 
tibus  facile  apparebit. 

A  füzetke  sorbamegy  a  francia  betűkön,  pontosan 
és  világosan  elsorolja  kiejtési  módjukat,  némelykor 
magyar  betűvel  magyarázva  a  francia  hangot: 

Gn  proprié  sicut  ny,  in  voce  Hungarica  nyerni,  exprimi- 
tur,  V.  g. 

gagner  lucrari.  (9.  1.) 

Szerzője  bizonyára  párisi  ember  volt  vagy  legalább 
is  olyan  idegen,  ki  nagyon  sok  időt  töltött  Parisban  s 
kiejtése  ott  teljesen  párisias  lett  ;  füzetét  pedig  nem 
más  nyelvtanok  nyomán,  hanem  a  maga  kiejtése  szerint 
állította  össze.  A  párisi  kispolgárság  kiejtésében  ugyanis 
már  a  XVII.  században  elmarad  a  szóvégi  e-nek  még 
korábbi  eltűnése  folytán  szóvégivé  vált  -l  és  -r.  Az  l 
és  r-nek  ez  az  eltűnése  a  XVIII.  század  óta  a  műveltek 
köznapi  beszédében  és  hanyagabb  kiejtésében  is  általá- 
nos lett,  különösen  mássalhangzó  előtt. ^  Míg  ezt  a  kiej- 
tést ma  sem  regisztrálja  mindegyik  közkeletű  nyelvtan, 
az  első  magyarországi  francia  hangtan  szerzője  már 
észreveszi  s  pontosan  elmagyarázza  : 

^  Th.  Rosset  :  Les  origines  de  la  prononciation  moderne  étu- 
diées au  XVlJe  siècle.  Paris,  1911.  137—8.  1.  —  Kr.  Nyrop:  Gram- 
maire historique  de  la  langue  française.  Copenhague.  T.  I.  '1914. 
§  313.  3°.  Remarque. 

R.  non  pronunciatur    in    Nôtre,  &  V^ôtre,  si  praoponantur 
substantivis,  quae  incipiunt  a  Consonante,  v.  g. 

nôtre  maison  nostra  domus, 

vôtre  serviteur  vester  servus. 

Excipe  Nôtre  Dame,  ubi  r,  exprimitur. 

R,  in  nôtre  &  vôtre,  pronunciatur,  quando  vel  ante  voca- 
les, vel  sola  ponuntur,  v,  g. 

vôtre,  ami,  &  le  nôtre,  vester  amicus,  &  noster. 

Az  olvasási  szabályokat  egy  kis  Comjjendium  Fro- 
nunciationis  Oallicae  zárja  be,  magyar  betűkkel  adja 
vissza  néhány  példának  fölsorolt  szó  kiejtését.  A  magyar 
interpretáció  néhol  ismét  a  párisi  könnyű  térsalgás  nyel- 
vében otthonos  kiejtést  tükröztet  vissza  : 

Ils  chantent,  i  sánt. 


Néhol  viszont  ragaszkodik  —  a  párisi  köznapi  kiej- 
)en    í 
ejtéshez 


tésben    akkoriban    már    meghaladott   —  „hivatalos"  ki 


Boire,  boer. 

Avoir,  avoer.i 

Az  első  rendszeres,  magyarok  számára  írt  francia 
nyelvkönyv  Liszkai  Miklós  református,  később  katholikus 
papnak  Recueil  de  dialogues  royals-^a,.'^  Könyvének  német 

1  Rosset:  id.  m.  255.  —  Nyrop  :  id.  m.  T.  I.  §.  160.  és  t.  ü. 
1903.  §.  528.  1°. 

"...  sur  toutes  les  choses  qui  entrent  dans  le  Discours, 
même  que  de  quelques  proverbes  &  sentences  avec  des  Phrases 
les  plus  usitées,  revues,  corrigés  &  augmentés  de  nouveau.  [Ua. 
németül,  utána]  :  Az  az  :  Királyi  beszélgetéseknek,  és  a'  beszéd 
között  elö-forduló  dolgoknak  .  .  .  Öszve-szedegetése,  Mely  Ez  előtt 
.  .  .  Frantzia  és  Német  Nyelven  ki-botsáttatott,  Mostan  pedig  A' 
Magyarnak  helyesen  hozzáadásával  és  az  igen  hasznos  Toldalék- 
kal Meg-bövittetvén,  újonnan   ki-nyomtattatott.   Posonyba,   Royer 

eredetijével  valószínűleg  még  berni  református  diák 
korában  ismerkedett  meg,  ahol  1736-ban  tanult/  de  már 
katholikus  pap  volt,  amikor  munkáját  1749-ben  közre- 
adta. A  nyelvkönyv  elején  tizennyolc  beszélgetést  talá- 
lunk franciául,  németül  és  magyarul,  amelyek  felölelik 
a  mindennapi  élet  minden  ágát.  A  francia  mondatoknak 
pontos,  találó  magyar  egyértékeseit  adja  : 

„Vous  m'avés  promis  ces  jours  passés  Monsieur,  de  me 
donner,  en  peu  de  mots  la  définition  de  la  beauté*,  ^o  ,Az  el 
múlt  napokban,  azt  igérte  Uram  Kegyelmed,  hogy  kevés 
szóval  meg-mondja  mitsoda  a  szépség". 

Ahol  szükséges,  föloldja  képes  értelmüket  : 

„Mais  l'Amour  est  aveugle"  ^  „De  a'  szeretet  vak.  (Meg- 
kábul. )" 

A  beszélgetések  után  példabeszéd-  és  közmondás- 
gyűjtemény következik,  pl.  : 

„Doner  sa  fille  en  garde  aux  Voleurs"  <>=  Maga  Leányának 
őrizetit  tolvajra  bízni  (ebre  bízni  az  hájjat)". 

Az  ezután  következő  Addition  a  német  könyvből 
átvett  oly  rész,  melynek  a  magyarban  nincs  semmi 
értelme  :  a  németek  francia  beszédében  előforduló  gya- 
kori germanizmusokat  sorolja  föl.  így:  („hibáson"): 
11  est  un  Alemand  ^  („jól  Frantziául")  U  est  Alemand. 
Utána  48,  tárgykörök  szerint  csoportosított,  szójegyzék 
(„De  la  Divinité    et   des   choses   célestes",    „Du   Boire 

Ferentz  Antal  Királyi  Priv.  Könyv-nyomtató  által,  1749.  K.  4-r, 
208  1.  Kétféle  címlapkiadás  van  belőle  :  egyiken  az  átdolgozó 
nevével,  a  másikon  anélkül.  [M.  N.  Múz.  :  L.  lat.  f.  110.]  Ismer- 
tette Gulyás  Pál:  Francia  jezsuita  drámák  hazánkban.  Erdélyi 
Múzeum  1910.  130—1.  1. 

»  Szinnyei  :  Magyar  írók  Vn.  k.  1306—7. 

et  du  Manger"  stb.),  „különböző  dolgokról  való  Leve- 
letskéknek"  mintája,  földrajz-  és  keresztnevek  jegyzéke 
jön,  azután  egyszeregy-táblázatok,  mindez  a  három  nyel- 
ven. A  „Toldalék"  a  címlap  szerint  Liszkai  eredeti 
munkája.  Sorban  :  a  francia  és  német  olvasási  és  kiej- 
tési szabályokat  foglalja  magyarul  össze  s  a  név-  és 
igeragozás  vázlatát  adja  (ugyanezeket  a  magyar  nyelvre 
vonatkozólag  németül).  Minden  nyelvből  átírással  ellátott 
prózai  szövegen  illusztrálja  a  helyes  kiejtést.  Az  átírás 
a  francia  nyelv  hangzásának  XVIII.  századi  állapota 
mellett  Liszkai  magyaros  kiejtését  is  visszatükrözteti 
{oeuvres  x^  över): 

Et  tout  ce  que  vous  fassiez  E  tusz  ko  vu  faszie  soe  par 

soit  par  paroles  ou  par  oeuv-  paroi  u  par  över,  fête  le  tut 

res,  faites  le  tout  au  nom  du  o  non   dû   Szinyör  'Sezii  kri, 

Seigneur  Jésus  Christ,  rendans  randán  grasz  par  liiy  a  noter 

grâces    par    luy  à  nôtre  Dieu  Diö  e  Pere.  (183.  1.) 
&  Pere. 

Hasonlóképen  Sopronban  jelent  meg  egy  ottani 
francia  nyelvmesternek,  Jean  THOMAsnak  francia  nyelv- 
tana 1763-ban:  Nouvelle  Grammaire  franfoise  et  hon- 
groise nommée:  Le  sincère  Maître  de  langue}  Az  elő- 
szóban elmondja,  hogy  két  évvel  azelőtt  francia-német 
nyelvtant  bocsátott  közzé;  azóta  foglalkoztatja  a  föl- 
adat :  magyarok  számára  francia  nyelvtant  írni  s  ez  már 
annál  is  érdekesebb,  mert  szerinte  : 

.  .  .  egy  Nyelv  se  találtatik  egész  Európában,  a"  melly. 
nek  áíz  ö  Pronunciatiója  ...  a'  Franczia  Nyelvel  úgy  meg 
egyezne,  mint  a'  Magyar  Nyelv. 

'  ...  az  az  új  francia  és  magyar  Grammatica,  a'  melly  az 
igaz  nyelv  mesternek  neveztetik.  Sopronyb.  Siess  Jósef  bötüivel 
1763.  8-r.  I  rész:  (20),  232  1.,  II.  rész:  (10),  242,  i6)  1.  [Egyet- 
ktár  Fc  1161.1 

S  némi  önérzettel  fűzi  hozzá: 

De  az  bizonyos,  hogy  ez  a'  Grammatika,  a"  melly  Magyar 
Nyelven  most  én  általam  készéttetett,  olly  helyes  és  igaz,  hogy 
minden  Tanító  nélkül  tsak  ebből  magányossan  tisztán  és  iga- 
zán kiki  meg  tanúlhattya. 

A  könyvből  igen  nehéz  dolog  lehetett  a  francia  nyel- 
vet magántanulással  elsajátítani,  lévén  ez  rendszeres, 
leíró  nyelvtan.  Az  első  részben  hangtan  és  kimerítő 
alaktan  foglaltatik,  azonkívül  néhány  főnévi  és  igei 
szócsoport,  a  végén  pedig  kétoldalüyi  beszélgetés. 
A  második  rész  tartalma  :  alapos  és  igen  részletes  mon- 
dattan, gallicizmusok  jegyzéke,  néhány  érdekes  történet 
(közöttük  Arany  János  Fülemüléjének  forrása)  olvasmá- 
nyul, közmondások  és  fordulatok  gyűjteménye  akiejtés 
—  még  pedig  ismét  a  párisias  hanyagabb  kiejtés  — 
jelzésével,  pl. 

Bon  jour,  Monsieur  l'hôte.  Bon  zsúr,  Mosziö  l'ót,  pu- 

pouvons-nous     avoir    quelque  ron  nu-ávoár  kek  soz  a'  man- 

chose  à  manger  ?  zse  ?  (240.  1.) 

Nyelvtanának  kiegészítéséül  Thomas  még  egy  kis 
könyvet  adott  ki,  amelyben  a  levélbeli  és  szóbeli  cím- 
zéseket és  megszólításokat  protokoláris  alapossággal 
veszi  számba  és  rendbe  s  azonkívül  francia  levélmintákat 
ad,  címe  :  Mindenféle  francia  és  deák  titulusok.^ 

Thomas  János  nagy  nyelvkönyve,  népszerű  és  kapós 
munka  lehetett.  Onnan  következtetjük  ezt,  hogy  1763-ban 
művére,  a  helytartótanácstól  szabadalmat  kapott,  amely 
szerint  10  éven  belül  egyetlen  könyvnyomtatónak  sem 
volt  szabad  a  könyvet  a  szerző  engedelme  nélkül 
kiadni.^ 

'  Sopronyban,  Nyomtatt.  Sziesz  Joseph  bötüivel  1763.  8-r.  581. 
-  Gárdonyi    Albert  :  id.    m.    40.    1.    (az    1773-as   évszám  nála 
valószínűleg  sajtóhiba  63  helyett). 

A  század  folyamán  igen  ritka  az  ilyen  szerzői  sza- 
badalomkérés, nem  lévén  t.  i.  verseny,  nem  is  volt  szük- 
séges a  szerzői  jogot  megvédeni.  De  francia  nyelvtanra 
szükség  volt  :  Thomas  attól  tartott,  hogy  munkáján  mások 
hasznosodnak. 

Johann  Friederich  Wagener  terjedelmes  francia  nyelv- 
tanát németül  írta  meg  s  bizonyára  a  mi  németjeinknek 
szánta.  Az  előszó  is  megállapítja: 

ünter  der  glorreichen  und  für  die  Künste  und  Wissen- 
schaften  so  glückseligen  Regierung  unserer  Allergn.  Beher- 
scherinn,  scheinet  auch  die  französische  Sprache  im  Unger- 
lande  immer  beliebter  zu  werden  .  .  . 

Wagener  munkája:  Deutscher  Hauptschlüssel  zur 
französischen  Sprache^  igén  részletes,  leiró  rendszeres 
francia  nyelvtan,  jórészt  kérdés- és  feleletekben  szerkesztve. 

VoisARD  Xav.  Ferenc  atyja  Budán  nyomott  latinnyelvű 
grammatikáját'^  magyarok  számára  készítette.  A  francia 
példákat  és  paradigmákat  a  rendszeres  nyelvtani  rész- 
ben nem  látja  el  ugyan  magyar  értelmezésekkel,  hanem 
csupán  latinokkal  és  németekkel,  de  viszont  a  kiejtési 
szabályoknál  csakis  a  magyarra  tekint: 

4.  Mutum  e  dicitur,  quia  sonum  habét  obscurum  ut  o  Hung. 

saepiusque  omnino  non  pronunciatur  .  .  .  v.  g.  monde,  mundus, 

die  Welt  ;  ...  (1.  1.) 

Á  kiejtési  sajátságokat  is  magyar  átírással  tünteti  fel  : 
30   I  Caudatum  sonat  ut  circiter  zs   bungarice,  .  .  .  v.  g. 

jappeur,    latrator,    Beller  ;   jongleur,  blatero,    Spottvogel,  &c. 

lege  Zsappó'r,  Zsonglőr.  (11.  1.) 

1  Preszburg,  bey  Johann  Michael  Landerer.  1769.  8-r.  (16). 
610.  1.  [M.  N.  Múz.  kt.  Lat.  f.  390.] 

2  Elementa  linguae  gallicae.  Exarata  ab  Adm.  Rev.  D.  Fran- 
cisco Xav.  Voisard,  ejusdem  Linguae  Professore.  Budae.  Typis 
Regiae  Universitatis  anno  1778.  8-r.,  229,  (5)  1.  [M.  N.  Múz. 
kt.  :  Lat.  f.  387.] 

Később  is  éppen  így  írja  át  az  előforduló  ismeretlen 
francia  szavakat  : 

54,  l.  Genus  nominorum  dignoscitur  ex  articulis,  ubi  est 
le  vei  un,  illud  nomen  est  generis  maseulini  .  .  .  v.  g.  le 
château  .  .  .  lege  Hung.  ló'  sato.  (17.  1.) 

A  rendszeres  leíró  nyelvtani  rész  az  alaktant  és  mon- 
dattant öleli  föl.  (1 — 120.  1.)  Ezt  követi  az  ötnyelvű  (köz- 
tük magyar)  Vocabularium  (121 — 185.)  és  a  francia  tár- 
salgó (186 — 203.),  mely  a  társalgásban  használt  fordula- 
toknak s  a  legszükségesebb  mondanivalóknak  gyűjteménye. 
A  francia  mondatok  német  és  nem  a  legklasszikusabb 
latin  nyelven  vannak  értelmezve  : 

Vous  avez  raison,  la  Sic  haben  recht,  Bene  habet,  meum 
mienne  est  extrême-  das  meinige  ist  sehr  valde  est  schmuci- 
ment  sale  [t.  i.  chemise]     schmutzig,  dum.  (228.  1.) 

A  XVIII.  századbeli  nyelvkönyvek  sorozatában  leg- 
utolsó Száldobosi  Pap  Jánosnak,  egy  kalandoséletű,  erősen 
szabadelvű  ref.  papnak  munkája.  Pap  sokat  időzött  kül- 
földön, külföldi  akadémiák  tagja,  s  a  stockholmi  Aka- 
démia titkára  volt,  azonkívül  „phil.  et  math,  professzor.*^ 
A  Hathangú  ének,  avagy  hat  nyelven  folyó . . .  Nemzeti 
Beszélgetések^  magyar,  latin,  német,  angol,  francia  és 
olasznyelvű  párhuzamos  beszélgetéseket  tartalmaznak, 
huszonöt  értelmi  csoportba  osztva.  Nem  egészen  világos, 
s  a  zavaros  Előre  hotsátott  beszédből  sem  derül  ki,  mi 
volt  a  szerző  célja  ezzel  a  beszélgetés-gyűjteménnyel. 
Azt  ajánlja  itt,  hogy  valakivel  társulva  gyakorolja  az  olvasó 
a  választott  nyelveket,  amelyeken  „rövid  idő  alatt . . .  mások- 
kal, maga  dolgairól  szükséges  beszélgetést  tetetni."  Valami 
egyéni  ok  is  közrejátszott,  ami  miatt  ezt  a  munkát  kiadta. 

*  L.  levelezését  a  föisk.  Ráday-ltárban. 

'  .  .  .  meUyeket  egybe  szedett  .  .  .  Száldobossy  és  Márkoi 
nemes  Paap  János.  Budán,  a'  királyi  Universitásnak  betűivel. 
1796.  8-r.  XVI,  224  1.  [Ráday-ktár  Philol.  d.  185.] 

25.  Francia  szók  a  magyarban. 

A   XVIII     században    a    magyar    nyelv    meglehetős 
számú  francia  jövevényszóval  gyarapodott/  Ezeknek  tul- 
nvomó  része  azonban  csak  végeredményben  francia  ere- 
detű; hozzánk  a  német-osztrákoktól,  a  nyugati  fogalmak- 
nak  és   életmódnak   természetes   közvetítőitől,  kerülnek. 
Főleg  a  katonai  és  közigazgatási    műszavak  ezek  -  az 
osztrák-német  hivatalos  és  katonai    nyelvben  hemzsegett 
a  sok  francia  szó  -,  azonkívül  a  divat  és  a  nagyvilági 
élet   nyelvéből   való   kifejezések.   Hogy  a  német-osztrák 
közvetítéssel   hozzánk   került    francia  jövevényszok  sza- 
máról és  tartalmi  közükről  némi  képet  adjunk,   kikeres- 
tük  a   GoMBOcz-MELicH-féle   Magyar   Etymologiai   Szotar 
a   és    h  betűjéből  a  XVIII.    századból,    vagy    esetleg    a 
következő  századelejéről,  való  olyan  osztrák-német  jöve- 
vényszavakat, amelyek  francia  eredetűek: 

adresz,    adutt.    affér,    alamódi,    aló!,    ambrél,    amortizál, 
anekdota,  angazsiroz.  árkibuzérozni,  artillena,  ász.  avanzsiroz, 

'''"baoatell,  bajonét,  balansz,  balkon,  banikád,  batalion, 
batár,  batiz,  bigot,  bilét,  biliárd,  bizarr,  bondsúr,  bontón,  bngad 
brigadéros/ brüiánt,  brillíroz,    bufán.  bufándli,    buteba.  buro.^ 

Emellett  a  XVIII.  századi  francia  irodalmi  hatással 
karöltve  gyakorivá  lesz  az  irodalmi  nyelvben  a  francia 
szók  használata.  Közülök  persze  kevés  válik  közkinccsé, 
egy-egy  író  önkényes  szóhasználata  legtöbb,  de  a  francia 

1  Hiányos  jegyzék   Kontnál,    Étude   sur  V influence      ^  ^UJ^. 
V.  ö.    még   Balassa   József:    Francia   szók   a   magyarban.    189 (. 

^^^"^^E  siavak  egy  része  Írott  forrásokból  csupán  a  XIX.  szá- 
zad elejéről  van  kimutatva,  de  valószínű,  hogy  már  az  elozo  sza- 
zad folyamán  elterjedtek  nálunk. 

szók  könnyed  alkalmazása  jellemző  az  írókra  épp  úgy, 
mint  az  olvasókra.  Ebben  aztán  annyira  mennek,  hogy 
pl.  A'  Nemzet'  Tsinosodása  c.  névtelenül  megjelent  érte- 
kezés^ szerzője  (valószínűleg  Kármán  József),  aki  itt 
öppen  a  magyarságot  akarja  jellemezni  és  főbb  tulajdon- 
ságait fejtegetni,  ezt  írja  : 

Az  a'  tellyes  Erö,  az  a'  Physica  Tökéletesség,  az  a'  nemes 
Testalkotás,  melly  az  eredeti  Magyart  ékesíti,  az  a  józan 
Okosság  (Sens  Commun),  az  a'  természeti  ítélettétel  (bon 
sens)  úgy  látszik,  mintha  ebbe'  a  szép'  Tájékba'  választotta 
volna  Laldielyét. 

Arról  azonban  szó  sem  lehet,  hogy  francia  eredetű 
szavaink  egy  része  a  bánsági  francia  telepesek  nyelvé- 
ből való,  miként  Kont  Ignác  gondolta.^  A  bánsági  fran- 
ciák nyelvéből  legfeljebb  a  környező  sváb  lakosság 
vehetett  át  kölcsönszókat. 


26.  A  franciáskodó  típusa  a  magyar  irodalomban. 

A  francia  nyelv,  szokások  és  szellemi  műveltség  a 
század  folyamán  folytonosan  terjednek  hazánkban.  ^  A  ter- 
jedés útjába  jóformán  csak  a  költők,  írók  állanak.  Tisz- 
tán tendenciás,  fölhívásszerű  költeményeikből,  szózataik- 
ból már  láttuk  azokat,  amelyek  a  nők  franciáskod ása 
ellen  kelnek  ki.  Férfiakra  vonatkozó  ilyen,  egyenesen 
célzatos  versek  már  ritkábbak  ;  talán  kisebbnek  érezték 
a  veszélyt,  a  téma  pedig  a  költőket  valószínűleg  kevésbbé 

1  Uránia,  1794.  III.  268.  1. 

*  Étude  sur  l'infl.  473.  1.,  ezzel  szemben  :  Binder  Jenő,  Egy 
Phil.  Közi.  1902.  920.  1. 

»  Erről  kerek  képet  adott  Horváth  János  Báróczijmak  beve- 
zetésében. Bp.  Szemle,  1901.,  107.  k.  92—6.  1. 

ihlette  versírásra.  íme  néhány  sor  a  bécsi  Magyar  Músa 
egy  verséből  :  ^ 

Sokan,  tsak  a  tzifra  névért  a'  Frantziát  majmolják, 
Mihelyt  Frantziául  tudó  Kontes'  kezét  tsókollyák  : 
Láthatni,  és  sirathatni  méltán  ;  hogy  sok  mostani 

Magyar,  tsak  azt-is,  hogy  Magyar  szégyenli  meg-vallani. 

A  franciáskodó  magyar  férfiból  típust  teremtett  iro- 
dalmunk, így  akar  hatni  ellene.'  A  típus  megalkotására 
az  alap  és  a  szükség  nagyon  is  megvolt  nálunk,  az 
irodalmi  mintát  azonban  a  külföldtől  vettük.  Az  első 
franciaimádó  magyar  Pállya  Márton  Pazarlay  és  Szük- 
markosy  c.  iskoladrámájának  (1767)  egyik  alakja.  A  darab 
forrása  Gottschedné  Die  Hausfranzösinn  c.  vígjátéka 
(1744),  innen  veszi  át  Pállya  a  hazai  műveltség  leszólá- 
sát,  a  költekező  franciaországi  utazást  és  a  külföldies- 
kedő  alakját,  de  főalakja,  Pazarlay,  nem  beszél  franciául, 
mint  német  mintái,  egy-két  franciás  szava  is  németből 
való.  GvADÁNYi  Peleskei  iVotórms-ának  (1790)  mintájául 
J.  Richter  Briefe  eines  E/peldauers  (1785)  szolgált, 
akitől  a  formát,  a  hangot  és  jónéhány  részletet  is  átvett. 
Pest-Buda  lakói  akkoriban  javában  utánozták  a  Bécsben 
is  teljesen  meghonosodott  francia  divatot.  Ezek  közül  a 
franciás  divatmajmok  közül  bemutat  Gvadányi  néhányat. 
Egy  ifjú  így  köszönti  :  hon  zsúr,  kiderül,  hogy  többet 
nem  is  tud  franciául,  de  „így  köszönni  módi" .  Majd  egy 
úri  dáma  kísérőit  írja  le  : 

...  A  más  előtte  ment,  és  kiterjesztette 
Paraszolját,  képét  a  nap  nem  érhette. 
Harmadik  sapó  pá  körülötte  sétált  .  .  . 

1  1787.  II.  k.  479.  1. 

*  Zolnai  Béla  :  Szigligeti  „Szökött  katona" -jának  külföldi  ele- 
mei. Budapest,  1914.  (Kny.  az  Egy.  Phil.  Közl.-böl.)  7—18.  1.  — 
Gragger  Róbert  :  Irodalomtörténeti  Forrástanulmányok.  I.  Buda- 
pest, 1916.  (Kny.  az  Irodt.  Közl.-böl.)  5—28.  1. 

Es  így  tovább,  végesvégig  Gvadányi  nagyhírű  mű- 
vében. 

Verseghy  A'  szerelem  gyermeke  (1792)  c.  Kotzebue- 
átdolgozásában  az  eredetinek  Gráf  von  der  Mulde-ja 
nála  A'  Muldai  Gróf  lesz,  a  magyar  talajba  átültetve. 
A  Gróf  —  aki  öt  év  óta  mind  azon  fáradozik,  hogy  a 
„magyar  nyelvet  egészen  elfelejtse  —  beszédét  sűrűn 
tarkítja  francia  szavakkal  : 

Ah  bonjour,  mon  Colonel.  —  Gyönyörű  Kisasszonyka  ! 
én  tsókolom  a'  kezét. 

Pardonnez,  mon  Colonel  !  En  fel  keltem  magamat,  min- 
gyárt  hat  óra  ütött  utánn  ;  de  az  én  homme  de  Chambre 
egy  betiset  tsinált,  melly  engem'  kétségbe  ejt  ;  egy  kár, 
mellyet  pour  le  moment  ki-pótolni  semmiképp'  lehetséges. 
(43.  1.) 

És  így  megy  ez  az  egész  darabon  végig.  —  Ez  a  Mul- 
dai gróf  őse  a  —  legszívesebben  franciás  műveltségét 
fitogtató  —  külföldieskedő  magyar  mágnás  típusának, 
amit  később  Csokonai,  Kisfaludy  Károly  éSj  Sándor, 
Kovács  Pál,  Fáy  András  és  Szigligeti  építenek,  fejlesz- 
tenek tovább  eredetiséggel  és  művészettel. 

27.   A  Martinovics-összeesküvés   és  francia   szim- 
pátiák az  országban. 

A  József-féle  fölvilágosodott  politika  elősegítette 
hazánkban  a  francia  forradalom  eszméinek  megfogam- 
zását.  De  már  11.  Lipótnak  gondja  volt  arra,  hogy  az 
új  eszmék  terjedését  megakadályozza,  anélkül  azonban, 
hogy  a  szabadabb  szellem  ellenségének  tűnjék  föl.  Halála 
után  (1792  márc.  1.)  beköszöntött  a  nyílt  reakció.  Ferenc 
hallani  sem  akart  a  haladó  eszmékről,  minden  újításban 
a  forradalom  rémét  sejtette.   Amit    Lipót  elvben  elhatá- 

rozott,  hogy  t.  i.  a  forradalmi  propagandának  fegyvere- 
sen kell  útját  állani,  azt  Ferenc  valósította  meg.  Szinte 
kiprovokálta  a  francia  törvényhozó  gyűléstől  a  hadüze- 
netet (ápr.  20)  és  megszavaztatta  az  országgyűléssel 
a  hadiköltségeket.  A  kiváltságos  osztályok  örömmel 
hoztak  jelentékeny  áldozatot  oly  háború  folytatására, 
amelynek  célja  a  francia  demokrácia  elnyomása  és  egy 
új  államrendszer  alkotásának  meggátlása.  A  francia  for- 
radalom eszméitől  való  rettegés  a  nemességnek  nagy 
részét  még  erősebben  hajtja  az  abszolút  királyság  kar- 
jaiba, mint  valaha.  A  bécsi  reakciónak  sikerül  ekkép  a 
nemzet  egy  részének  szellemét  oly  irányba  terelni,  hogy 
a  franciák  szeretetének  és  az  alkotmány  továbbépítése 
gondolatának  helyébe  a  franciák  gyűlölete  és  a  múlthoz 
való  görcsös  ragaszkodás  lép.  A  költők  közül  sokan  a 
franciaellenes  harcra  tüzelik  a  nemzetet.  Az  alkotmány 
kérdései  helyett  a  francia  demokratikus  köztársaságtól 
fenyegetett  nemzeti  függetlenséget  és  dinasztikus  hűsé- 
get hangoztatják.  ^  Az  udvari  és  egyéb  konzervatív  körök, 
a  kormány  utasítására  és  segítségével,  oly  izzó  hangu- 
latot szítanak  a  francia  forradalom  ellen,  hogy  a  köz- 
véleménynek konzervatív  gondolkozású  része  a  francia 
nyelvtől  és  műveltségtől  is  elfordul,  nem  téve  megkülön- 
böztetést  a   forradalmár    franciák    —    az    ausztriai    ház 


^  Erre  a  fejezetre  főforrásom  :  Fraknói  :  Martinovics  és  tár- 
sainak összeesküvése  c.  munkája  volt.  Azonkívül  v.  ö.  Pulszky 
Ferenc  :  Martinovics  és  társai.  Budapest,  1882.  (0.  K.  136.  sz.) 
45 — 6.,  50.  1.  ;  Henri  Marczali  :  La  Hongrie  et  la  Révolution 
française.  Revue  de  Hongrie,  1908.  T.  I.  16 — 43.  1.  ;  A.  de  Gérando  : 
De  l'Esprit  Public  en  Hongrie  depuis  la  Révolution  française. 
Paris,  1848.  25 — 67.  1.  ;  Concha  Győző  :  A  kilencvenes  évek  reform- 
eszméi és  következményeik.  Budapest,  1885.  (0.  K.  195.  sz.)  230.  1.  ; 
Grünwald  :  id.  m.  562—  5.    1.  ;  Ballagi    Géza  :  id.    m.   265.,  757.  1. 

ellenségei  —  és  a  kiráJyhű  coblenziek  között,  akiket 
az  udvarok  és  hadseregeik  segítenek.  A  teréziai  korszak 
franciás  hagyományait  lassan  elhagyják.  A  Magyar  Hír- 
mondó 1792  ápr.  3-iki  számában,  beszámolva  erről  a 
hangulatról,  ezt  írja  :  ^ 

A'  Frantzia  nyelv  nem  oUy  kedves  már  itt  sok  nagj' 
Házaknál,  mint  volt  ez  előtt.  A'  Fejedelmi  Kabinétok  is  le 
akarnak  tenni  (a'  mint  értettük)  az  azon-való  levelezésről. 

A  francianyelvű  címszalagokat  is  kifogásolják  az 
előfizetők,  mire  a  Hírmondó  így  mentegetőzik:^ 

Némelly  Érdemes  Előfizető  Urak  azt  kivánnyák,  hogy  ne 
Frantzia  boríték-írások  (addresszek)  alatt  járjon  számokra 
ezentúl  a'  Hírmondó.  Mi  úgy  nyomtattatuk-ki  a'  boríték- 
írásokat  fél  esztendőre,  a'  mint  hozzánk  fel-küldettek.  Ezek- 
nek más  nyelven  való  ki-nyomtattattások  új  költségbe  jöne  .  .  . 
Kérjük,  haggyák  a"  jövő  fél  esztendőre. 

Az  ifjabb  nemzedék  körében  ellenben  nagyon  sok 
barátja  volt  a  franciáknak.  A  fiatalság  francia  rokon- 
szenvének rugója  —  a  francia  forradalomért  való  lelke- 
sedésen kívül  —  az  is  volt,  hogy  ők  a  franciák  győ- 
zelmétől és  a  Birodalom  bukásától  remélték  a  szabad- 
elvű eszmék  diadalát  és  a  magyar  függetlenséget.  Az 
egyetemi  hallgatókból,  fiatal  hivatalnokokból  és  a  művelt 
középosztályból  más  ifjakból  álló  körnek  középpontja  a 
zempléni  származású  Szentmarjay  Ferenc,  a  Martinovics- 
összeesküvés későbbi  áldozata,  volt.  Szentmarjay  a  föl- 
világosult  gr.  Sztáray  Mihálynak  volt  azelőtt  titkára. 
A  franciás  műveltségű  gróf  házánál  tanult  meg  franciául 
s  ott  kedvelte  meg  a  francia  filozófusokat,  vele  később 
is  levelezésben    állott.    Szentmarjay   nagy  hatást  gyako- 

1  I.  k.  467.  1. 

2  1793.  I.  k.  468.  1. 

rolt  a  köréje  csoportosult  ifjakra,  akikbe  igyekezett 
átplántálni  rajongását  a  franciák  iránt.  Örült  a  francia 
seregek  sikereinek  s  nyilvánosan  emelt  poharat  a  fran- 
ciákra. Lefordította  Saint- Juste  egyik  jelentését,  azon- 
kívül —  s  ez  volt  legkedvesebb  foglalkozása  —  a  fran- 
cia sajtónak,  különösen  a  Moniteur  universelnek,  a  köz- 
társasági kormány  hivatalos  lapjának,  cikkeit.  Francia 
könyveket  ad  kölcsön,  a  Martinovics-pör  egyik  tanujának 
pl.  egy  olyan  francia  könyvet  adott,  amelyet  Laczkovics 
le  akart  fordítani,  mondván,  hogy  ez  nagy  hatást  fog 
gyakorolni  a  forradalom  létrehozására.  Szentmarjay  utolsó 
percéig  híve  a  forradalmi  Franciaországnak:  a  vesztő- 
helyre menet  is  a  Marseillaiset  fütyülte. 

Ilyen  franciabarát  és  forradalmár  szellemű  férfiak 
épp  úgy  akadtak  a  fővárosban,  mint  a  vidéken.  A  fran- 
ciák ellen  vezetett  háború,  amelyhez  Magyarországot 
semmi  érdek  sem  fűzte  s  amely  csupán  a  nemzetközi 
reakciónak  volt  érdeke,  később  még  hevesebben  kivál- 
totta a  francia  rokonszenvet.  Idővel  már  nemcsak  a 
fiatalság  volt  a  franciák  mellett,  hanem  a  fölvilágosodás 
minden  híve.  A  közhangulat  —  különösen  a  művelt 
középosztály  hangulata  —  hova  tovább  majdnem  általá- 
nosan a  franciák  mellé  állott  Pest-Budán  a  90-es  évek 
elején.  A  közhangulatot  természetesen  az  ifjúság  irá- 
nyítja és  vezeti,  amely  idealizmussal  telve,  már  akkor 
is  ^minden  modern  gondolat  lelkes  híve".*  Abaffy  Ferenc 
pesti  egyetemi  tanár  lakomáin  lelkes  franciabarát  han- 
gulat uralkodott.  Kreil  Antal  egyetemi  tanár,  —  aki 
különben  a  kormány  agent  provocateurje  volt'^  —  Dumou- 

1  Császár  Elemér  :   Verseghy  Ferenc  élete  és  müvei.  Budapest^ 
1903.  133.  1. 

*  Horánszky  Lajos  :  Bacsányi  János  és  kora.  Budapest,  1907. 
269—71.,  391.  1. 

riez  francia  tábornokot  éltette,  ki  Jemappes  mellett 
megverte  az  osztrákokat  ;  hasonló  szellemű  felköszöntőt 
mondott  Koppi  Károly  is,  a  történelem  tanára.^  Az  iro- 
dalomban is  megszólal  a  francia  forradalomért  lelkesedő 
hang,  Bacsányi  1792-ben  megjelent  versében:  A  francia- 
országi változásokra,  fenyegetően  hívja  föl  a  nemzetek 
és  uralkodók  figyelmét  a  párisi  dolgokra.  Verseghy  1794-ben 
igen  szabadon  lefordítja,  helyesebben  átkölti  a  Marseil- 
laiset.  A  marsziliai  ének  első  versszaka  : 

Ébredj  hazánk  bajnok  népe 
ragadd  ki  híres  kardodat, 
nevednek  esküdt  ellensége 
dühödve  hozza  láncodat. 
A  vérszopó  tyrannusfajzat 
melledre  szegzi  fegyverét 
s  véredbe  mártja  rút  kezét 
ha  szolgálatra  nem  hurcolhat. 
Fegyverre  bajnokok, 
levente  magyarok  ! 
Rontsunk,  rontsunk 
e  vérszomjúkra, 
szabdaljuk  halmokra  !  * 

Vidéken  különösen  a  zempléni  mágnás-  és  zsentri- 
körökben  lelkesedtek  a  franciákért.  De  más  vidékeken 
is  akadtak  férfiak,  kik  a  francia  fegyverek  dicsőségét 
óhajtották  s  várva   várták   a   francia   hadakat.    Hogy   a 

1  Pauler  Tivadar  :  id.  m.  396—7.  1. 

*  Verseghy  Kisebb  költeményei  (ed.  Császár — Madarász,  Régi 
Magyar  Ktár  24.  sz.)  Budapest,  1910.  117—9.  1.  egy  modermzált 
másolat  után  közölve.  A  jegyzetekben  (364—5.  1.)  Császár  Ele- 
mér, külső  és  belső  érvek  alapján,  nagyon  valószínűvé  tette,  hogy 
ez  a  szöveg  a  Marseillaisenek  Verseghy-féle  keresett  fordítása. 
Fraknói  Vilmos  ujabban,  bécsi  levéltári  kutatásaival,  e  részben 
minden  kétséget  eloszlatott.  V.  ö.  :  es.  e.  Magyar  Mtízsa,  1920. 
146.  1. 

francia  forradalom  mind  erősebb  rokonszenvre  talált  az 
országban  1792  után,  azt  —  mint  említettük  —  az  az 
általános  meggyőződés  is  elősegítette,  hogy  a  Francia- 
ország győzelme  Magyarországon  új  korszakot  fog  meg- 
nyitni. Szirmay  Ádám  tréfásan  azt  mondogatta,  hogy 
borait  nem  adja  el,  mert  a  franciákat  akarja  azzal  meg- 
vendégelni s  „ha  ezek  győznek,  mi  is  levetjük  a  német 
igát  !  " .  A  franciák  iránt  érzett  szimpátia  apróbb  dolgok- 
ban is  meglátszik  :  Zalamegyében  szabadságfákat  ültet- 
nek. Erdélyben  ereklyeként  gyűjtötték  a  francia  foglyok 
egyenruha-gombjait,  melyek  a  köztársaság  jelvényével 
voltak  díszítve.  S  talán  Barcsai  Ábrahámban  is  francia 
szimpátiái  ébrednek  föl,  midőn  Erdélyben  egy  francia  hadi- 
fogolynak, akinek  nem  volt  inge,  odaadta  a  magáét.^ 

Martinovics  követőinek,  valamint  a  radikális  haladás 
magyar  híveinek  francia  szimpátiáiban  bizonyára  a  vezér 
francia  rajongásának  hatását  is  kereshetjük.  Martinovics 
összeköttetései  a  hivatalos  és  nemhivatalos  forradalmi 
Franciaországgal  ma  még  csak  sejthetők  s  csupán  ala- 
pos párisi  levéltári  kutatás  fogja  igazolni  és  megvilágo- 
sítani a  Fraknóitól  közreadott  néhány  érdekes  adatot, 
amelyek  jóformán  csak  útmutatásszámba  mennek.  Mar- 
tinovics annyira  beleélte  magát  a  francia  fölvilágosodás 
és  a  forradalom  világába,  hogy  műveit  is  nagyrészt 
franciául  írta.  Franciául  levelezett  hívével,  Laczkovics- 
csal.  Már  1787-ben,  lembergi  egyetemi  tanár  korában 
egyik  tanártársának  közreműködésével,  francia  nyelven 
dolgozott  ki  egy  röpiratot  „Isten  és  állam,  királyok  és 
kormányok"  ellen.  Parisban  készült  kiadni,  de  tervét 
nem  valósíthatta  meg. 

'  Döbrentei  Gábor  :  Barcsai  Ábrahám.  Erdélyi  Múzeum.  1814. 
I.  24—5. 

Franciául  írta  kátéját  :  Catéchisme  de  Vhomme  et  du 
citoyen  par  Democrite  La  Montagne,  citoyen  français. 
Ez,  úgy  látszik,  nyomtatásban  nem  is  jelent  meg,  csak 
másolatban  terjesztik.  Egyetlen,  másolati,  példánya  maradt 
fönn  ennek  a  forradalmi  katechizmusnak,  ami  valószínű 
leg  Martinovicsnak  önálló  munkája.  Az  általa  alapított  két 
titkos  társaság  tudvalevőleg  a  káté  tanait  terjesztette  s 
ezért  a  franciául  nem  tudók  számára  Hajnóczy,  Lacz- 
kovics  és  Szentmarjay  magyarra  és  németre  fordítják  le. 

Nagy  munkáját  is  franciául  írta,  címe  :  Testament 
politique  de  V Empereur  Joseph  second,  Roi  des  Romains.  ^ 
Az  európai  államok  politikai  fejlődését  tárgyalja  ebben, 
s  a  modern  politikai  elméletek  fejlődését  veszi  sorba  a 
Contrat  social  főeszméje,  valamint  Montesquieu  és  a 
fiziokraták  elvei  alapján.  A  forradalomtól  vár  mindent, 
a  jog  és  erény  diadalát.  Józsefnek  valószínűleg  a  nagyobb 
feltűnés  céljából  tulajdonítja  munkáját.  Könyveket  híres 
név  fiktív  szerzőségével  kiadni  gyakori  dolog  volt  e 
században.  A  kor  egyik  legolvasottabb  könyve  L.-A. 
Caraccioliuak  Lettres  intéressantes  du  pape  Clément  XIV 
(1775 — 6.)  című  apokrif  levélgyűjteménye.  Martinovics 
önként  vállalta  magára,  hogy  a  Testament-nak  ő  a  szer- 
zője, erre  más  bizonyítékunk  nincs  is.  Az  mindenesetre 
feltűnő,  hogy  míg  e  két  kötet  francia  stílusa  teljesen 
kielégítő,  addig  —  mint  már  Kont  észrevette^  —  Lacz- 
kovicshoz  intézett  leveleinek  franciasága  meglehetősen 
fogyatékos.  A  könyv  fogadtatásáról,  olvasottságáról  nin- 
csenek adataink. 

Még  egy  francia  munkája  volt  Martinovicsnak.  1793 
elején  a  párisi  Moniteur  hasábjain  J.  Gorani  gróf,  olasz 

1  A  Vienne,  et  chez  les  principaux  Libraires  de  l'Europe. 
1791.  K.  8-r.  I.  köt.  564  1.,  II.  k.  530  1.  [M.  N.  Máz.  Austr.  2223.] 

2  Étude  sur  l'infi.  193.  1. 

forradalmár  publicista,  tollából  nagyhatású  nyilt  levél- 
sorozat jelent  me^:  Lettres  aux  souverains  sur  la  Révo- 
lution Française,  amelyek  a  francia  fon-adalom  politi- 
káját védik,  az  európai  uralkodók  politikáját  és  sze- 
mélyét egyaránt  hevesen  támadják.  A  könyvalakban  is 
megjelent  levelek  hatása  alatt  ebben  a  formában  írt 
franciául  egy  levelet  Ferenchez,  amit  talán  a  Moniteur- 
nek  akart  beküldeni.  Kéziratát  közli  barátaival,  kik  egy- 
másnak adják,  Hajnóczy  pedig  lefordítja  magyarra, 
németre,  latinra.  A  latin  fordításnak  egy  példánya  maradt 
fönn  :  Liter ae  ad  Imperatorerti}  Martinovics  legjobb 
munkájának  tartják  ezt  a  szenvedélyes  hangú,  prófétai 
ihlettel  megírt  levelet,  melyen  tehetsége  kétségtelenül 
meglátszik.  Ferenc  bel-  és  külpolitikájának  kisszerűségét 
akarja  bebizonyítani  s  mené  tekéiként  fejére  olvassa, 
hogy  fölébe  fog  kerülni  Poroszország  és  még  Orosz- 
ország is  erősebb  lesz  nála. 

^  Reipublicae   verő    gallicae  anno    primo  dato  a  Goranio.  Ex 
idiomate  gallico  translatae  in  latinum. 

